
Viaţa și epoca lui Isus din Nazaret 


Sotiei mele, Jessica Jackley, şi întregii familii Jackley, a căror dragoste şi 
toleranță m-au învățat mai multe despre Isus decât toți anii mei de studiu şi 
cercetare. 


„Să nu credeți că am venit să aduc pace pe pământ; n-am venit să aduc 
pace, ci sabia.” 


Matei 10:34 

Nota autorului 


La cincisprezece ani l-am descoperit pe Isus. 

Îmi petrecusem vacanţa de vară de la sfârşitul clasei a zecea într-o tabără 
religioasă din nordul Californiei, o zonă cu dealuri împădurite şi un cer 
albastru nemărginit, unde, cu suficient timp la dispoziție, meditaţie şi 
blânde încurajări, ar fi imposibil să nu auzi vocea lui Dumnezeu. Între 
lacurile săpate de om şi brazii înalți, cântam alături de prieteni, ne jucam şi 
ne împărtăşeam secrete, bucurându-ne că scăpaserăm de obligaţiile de acasă 
si de la şcoală. Seara, ne strângeam în sala de adunare din centrul taberei, 
luminată doar de focul din cămin. Acolo am auzit o poveste fascinantă care 
avea să-mi schimbe viaţa pentru totdeauna. 

Mi s-a spus că în urmă cu două mii de ani, într-o tara numită Galileea, 
Dumnezeu a coborât pe Pământ, sub forma unui copil neajutorat. Iar copilul 
a crescut si a devenit un om lipsit de păcat. Acel om a devenit Hristos, 
mântuitorul omenirii. Prin vorbele şi faptele sale miraculoase, i-a provocat 
pe iudei, care credeau că sunt Poporul Ales de Dumnezeu, iar aceştia L-au 
răstignit pe cruce. Deşi s-ar fi putut salva de la acea moarte îngrozitoare, a 
ales să moară. Moartea era chiar scopul venirii sale, deoarece prin 
sacrificiul lui ne-a eliberat de povara păcatelor noastre. 

Dar povestea nu se încheie aici. Trei zile mai târziu, a înviat sub chip 
divin, ca oricine va crede in El şi il va accepta în inima sa să se poată 
bucura de viata veşnică. 

Pentru un copil crescut într-o familie pestriță de musulmani nepracticanti 
si atei inflacarati, aceasta era într-adevăr cea mai spectaculoasă poveste pe 
care o auzisem vreodată. Niciodată nu mai simtisem o legătură atât de 
intimă între mine şi Dumnezeu. În Iran, unde mă născusem, eram 
musulman în aceeaşi măsură în care eram persan. Religia şi etnia mea erau 
strâns legate şi interdependente. La fel ca multi alti oameni născuţi într-o 
societate cu o tradiție religioasă, eram cât se poate de împăcat cu credinţa 
mea şi nu aş fi pus-o niciodată sub semnul întrebării. Dar după ce revoluţia 
din Iran ne-a obligat familia să fugă din tara, subiectul religiei in general şi 
al Islamului în special a devenit tabu. Islamul devenise sinonim cu tot ceea 
ce pierduserăm în faţa mullahilor care conduceau acum Iranul. Mama 
continua să se roage când nu era nimeni de fata şi, din când în când, mai 
găseam câte un Coran rătăcit în vreun dulap sau sertar. Dar în cea mai mare 
parte, Dumnezeu a dispărut complet din viata noastră. 


Acest lucru nu mă deranja. Să nu uităm că, în America anilor '80, a fi 
musulman era ca şi cum ai fi fost de pe Marte. Credinţa mea era un stigmat, 
fiind cel mai evident simbol al deosebirii mele, şi trebuia să fie ascunsă. 

Isus, pe de altă parte, era America însăşi. Era personajul principal al 
dramei naționale a Americii. A-l primi în sufletul meu era pasul cel mai 
important pentru a mă simți cu adevărat american. Asta nu înseamnă ca m- 
am convertit din interes. Dimpotrivă, am fost cât se poate de devotat noii 
mele credințe. Felul în care mi-a fost prezentat Isus avea mai puţină 
legătură cu rolul Său de „Mântuitor”; era mai degrabă un prieten foarte 
apropiat, cineva cu care aş fi putut avea o legătură profundă şi personală. 
Pentru un adolescent care încerca să înțeleagă ceva din lumea necunoscută 
de care tocmai devenise conştient, aceasta era o invitaţie pe care n-o puteam 
refuza. 

Imediat ce m-am întors acasă din tabără, am început să vorbesc despre 
Isus Hristos prietenilor şi familiei, vecinilor, colegilor de clasă şi chiar 
oamenilor pe care tocmai îi cunoscusem sau străinilor de pe stradă; unii 
ascultau cu bucurie, iar alții îmi întorceau spatele. Cu toate astea, ceva s-a 
petrecut în timpul misiunii mele de a salva sufletele oamenilor. Cu cât 
studiam mai bine Biblia pentru a ma înarma împotriva indoielilor 
necredincioşilor, cu atât se crea o distanță mai mare între Isus, cel descris în 
evanghelii şi cel din istorie — Isus Hristos şi Isus din Nazaret. Disconfortul 
meu inițial s-a exacerbat în facultate, atunci când am început să studiez 
oficial istoria religiilor, concretizându-se în propriul meu set de îndoieli. 

Regula de bază a creştinismului evanghelic, cel puţin cel cu care fusesem 
eu obişnuit, este că fiecare cuvânt din Biblie este inspirat de Dumnezeu şi 
este adevărat, literal si infailibil. Revelația că această credință este 
demonstrabil falsă şi că Biblia este încărcată cu cele mai evidente erori şi 
contradicții — cum te-ai şi aştepta de la un text compus de sute de autori pe 
parcursul câtorva mii de ani — m-a lăsat confuz şi dezorientat spiritual. Şi 
astfel, ca multi alții aflați în situația mea, m-am dezis cu furie de credinţa 
mea ca de un fals costisitor pe care fusesem păcălit să-l cumpăr. Am început 
să reconsider credinţa şi cultura strămoşilor mei, descoperind ca adult o 
familiaritate mult mai profundă şi mai personală decât aş fi simțit pe 
vremea când eram copil; era ca şi cum aş fi reluat legătura cu un prieten 
vechi, după multi ani de despărțire. 

Între timp, mi-am continuat studiile în domeniul religiei, întorcându-mă 
asupra Bibliei nu ca un credincios care nu se îndoiește, ci ca un cercetător 


iscoditor. Eliberat de presupunerea că poveştile pe care le citeam erau 
relatări adevărate, am devenit conştient de un adevăr mult mai semnificativ; 
un adevăr detaşat voluntar de exigenţele istoriei. În mod neaşteptat, cu cât 
aflam mai mult despre Isus ca personaj istoric, despre turbulentele epocii în 
care a trăit şi despre abuzurile ocupaţiei romane pe care a sfidat-o, cu atât 
mă simţeam mai apropiat de EL. În cele din urmă, evreul revoluţionar care 
a sfidat conducerea celui mai puternic imperiu al lumii a devenit mult mai 
real pentru mine decât ființa eterică şi impersonală care îmi fusese 
prezentată în biserică. 

Astăzi, pot spune cu mâna pe inimă că cele două decenii de cercetare 
academică asupra originilor creştinismului m-au transformat într-un 
discipol mult mai devotat al lui Isus din Nazaret decât aş fi fost vreodată 
pentru Isus Hristos. Sper ca prin această carte să răspândesc povestea lui 
Isus ca personaj istoric cu aceeaşi ardoare cu care, la un moment dat, am 
răspândit povestea lui Hristos. 

Există câteva lucruri de care trebuie să ținem cont înainte de a începe 
examinarea. Pentru fiecare argument despre Isus ca personaj istoric, oricât 
de bine atestat, documentat şi competent ar fi, există un alt argument, cel 
puţin la fel de bine atestat, documentat şi competent, care să i se opună. În 
loc să-l obosesc pe cititor cu o polemică dezvoltată pe parcursul câtorva 
secole, referitoare la viaţa şi misiunea lui Isus din Nazaret, am construit o 
narațiune bazată pe argumentul pe care, după mai bine de douăzeci de ani 
de cercetare a Noului Testament şi a istoriei creştinismului timpuriu, îl 
consider incontestabil şi cel mai realist. Pentru cei interesaţi de această 
polemică, mi-am detaliat exhaustiv cercetarea şi, când am avut posibilitatea, 
am oferit contraargumentele celor care nu sunt de acord cu interpretarea 
mea. Acestea se găsesc în secțiunea de Note de la sfârşitul acestei cărți. 

Toate traducerile din greacă ale Noului Testament îmi aparțin (cu un 
oarecare ajutor din partea prietenilor mei, Liddell şi Scott). În puţinele 
cazuri în care traduc un pasaj din Noul Testament în mod direct, mă bazez 
pe traducerea oferită de versiunea „New Revised Standard Version” a 
Bibliei. Toate traducerile din ebraică şi aramaică sunt oferite de dr. Ian C. 
Werrett, profesor asociat pe teme de studii religioase la Universitatea St. 
Martin.[1] 

Pe întreg parcursul textului, toate referirile la manuscrisul-sursă Q 
(materialul găsit exclusiv în Evangheliile lui Matei şi Luca) va fi notat sub 
forma aceasta: (Matei Luca), iar ordinea cărților va indica evanghelia pe 


care o citez în mod direct. Cititorul va observa că mă bazez în principal pe 
Evanghelia după Marcu şi pe materialul Q, pentru a contura povestea lui 
Isus. Motivul este acela că sunt cele mai vechi, şi deci cele mai pertinente 
surse pe care le avem cu privire la viata Nazarineanului. În genere, am 
preferat să nu mă refer prea mult la aşa-numitele Evanghelii Sinoptice. Deşi 
aceste texte sunt esenţiale pentru o mai bună înţelegere a numeroaselor 
curente de opinie din cadrul comunităţii primilor creştini cu privire la 
personalitatea şi invatamintele lui Isus, ele oferă considerabil mai puţine 
informaţii despre personalitatea sa istorică. 

Deşi este aproape unanim acceptat faptul că evangheliile nu au fost scrise 
de către cei cărora le sunt atribuite — cu posibila excepție a segmentului lui 
Luca din Faptele Sfinților Apostoli — voi folosi în continuare numele cu 
care ne-am obişnuit şi pe care le recunoaştem, atunci când mă voi referi la 
autorii lor, pentru a facilita lectura. 

În sfârşit, în concordanță cu caracterul său ştiinţific, textul de fata 
foloseşte pentru datare abrevierile e.n. Sau era noastră, în loc de d.H., şi, 
respectiv î.e.n. În loc de î.H. 

Ca o ultimă mențiune, textul foloseşte în mod adecvat termenul „Biblia 
Ebraică” sau „Scriptura Ebraică” atunci cand face referinţă la „Vechiul 
Testament”. 


Introducere 


Faptul că avem cunoştinţă despre existenţa unui bărbat pe nume Isus din 
Nazaret este, în sine, un miracol. Predicatorul itinerant care circulă din sat 
în sat vestind sfârşitul lumii şi grupul de adepţi zdrentarosi care îl urmează 
peste tot erau o apariție obişnuită în epoca lui Isus — atât de obişnuită, de 
fapt, încât începuse să fie caricaturizată în rândurile elitei romane. Într-un 
fragment umoristic despre un astfel de personaj, filosoful grec Celsus îşi 
imaginează un pustnic evreu cutreierând prin Galileea şi strigându-le 
oamenilor: „Eu sunt Dumnezeu, sau un slujitor al Lui, sau un spirit divin. 
Dar vin pentru că lumea e pe cale să fie distrusă. Şi curând mă veţi vedea 
venind cu puterea Cerurilor”. 

Secolul I a fost o eră a apocalipsei aşteptate de către evreii din Palestina, 
denumirea romanilor pentru aria geografică ce cuprinde astăzi 
Israelul/Palestina şi părți importante din Iordania, Siria şi Liban. 
Nenumărați profeti, predicatori şi mântuitori rătăceau prin Tara Sfântă, 
vorbind despre judecata iminentă a lui Dumnezeu. Pe multi dintre aceşti 
aşa-zişi falşi profeti îi cunoaştem după nume. Câţiva sunt menționați şi în 
Noul Testament. Profetul Theudas, conform Faptelor Sfinților Apostoli, a 
avut patru sute de adepți înainte ca Roma să-l prindă şi să-i taie capul. Un 
misterios individ charismatic, cunoscut doar sub numele de „Egipteanul”, a 
reuşit să strângă o armată de discipoli în deşert, aproape toți fiind masacrați 
în cele din urmă de trupele romane. În anul 4 î.e.n., anul în care majoritatea 
istoricilor consideră că s-ar fi născut Isus din Nazaret, un cioban sărac pe 
nume Athronges şi-a pus o diademă pe cap şi s-a autoproclamat „Regele 
ludeilor”; a fost omorât, împreună cu adepţii lui, de o legiune romană. Alt 
aspirant la titlul de mesia, numit pur şi simplu „Samariteanul”, a fost 
crucificat de către Pontius Pilat, chiar dacă nu adunase nicio armată şi nu 
provocase Roma în niciun fel — ceea ce poate indica faptul că autorităţile, 
simțind exaltarea apocaliptica din aer, nu mai tolerau nici cea mai mică 
tendinţă de răzvrătire. Au mai existat Ezechia, şeful tâlharilor, Simion din 
Pereea, luda Galileanul, nepotul său Menahem, Simion fiul lui Giora şi 
Simion fiul lui Kochba — fiecare şi-a declarat ambițiile mesianice şi cu 
toții au fost executaţi din ordinul Romei. Să adăugăm la lista aceasta şi 
secta esenienilor, ai cărei membri duceau o viata ascetică pe platoul arid al 
Qumranului, pe malul de nord-vest al Mării Moarte; zelotii, o grupare 
revoluționară evreiască din secolul I, care a lansat un război sângeros 


împotriva Romei; şi neinfricatii talhari-asasini pe care romanii îi numeau 
sicari (cutitar1) — şi putem observa că energia mesianică era arhiprezentă în 
Palestina secolului I. 

Este dificil să-l dentificăm pe Isus din Nazaret cu o mişcare religios- 
politică anume, dintre cele contemporane lui. Era un om cu afirmaţii 
profund contradictorii, într-o zi predicând un mesaj pro-discriminare rasială 
(„Eu nu sunt trimis decât la oile pierdute ale casei lui Israel” — Matei 
15:24), în alta militând în favoarea universalitatii: („Drept aceea, mergând, 
învăţaţi toate neamurile, botezându-le în numele Tatălui şi al Fiului şi al 
Sfântului Duh” — Matei 28:19); uneori invocă pacea necondiționată 
(,,Fericiti făcătorii de pace, că aceia fiii lui Dumnezeu se vor chema” — 
Matei 5:9), alteori, promovând violenţa şi conflictul („Cine n-are sabie, să- 
şi vândă haina şi să-şi cumpere o sabie” — Luca 22:36). 

Problema cu localizarea lui Isus ca personaj istoric este aceea că, în afara 
Noului Testament, nu există aproape niciun indiciu despre omul care avea 
să influențeze atât de substanţial cursul istoriei omeneşti. Cele mai vechi şi 
mai credibile referinţe nonbiblice care să vorbească despre Isus îi aparțin 
istoricului evreu de secol I, Flavius Iosephus(2] (37-100 e.n.). Într-un pasaj 
din Antichitati iudaice, losephus menţionează în trecere un înalt prelat pe 
nume Ananus (Ana) care, după moartea guvernatorului roman Festus, îl 
condamnă pe nedrept pe un anume „Iacov, fratele lui Isus, cel căruia i se 
spune mesia”, acesta fiind executat prin lapidare pentru fapta sa. 
Fragmentul vorbeşte în continuare despre soarta lui Ana după ce în 
Ierusalim a fost numit un nou guvernator pe nume Albinus. 

Deşi aluzia este pasageră şi are o nuanţă de dispreţ (fraza „cel căruia 1 se 
spune mesia” exprimând in mod clar desconsideratia), ea este de o 
importanță fundamentală pentru oricine se află în căutarea lui Isus ca 
personaj istoric. Într-o societate în care nu existau nume de familie, un 
prenume comun ca lacov necesita un atribut special — locul naşterii sau 
numele tatălui — pentru a-l diferenția de toți ceilalți Iacovi care trăiau la 
vremea aceea in Palestina (de unde şi Isus din Nazaret). În cazul acesta, 
apelativul lui Iacov provenea din legătura sa fraternă cu o persoană cu care 
cititorii lui Iosephus să fie familiari. Pasajul demonstrează nu numai că 
„Isus, cel căruia 1 se spune mesia” este probabil să fi existat, ci şi faptul ca 
în anul 94 (când a fost scrisă Antichitati iudaice) era deja recunoscut ca 
fondator al unei mişcări noi şi de durată. 


Acea mişcare, şi nu fondatorul său, a captat atenţia istoricilor din secolul 
II, Tacitus (decedat în anul 118 e.n.) şi Plinius cel Tânăr (decedat in 113 
e.n.), ambii mentionandu-i pe Isus din Nazaret fără să între in prea multe 
detalii, cu excepția arestării şi execuției acestuia — o notă istorică 
importantă, după cum vom vedea, dar care oferă puţine informaţii concrete 
despre viaţa lui Isus. Suntem nevoiţi să ne limităm, aşadar, la informațiile 
care pot fi culese din Noul Testament. 

Prima atestare scrisă despre Isus din Nazaret provine din epistolele lui 
Pavel, unul dintre primii apostoli ai lui Isus, care a murit undeva în jurul 
anului 66 e.n. (Prima epistolă a lui Pavel, cea adresată Tesalonicenilor, 
poate fi datată între anii 48 e.n. $i 50 e.n., la doar două decenii după 
moartea lui Isus.) Din păcate, Pavel demonstrează o extraordinară lipsă de 
interes faţă de persoana istorică a lui Isus. În epistolele sale sunt menţionate 
doar trei scene din viata lui Isus: Cina cea de Taină (Corinteni 11:23—26), 
Crucificarea (Corinteni 2:2) şi episodul cel mai important, în viziunea lui 
Pavel, învierea, fără de care, spune el „zadarnică este atunci propovăduirea 
noastră, zadarnică este şi credința voastră” (Corinteni 15:14). Textele lui 
Pavel reprezintă o ideală sursă de informaţii pentru cei interesaţi de 
formarea creştinismului, însă nu ne oferă prea mult ajutor în descoperirea 
lui Isus ca personaj istoric. 

Mai rămân, aşadar, evangheliile, deşi intervin şi aici anumite probleme. 
Pentru început, cu posibila excepție a Evangheliei după Luca, niciuna dintre 
evanghelii nu a fost scrisă de persoana căreia îi este atribuită. Acest lucru 
este valabil pentru majoritatea cărților din Noul Testament. 

Asemenea lucrări, denumite pseudoepigrafice, atribuite unui autor, dar 
redactate de scribi anonimi, erau foarte des întâlnite în lumea antică şi nu 
trebuie să fie privite ca nişte falsuri. A denumi o carte după o persoană 
anume era o modalitate acceptată de a reflecta sistemul acesteia de credinţe 
şi a-i reprezenta concepţiile. În orice caz, evangheliile nu sunt, şi nici nu şi- 
au propus vreodată să fie, o relatare istorică a vieţii lui Isus. Nu sunt 
rapoarte de la faţa locului, privind întâmplările şi spusele lui, efectuate de 
oameni care să-l fi cunoscut. Sunt mărturii de credință, compuse în cadrul 
comunităților paleocreştine, la multi ani de la desfăşurarea evenimentelor 
descrise. Mai simplu spus, evangheliile ne vorbesc despre Isus Hristos şi nu 
despre Isus omul. 

„Teoria celor două surse”, cea mai acceptată teorie cu privire la 
redactarea evanghelilor, susține că prima variantă a relatării lui Marcu a 


fost scrisă cândva după anul 70 e.n., la aproape patru decenii după moartea 
lui Isus. Marcu a avut la dispoziţie o vastă colecție de tradiții transmise prin 
viu grai şi poate chiar şi câteva scrise, răspândite de-a lungul anilor de către 
primii apostoli ai lui Isus. Structurând amestecul de legende şi tradiţii orale 
într-o narațiune cronologică, Marcu a creat un gen literar cu totul nou, 
denumit evanghelie (din greacă, însemnând „veste bună” sau „bună 
vestire”). Cu toate acestea, Evanghelia după Marcu este considerată de 
multi creştini ca fiind oarecum incompletă şi nesatisfăcătoare. Lipseste 
complet perioada copilăriei, începând direct cu venirea lui Isus pe malul 
Iordanului pentru a fi botezat de către loan Botezătorul. Nu există apariții 
după înviere; Isus este crucificat, corpul lui este pus într-un mormânt şi 
câteva zile mai târziu, mormântul este gol. Chiar şi primu creştini simțeau 
nevoia de mai mult după o asemenea relatare succintă a vieții şi 
misionariatului lui Isus, aşa că a fost de datoria lui Luca şi Matei, succesori 
al lui Marcu, să dezvolte textul original. 

La două decenii după Marcu, între anii 90 e.n. $i 100 e.n., autorii 
evangheliilor după Luca şi Matei, lucrând independent unul fata de altul şi 
folosind manuscrisul lui Marcu drept model, au dezvoltat povestea 
evangheliei adăugând noi elemente ale legendei, inclusiv două variante 
diferite şi contradictorii ale naşterii şi o serie de descrieri complexe ale 
învierii şi evenimentelor de după, pentru a satisface nevoia cititorilor 
creştini. În paralel, Matei şi Luca trebuie să se fi bazat pe o culegere 
timpurie şi destul de distribuită de citate ale lui Isus, pe care cercetătorii au 
intitulat-o Q (din germanul ,,Quelle”’, adică sursă). Deşi nu mai există nicio 
copie fizică a acestui document, îi putem deduce conţinutul corelând 
versetele pe care Matei şi Luca le au în comun, dar care lipsesc din textul 
lui Marcu. 

Împreună, aceste trei evanghelii — Marcu, Matei şi Luca — sunt 
cunoscute ca Evangheliile Sinoptice (din greacă, însemnând „privite 
împreună”) deoarece în linii mari prezintă o relatare comună şi cronologică 
a vieţii şi misionariatului lui Isus, care se contrazice destul de puternic cu a 
patra evanghelie, cea după loan, care cel mai probabil a fost scrisă la 
începutul secolului al II-lea, undeva în primele două decenii. 

Acestea patru formează evangheliile canonice. Dar ele nu sunt singurele 
evanghelii. În zilele noastre, avem acces la o bibliotecă întreagă de scripturi 
necanonice, majoritatea scrise în secolele al II-lea şi al III-lea, care oferă o 
perspectivă mult diferită asupra vieţii lui Isus din Nazaret. Printre acestea se 


numără Evanghelia după Toma, Evanghelia după Filip, Cartea secretă a lui 
Ioan, Evanghelia după Maria Magdalena şi o serie de alte scrieri gnostice 
descoperite în anul 1945 în nordul Egiptului, în apropiere de oraşul Nag 
Hammadi. Deşi au fost excluse din ceea ce avea să devină în cele din urmă 
Noul Testament, aceste cărți sunt foarte semnificative pentru a demonstra 
profundele diferențe de opinie despre cine a fost Isus şi mesajul pe care 
încerca să-l transmită, chiar şi în rândul celor care susțineau că l-au 
cunoscut, că i-au ascultat cuvintele şi că s-au rugat alături de el. 

În definitiv, nu există decât două adevăruri istorice incontestabile despre 
Isus din Nazaret: primul este acela că Isus a fost un evreu care a condus o 
mişcare evreiască populară în Palestina la începutul secolului I, iar al doilea 
este că pentru acest motiv a fost crucificat de către romani. Aceste două 
informaţii nu sunt suficiente pentru a contura portretul unui om care a trăit 
acum două milenii. Combinate, însă, cu restul informaţiilor pe care le avem 
despre epoca respectivă — care, mulţumită romanilor, nu sunt puţine — 
aceste date ne ajută să ne formăm o imagine mult mai reală despre Isus 
decât cea descrisă în evanghelii. Dar ce-i drept, acel Isus care reiese din 
acest exercițiu istoric — un revoluționar zelos prins, alături de atâția alti 
evrei ai epocii, în mijlocul tulburărilor politico-religioase care frământau 
Palestina secolului I — are puţine în comun cu imaginea păstorului blajin 
cultivată de comunitatea creştină a vremii. 

Să avem în vedere că execuţia prin crucificare era o pedeapsă aplicată 
aproape exclusiv pentru rebeliune. Tablita pe care romanii au pus-o 
deasupra capului lui Isus în timp ce acesta se zbătea între viaţă şi moarte — 
„Isus Nazarineanul, Regele ludeilor” — se numea titulus şi, în ciuda 
percepției colective, nu intenționa să fie sarcastică. Fiecare criminal ridicat 
pe cruce primea o tăbliță pe care scria infracţiunea pentru care era executat. 
Infractiunea săvârşită de Isus, în ochii romanilor, era dorința de a prelua 
puterea monarhică (ceea ce era echivalent cu trădarea), aceeaşi infracțiune 
pentru care fuseseră executați toți ceilalți mesianici aspiranti ai vremii. lar 
Isus nu a murit singur. Evangheliile susțin că, de o parte şi de alta a lui, se 
aflau alti condamnaţi, numiţi în limba greacă /estai, un cuvânt tradus în 
limba engleză prin ,,hot”, dar care în realitate înseamnă „bandit, tâlhar” şi 
era denumirea cea mai comună pe care o foloseau romanii pentru rebeli şi 
insurgenți. 

Trei rebeli pe un deal intesat de cruci, de fiecare atârnând corpul 
schingiuit şi sângerând al câte unui om care a îndrăznit să sfideze 


autoritatea Romei. Această imagine în sine ar trebui să pună sub semnul 
întrebării reprezentarea propusă de evanghelii a unui Isus care pledează 
pentru pacea necondiționată, aproape izolat de mişcările sociale 
contemporane lui. Ideea că liderul unei mişcări revoluţionare mesianice 
care milita în numele unei „Împărăţii a Cerurilor” — un termen pe care atât 
evreii, cât şi ne-evreii l-ar fi interpretat ca pe o revoltă împotriva Romei — 
ar fi putut rămâne neimplicat în fervoarea revoluționară care cuprinsese 
întreaga comunitate evreiască din Iudeea este pur şi simplu absurdă. 

Dar de ce s-ar fi străduit autorii evangheliilor să tempereze natura 
revoluționară a mesajelor şi a caracterului lui Isus? Pentru a răspunde la 
această întrebare, trebuie mai întâi să admitem că aproape toate poveştile de 
tip evanghelic despre viata şi misiunea lui Isus din Nazaret au fost scrise 
după răscoala evreilor împotriva Romei din anul 66 e.n. 

În acel an, o grupare rebelă de evrei, mânată de un puternic zel religios, a 
fost în stare să-i răzvrătească şi pe ceilalți evrei împotriva Imperiului, 
reuşind în mod miraculos să elibereze Tara Sfântă de sub ocupaţia romană. 
Timp de patru ani, Ierusalimul s-a aflat din nou sub control evreiesc. Apoi, 
in 70 e.n., romanii s-au întors. După un asediu de scurtă durată asupra 
Ierusalimului, soldaţii au reuşit să spargă zidurile oraşului şi să dezlantuie 
urgia asupra locuitorilor. Au măcelărit pe oricine le-a ieşit în cale, iar 
cadavrele le-au depozitat în grămezi înalte pe Muntele Templului. Pe 
străzile pietruite curgeau râuri de sânge. După încheierea masacrului, 
soldaţii au incendiat Templul. Focul s-a răspândit mai departe de Muntele 
Templului, înghițind câmpiile Ierusalimului, fermele şi livezile de măslini. 
Totul a ars. Iosephus notează că efectele au fost atât de devastatoare, încât 
nu mai rămăsese nicio dovadă că oraşul fusese la un moment dat locuit. 
Zeci de mu de evrei au fost omorâţi, iar restul au fost scoşi din oraş în 
lanţuri. 

Trauma spirituală suferită de evrei în urma acestui eveniment catastrofal 
este greu de imaginat. Exilati de pe pământul promis de către Dumnezeu, 
obligați să trăiască precum proscrişii printre păgânii Imperiului Roman, 
rabinii din secolul al II-lea au început în timp să separe iudaismul de 
radicalul naționalism mesianic care stătuse la baza războiului cu Roma. 
Tora a înlocuit Templul în cadrul vieţii evreieşti şi astfel a început să se 
contureze iudaismul rabinic. 

De partea cealaltă, creştinii au simțit nevoia să se dezica de zelul 
revoluționar care a dus la prăbuşirea Ierusalimului, nu numai pentru că 


permitea bisericii să se distanteze de furia răzbunătoare a Romei, ci şi 
pentru că, odată ce religia iudaică devenise proscrisă, tot evanghelismul 
bisericii se îndrepta acum către romani. Astfel a început un lung proces de 
transformare a lui Isus dintr-un revoluționar evreu naționalist într-un paşnic 
lider spiritual, fără niciun interes fata de orânduirile pământene. Acesta era 
un Isus pe care romanii il puteau accepta, ceea ce vor si face in cele din 
urmă, trei sute de ani mai târziu, când împăratul roman Flavius Teodosius 
(d. 395 e.n.) a decretat miscarea predicatorului evreu calator ca religie 
oficial recunoscuta, dand practic nastere crestinismului ortodox. 

Această carte este o încercare de a-l redescoperi, atât cat este posibil, pe 
Isus ca personaj istoric, Isus, cel de dinaintea creştinismului: revolutionarul 
evreu implicat în tumultul politic, care a străbătut provincia Galileea în 
urmă cu două mii de ani, pentru a strânge adepți în cadrul unei mişcări ce 
avea ca scop întemeierea „Împărăției Cerurilor”, dar a cărui misiune a eşuat 
după ce, în urma unei intrări provocatoare în Ierusalim şi a unui atac 
îndrăzneț asupra Templului, a fost arestat şi executat de către romani pentru 
instigare la revoltă. De asemenea, cartea de fata analizează felul în care 
discipolii săi au reinterpretat nu numai misiunea şi identitatea lui Isus, ci 
însăşi natura şi definiția mantuitorului iudaic în urma eşecului acestuia de a 
instaura domnia lui Dumnezeu pe Pământ. 

Multi eruditi consideră că un asemenea efort este inutil, Isus ca personaj 
istoric fiind irevocabil pierdut şi orice informație în plus imposibil de 
recuperat. Zilele „căutării lui Isus ca personaj istoric”, când cercetătorii 
declarau încrezători că ştiinţa moderna şi documentarea asiduă ne vor ajuta 
să descoperim adevărata lui identitate, au apus de mult. În concepţia acestor 
cercetători, adevăratul Isus nu mai contează şi n-ar trebui să ne concentrăm 
decât asupra singurului Isus accesibil nouă: Isus Hristos. 

Într-adevăr, a scrie o biografie a lui Isus din Nazaret nu este totuna cu a 
scrie o biografie a lui Napoleon Bonaparte. Seamănă mai degrabă cu un 
puzzle uriaş din care nu există decât câteva piese; pentru a completa restul, 
trebuie să te bazezi pe anumite informaţii cu privire la felul în care ar trebui 
să arate imaginea completă. Marelui teolog creştin Rudolf Bultmann îi 
plăcea să spună că, în definitiv, adevărata căutare a lui Isus este un demers 
interior. Cercetătorii au tendinţa de a-l vedea pe Isus aşa cum vor ei. Adesea 
se văd pe ei înşişi — propria lor reflexie — în imaginea lui Isus pe care au 
construit-o. 


Şi totuşi, acele informaţii pe care ne bazăm ar putea fi suficiente pentru a 
ne pune propriile presupuneri despre Isus din Nazaret sub semnul întrebării. 
Trecând evangheliile prin filtrul analizei istorice, putem elibera scripturile 
de infloriturile teologice şi literare, formând astfel o imagine mult mai 
plauzibilă a omului care a fost Isus. Dacă ne propunem să-l plasăm pe Isus 
în cadrul contextului politic, social şi religios al epocii în care a trăit — o 
epocă marcată de focul mocnit al unei revolte împotriva Romei care va 
transforma pentru totdeauna credinţa şi ritul iudaic —, atunci am putea 
spune că biografia lui se scrie singură. 

Isus, aşa cum îl vom descoperi în urma acestui proces, s-ar putea să fie 
diferit de aşteptările noastre; şi în mod clar nu va fi acel Isus pe care l-ar 
recunoaşte majoritatea creştinilor moderni. Dar, în definitiv, este singurul 
Isus accesibil din punct de vedere istoric. 

Orice altceva este o chestiune de credință. 

Pavel scrie prima epistolă către Romani 
Revolta egiptenilor 

Moartea lui Iacov, fratele lui Isus 

Moartea lui Pavel şi a Apostolului Petru la 
Roma. 

Marea Revoltă a Evreilor 

Distrugerea Templului din Ierusalim 


Este scrisă Evanghelia dupa Marcu 
Romanii cuceresc Masada 

Este scrisă epistola lui Iacov 

Sunt scrise Evangheliile după Matei şi Luca 
Iosephus scrie Antichitati iudaice 

Este scrisă Evanghelia după Ioan 

Răscoala lui Simon, fiul lui Kochba 

Sunt compuse lucrările Pseudo-Clementine 
Împăratul Constantin emite edictul de la 
Milano 

Conciliul de la Niceea 

Conciliul de la Hippo Regius 


Trezeşte-te, trezeşte-te! 

Îmbracă-te în podoaba ta, Sioane! 

Pune-ti hainele de sărbătoare, lerusalime, cetate sfântă! 

Căci nu va mai intra în tine niciun om netăiat împrejur sau necurat. 

Scuturd-ti tarana de pe tine, scoală-te si şezi in capul oaselor, 
Terusalime! 

Dezleaga-ti legăturile de la gât, fiică, roaba a Sionului! 

Isaia 52:1—2 


Prolog Un altfel de sacrificiu 


Războiul cu Roma nu a început prin ciocnirea de săbii, ci cu o lovitură de 
pumnal scos de sub haina unui asasin. 

Sezonul festivalurilor, la Ierusalim, este o perioadă în care evreii 
răspândiți pe tot cuprinsul bazinului mediteraneean se adună în oraşul sfânt 
pentru a aduce ofrande frumos mirositoare lui Dumnezeu. În vechiul cult 
evreiesc, există o serie de sărbători şi ritualuri ce nu pot fi îndeplinite decât 
în interiorul Templului din Ierusalim, în prezența marelui preot, care în 
timpul zilelor sacre cele mai importante — cum ar fi Paştele, Rusaliile, 
Sucot, festivalul secerişului — îşi opreşte sume importante de bani pe lângă 
comisionul sănătos, numit tithe, pe care-l percepe pentru osteneala sa. Si ce 
mai osteneală! În asemenea zile, populaţia oraşului poate ajunge la peste un 
milion de oameni. Sunt mobilizați toți portăreii şi preoţii de rang inferior 
pentru a strecura mulţimea de pelerini prin Porţile Hulda ale zidului sudic al 
Templului şi a-i mâna, prin galeriile întunecate şi cavernoase de sub piața 
Templului, până la rândul dublu de scări care duce spre piața publica şi 
târgul cunoscute drept Curtea Neamurilor. 

Templul din Ierusalim este o construcție de formă dreptunghiulară, 
măsurând aproximativ cinci sute de metri lungime pe o lățime de trei sute, 
ridicată pe Muntele Mona, în extremitatea estică a oraşului. 

Zidurile sale exterioare sunt brăzdate de porticuri acoperite, ale căror 
acoperişuri de lespezi sunt susținute pe rânduri de coloane din marmură 
albă strălucitoare, ca să protejeze mulțimea de soarele nemilos. Pe flancul 
sudic al Templului se află galeria cea mai mare şi mai bogat ornată — 
Galeria Regală —, o sală de adunare asemănătoare cu o bazilică, înaltă de 
două etaje şi construită, conform obiceiului, în stil roman. Acesta este 
sediul administrativ al Sanhedrinului, tribunalul suprem şi cea mai înaltă 
autoritate religioasă a statului evreu. Este, de asemenea, locul în care se 
adună numeroşi comercianţi şi speculanti valutari soioşi, pentru a aborda pe 
oricine urcă scările subterane către piaţa luminată de soare. 

Speculantii joacă un rol vital în Templu. Contra unui comision, vor primi 
orice monedă străină şi o vor schimba în shekelul evreiesc, singura monedă 
recunoscută în Templu de către autorități. Speculantii sunt şi cei care percep 
taxa de o jumătate de shekel pe care toți bărbaţii trebuie să o plătească la 
intrare pentru a menţine fastul şi spectacolul prezent peste tot în jur: munții 
de tămâie aprinsă şi jertfele continue, libatiile cu vin şi ofrandele din fructe, 


corul de leviti care cântă psalmi fără încetare, acompaniati de orchestra de 
lire şi chimvale. Cineva trebuie să plătească pentru toate aceste necesităţi. 
Cineva trebuie să suporte costul jertfelor arse care îl mulțumesc atât de mult 
pe Dumnezeu. 

Cu noua monedă în mână, suntem acum liberi să cercetăm custile aliniate 
de-a lungul zidurilor de unde se pot cumpăra jertfele: un porumbel, o oaie 
— depinde doar de adâncimea pungii sau de gravitatea păcatului. Dacă 
acesta depăşeşte bugetul, nu trebuie să disperaţi. Speculanţii vor fi mai mult 
decât încântați să ofere creditul necesar pentru a mări jertfa. Există un cod 
de legi foarte strict privind animalele care pot fi cumpărate pentru o 
asemenea ocazie. Ele trebuie să fie fără cusur. Trebuie să fie domestice şi nu 
sălbatice. În acelaşi timp, nu pot fi animale de povară. Fie că sunt boi, tauri, 
berbeci sau oi, trebuie să fi fost crescute special pentru asta. Nu sunt ieftine. 
De ce să fie? Jertfirea lor este principalul scop al Templului. Este însuşi 
motivul pentru care Templul există. Cântecele, rugăciunile, predicile — 
toate obiceiurile care au luat naştere aici sunt subordonate acestui ritual 
esenţial. Libatia cu sânge nu numai că spală păcatele, dar şi curăță 
pământul, îl hrăneşte, reînnoindu-l şi vitalizându-l, protejandu-ne pe toți de 
secetă, foamete sau alte catastrofe. Ciclul vieții şi al morții, pe care 
Dumnezeu l-a hotărât in omniscienta Sa, depinde întru totul de sacrificiul 
nostru. lar pentru asta, nicio sumă nu este prea mare. 

Aşa ca, procurati-va o jertfă cât mai bună şi transmiteti-o mai departe 
unuia dintre numeroşii preoți în robe albe care se plimbă prin piața 
Templului. Ei sunt descendenții lui Aaron, fratele lui Moise, şi sunt 
însărcinaţi cu organizarea ritualurilor zilnice: arderea tămâii, aprinderea 
lampilor, sunatul goarnelor şi, bineînţeles, sacrificarea ofrandelor. Preotia 
este o funcție ereditară, însă Templul nu duce lipsă de preoţi, mai ales în 
timpul sezonului sărbătorilor, când aceştia sosesc în număr mare şi de la 
mari distanţe pentru a asista la festivități. Se înghesuie în Templu în ture de 
douăzeci şi patru de ore, pentru a se asigura că flăcările sacnificiilor ard zi $1 
noapte. 

Templul este construit sub forma unor curți concentrice şi etajate, cu cât 
mai sus, cu atât mai înguste şi mai restrictive. Curtea aflată cea mai în afară, 
numită Curtea Neamurilor hel, de unde iti poţi cumpăra sacrificiul, este o 
piață întinsă, deschisă oricui, indiferent de rasă ori religie. Dacă eşti evreu şi 
nu suferi de o boală fizică (accesul leprosilor sau al paraliticilor este 
interzis), şi ai fost deja purificat printr-o baie rituală, îl poţi urma pe preotul 


care ţi-a luat în primire jertfa şi, trecând de un grilaj de piatră, poţi intra în 
următoarea curte, Curtea Femeilor ezrat nasim (o inscripție de pe zid îi 
avertizează pe ceilalți să nu se aventureze mai departe de curtea exterioară, 
sau vor fi pedepsiți cu moartea). Aici se află lemnele şi uleiurile pentru 
jertfe. De asemenea, este punctul dincolo de care femeilor evreice le este 
interzis să avanseze în Templu. Bărbaţii evrei pot continua traseul urcând pe 
nişte scări semicirculare şi trecând pe sub Poarta Nicanor, în Curtea 
Evreilor ezrat Israel. 

Acesta este locul în care vei fi cel mai aproape de Dumnezeu. Duhoarea 
carnagiului este imposibil de ignorat. Intră în piele şi în păr ca o povară 
otrăvitoare de care vei scăpa cu greu. Preoţii ard tămâie pentru a alunga 
duhoarea şi boala, dar amestecul de mirt, scorţişoară, şofran şi tămâie nu 
poate masca mirosul pestilential al măcelului. Cu toate astea, e important să 
rămâi acolo şi să iti vezi ofranda sacrificată în cealaltă curte — cea a 
Preotilor ezrat cohanim. Intrarea în acest spaţiu le este permisă doar 
preoților şi oficialilor Templului, deoarece aici se află altarul Templului: un 
piedestal cu patru picioare din lemn şi bronz, lung de doi metri şi jumătate 
si la fel de lat, care emană nori negri şi groşi de fum. 

Preotul duce jertfa într-un colt şi o spală într-un bazin, după care, rostind 
o rugăciune scurtă, taie gâtul animalului. Un asistent colectează sângele 
într-un vas pentru a stropi cele patru colţuri ale altarului, în timp ce preotul 
eviscerează şi dezmembrează cadavrul. Pielea animalului îi va rămâne lui; 
va scoate un pret bun în piață. Măruntaiele şi zgarciurile sunt scoase şi 
urcate pe o rampă până la altar, unde sunt aşezate direct pe focul etern. 
Carnea animalului se îndepărtează cu grijă şi e pusă deoparte, pentru 
festinul preoților de după ceremonie. 

Întreaga liturghie se desfăşoară în fata celei mai tainice curţi din 
interiorul Templului — Sfânta Sfintelor; un sanctuar placat cu aur, amplasat 
în inima complexului Templului. Sanctuarul este cel mai înalt punct din 
Ierusalim. Uşile lui sunt acoperite cu tapiterii mov şi stacojii, pe care este 
brodată roata zodiacului şi panorama raiului. Aici se află întreaga glorie a 
Domnului, în formă fizică. Este punctul de întâlnire dintre tărâmul 
pământean şi cel ceresc; centrul creaţiei. Chivotul Legilor, conținând cele 
Zece Porunci, s-a aflat la un moment dat aici, dar s-a pierdut cu mult timp 
în urmă. Acum, Sanctuarul e gol. Este un spațiu vast care funcţionează ca o 
cale de acces pentru prezenţa divină, canalizându-i spiritul din Cer şi 
răspândindu-i în valuri concentrice prin toate încăperile Templului, prin 


Curtea Preotilor şi Curtea Evreilor, Curtea Femeilor şi Curtea Neamurilor, 
apoi mai departe, traversând zidurile cu pridvor şi coborând pe străzile 
Ierusalimului, pentru a se răspândi în restul ludeei, până la Samaria, 
Idumeea, Pereea şi Galileea şi mai departe, prin Imperiul Roman şi către 
restul lumii, către toți oamenii şi toate natiile — evrei şi ne-evrei. Puterea 
Lui Dumnezeu, spiritul Creaţiei, avea o singură origine: Sfânta Sfintelor, 
sanctuarul din interiorul Templului de la Ierusalim, oraşul sacru. 

Intrarea în Sanctuar nu-i e permisă decât arhiereului, care în anul 56 e.n. 
Este un tânăr pe nume Ionatan, fiul lui Ana. Asemenea multora dintre 
precursorii săi, lonatan şi-a cumpărat postul direct de la Roma, fără îndoială 
costându-l o mică avere. Funcţia de arhiereu este una foarte profitabilă, 
rezervată doar câtorva familii nobiliare care îşi transmit postul de-a lungul 
generațiilor ca pe o moştenire (preoţii de rang inferior provin de obicei din 
familii mai modeste). 

Rolul Templului în societatea iudaică nu poate fi subestimat. Templul 
serveşte drept calendar şi ceas pentru evrei; ritualurile lui marchează 
ciclurile anului şi toți locuitorii Ierusalimului îşi ordonează activitățile 
zilnice în funcție de el. Este centrul comerțului pentru întreaga Iudee, şi este 
principala instituție financiară şi cea mai mare bancă. Templul este în egală 
măsură casa Dumnezeului evreilor, cât şi a aspirațiilor lor naționaliste. 
Înăuntrul său, pe lângă scrierile sacre şi legile cultului evreiesc, se află şi 
arhiva documentelor legale, a însemnărilor istorice şi a arborilor 
genealogici ai statului evreu. 

Spre deosebire de vecinii păgâni, evreii nu au o multitudine de temple 
împrăştiate prin ţară. Nu există decât un singur centru de cult, o singură 
sursă a prezenţei divine, un singur loc în care un evreu poate să comunice 
cu Dumnezeul său. Iudeea este, în cel mai strict sens al cuvântului, un 
templu-stat. Termenul de ,,teocratie” a fost creat tocmai pentru a descrie 
Ierusalimul. „Unii oameni le-au încredințat întreaga putere politică 
monarhilor”, scria istoricul evreu Flavius Iosephus în a doua jumătate a 
secolului I, „alţii, oligarhilor, iar alţii, maselor demokratia. Legiuitorul 
nostru Dumnezeu, însă, nu a fost atras de niciuna dintre aceste forme de 
guvernământ, alcătuindu-şi constituția sub o formă ce poate fi numită — 
dacă-mi permiteti o expresie forțată — «teocratie» theokratia, care plasa 
toată autoritatea şi suzeranitatea în mâinile Domnului.” 

Imaginati-va Templul ca pe un stat feudal, angajând mii de preoți, 
cântăreți, gardieni, servitori, deținând în acelaşi timp întinderi vaste de 


pământ fertil, muncit de către sclavii templului pentru beneficiul 
arhiereului. Să adăugăm profitul obținut din taxa Templului şi fluxul 
continuu de ofrande şi cadouri din partea vizitatorilor şi a pelerinilor — ca 
să nu mai vorbim de sumele uriaşe care trec prin mâinile comercianților şi 
speculantilor, din care Templul îşi opreşte o parte — şi înțelegem mai bine 
de ce atât de multi evrei privesc nobilimea preoțească şi mai ales pe 
arhiereu ca pe o bandă de avari ,,ahtiati după lux”, ca să-l cităm pe 
Iosephus. 

Să ni-l imaginăm pe arhiereul Ionatan stând în dreptul altarului, cu 
tămâie arzând mocnit în palmele sale, şi e uşor să ne dăm seama de unde 
provine animozitatea fata de el. Până şi hainele sale preotesti, moştenite de 
la predecesorii săi bogaţi, stau dovadă pentru opulenta arhiereului. Roba 
lungă, fără mâneci, vopsită violet (culoarea regilor) şi ornată cu ciucuri 
drăgălaşi şi clopoței de aur cusuti la tiv; pieptarul robust, bătut cu 
douăsprezece pietre preţioase, câte una pentru fiecare trib al Israelului; 
turbanul imaculat care stă pe capul lui ca o coroană, acoperit în partea din 
fata de o placă de aur pe care e gravat numele imposibil de pronunţat al lui 
Dumnezeu; urim-ul şi thummim-ul, un fel de zaruri sacre făcute din lemn şi 
os pe care arhiereul le cară la piept într-un saculet şi prin care le relevă 
celorlalți voia Domnului. Scopul acestor simboluri ostentative este să 
reprezinte legătura exclusivă dintre arhiereu şi Dumnezeu. Ele sunt cele 
care îl fac special şi îl diferenţiază de orice alt evreu din lume. 

Acesta este motivul pentru care arhiereul este singurul care poate intra în 
Sanctuar — şi asta într-o singură zi pe an, Yom Kippur, Ziua Ispăşirii, când 
toate păcatele Israelului sunt spălate. În ziua aceasta, arhiereul intră în 
contact cu Dumnezeu pentru întreaga națiune. Dacă el este demn de 
binecuvântarea Domnului, păcatele Israelului vor fi iertate. În caz contrar, 
va fi lovit de furia lui Dumnezeu, iar corpul său va fi tras afară de frânghia 
pe care o are legată în jurul brâului, fără ca nimeni altcineva să pângărească 
Sanctuarul. 

Bineînţeles, arhiereul va muri într-adevăr în această zi, însă nu trasnit de 
Dumnezeu, din câte se pare. 

După ce efectuează binecuvântarea şi se cântă shema până la capăt, 
(„Îndură-te de Israel, o, Doamne...”), arhiereul Ionatan se îndepărtează de 
altar şi coboară rampa spre curţile exterioare ale Templului. În clipa în care 
ajunge in Curtea Neamurilor, este asaltat de mulțimea exaltata a 
credincioşilor. Gărzile Templului formează o barieră de puritate în jurul lui, 


protejându-i de mâinile contaminate ale masei de oameni. Cu toate astea, 
asasinul îl detectează cu uşurinţă. Nici măcar nu este nevoie să se orienteze 
după strălucirea nestematelor încastrate în hainele sale. Trebuie doar să 
urmeze zdrăngănitul clopoteilor care atârnă de tivul robei. Melodia lor 
atipică este semnul cel mai clar că arhiereul se apropie. 

Asasinul îşi face loc prin mulţime, ajungând destul de aproape de Ionatan 
pentru a întinde spre el o mână invizibilă şi a-i apuca hainele sacre. 
Reuşeşte să-l tragă dintre gărzile Templului şi să-l tintuiasca locului pentru 
o clipă, destul cât să scoată un pumnal cu lamă scurtă şi să-i spintece gâtul. 
Un altfel de sacrificiu. 

Înainte ca sângele arhiereului să se scurgă pe podeaua Templului, înainte 
ca gărzile să reacționeze la ritmul fracturat al mersului său, înainte ca 
oricine din curte să-şi dea seama ce s-a întâmplat, asasinul se pierde în 
mulțime. 

Nu ar fi de mirare, dacă tocmai el ar fi primul care strigă: „Crimă!” 


Capitolul 1 O gaură într-un colt 


Cine l-a ucis pe Ionatan, fiul lui Ana în timp ce cobora de pe Muntele 
Templului în anul 56 e.n.? Fără îndoială, erau destui în Ierusalim care şi-ar 
fi dorit să-l ucidă pe clericul avar, şi poate şi mai multi cei cărora le-ar fi 
plăcut să stârpească tagma preoțească în întregime. Ceea ce nu trebuie să 
uităm, atunci când vorbim despre Palestina secolului I e.n., este că acest 
teritoriu — acest teritoriu venerat, din care spiritul Domnului se împrăştia 
în restul lumii — se afla sub ocupaţie străină. Legiuni romane campau peste 
tot în Iudeea. Aproape şase sute de soldați romani locuiau chiar pe Muntele 
Templului, între zidurile înalte de piatră ale Cetăţii Antonia, care întărea 
colţul de nord-vest al zidului Templului. Centurionul impur care se plimbă 
prin Curtea Neamurilor cu mantia sa roşie şi platoşa lustruită, ținând o mana 
proptită pe mânerul sabiei, amintea fără subtilitate despre cine stăpânea, de 
fapt, lăcaşul sacru. 

Dominația romana a Ierusalimului a început în anul 63 î.e.n., când 
Pompei cel Mare, strategul Romei, a mărşăluit în oraş împreună cu legiunile 
sale şi a asediat Templul. Când acest lucru s-a întâmplat, Ierusalimul trecuse 
de mult de zenitul său economic şi cultural. Aşezământul canaanit pe care 
Regele David l-a reintrodus în regatul lui, oraşul pe care i l-a lăsat 
moştenire lui Solomon, fiul său îndărătnic, cel ce a construit primul Templu 
închinat lui Dumnezeu — prădat şi distrus de babilonieni în anul 586 î.e.n. 
— oraşul care a servit drept capitală politică, religioasă şi economică a 
statului evreu timp de o mie de ani, era cunoscut, în momentul venirii lui 
Pompei, mai puţin pentru frumuseţea şi grandoarea sa şi mai degrabă pentru 
fervoarea religioasă a populaţiei sale greu de stăpânit. 

Ierusalimul, situat pe platoul sudic al munţilor sălbatici ai ludeei, între 
cele două vârfuri, cel al Muntelui Scopus şi cel al Muntelui Măslinilor, 
mărginit la est de valea râului Chedron şi la sud de valea abruptă şi 
neprimitoare a Gehennei, găzduia, la momentul invaziei romane, aproape o 
sută de mii de locuitori. Pentru romani, era un punct lipsit de importanţă pe 
harta imperială; un oraş pe care marele orator Cicero îl dispretuia, numindu- 
l „o gaură într-un colț”. Dar, pentru evrei, acesta era centrul universului şi 
axa lumii. Nu exista oraş mai unic, mai sfânt şi mai venerabil decât 
Ierusalimul. Podgoriile violet ale căror vii răsucite se întind pe câmpiile 
plate, câmpurile cultivate cu grijă şi livezile înverzite, pline de curmali, 
ferigi şi măslini, iazurile verzi în care papirusul pluteşte leneş de-a lungul 


râului Jordan — evreii nu numai că iubeau şi cunoşteau fiecare colt al 
acestui pământ sacru, ci şi-l atribuiseră în întregime. Absolut totul, de la 
stânele din Galileea la dealurile joase din Samaria şi ținuturile îndepărtate 
ale Idumeei, unde Biblia spune că au existat odată oraşele blestemate 
Sodoma şi Gomora, le-a fost oferit evreilor de către Dumnezeu, chiar dacă 
acum evreii nu mai stăpâneau nimic, nici măcar Ierusalimul, unde 
adevăratul Dumnezeu era divinizat. Oraşul pe care Domnul îl rasfatase cu 
glorie şi splendoare, plasandu-l, după cum spune profetul Iezechiel (5:5) in 
„centrul neamurilor” — tronul etern al Împărăției lui Dumnezeu pe Pământ 
— era, la începutul secolului I e.n., o provincie minoră şi, in plus, cu 
probleme, în colțul îndepărtat al Imperiului Roman. 

Nu era prima oară când Ierusalimul se afla sub ocupaţie. În ciuda 
statutului special pe care îl avea în inimile evreilor, adevărul este că 
Ierusalimul nu era altceva decât un capriciu pentru nenumărații regi şi 
împărați care au prădat şi jefuit pe rând oraşul sfânt in timp ce îşi urmau 
ambiţii mult mai grandioase. În anul 586 î.e.n., babilonienii — stăpânii 
Mesopotamiei — au descins în Iudeea, distrugând Ierusalimul şi Templul 
lui până în temelii. Babilonienii au fost cuceriti de perşi, care le-au permis 
evreilor să se întoarcă în oraşul lor şi să-şi reconstruiască templul, nu pentru 
ca i-ar fi admirat pe evrei sau le-ar fi respectat religia, ci pentru că, în ochii 
lor, Ierusalimul era un petic nesemnificativ de pământ în cadrul unui 
imperiu care cuprindea toată Asia Centrală (deşi profetul Isaia îi va mulțumi 
regelui persan Cyrus şi îl va numi mesia). 

Imperiul Persan şi, automat, Ierusalimul, au fost cucerite de armatele lui 
Alexandru cel Mare — şi, astfel, locuitorii Ierusalimului vor intra in contact 
cu idealurile şi cultura elenistică, aduse de către descendenţii lui Alexandru. 

In 323 î.e.n., odată cu moartea prematură a lui Alexandru, Ierusalimul i-a 
fost oferit ca pradă de război dinastiei Ptolemeilor, care, pentru o scurtă 
perioadă, îl vor conduce din îndepărtatul Egipt. În 198 î.e.n., oraşul a fost 
smuls de sub controlul Ptolemeilor de către regele seleucid Antioh 
[Antiochos] cel Mare, al cărui fiu, Antioh Epifanes, se considera 
întruchiparea lui Dumnezeu pe Pământ şi se străduia să încheie o dată 
pentru totdeauna divinizarea zeități evreieşti din Ierusalim. Evreii, însă, au 
răspuns acestei blasfemii, lansând un adevărat război de gherilă, condus de 
fiii lui Matatia Hasmoneul — Macabeii — care au eliberat oraşul sfânt din 
mâinile seleucizilor în 164 î.e.n., reuşind pentru prima dată în patru sute de 
ani să restaureze hegemonia iudaică asupra ludeei. 


În secolul care a urmat, Hasmoneii au guvernat pământul lui Dumnezeu 
cu o mână de fier. Erau regi şi clerici în acelaşi timp, fiecare suveran 
purtând atât titlul de Rege al Iudeilor, cât şi pe cel de Arhiereu al Templului. 
Însă atunci când războiul civil a izbucnit între fraţii Hircan Hyrcanos şi 
Aristobul Aristobulos pentru controlul tronului, ambii frați au făcut greşeala 
să ceară ajutorul Romei. Pompei a văzut în apelul lor disperat o ocazie 
perfectă să cucerească el însuşi Ierusalimul, încheind astfel scurta perioadă 
de guvernare evreiască a oraşului sfânt. În 63 î.e.n., Iudeea devine 
protectorat roman, iar evreii ajung din nou un popor supus. 

Autoritatea romană, venind după un secol de independenţă, nu a fost bine 
primită de către evrei. Dinastia Haşmoneilor fusese desființată, dar Pompei 
i-a permis lui Hircan să-şi menţină poziția de arhiereu. Acest lucru i-a 
nemulțumit pe susținătorii lui Aristobul, care au lansat o serie de revolte pe 
care romanii le-au înăbuşit cu bestialitatea lor specifică — arzând oraşe, 
masacrând rebelii şi înrobind populaţia. Între timp, prăpastia dintre 
locuitorii flămânzi şi îngropaţi în datorii din zona rurală şi clasa provincială 
înstărită care conducea Ierusalimul a crescut şi mai mult. Asocierea cu 
aristocratiile locale ale fiecărui teritoriu ocupat era o politică obişnuită a 
Imperiului Roman, făcându-le să devină dependente de puterea şi averea 
oferită de uzurpatori. Aliniindu-şi interesele cu cele ale clasei conducătoare, 
Roma se asigura că liderii locali vor susţine în continuare sistemul imperial. 
Bineînţeles, în Ierusalim această clasă era reprezentată in general de 
preotime, mai exact de cele câteva familii de preoţi care intretineau cultul 
Templului şi care, ca rezultat, fuseseră însărcinate de Roma să colecteze 
taxele şi dările şi să menţină ordinea în rândul populaţiei tot mai agitate — 
datorii pentru care erau recompensate regeşte. 

Fluiditatea dintre puterea politică şi cea religioasă, existentă în Ierusalim, 
a determinat Roma să acorde mai multă atenţie cultului evreiesc şi mai ales 
arhiereului. Ca autoritate supremă a Sanhedrinului şi „lider al națiunii”, 
arhiereul era o figură de renume atât politic, cât şi religios, având drept de 
decizie în toate problemele religioase, exercitând voinţa Domnului şi 
putând chiar să facă arestări, deşi doar în vecinătatea Templului. Dacă 
romanii voiau să-i controleze pe evrei, trebuiau să controleze Templul. Iar 
dacă voiau să controleze Templul, trebuiau să-l controleze pe arhiereu, 
motiv pentru care, la scurt timp după ce a preluat controlul Iudeii, Roma și- 
a asumat singură autoritatea de a numi şi mazili (direct sau indirect) 
arhiereul, transformându-l practic într-un funcționar roman. Mai mult decât 


atât, Roma a preluat custodia sacrelor veşminte preotesti, predându-le doar 
cu ocazia festivităților şi sărbătorilor sfinte, şi apoi confiscându-le imediat 
după încheierea ceremoniei. 

Cu toate acestea, evreii se aflau într-o poziţie mai avantajoasă decât alte 
popoare supuse romanilor. Romanii, în mare parte, tolerau cultul iudaic şi 
permiteau desfăşurarea ritualurilor şi jertfirilor, fără să intervină. Evreilor 
nici nu li se impunea să-l venereze pe împăratul roman, spre deosebire de 
alte comunități religioase aflate sub stăpânire romană. Singura pretenție a 
Romei fusese sacrificarea de două ori pe zi a unui taur şi a doi miei în 
cinstea împăratului şi a sănătăţii sale. Continuă să faci jertfele, preia taxele 
si darile, respectă legile provinciale, şi Roma te va lăsa in pace, cu tot cu 
Dumnezeul şi Templul tau. 

Romanii erau, să nu uităm, destul de cunoscători într-ale credințelor 
religioase şi într-ale practicilor popoarelor ocupate. Majorităţii teritoriilor 
cucerite le fusese permis să-şi păstreze templele nealterate. Zeitatile rivale 
nu erau interzise, ba dimpotrivă, erau adesea asimilate în religia romană (de 
exemplu, asocierea zeului canaanit Baal cu zeul roman Saturn). În unele 
cazuri, printr-o practică numită evocatio, romanii intrau în posesia unui 
templu inamic — cucerindu-l astfel şi pe zeul dinăuntru, cele două noțiuni 
fund intrinseci în lumea antică. Zeul, atunci, urma să fie transferat în Roma, 
unde era acoperit cu bogății şi sacrificii generoase. Prin asemenea 
demonstraţii, romanii încercau să transmită un mesaj clar că ostilitățile nu 
sunt îndreptate către zeu, ci către luptătorii lui; zeul va fi onorat în 
continuare la Roma, dacă enoriaşi săi vor accepta să depună armele şi să se 
lase absorbiți de imperiu. 

Deja destul de toleranti fata de culturile străine, romanii erau cu atât mai 
permisivi faţă de evrei şi credinţa lor în Dumnezeul Unic, Cicero denumind 
monoteismul iudaic „o superstiție barbară”. Chiar dacă nu înțelegeau cultul 
iudaic, cu ceremoniile sale bizare şi obsesia exagerată pentru purificarea 
simbolică — „Evreii consideră profan tot ceea ce noi considerăm sacru”, 
scria Tacitus, „permiţând în acelaşi timp tot ceea ce detestăm” — romanii 
făceau toate demersurile pentru a-l tolera. 

Dar ceea ce îi intriga cel mai tare pe romani în legătură cu evreii nu erau 
ritualurile lor atipice sau devotamentul strict fata de legi, ci mai degrabă 
ceea ce romanii considerau a fi un inexplicabil complex de superioritate. 
Faptul că un trib semit dintr-un colt îndepărtat al marelui Imperiu Roman 
pretinde, şi mai ales primeşte, un tratament special din partea împăratului 


era pentru multi romani ceva de neînțeles. Cum îndrăzneau să creadă ca 
zeul lor era singurul zeu din univers? Cum îndrăzneau să nu se amestece cu 
alte popoare? Cine se credeau aceşti barbari inapoiati şi superstitiosi? 
Filosoful stoic Seneca nu era singurul membru al elitei romane care să se 
întrebe cum se ajunsese ca în Ierusalim „învinşii să facă legea pentru 
învingători”. 

Pentru evrei însă, acest sentiment de exceptionalitate nu provenea din 
aroganță sau trufie. Era o poruncă directă a unui Dumnezeu gelos care nu 
tolera prezenţa străină pe teritoriul rezervat poporului ales. De aceea, atunci 
când evreii s-au stabilit aici pentru prima dată, în urmă cu o mie de ani, 
Dumnezeu le-a poruncit să masacreze orice bărbat, femeie sau copil vor 
întâlni în cale, să ucidă toţi taurii, caprele şi oile şi să ardă toate fermele, 
toate ogoarele, toate podgoriile şi toate vietatile, fără excepţie, pentru a se 
asigura că acest pământ le va aparţine numai celor care 1 se închină acestui 
Dumnezeu şi niciunui altuia. 

„Dar în cetăţile popoarelor acestora”, le-a spus Dumnezeu evreilor, „a 
căror tara ţi-o da ca moştenire Domnul Dumnezeul tau, să nu laşi cu viata 
nimic care suflă. Ci să nimicesti cu desăvârşire popoarele acelea, pe hetiti, 
pe amoriti, pe canaaniti, pe fereziti, pe heviti şi 1ebusiti, cum ţi-a poruncit 
Domnul Dumnezeul tău, ca să nu vă înveţe să faceți după toate urâciunile 
pe care le fac ele pentru dumnezeii lor, şi să pacatuiti astfel împotriva 
Domnului Dumnezeului vostru” (Deuteronomul 20:17—18). 

Conform Bibliei, armatele evreieşti au „nimicit tot ce avea suflare” în 
oraşele Libnah, Lachish, Eglon, Hebron şi Debir, din zona deluroasă şi în 
Negeb, la şes, şi s-au asigurat că foştii locuitori fuseseră masacrați până la 
ultimul, „aşa cum spusese lui loşua Domnul” (loşua 10:28-42) înainte ca 
evreii să se poată stabili acolo. 

Şi totuşi, o mie de ani mai târziu, acelaşi trib care vărsase atâta sânge ca 
să curețe Pământul Fagaduintei de elementele străine pentru a-l putea 
stăpâni în numele Dumnezeului său, se afla acum cotropit de o putere 
imperială păgână şi era forțat să împartă oraşul sfânt cu gali, hispanici, 
romani, greci $1 sirieni — cu toții străini, cu toţii păgâni — şi era obligat 
prin lege ca, în Templul Domnului, să aducă jertfe unui idol roman care 
trăia la o mie de kilometri depărtare. 

Cum ar fi reacționat eroii vremurilor apuse la o asemenea umilire? Ce le- 
ar fi făcut loşua, Aaron, Fineas sau Samuel necredincioşilor care 
profanaseră pământul pus deoparte de către Dumnezeu poporului Său ales? 


Ar fi îngrăşat solul cu sânge. Le-ar fi spart capetele păgânilor şi 
procletilor, le-ar fi ars idolii şi le-ar fi masacrat soțiile şi copiii. l-ar fi 
măcelărit pe idolatri şi şi-ar fi spălat picioarele în sângele lor, aşa cum 
poruncise Dumnezeu. L-ar fi invocat pe Dumnezeul evreiesc să coboare din 
ceruri în carul său de război şi să calce popoarele păcătoase, făcând munţii 
să se cutremure de furia lui. 

Cât despre arhiereu? Mizerabilul care a trădat Poporul Ales pentru banii 
Romei şi dreptul de a defila în hainele lui strălucitoare? Însăşi existenţa lui 
era o insultă adusă Domnului. Era un parazit pe faţa pământului. Trebuia să 
fie extirpat. 


Capitolul 2 Regele iudeilor 


În anii tumultuosi care au urmat ocupaţiei Iudeei de către romani, situaţia 
țăranilor care semănau şi arau pământul lui Dumnezeu s-a înrăutățit 
constant. La Roma, războiul civil dintre Pompei şi fostul său aliat, Iulius 
Caesar, luase proporţii, în timp ce, în Israel, urmaşii Dinastiei Haşmoneilor 
continuau să se întreacă în a obține bunăvoința amândurora. Micile ferme 
ale familiilor, care stătuseră la baza economiei rurale de secole întregi, erau 
acum inghitite una câte una de către moşiile întinse administrate de 
aristocratiile locale care beneficiau de noile monede romane. Urbanizarea 
rapidă care a avut loc sub guvernarea romană a dat naştere unui val de 
migrație dinspre regiunile rurale spre oraşe. Agricultura care odinioară 
sustinuse populaţia de la sat fusese acum reorientată către hrănirea centrelor 
urbane dezvoltate peste noapte, lăsându-i pe ţărani flămânzi şi nevoiaşi. Pe 
lângă taxele şi zeciuială pe care trebuia să le achite în continuare, țărănimea 
era acum obligată să plătească un tribut costisitor şi Romei. Pentru fermieri, 
totalul putea ajunge la aproape jumătate din recolta anuală. 

În acelaşi timp, secete succesive lăsaseră în urmă câmpuri întregi 
pârjolite, transformandu-i practic pe țăranii care le lucrau în sclavi. Cei care 
reuşeau să-şi păstreze terenurile aride adesea nu aveau altă soluţie decât să 
se împrumute la aristocrați cu dobânzi exorbitante. Nu conta că legea 
mozaică interzicea perceperea dobânzilor pentru împrumuturi; amenzile cu 
care erau împovăraţi rău-platnicii aveau practic acelaşi efect. In orice caz, 
aristocrația indigenă se aştepta ca ţăranii să nu-şi poată achita datoriile; 
chiar se bizuiau pe asta. Pentru că, dacă împrumutul nu era achitat la timp şi 
în întregime, pământul putea fi confiscat şi țăranul rămânea legat de glie, 
muncind în continuare pământul pentru beneficiul proprietarului. 

La doar câţiva ani de la cucerirea Ierusalimului de către romani, o 
mulțime de țărani rămăseseră fără pământuri şi fără nicio soluție pentru a-şi 
hrăni familiile. Mulţi au migrat către oraşe pentru a găsi de muncă. Însă în 
Galileea, câțiva fermieri şi proprietari dezradacinati şi-au schimbat 
plugurile cu săbiile şi s-au întors împotriva celor pe care îi considerau 
responsabili de suferinţa lor. Din ascunzătorile lor aflate în peşterile şi 
grotele pustiului galileean, aceşti tarani-razboinici au lansat un val de 
atacuri împotriva aristocrației iudaice şi a reprezentanților Republicii 
Romane. Cutreierând prin toată provincia, aceştia i-au adunat în jurul lor pe 
cei nemulțumiți, expropriati şi oamenii îngropaţi în datorii. Asemeni unor 


Robin Hood evrei, îi jefuiau pe bogaţi şi, ocazional, le ofereau prada 
săracilor. Pentru credincioşi, aceste bande ţărăneşti nu erau altceva decât 
întruchiparea furiei şi a suferinţei celor săraci. Erau eroi: simboluri ale 
revoltei împotriva agresiunii romane, reprezentanții justiţiei divine 
îndreptate împotriva evreilor trădători. Romanii însă aveau alt cuvânt pentru 
ei. Îi numeau /estai — adică, „bandiți, tâlhari”. 

„Tâlhar” era un termen general pentru orice rebel sau insurgent care 
ridica arma împotriva Romei sau a colaboratorilor ei locali. Pentru romani, 
cuvântul „tâlhar” era sinonim cu ,,hot” sau „agitator al gloatei”. Dar nu era 
vorba despre infractori de rând. Talharii întruchipau primele forme a ceea 
ce avea să devină o mişcare de rezistență naționalistă împotriva ocupației 
romane. Aceasta poate să fi fost o răscoală ţărănească, grupurile de tâlhari 
provenind din sate sărăcite precum Emmaus, Beth-horon şi Bethleem. Dar 
mai era ceva. Tâlharii susțineau că reprezintă pedeapsa lui Dumnezeu. Dat 
fiind că îşi împodobeau liderii cu însemne ale regilor şi ale eroilor biblici, 
acțiunile lor au devenit un preludiu pentru restauratia împărăției lui 
Dumnezeu pe Pământ. Tâlharii au profitat de aşteptările de tip apocaliptic 
atât de răspândite printre evreii palestinieni în urma invaziei romane. Unul 
dintre tâlhari cei mai temuti, charismaticul Ezechia, s-a autoproclamat 
mesia, cel promis evreilor că îi va conduce spre glorie. 

Titlul de mesia înseamnă „cel uns“ şi provine de la practica turnării sau 
ungerii cu ulei a persoanei desemnate să ocupe o funcție divină: un rege, 
precum Saul, David sau Solomon; un preot, precum Aaron şi fiii săi, care 
şi-au dedicat viata Domnului, un profet, precum Isaia sau Elisa, care aveau 
o relație specială cu Dumnezeu, o apropiere pe care nu o pot cunoaşte decât 
cei aleşi să fie reprezentanţii lui pe Pământ. Principala sarcină a lui mesia, 
considerat in credința populară descendentul Regelui David, era să 
reclădească Regatul lui David şi să restabilească Statul lui Israel. Prin 
urmare, a te numi „mesia” în timpul ocupaţiei romane era echivalent cu a 
declara război Romei. Într-adevăr, va veni o zi în care aceste bande de 
țărani furioşi vor forma coloana vertebrală a unei armate apocaliptice al 
cărei zel revoluţionar îi va umili şi alunga pe romani din Ierusalim. În acei 
primi ani ai ocupaţiei însă, tâlharii erau cel mult o şicană. Cu toate acestea, 
trebuiau să fie opriţi; cineva trebuia să restabilească ordinea în afara 
oraşelor. 

Până la urmă, acel cineva s-a dovedit a fi un abil nobil evreu din 
Idumeea, pe nume Irod Herodes. Tatăl lui Irod, Antipater, a avut norocul de 


a se afla de partea câştigătoare în războiul civil dintre Pompei cel Mare şi 
Iulius Caesar. Caesar l-a recompensat pe Antipater pentru loialitatea sa, 
acordându-i cetățenie romană în anul 48 î.e.n. Şi autoritate administrativă în 
numele Romei peste toată Iudeea. Înaintea morții sale, câţiva ani mai târziu, 
Antipater şi-a consolidat poziţia printre evrei, numindu-i pe fiii săi, Fasael 
si Irod, guvernatori ai Ierusalimului şi, respectiv, ai Galileei. Deşi trebuie să 
fi avut doar cincisprezece ani la vremea respectivă, Irod s-a evidențiat din 
primul moment ca un conducător eficient şi un suporter înflăcărat al Romei, 
lansând o campanie sângeroasă împotriva grupurilor de tâlhari. Printre 
altele, l-a capturat pe Ezechia, liderul mişcării, şi l-a decapitat, înlăturând 
(pentru moment) ameninţarea tâlharilor. 

În timp ce Irod curăța Galileea de tâlhari, Antigonos, fiul lui Aristobul, 
care, după invazia romană, îşi pierduse tronul şi funcția de arhiereu în 
favoarea fratelui său, Hircan, începuse să agite spiritele din Ierusalim. Cu 
ajutorul partilor, duşmani declarați ai Romei, Antigonos asediază oraşul 
sfânt în anul 40 î.e.n., luându-i ostatici pe arhiereul Hircan şi pe Fasael, 
fratele lui Irod. Hircan este mutilat, devenind astfel inapt, conform legii 
mozaice, să mai ocupe funcția de arhiereu, iar Fasael se sinucide în 
captivitate. 

Senatul roman hotărăşte că cea mai eficientă cale de a prelua Ierusalimul 
de sub controlul partilor este să-l numească pe Irod rege-client şi să-l lase 
să-şi ducă sarcina până la capăt, în numele Romei. Numirea regilor-clienti 
era o practică obişnuită în primii ani ai Imperiului Roman, permițând astfel 
Romei să-şi lărgească graniţele fără să cheltuiască resurse importante cu 
administrarea provinciei cucerite. 

În anul 37 î.e.n. Irod intră în Ierusalim cu o armată romană uriaşă aflată 
sub comanda sa. Înlătură trupele partilor din oraş şi lichidează şi ultimii 
supraviețuitori ai Dinastiei Haşmoneilor. Ca răsplată pentru servicule sale, 
Roma îl numeşte pe Irod „Regele ludeilor”, oferindu-i un regat care, în cele 
din urmă, se va întinde mai mult decât cel al Regelui Solomon. 

Domnia lui Irod a fost una tiranică şi păguboasă, marcată de excese 
absurde şi acte de cruzime. Era nemilos cu inamicii lui şi nu tolera nicio 
nemulțumire din partea supuşilor evrei. După proclamarea sa ca rege, i-a 
masacrat pe aproape toți membrii Sanhedrinului şi i-a înlocuit pe preoții 
Templului cu o adunătură de admiratori care îşi cumpăraseră functiile direct 
de la el. Această acţiune a neutralizat complet influenţa politică a Templului 
şi a redistribuit puterea unei noi clase sociale de evrei, a căror nădejde oarbă 


în favorurile regelui i-a transformat într-un soi de aristocrație arivista. 
Inclinatia lui Irod pentru violenţă şi arhicunoscutele lui dispute domestice, 
aflate la limita burlescului, l-au făcut să execute atât de mulți membri ai 
propriei familii, încât Octavianus Augustus a făcut celebra remarcă: „Mai 
bine să fii porcul lui Irod decât fiul lui”. 

La drept vorbind, a fi regele iudeilor în epoca lui Irod nu era o sarcină de 
invidiat. Conform spuselor lui losephus, existau douăzeci şi patru de secte 
fractionale în cadrul şi în afara Ierusalimului. Deşi niciuna nu avea o 
autoritate mai mare fata de cealaltă, trei dintre secte — sau, mai degrabă, 
şcoli de gândire — au influenţat cel mai mult mentalitatea evreiască a 
vremii: fariseii, o grupare alcătuită în primul rând din rabini şi teologi din 
burghezia şi păturile sociale inferioare, care interpretau legile pentru marea 
masă a locuitorilor; saducheii, preoți latifundiari din familii înstărite, mai 
conservatori şi mai toleranti în ceea ce privea prezența Romei, şi esenienii, 
o mişcare predominant clericală, desprinsă de sub autoritatea Templului, 
care se stabilise pe vârful unei coline sterpe din valea Mării Moarte, numită 
Qumran. 

Însărcinat să menţină pacea şi să administreze o populaţie insubordonată 
şi eterogenă formată din evrei, greci, samariteni, sirieni şi arabi — care îl 
detestau pe el chiar mai mult decât se detestau între ei —, Irod s-a descurcat 
exemplar. Domnia sa a marcat o perioadă de stabilitate politică pe care 
evreii n-o mai cunoscuseră de secole. A inițiat construcția unei clădiri 
monumentale şi a dat startul unor lucrări publice care au angajat zeci de mii 
de ţărani şi muncitori zilieri, conturând pentru totdeauna peisajul 
Ierusalimului. A construit pieţe şi teatre, palate şi porturi, toate modelate în 
stilul clasic elen. 

Pentru a-şi plăti proiectele colosale de construcţie şi a-şi satisface propria 
extravaganta, Irod a impus un sistem de taxe coplesitor supusilor săi, din 
care a continuat să trimită un tribut deloc neglijabil Romei, îndatorire 
îndeplinită cu zel, în semn de respect pentru stăpânii săi romani. Irod nu era 
numai regele-client al împăratului. Era, de asemenea, unul dintre prietenii 
săi apropiați, un cetăţean devotat al Republicii, care nu voia doar să imite 
Roma, ci s-o reconstruiască între nisipurile Iudeei. A instituit un program de 
elenizare forţată a evreilor, construind în Ierusalim săli de gimnastică, 
amfiteatre greceşti şi băi romane. Limba greacă a devenit limba oficială a 
curții sale şi a bătut monede având litere greceşti şi însemne păgâne. 


Cu toate acestea, Irod era totuşi evreu, aşa că înţelegea foarte bine cât de 
important era să apeleze la sensibilitatea religioasă a supuşilor săi. Tocmai 
asta l-a făcut să lanseze cel mai ambițios proiect al său: reconstruirea şi 
extinderea Templului din Ierusalim. Irod este cel care a ordonat clădirea 
Templului pe Muntele Moria — cel mai înalt punct al oraşului — şi care l-a 
împodobit cu rânduri de colonade romane şi columne de marmură care să 
strălucească în soare. Templul lui Irod trebuia să-i impresioneze pe patronii 
săi de la Roma, dar în acelaşi timp trebuia să-i mulțumească şi pe ceilalți 
evrei, dintre care multi nici măcar nu credeau că „regele iudeilor” ar fi el 
însuşi evreu. În fond, Irod fusese convertit. Mama sa era arăboaică. Poporul 
lui, idumeenii, trecuse la iudaism abia cu o generație sau două în urmă. 
Pentru Irod, reclădirea Templului era mai mult decât o confirmare a 
autorităţii sale politice; era un apel disperat către acceptarea sa de către 
supuşii evrei. 

Nu a funcționat. 

În ciuda reclădirii Templului, elenismul exacerbat al lui Irod şi încercările 
lui agresive de a „romaniza” Ierusalimul i-au înfuriat şi mai mult pe evreii 
pioşi care nu încetaseră niciodată să-l vadă pe rege ca pe un sclav al 
stăpânilor străini şi un închinător la zei străini. Nici măcar Templul, 
simbolul suprem al identității evreieşti, nu putea ascunde obsesia lui Irod 
pentru Roma. 

La scurt timp după terminarea construcției, Irod a aşezat un vultur de aur 
— simbolul dominaţiei romane — deasupra porții principale şi l-a forţat pe 
arhiereul ales de el să îndeplinească două jertfiri zilnice în numele cezarului 
Octavianus Augustus, în calitate de „fiu al lui Dumnezeu”. Este cel puţin o 
dovadă a controlului pe care Irod îl exercita asupra regatului său. În ciuda 
dezaprobarii generale din partea evreilor, aceştia nu s-au răsculat niciodată 
— cel putin, nu în timpul vieții lui. 

Atunci când Irod cel Mare a murit, în anul 4 î.e.n., Augustus i-a împărțit 
teritoriul între cei trei fii ai sai: lui Arhelau Archelaos i-au revenit Iudeea, 
Samaria şi Idumeea; lui Irod Antipa — cunoscut şi ca ,,Vulpea” — Galileea 
si Pereea (o regiune la nord-est de Marea Moartă), iar Filip a preluat 
controlul regiunii Gaulanitis (astăzi Golan) şi a teritoriilor de la nord-est de 
Marea Galileei. Niciunul dintre cei trei fii ai lui Irod nu a primit titlul de 
rege. Antipa şi Filip au fost amândoi numiţi tetrarhi, însemnând 
„conducătorul unui sfert”, iar Arhelau a fost numit etnarh sau „conducător 


al poporului”; ambele titluri fuseseră concepute tocmai pentru a marca 
sfârşitul unei monarhii unite în statul evreiesc. 

Divizarea regatului lui Irod s-a dovedit a fi un dezastru pentru Roma, 
după ce furia şi resentimentele acumulate pe parcursul domniei sale lungi şi 
abuzive au izbucnit într-un noian de revolte şi proteste violente pe care fiii 
sai slabi de înger nu le-au putut controla, după o viata lipsită de 
responsabilităţi. Insurgentii au ars unul dintre palatele lui Irod de pe râul 
Iordan. Templul a fost asaltat de două ori: mai întâi în timpul Paştelui, apoi 
din nou de Şavuot (Sărbătoarea Săptămânilor). În provincie, grupurile de 
tâlhari pe care Irod reuşise să le îmblânzească au început să facă din nou 
ravagii prin Galileea, masacrându-i pe asociaţii regelui defunct. În Idumeea, 
regiunea natală a lui Irod, două mii de soldați s-au răsculat împotriva lui. 
Chiar şi aliaţii lui Irod, printre care şi vărul lui, Ahab, s-a alăturat rebeliunii. 

La baza acestor revolte se aflau, fără îndoială, aşteptările mesianice ale 
evreilor. În Pereea, un fost sclav al lui Irod — un bărbat impunător, pe nume 
Simon — s-a declarat mesia şi a adunat în jurul lui un grup de tâlhari pentru 
a jefui palatele regale din Ierihon. Răscoala s-a încheiat atunci când Simon 
a fost capturat şi decapitat. Putin timp mai târziu, un alt aspirant mesianic, 
un păstor sărac pe nume Athronges şi-a pus coroana pe cap şi a lansat un 
atac îndrăzneţ împotriva forțelor romane. $i el a fost prins şi executat. 

Haosul şi vărsarea de sânge au continuat până când Octavianus Augustus 
şi-a trimis trupele în Iudeea pentru a pune capăt revoltelor. Desi împăratul 
le-a permis lui Filip şi lui Antipa să-şi păstreze funcțiile, Arhelau a fost 
trimis în exil, iar Ierusalimului i-a fost desemnat un guvernator roman. 
Astfel, în anul 6 e.n., Iudeea devine o provincie condusă în mod direct de 
Roma. Se renunţă la semiautonomie, regi-clienti sau „Regi ai ludeilor”. 
Ierusalimul aparținea în întregime Romei. 

Conform tradiției, Irod cel Mare a murit în ajunul Pastelui din anul 4 
î.e.n., la vârsta de şaptezeci de ani, după o domnie de treizeci şi şapte de 
ani. losephus scrie că, în ziua morţii sale, a avut loc o eclipsă de lună, un 
semn rău, prevestind probabil perioada tumultuoasă care avea să vină. 
Bineînţeles, mai există o tradiţie legată de moartea lui Irod cel Mare: că la 
un moment dat, între anul 4 i.e. N, şi ocuparea Ierusalimului de către 
romani în anul 6 e.n., într-un sat neînsemnat de pe dealurile Galileei, s-a 
născut un copil ce mai târziu va revendica titlul lui Irod de „Rege al 
Iudeilor”. 


Capitolul 3 $tifi de unde sunt 


Vechiul Nazaret se află pe marginea crestată a unui deal din sudul 
Galileei. Nu mai mult de o sută de familii locuiesc în acest sat minuscul. Nu 
sunt drumuri pavate cu piatră şi nici clădiri publice. Nu există nici măcar 
sinagogă. Sătenii împart o singură fântână din care scot apă proaspătă. O 
singură baie, aprovizionata de putina apă de ploaie acumulată peste an şi 
ținută în cisterne subterane, serveşte întreaga populaţie. Este un sat alcătuit 
din țărani, fermieri şi zilieri, în cea mai mare parte analfabeți; un loc care nu 
există pe nicio hartă. 

Casele din Nazaret nu sunt prea complicate. O singură odaie fără ferestre 
este împărțită în două — o cameră pentru familie şi cealaltă pentru animale. 
În această locuinţă din chirpici, sub un acoperiş plat de bârne, membrii 
familiei îşi desfăşoară toate activitățile: se roagă, îşi întind rufele la uscat, 
iau masa în serile răcoroase şi în timpul lunilor caniculare de vară îşi întind 
covoraşele murdare şi dorm. Locuitorii mai norocoşi au o curte şi un petic 
de pământ pe care pot cultiva legume, toți nazarineni fiind agricultori, 
indiferent de starea lor socială. Ţăranii care numesc acest sat izolat „acasă” 
sunt fără excepție cultivatori. Populaţia săracă se hrăneşte şi îşi câştigă 
existența din agricultură. Fiecare îşi creşte propriile animale şi îşi seamănă 
pământul: puţin orz, puţin grâu, câteva spice de mei şi ovăz. Bălegarul 
strâns de la animale hrăneşte pământul, care la rândul lui hrăneşte sătenii, 
care hrănesc animalele. Regula de bază este autosuficienta. 

Nazaretul este o aşezare atât de mică, atât de obscură, că numele ei nu 
apare în nicio sursă evreiască mai veche de secolul III e.n. — nici în Biblia 
Ebraică, nici în Talmud, nici în Midraş, nici în scrierile lui losephus. Este, 
pe scurt, un loc lipsit de orice importanţă. De asemenea, este satul în care e 
cel mai probabil să se fi născut şi să fi crescut Isus. Faptul că provine dintr- 
un sat izolat populat de câteva sute de evrei săraci s-ar putea să fie singurul 
element despre copilăria lui Isus în privinţa căruia să fim destul de siguri. 
Isus a fost atât de clar identificat cu Nazaretul, încât de-a lungul vieții sale a 
fost cunoscut sub numele de „„Nazarineanul”. Având în vedere cât de comun 
era numele Isus, oraşul de proveniență a devenit principalul lui supranume. 
Este singurul lucru asupra căruia toată lumea — susținători şi duşmani 
deopotrivă — pare să fie de-acord. 


De ce susțin atunci Matei şi Luca — şi doar Matei (2:1—9) şi Luca (2:1- 
21) că Isus nu s-a născut în Nazaret, ci în Bethleem, deşi numele Bethleem 
nu apare nicăieri altundeva în Noul Testament (nici măcar în textele lui 
Matei şi Luca, amândoi folosind în repetate rânduri apelativul 
„nazarineanul”, referindu-se la el), cu excepţia unui singur verset din 
Evanghelia lui loan (7:42)? 

Răspunsul s-ar putea afla tocmai în versetul acela. 

Episodul, relatează evanghelistul, se petrece la începutul misionariatului 
lui Isus. Până la momentul acela, Isus se rezumase să le predice ţăranilor 
oropsiti şi pescarilor din Galileea — prieteni şi vecini de-ai lui. Dar acum, 
odată cu Sărbătoarea corturilor, familia lui insistă să-i însoţească în Iudeea 
pentru a sărbători festivalul recoltei împreună şi să se infatiseze pentru 
prima dată mulțimii. 

— Vino, spun ei. Arată-te lumii. 

Isus refuză. 

— Voi duceti-va la sărbătoare. Eu nu merg la sărbătoarea aceasta, căci 
vremea mea nu s-a împlinit încă. 

Familia lui Isus îl lasă acasă şi pleacă spre Iudeea, fără să ştie, însă, ca 
acesta se hotărâse de fapt să-i urmeze, fie şi numai pentru a se strecura în 
mulțime şi a afla ce vorbesc ceilalți despre el. 

— Este un om bun, şopteşte cineva. 

— Ba nu. Amăgeşte mulțimea, spune altul. 

Putin mai târziu, după ce Isus şi-a dezvăluit deja identitatea, câteva voci 
din mulțime încep să facă presupuneri în legătură cu el. 

— Trebuie să fie un profet. 

Apoi cineva are curajul să spună cu voce tare ceea ce gândesc cu toţii, 
după ce l-au auzit pe Isus rostind: „De însetează cineva, să vină la mine şi 
să bea!” Cum ar fi putut înţelege asemenea cuvinte eretice? Cine altcineva 
ar fi îndrăznit să le rostească în public, acolo unde ar fi putut fi auzite de 
scribi şi rabini[3], dintre care multi ar fi fost foarte încântați să-l aresteze pe 
acest predicator neobrazat? 

— Acesta e mesia! 

Fraza de mai sus nu e o simplă afirmație. Este, în fapt, un act de trădare. 
In Palestina secolului I, a rosti asemenea cuvinte în public este o infracţiune 
pasibilă de pedeapsa prin crucificare. La drept vorbind, evreii din timpul lui 
Isus aveau păreri contradictorii cu privire la rolul şi funcția lui mesia, 
alimentate de o paletă întreagă de tradiții mesianice şi folclor, care circulau 


prin Tara Sfântă. Unii sperau ca mesia să fie o figură care să le redea 
evreilor puterea de odinioară. Alții îi atribuiau o dimensiune mai 
apocaliptica şi mai utopică, considerându-l capabil să anihileze lumea 
prezentă, iar pe ruinele ei să clădească una nouă, mult mai dreaptă. Unu 
susțineau că mesia va fi un rege, alții, că va fi un preot. Esenienii, din cate 
se pare, aşteptau doi mesia diferiți — un rege şi un preot —, deşi 
majoritatea evreilor aşteptau un mesia care să combine ambele trăsături. 

Cu toate acestea, printre evreii adunaţi la Sărbătoarea corturilor, pare să fi 
existat un acord general cu privire la identitatea lui mesia şi care ar fi fost 
scopul său: era urmaşul regelui David, venit să elibereze Israelul şi pe evrei 
de sub jugul ocupației şi să instaureze domnia lui Dumnezeu în Ierusalim. 
Aşadar, a-l numi pe Isus „„mesia” însemna să-l incluzi într-un tipar deja 
stabilit de către un lung şir de predecesori care eşuaseră înaintea lui. 
Direcţia era una bine cunoscută: de la conflict, la revoltă şi, în cele din 
urmă, la război cu puterile cotropitoare. Care avea să fie deznodământul 
acestui traseu? Nimeni dintre cei prezenţi la sărbătoare nu putea spune. Dar 
cel putin aveau o vagă idee de unde trebuiau să înceapă. 

— N-a zis, oare, Scriptura că mesia va să vină din sămânţa lui David? 
întreabă cineva din mulțime din satul în care a locuit acesta. Şi anume din 
Bethleem? 

— Dar deja ştim de unde vine omul acesta, susține altul. 

Într-adevăr, mulțimea pare să-l cunoască pe Isus destul de bine. Îi cunosc 
frații, care sunt prezenţi alături de el. Toată familia sa este prezentă. Au 
venit la festival împreună, tocmai din Galileea, din Nazaret. 

— Cercetati şi veți vedea, intervine un fariseu, cu încrederea celui care 
şi-a petrecut toată viata analizând Scriptura, că din Galileea nu s-a ridicat 
proroc. 

Isus nu-i contrazice. 

— Da. Cu toții mă cunoaşteţi şi ştiţi de unde sunt, recunoaşte el. 

Ignorând cu totul discuţia despre casa lui pământeană, Isus alege să 
sublinieze originile sale cereşti. 

— Eu nu am venit singur, ci El m-a trimis (loan 7:1—29). 

Asemenea afirmaţii sunt des întâlnite la loan, autorul celei de-a patra 
evanghelii canonice, compusă între anii 100 e.n. Si 120 e.n. loan nu 
afişează niciun interes fata de naşterea fizică a lui Isus, deşi înregistrează 
faptul că este „nazarinean” (loan 18:5-7). În opinia lui loan, Isus este o 
ființă eterna, logos-ul[4], care a fost alături de Dumnezeu încă de la Facerea 


Lumii, forța primară prin care a izvorât creația şi fără de care nimic nu ar fi 
existat (loan 1:3). 

Un dezinteres similar fata de originile pământene ale lui Isus poate fi 
găsit şi la Marcu, autorul primei evanghelii, scrisă la puţin timp după anul 
70 e.n. Atenţia lui Marcu se concentrează exclusiv asupra misiunii lui Isus; 
acesta nu este interesat nici de naşterea sa şi, în mod surprinzător, nici de 
învierea lui, deoarece nu scrie nimic despre niciunul dintre aceste 
evenimente| 5]. 

Comunitatea creştină timpurie nu pare să fi fost deloc interesată de viaţa 
lui Isus înainte ca acesta să-şi înceapă misiunea. Poveştile despre naşterea şi 
copilăria sa lipsesc complet din primele documente scrise. Materialul Q, 
compus undeva în jurul anului 50 e.n., nu face nicio referire la viaţa lui Isus 
de dinaintea botezului său de către loan Botezătorul. Epistolele lui Pavel, 
care alcătuiesc cea mai mare parte a Noului Testament, se detaşează 
complet de orice eveniment din viata nazarineanului, cu excepția 
crucificării şi a învierii (deşi Pavel menţionează şi Cina cea de Taină). 

Dar, odată ce interesul faţă de persoana lui Isus a început să crească după 
moartea lui, comunitatea creştină a simţit o nevoie tot mai urgentă de a 
completa golul primilor săi ani de viata şi, mai ales, să clarifice aspectul 
naşterii sale în Nazaret, de care se foloseau defăimătoru lui pentru a 
demonstra că nu ar fi putut fi mesia — cel putin, nu conform profetiilor. 
Trebuia să se găsească o soluție creativă care să descurajeze criticile; o 
modalitate de a-i plasa pe părinții lui Isus în Bethleem în momentul naşterii 
sale, pentru a putea veni pe lume în oraşul lui David. 

Pentru Luca, răspunsul stă într-un recensământ. „În zilele acelea, scrie el, 
a ieşit o poruncă de la Cezar August să se înscrie toată lumea. Înscrierea 
aceasta s-a făcut întâia oară pe când Quirinius era guvernator în Siria. Toți 
se duceau să se înscrie, fiecare în cetatea lui. Iosif s-a suit şi el din Galileea, 
din Nazaret, ca să se ducă in Iudeea, în cetatea lui David, numită 
Bethleem.” Apoi adaugă, pentru a înlătura orice confuzie: „pentru ca Iosif 
era din casa şi din semintia lui David” (Luca 2:1-4). 

Luca are dreptate într-un singur aspect. La zece ani de la moartea lui Irod 
cel Mare, în anul 6 e.n., atunci când Iudeea a devenit oficial provincie 
romană, guvernatorul sirian Quirinius a cerut într-adevăr un recensământ al 
tuturor oamenilor, proprietăților şi sclavilor din Iudeea, Samaria şi Idumeea. 
Acest recensământ nu includea în niciun caz Galileea, unde locuia familia 
lui Isus. (Luca asociază greşit recensământul lui Quirinius din 6 e.n. Cu 


naşterea lui Isus, pe care majoritatea cercetătorilor o plasează mai aproape 
de anul 4 î.e.n., anul trecut în Evanghelia lui Matei.) Cu toate acestea, 
deoarece singurul motiv al recensământului era impozitarea, legea romană 
asocia proprietatea individuală cu locul de rezidență, nu cu locul naşterii. 
Nu există nicio mențiune printre documentele romane ale vremii care să 
indice contrariul (şi romanii erau destul de metodici în documentaţie, mai 
ales atunci când era vorba de impozite). Ceea ce sugerează Luca, şi anume 
că întreaga economie romană se suspenda periodic deoarece fiecare supus 
era nevoit să-şi părăsească locuinţa împreună cu toată familia, să traverseze 
distanța până la locul naşterii tatălui său şi apoi să aştepte acolo răbdător, 
poate chiar luni de zile, ca un funcționar să-i înregistreze familia şi 
proprietățile, pe care oricum le-ar fi lăsat acasă, în oraşul de rezidență, este, 
pur şi simplu, absurd. 

Ceea ce trebuie înţeles legat de povestea copilăriei lui Isus relatată de 
Luca este că cititorii sai, încă aflați sub ocupaţie romană, erau conştienţi ca 
referirea la Quirinius era eronată. Autorul, descriind evenimente plasate cu 
o generaţie în urmă, ştia şi el că ceea ce scrie era, în definitiv, ficțiune. 
Acest aspect este foarte greu acceptat de către cititorii moderni ai 
evangheliilor, însă Luca nu a intenționat niciodată ca povestea sa despre 
naşterea lui Isus la Bethleem să fie considerată fapt istoric. Luca nici nu şi- 
ar fi putut imagina ce înseamnă „istorie” în sensul modern al cuvântului. 
Conceptul istoriei ca analiză critică a evenimentelor observabile şi 
verificabile din trecut este un produs al epocii moderne. O astfel de noțiune 
ar fi fost complet abstractă pentru autorii evangheliilor, care considerau ca 
datoria istoriei nu era să descopere dovezi, ci să afirme adevăruri. 

Cititorii Evangheliei după Luca, la fel ca majoritatea oamenilor din 
lumea antică, nu făceau o distincție clară între mit şi realitate; ambele erau 
strâns legate între ele prin experienţa spirituală. Mai simplu spus, erau mai 
putin interesați de întâmplarea în sine, decât de înțelesul care se putea 
desprinde. Era perfect normal — ba chiar indicat — pentru un scriitor al 
epocii să redea poveşti despre eroi şi zei ale căror circumstanţe să fie 
recunoscute ca false, dar al căror mesaj să fie acceptat ca fiind adevărat. 

Este cu atât mai valabil în cazul descrierii la fel de fanteziste pe care o 
face Matei fugii lui Isus în Egipt după ce Irod a poruncit omorârea tuturor 
nou-nascutilor din Bethleem şi vecinatati pentru a da de urma pruncului 
Isus. Nu întâlnim nicio altă dovadă care să confirme masacrul în cronicile 
sau relatările vremii, fie ele iudaice, creştine sau romane — o performanță 


remarcabilă, ținând cont de numărul impresionant de cronici scrise despre 
Irod cel Mare, poate cel mai cunoscut evreu din Imperiul Roman („Regele 
Iudeilor”, să nu uităm). 

La fel ca în cazul versiunii lui Luca legate de recensământul făcut de 
Quirinius, Matei nu şi-a propus niciodată ca descrierea masacrului lui Irod 
să fie citită ca o relatare istorică şi cu atât mai puţin de către membrii 
comunității sale, care nu ar fi avut cum să uite un eveniment atât de 
sângeros precum uciderea propriilor copii. Matei are nevoie ca Isus să vină 
din Egipt din acelaşi motiv pentru care are nevoie să se nască în Bethleem: 
pentru a împlini profetiile răzlețe rămase de pe urma strămoşilor pe care 
trebuia acum să le descifreze celorlalți evrei, aşezându-l pe Isus în fruntea 
unui lung şir de regi şi profeti care au trăit înainte. Dar cel mai important 
era să răspundă provocărilor lansate de calomniatorii lui Isus şi să 
demonstreze că acest simplu ţăran care a murit fără să împlinească cea mai 
importantă dintre profetiile mesianice — eliberarea Israelului — era de fapt 
„alesul”. 

Problema cu care s-au confruntat Luca şi Matei este că, în Scriptura 
Ebraică, nu există o singură narațiune coerentă profetică. Pasajul din 
Evanghelia lui loan citat mai sus este un exemplu foarte clar al confuziei 
care exista între evrei atunci când venea vorba de profeţii mesianice. Atunci 
când scribii şi rabinii afirmă cu tărie că Isus nu poate fi mesia, deoarece 
profeția impune ca acesta să vină din Bethleem, alte voci din mulțime susțin 
că nazarineanul n-ar putea fi mesia deoarece profeția spune că „atunci când 
va veni Hristosul, nimeni nu va şti de unde este” (loan 7:27). 

Adevărul este că profetile confirmă ambele variante. De fapt, dacă ar fi 
să urmăm sfatul scepticului fariseu prezent la festival şi să „cercetăm”, vom 
descoperi o serie de profeţii contradictorii despre mesia, adunate de-a 
lungul a sute de ani de către zeci de autori. Multe dintre aceste profeţii nu 
sunt nici măcar profeţii în adevăratul sens al cuvântului. Proroci precum 
Mica, Amos şi Ieremia, care la prima vedere prevestesc venirea unui 
mântuitor de pe lima Regelui David, menit să redea Israelului gloria de 
odinioară, de fapt aduc critici voalate regelui curent şi prezentei oranduiri, 
despre care profeții sugerează că nu corespunde cu idealul lui David. 
(Există însă un singur aspect asupra căruia toate profetiile sunt de acord: 
mesia este o ființă omenească, nu divină. Credinţa într-un mesia divin ar fi 
fost o anatemă pentru tot ceea ce reprezintă iudaismul; de aceea, în toate 
textele referitoare la mesia din Biblia Ebraică, acesta este reprezentat 


înfăptuindu-și mesianismul pe Pământ, şi nu in Rai.) Aşadar, pentru ca un 
candidat mesianic să-şi găsească locul in această tradiție profetică incalcita, 
susținătorii lui trebuie întâi să se hotărască pe care dintre nenumăratele 
texte, tradiții orale, poveşti populare şi folclorice vor să le ia în considerare 
şi pe care nu. Soluţia depinde, în primul rând, de ceea ce vor să spună 
despre mesia al lor. 

Matei l-a pus pe Isus să fugă în Egipt ca să scape de masacrul lui Irod nu 
pentru că acesta s-ar fi petrecut în realitate, ci pentru a respecta profeția 
prorocului Osea: „Şi din Egipt am chemat pe fiul Meu” (Osea 11:1). 
Povestea nu-şi propune să divulge noi informaţii despre Isus, ci să 
dezvăluie adevărul: faptul că Isus este noul Moise, care a supravieţuit 
masacrului pe care Faraonul l-a lansat asupra fiilor Israelului şi a ieşit din 
Egipt aducând poporului o nouă lege a Domnului (Exodul 1:22). 

Luca plasează naşterea lui Isus în Bethleem nu pentru că acolo ar fi avut 
loc, ci pentru a-l lega de cuvintele profetului Mica: „Şi tu, Bethleeme, 
măcar că esti prea mic între cetățile de căpetenie ale lui Iuda, totuşi din tine 
îmi va ieşi Cel ce va stăpâni peste Israel” (Mica 5:2). Luca vrea să spună ca 
Isus este noul David, Regele Iudeilor, care va ocupa Tronul lui Dumnezeu 
pentru a conduce Pământul Făgăduinţei. Mai simplu spus, relatările din 
evanghelu ale copilăriei lui Isus nu au valoare istorică şi nici nu trebuie să 
fie interpretate în acest fel. Sunt afirmaţii teologice privind statutul divin al 
lui Isus şi apartenenţa sa la genealogia Regelui David, confirmându-i astfel 
ca mesia cel promis. 

Pe acest Isus — logos-ul etern din care a izvorât creaţia, Hristosul care 
şade de-a dreapta lui Dumnezeu — îl veţi găsi cuibărit in ieslea unui grajd 
din Bethleem, înconjurat de păstori săraci şi magi de la Răsărit care îi aduc 
daruri. 

Cât despre adevăratul Isus — țăranul sărac evreu născut undeva între anii 
4 i.e. N, şi 6 e.n. In turbulenta provincie galileeană, pe el trebuie să-l 
căutăm în casele de chirpici şi glod înghesuite într-un cătun bătut de 
furtunile de nisip, numit Nazaret. 


Capitolul 4 A Patra Filosofie 


Asta ştim despre Nazaret în vremea naşterii lui Isus: că un tâmplar n-ar fi 
avut de lucru acolo. In fond, aceasta era ocupaţia lui Isus, conform tradiţiei: 
era un tekton — însemnând tâmplar, constructor sau mester[6] — desi 
merită menţionat că nu există decât un singur verset în tot Noul Testament 
care să ateste acest lucru (Marcu 6:3). Dacă ar fi adevărat, ar însemna că 
Isus, în calitate de artizan şi zilier, aparţinea celei mai de jos clase sociale 
ţărăneşti ale Palestinei secolului I, superioară doar cerşetorilor şi sclavilor. 
Romanii foloseau termenul „tekton” ca jargon pentru orice țăran needucat şi 
analfabet, iar Isus era, cel mai probabil, ambele. 

Analfabetismul in Palestina secolului I era alarmant de răspândit, mai 
ales printre săraci. Se estimează că aproape 97 din țărănimea evreiască nu 
ştia să scrie şi să citească, o statistică deloc surprinzătoare pentru o societate 
predominant orală cum era cea în care trăia Isus. În mod cert, Scriptura 
Ebraică juca un rol foarte important în viețile evreilor, însă majoritatea 
acestora nu aveau decât noțiuni elementare de ebraică, de-abia înțelegând 
Scriptura atunci când era citită în sinagogă. Ebraica era limba scribilor şi a 
teologilor — limba invatatilor. Țăranilor, printre care se număra şi Isus, le 
era mult prea greu să comunice în ebraică — chiar şi în forma sa colocvială 
— motiv pentru care Scriptura a fost tradusă în aramaică, limba principală a 
țărănimii evreieşti; limba pe care o vorbea Isus. Este posibil ca Isus să fi 
avut câteva cunoştinţe de greacă, lingua franca a Imperiului Roman (în mod 
ironic, latina era limba cel mai putin folosită în teritoriile ocupate de 
Roma), destul cât să se poată tocmi şi să semneze învoieli cu clienții, dar in 
niciun caz destul cât să poată predica. Singurii evrei fluenti în greacă erau 
cei din elita irodiană elenizată, aristocrația clericală a Iudeei şi mult mai 
educatii evrei din diaspora, nu ţăranii şi zilierii din Galileea. 

Indiferent de limbile pe care le-ar fi putut vorbi Isus, nu avem de ce să 
credem că ştia să scrie şi să citească în vreuna dintre ele, nici măcar în 
aramaică. Episodul în care, la numai doisprezece ani, Isus intră în Templul 
Ierusalimului şi începe să dezbată aspecte subtile ale Scripturii cu rabinii şi 
scribii (Luca 2:42-52), sau cel în care citeşte din Isaia în sinagoga 
(inexistentă) din Nazaret, spre uimirea fariseilor (Luca 4:16—22), sunt 
fabulaţii pline de imaginaţie compuse de evanghelist. Isus nu ar fi avut nici 
pe departe acces la educaţia necesară pentru a face pasajele lui Luca măcar 
puţin mai plauzibile. În Nazaret nu existau şcoli pe care să le fi urmat copiii 


de ţărani. Singura educație pe care ar fi primit-o ar fi provenit de la familia 
sa şi, ținând cont de statutul său de artizan şi zilier, s-ar fi concentrat 
exclusiv asupra învăţării meseriei tatălui şi a fraților sai. 

Faptul că Isus avea frați este de necontestat, în ciuda doctrinei catolice 
legate de virginitatea perpetuă a mamei sale, Maria. Este un adevăr atestat 
în mod repetat, atât în evanghelii, cât şi în scrisorile apostolului Pavel. 
Chiar şi Iosephus face referire la Iacov, fratele lui Isus, care va deveni cel 
mai important lider al Bisericii Creştine după moartea lui Isus. Nu există 
niciun raționament logic care să conteste că Isus provenea dintr-o famile 
numeroasă, ce includea cel putin patru frați, cu toții menţionaţi în 
evanghelii — Iacov, Iosif, Simon si luda — şi un număr necunoscut de 
surori care, din păcate, deşi apar menţionate în evanghelii, nu sunt niciodată 
numite. 

Despre tatăl său, Iosif, care dispare din evanghelii imediat după episodul 
copilăriei, se cunosc şi mai puţine lucruri. Părerea generală este că Iosif ar fi 
murit când Isus era copil. Dar unii cercetători consideră ca Iosif nu a existat 
niciodată şi că ar fi fost doar o creaţie a lui Matei şi a lui Luca — singurii 
evanghelişti care îl menționează — pentru a introduce un episod mult mai 
controversat — Imaculata Conceptiune. 

Pe de altă parte, faptul că atât Matei, cât şi Luca, includ partenogeneza 
când vorbesc despre copilăria lui Isus, în ciuda părerii că cei doi şi-au 
redactat lucrările fără să ştie unul de celălalt, dovedeşte că tradiția 
Imaculatei Conceptiuni apăruse destul de timpuriu, poate chiar înaintea lui 
Marcu, autorul primei evanghelii în ordine cronologică. Cu toate acestea, în 
afară de relatările lui Matei şi Luca, în întreg Noul Testament nu se mai face 
nicio altă aluzie la Imaculata Conceptiune, nici de către evanghelistul Ioan, 
care îl prezintă pe Isus ca pe un spirit diafan fără origini pământene, nici de 
către Pavel, care îl descrie ca pe întruchiparea lui Dumnezeu pe Pământ. 
Această absenţă a stat la baza multor speculaţii printre cercetători, care s-au 
întrebat dacă nu cumva povestea ar fi fost de fapt inventată pentru a 
ascunde un adevăr delicat despre naşterea lui Isus, şi anume, că acesta s-ar 
fi născut în afara căsătoriei. 

Aceasta este de fapt o discuţie mai veche, propusă de către oponenții lui 
Isus din perioada de început. Celsus, scriitor din secolul al II-lea, povesteşte 
o anecdotă injurioasă pe care spune că a auzit-o de la un evreu palestinian, 
şi anume că mama lui Isus ar fi rămas însărcinată cu un soldat pe nume 
Panthera. Povestea lui Celsus are un scop atât de evident polemic, încât nu 


poate fi luată în serios. Arată totuşi faptul că, la o sută de ani de la moartea 
lui Isus, zvonurile privind naşterea lui nelegitimă începuseră deja să circule 
prin Palestina. Aceste zvonuri ar fi putut exista încă din timpul vieții lui. 
Atunci când Isus a început să predice pentru prima oară în Nazaret, oraşul 
său natal, este întâmpinat de rumoarea vecinilor săi, dintre care unul 
întreabă direct: „Nu este acesta fiul Mariei?” (Marcu 6:3). Aceasta este o 
afirmaţie surprinzătoare ce nu poate fi trecută cu vederea. A numi un prim 
născut în Palestina după numele mamei — în cazul de fata Isus, fiul Mariei, 
în loc de Isus, fiul lui Iosif — nu este doar neobişnuit, ci chiar impertinent. 
Este cel putin o jignire deliberată cu un subinteles atât de evident, încât 
edițiile mai recente ale Evangheliei după Marcu au fost nevoite să adauge 
versetului sintagma: „fiul tâmplarului şi al Mariei”. 

Un alt mister controversat legat de viaţa lui Isus este starea sa civilă. Deşi 
nu există nicio referire în Noul Testament care să indice dacă Isus era 
căsătorit sau nu, pe vremea aceea ar fi fost aproape de neconceput pentru un 
bărbat evreu de treizeci de ani să nu aibă soţie. Celibatul era un fenomen 
extrem de rar in Palestina secolului I. Câteva secte, precum esenienii mai 
sus-menţionaţi şi încă una, cea a terapeutilor, practicau celibatul, dar acestea 
erau ordine semimonastice; aceştia nu numai că refuzau instituția căsătoriei, 
ci se şi deziceau cu totul de societate, ceea ce nu era valabil în cazul lui 
Isus. Totuşi, deşi este tentant să presupunem că Isus a fost căsătorit, nu 
putem ignora faptul că niciunde, în toate sursele despre Isus din Nazaret — 
de la evangheliile canonice şi cele gnostice la epistolele lui Pavel şi chiar la 
polemicile iudaice şi păgâne scrise împotriva lui — nu există vreo referire 
la existenţa unei soţii sau a copiilor. 

În definitiv, este pur şi simplu imposibil să ştim ceva concret despre viata 
lui Isus în Nazaret. Şi asta, pentru că, înainte ca Isus să fie declarat mesia, 
nu ar fi contat pentru nimeni ce fel de copilărie a avut un țăran evreu dintr- 
un cătun neînsemnat din Galileea. După ce acesta a devenit mesia, singurele 
aspecte relevante ale naşterii şi copilăriei sale sunt cele care pot fi imaginate 
în mod creativ pentru a susține o afirmaţie teologică despre identitatea sa 
divină. Una peste alta, singura cale de a-l descoperi pe adevăratul Isus nu se 
găseşte în poveştile care au apărut despre el după moartea sa, ci, mai 
degrabă, în informațiile superficiale pe care le putem strange despre viata 
lui în cadrul unei familii evreieşti de mesteri/constructori, străduindu-se să 
supraviețuiască în satul Nazaret din Galileea. 


Problema cu Nazaretul este că acesta era o aşezare cu case din pământ şi 
chirpici. Doar cele mai elaborate clădiri, atât cât se putea, erau zidite din 
piatră. Acoperişurile erau susținute de bârne şi, bineînţeles, uşile erau din 
lemn. Doar câțiva nazarineni îşi permiteau mobilă din lemn — o masă şi 
câteva scaune — şi poate că unii aveau câteva juguri şi pluguri de lemn cu 
care să-şi lucreze micile parcele de pământ. Însă chiar şi acceptând definiţia 
„tekton“-ului ca artizan implicat în mai multe arii meşteşugăreşti, cele 
aproape o sută de familii sărace ale acestui sat uitat de lume, majoritatea 
trăind cu putin deasupra limitei subzistenţei, nu ar fi avut resursele necesare 
pentru a susține afacerea familiei lui Isus. Asemenea altor muncitori, Isus şi 
frații săi ar fi trebuit să meargă în oraşe mai mari pentru a-şi oferi serviciile. 
Din fericire, Nazaret se afla la doar o zi de mers distanţă de unul dintre cele 
mai dezvoltate oraşe din Galileea — capitala ei, Sepphoris. 

Sepphoris era o metropolă urbană sofisticată, incomparabil mai bogată 
decât Nazaretul. Dacă în Nazaret nu existau ulite pietruite, cele din 
Sepphoris erau străzi largi, pavate cu dale lucioase de piatră şi mărginite de 
case cu etaj, în curtea cărora se aflau fântâni private din piatră. Nazarinenii 
împărțeau o singură baie publică. În centrul oraşului Sepphoris se întâlneau 
două apeducte separate, aprovizionând cu apă din belşug băile luxoase şi 
latrinele publice care deserveau o populaţie de aproape patruzeci de mii de 
oameni. În Sepphoris erau vile romane şi conace somptuoase, unele 
acoperite cu mozaicuri colorate reprezentând nuduri alergând după păsări, 
femei acoperite cu flori cărând coşuri pline cu fructe, băieţi dansând şi 
cântând la instrumente muzicale. Tot în centru se mai afla şi un teatru 
roman care putea găzdui patru mii cinci sute de oameni, iar reţeaua 
dezvoltată de şosele şi rute comerciale lega Sepphorisul de Iudeea şi de 
restul oraşelor din Galileea, oraşul fiind astfel un important centru atât 
cultural, cât şi comercial. 

Deşi Sepphoris era un oraş predominant evreiesc, fapt dovedit de 
numeroasele sinagogi şi băi publice rituale descoperite de arheologi, evreii 
rezidenți aici formau o categorie separată fata de evreii din restul Galileei. 
Bogati, cosmopoliti, influențați profund de cultura elenă şi înconjurați de o 
întreagă panoplie de rase şi religii, evreii din Sepphoris erau produsul 
revoluției culturale irodiene — noii imbogatiti care au preluat funcțiile de 
conducere după ce Irod masacrase fosta aristocrație clericală. Oraşul în sine 
fusese un reper important de ani de zile. După Ierusalim, este oraşul cel mai 
frecvent menţionat în literatura rabinică. Sepphoris a fost centrul 


administrativ al Galileei pe parcursul întregii Dinastii a Hasmoneilor. În 
timpul domniei lui Irod cel Mare, a devenit un avanpost militar vital, având 
mereu rezerve de arme şi provizii de război. Cu toate acestea, mândrul oraş 
şi-a câştigat renumele de „Perla Galileei” abia undeva la începutul secolului 
I e.n., după ce Irod Antipa (,,Vulpea’’), fiul lui Irod cel Mare, l-a ales ca 
cetate de scaun pentru tetrarhia sa. 

Asemenea tatălui sau, Irod Antipa avea o pasiune pentru construcțiile pe 
scară mare, iar Sepphoris era ca o coală albă de hârtie pe care să-şi 
proiecteze un oraş după placul inimii sale. Acest lucru a fost posibil 
deoarece, atunci când Antipa a intrat în el însoţit de o cohortă de soldați 
romani, oraşul nu mai era centrul economic şi social al Galileei care fusese 
în timpul domniei tatălui său. Era încă o grămadă de cenuşă şi piatră, tot ce 
mai rămăsese după represaliile romane în urma răscoalelor care măturaseră 
Palestina după moartea lui Irod cel Mare, în anul 4 î.e.n. 

Dar Irod a mai lăsat ceva după moartea sa, pe lângă o populaţie mânioasă 
şi dornică să se răzbune pe prietenii şi aliații sai. A lăsat un număr uriaş de 
şomeri nevoiaşi care se adunaseră în Ierusalim de prin oraşele învecinate 
pentru a-i construi palatele şi teatrele. În avântul său de a elabora proiecte 
grandioase şi, mai ales, în cazul extinderii Templului, Irod angajase zeci de 
mii de ţărani şi muncitori cu ziua. Mulţi dintre ei fuseseră constrânşi să vină 
din cauza foametei şi a secetei, însă de cele mai multe ori încercau să fugă 
de insistența perceptorilor. Totuşi, odată cu încheierea acestei perioade de 
dezvoltare urbană şi, mai ales, după terminarea Templului, cu putin timp 
înaintea morții lui Irod, muncitorii s-au trezit dintr-odata fără nimic de lucru 
$1 nevoiţi să părăsească oraşul sfânt pentru a supraviețui. Cu ocazia acestei 
ruralizări subite, provincia a devenit din nou un focar de activitate 
revoluționară, la fel ca înaintea preluării puterii de către Irod. 

Cam în această perioadă a apărut una dintre cele mai noi şi mai de temut 
grupări de tâlhari din Galileea, condusă de un predicator charismatic şi 
revoluționar cunoscut sub numele de Iuda Galileanul. Tradiţia spune ca 
Iuda era fiul celebrului conducător de tâlhari Ezechia, un mesia învins, pe 
care Irod îl capturase şi-l decapitase în urmă cu patruzeci de ani, în timpul 
campaniei sale de curăţare a pustiului de pericolul tâlharilor. 

După moartea lui Irod, Iuda Galileanul şi-a unit forțele cu un fariseu 
misterios pe nume Zaddok şi împreună au pus bazele unei mişcări 
independente pe care Iosephus o numeşte „A Patra Filosofie”, pentru a o 
diferenția de celelalte trei: fariseii, saducheii şi esenienii. Ceea ce îi separa 


pe membrii celei de- „A Patra Filosofii” era inversunarea cu care isi 
propuneau să elibereze Israelul de sub dominaţia străină şi devotamentul 
insistent — ba chiar pana la moarte — fata de un Dumnezeu Unic. Exista 
un termen foarte clar pentru acest tip de credinţă, pe care orice evreu pios îl 
cunoştea foarte bine, indiferent de apartenenţa sa politică şi cu care s-ar fi 
identificat cu mândrie: zel. 

Zelul implica o credinţă strictă in Tora şi Legea Mozaică, un refuz de a 
servi sub un stăpân străin — şi orice stăpân uman, de fapt — şi un 
devotament de neclintit fata de Dumnezeu şi judecata sa. A-l iubi pe 
Dumnezeu cu zel însemna a călca pe urmele profeților şi eroilor din 
vremuri străvechi, alături de bărbaţii şi femeile care nu-şi împărțiseră 
credinţa cu alti idoli, care nu s-ar fi închinat în fata altui rege, decât Cel al 
Lumii şi care nu tolerau idolatria şi pe cei care nu respectau cuvântul Lui. 
Pământul Israelului fusese el însuşi câştigat prin zel, atunci când luptătorii 
zeloşi ai Domnului îl curățaseră de străini şi idolatri, urmând porunca Lui. 
„Cine aduce jertfe altor dumnezei decât Domnului singur să fie nimicit cu 
desăvârşire” (Exodul 22:20). 

Multi evrei ai Palestinei secolului I se străduiau să ducă o viata plină de 
zel religios, fiecare în felul lui. Existau însă unii care, pentru a-şi demonstra 
credința, erau dispuşi să apeleze la acte extreme de violenţă atunci când era 
nevoie, nu numai împotriva romanilor şi a maselor necircumcise, ci şi a 
altor evrei care indrazneau să se supună Romei. Numele acestora era ze/oți. 

Aceşti zeloti nu trebuie să fie confundați cu gruparea zelotilor care va 
deveni activă şase decenii mai târziu, după Marea Revoltă Evreiască din 66 
e.n. În timpul vieţii lui Isus, zelotismul nu desemna apartenenţa la o grupare 
politică. Era o aspirație; un ideal; un model de smerenie provenită din 
sentimentul apocaliptic prezent în conştiinţa evreilor aflați sub ocupaţie 
romană. Multi dintre ei, mai ales în rândul țărănimii oropsite, sperau ca 
orânduiala actuală să se apropie de sfârşit şi să facă loc unei noi ordini, de 
inspirație divină. „Împărăţia lui Dumnezeu” era subiectul despre care 
vorbea toată lumea. Dar domnia lui Dumnezeu nu putea fi adusă decât de 
cei care aveau zelul necesar ca să lupte pentru ea. 

Astfel de idei au existat încă dinaintea lui Iuda Galileanul. Iuda însă a 
fost, probabil, primul lider revoluţionar ce a îmbinat banditismul tâlhăria cu 
zelotismul într-o singură forță revoluționară care să facă din rezistența 
împotriva Romei o datorie religioasă pentru toţi evreii. 


Determinarea nestăvilită a lui Iuda de a face tot posibilul pentru a-i 
elibera pe evrei de sub jugul roman şi a curăța pământul în numele 
Dumnezeului israelit a făcut din „A Patra Filosofie” un model de rezistenţă 
pentru numeroşii rebeli apocaliptici care, câteva secole mai târziu, se vor 
uni $i îi vor expulza pe romani din Tara Sfântă. 

În anul 4 e.n., la o dată când Irod cel Mare era deja mort şi îngropat, Iuda 
şi armata sa lansează un asalt îndrăzneţ asupra oraşului Sepphoris. Reuşesc 
să spargă arsenalul regal şi să fure armele şi proviziile depozitate înăuntru. 
Inarmati si ajutaţi de un număr mare de susținători sepphorieni, membrii 
celei de-A Patra Filosofii lansează un război de gherilă pe tot cuprinsul 
Galileei, prădând casele celor bogaţi şi puternici, incendiind sate şi aplicând 
dreptatea lui Dumnezeu asupra aristocrației iudaice şi a celor care juraseră 
credință Romei. 

De-a lungul deceniului violent şi instabil care a urmat, mişcarea a crescut 
şi mai mult ca anvergură şi ferocitate. Apoi, în anul 6 e.n., când Iudeea a 
devenit oficial provincie romană şi guvernatorul sirian Quirinius a cerut un 
recensământ pentru a inventaria, înregistra şi taxa corespunzător populația 
şi proprietățile noii regiuni, membrii celei de-A Patra Filosofii au profitat de 
ocazie. S-au folosit de recensământ pentru a face un ultim apel evreilor să 
se ridice împotriva Romei şi să lupte pentru libertate. Recensământul, 
susțineau ei, era o ticăloşie. Era confirmarea înrobirii evreilor. Pentru Iuda, 
a se lăsa inventariati voluntar ca nişte 01 însemna ingenunchierea in fata 
Romei şi renunțarea la titlul de „popor ales” pentru a deveni proprietatea 
personală a împăratului. 

Nu recensământul în sine i-a înfuriat pe Iuda şi pe susținătorii sai, ci 
ideea de a plăti taxe şi tribut Romei. Ce alt semn putea marca mai clar 
supunerea totală a unui popor? Tributul era cu atât mai jignitor, cu cât 
sugera că pământul aparținea Romei şi nu lui Dumnezeu. Plata tributului 
devenise, pentru zeloti, un test al smereniei şi loialității fata de Dumnezeu. 
Mai simplu spus, dacă acceptai să-i plăteşti tribut lui Cezar, însemna că esti 
un trădător şi un apostat. Şi meritai să mori. 

Printre cei care au servit cauza lui Iuda s-a aflat — involuntar, ce-i drept 
— şi arhiereul din acei ani, un adept al Romei pe nume Ioazar, care a primit 
cu bucurie inițiativa recensământului şi i-a încurajat pe ceilalți evrei să facă 
acelaşi lucru. Pentru Iuda şi ai lui, înţelegerea secretă a prelatului a fost 
dovada finală că Templul fusese profanat şi că trebuia să se intervină în 
forță pentru a-l salva din mâinile păcătoasei aristocrații clericale. În ceea ce- 


i privea pe zelotii lui Iuda, acceptarea recensământului de către Ioazar a 
însemnat condamnarea sa la moarte. Soarta neamului evreiesc depindea 
acum de asasinarea arhiereului. Trebuia să se dea dovadă de zel. Asemenea 
fiilor lui Matatia, care „dăduseră dovadă de zel” ucigându-i pe evreii care 
aduceau ofrande altor Zei (Macabei 2:19—28), asemenea lui Iosia, regele lui 
Iuda, care masacrase toți bărbaţii necircumcisi din tara sa în numele 
„Zelului pentru Preamăritul“ (2 Barac 66:5), acestor zeloti le revenea datoria 
de a întoarce furia divină asupra Israelului şi de a curăța Pământul de 
trădători precum arhiereul. 

Reiese clar că misiunea lui Iuda a reuşit, din felul în care romanii l-au 
înlăturat pe loazar din funcție la scurt timp după ce acesta îi incurajase pe 
evrei să respecte recensământul. losephus care de regulă îl dezaprobă pe 
Iuda Galileanul (numindu-l „sofist”, un termen peiorativ pe care Iosephus îl 
foloseşte cu sensul de „scandalagiu”, „agitator” şi „manipulator al 
tinerilor”) face o referire oarecum criptică, notând că loazar a fost 
„detronat” de manifestatiile zelotilor. 

Nemulțumirea lui Iosephus nu provenea atât din „sofismul” lui Iuda sau 
excesul său de violență, ci din ceea ce el numeşte în mod sarcastic 
„ambițiile sale regale”. Ceea ce vrea Iosephus să transmită este că Iuda, în 
cadrul luptei de emancipare a iudeilor şi al pregătirii venirii lui Dumnezeu 
pe Pământ, pretinde rolul de mesia şi tronul lui David, aşa cum făcuse 
Ezechia, tatăl său. Si, asemenea tatălui său, Iuda va plăti si el pentru 
ambițiile sale. 

La scurt timp după ce s-a opus recensământului, luda Galileanul a fost 
capturat de romani şi omorât. Ca represalii pentru că cedase în fata 
susținătorilor lui Iuda, romanii au ocupat Sepphorisul şi l-au ars până în 
temelii. Bărbații au fost măcelăriți, iar femeile şi copiii vânduți ca sclavi la 
licitație. Mai bine de două mii de rebeli şi simpatizanți au fost crucificați. 
Nu după mult timp a sosit Irod Antipa şi a început să transforme ruinele 
fumegânde ale Sepphorisului într-o reşedinţă regală extravagantă, demnă de 


Regele Iudeilor. 
Este posibil ca Isus Nazarineanul să se fi născut în acelaşi an în care Iuda 
Galileanul — mântuitorul învins, fiul lui Ezechia, mântuitorul învins — 


vandaliza provincia. Trebuie să fie avut în jur de zece ani atunci când 
romanii l-au capturat pe Iuda şi i-au crucificat discipolii înainte să distrugă 
localitatea Sepphoris. Atunci când Antipa a început reconstruirea oraşului, 
Isus era un tânăr pregătit să calce pe urmele tatălui său. În momentul acela, 


toți meşteşugarii şi zilierii din provincie s-ar fi strâns deja în Sepphoris 
pentru a lua parte la cel mai ambițios proiect de restaurare al vremii. Putem 
îndrăzni să credem că Isus şi frații lui li s-ar fi alăturat din Nazaret, aflat la 
scurtă distanţă. De fapt, nu e exclus ca Isus, din ziua în care şi-a început 
ucenicia ca tekton şi până când a pornit ca predicator itinerant, să-şi fi 
petrecut o mai mare parte a vieții în capitala cosmopolită Sepphoris, decât 
în minusculul Nazaret; un fiu de ţărani plecat în marele oraş. 

Şase zile pe săptămână, din zori şi până seara, Isus trudea în oraşul regal, 
construind vile somptuoase pentru aristocrația iudaică, iar noaptea se 
întorcea la o cocioaba subreda din chirpici. Vedea cu ochii lui prăpastia tot 
mai mare dintre cei absurd de bogați şi săracii indatorati. Interactiona cu 
populația elenizată şi romanizată a oraşului: acei evrei bogați care petreceau 
mai mult timp divinizându-l pe împăratul Romei decât pe Creatorul 
Universului. Faptele lui Iuda Galileanul trebuie să-i fi ajuns la urechi. Deşi 
populația Sepphorisului părea să se fi îmblânzit şi să se fi transformat după 
revolta lui Iuda într-un model de cooperare cu romanii — într-atât încât în 
anul 66 e.n., atunci când aproape întreaga Galilee se va alătura revoltei 
împotriva Romei, Sepphoris îşi va declara rapid loialitatea fata de împărat, 
devenind chiar garnizoana trupelor romane în timpul bătăliei de recâştigare 
a Ierusalimului — amintirea lui Iuda Galileanul şi a reusitelor sale a rămas 
încă vie printre oropsiții din Sepphoris, care trudeau zi de zi pentru a 
construi casele nobililor. 

Din moment ce îl numeşte ,,Vulpea” pe Irod Antipa (Luca 13:31), e de 
înţeles că Isus ştia despre manevrele politice ale acestuia. Antipa a trăit în 
Sepphoris până în jurul anului 20 e.n., când s-a mutat la Tiberias, pe coasta 
Mării Galileei. Dar până atunci, ne putem imagina câteva împrejurări in 
care Isus să-l fi văzut pe cel ce, într-o zi, îi va tăia capul prietenului şi 
mentorului său, loan Botezătorul, dorindu-și aceeaşi soartă pentru el. 


Capitolul 5 Unde vă este flota, să maturati marea de romani? 


Prefectul Pontius Pilat a ajuns la Ierusalim în anul 26 e.n. A fost al 
cincilea prefect — sau guvernator — trimis de Roma să supravegheze 
Iudeea ocupată. După moartea lui Irod cel Mare şi refuzul Romei de a-l face 
pe Arhelau, fiul acestuia, etnarh peste Ierusalim, împăratul a decis că cea 
mai bună soluție ar fi guvernarea directă a provinciei, fără a folosi 
intermediari de tipul regelui-client local. 

Pilat provenea dintr-o familie de samniti, care veniseră din regiunea 
muntoasă Samnium, la sud de Roma. Samnium era un ținut aspru, ai cărui 
locuitori temperamentali fuseseră învinşi şi absorbiți cu forţa în cadrul 
Imperiului Roman, în secolul al III-lea î.e.n. Numele Pilat însemna „iscusit 
cu lancea”, probabil un omagiu adus tatălui său, a cărui strălucită carieră 
militară sub Iulius Caesar ajutase familia Pontilor să avanseze de la 
originile sale umile la rangul social de cavaleri. Pilat, asemenea tuturor 
cavalerilor, şi-a oferit serviciile armatei imperiale. Însă el nu era un soldat, 
la fel ca tatăl său. Era o fire administrativă, simțindu-se mult mai în largul 
său printre calcule şi documente decât printre lănci şi săbii. Dar asta nu îl 
făcea mai puţin aspru. Sursele istorice îl descriu ca fiind un om crud, rece şi 
rigid: un roman arogant căruia nu-i prea păsa de sensibilitatile popoarelor 
ocupate. 

Dispretul lui Pilat pentru evrei a ieşit la iveală încă din prima zi în care a 
ajuns în Ierusalim, înveşmântat într-o tunică albă şi purtând un pieptar de 
aur ŞI o mantie roşie pe umeri. Noul guvernator şi-a anunțat prezenţa in 
oraşul sfânt intrând călare şi urmat de o legiune de soldați romani care cărau 
steagurile şi drapelele cu chipul împăratului — o sfidare cruntă la adresa 
evreilor. Mai târziu a introdus în Templu o serie de scuturi romane dedicate 
lui Tiberius, „fiul Augustului divin”. Scuturile erau o ofrandă închinată 
zeilor romani, iar prezenţa lor în Templu constituia o blasfemie. Apoi, 
informat de inginerii săi că Ierusalimul ar trebui să-şi consolideze vechile 
apeducte, Pilat a finanţat proiectul luând banii din vistieria Templului. 
Atunci când evreii au protestat, Pilat a trimis, pur şi simplu, trupele să-i 
măcelărească în stradă. 

Evangheliile îl prezintă pe Pilat ca pe un individ cinstit, însă influentabil, 
care nu-l consideră pe Isus destul de vinovat pentru pedeapsa capitală şi 
face tot ce-i stă în putinţă ca să-i salveze viata, în cele din urmă spălându-se 
pe mâini de întregul episod, după ce evreii l-au condamnat la moarte. 


Pura ficțiune. 

Pilat era notoriu pentru desconsiderarea şi dezinteresul total fata de 
Legea şi Tradiţia Mozaica, ascunzându-şi cu greu disprețul fata de întregul 
neam evreiesc. În timpul mandatului său în Ierusalim, a condamnat atâtea 
mii de evrei să fie rastigniti şi cu atât de multă uşurinţă — cel mai adesea 
fără proces —, că localnicii s-au văzut nevoiţi să trimită o plângere oficială 
împăratului roman. 

În ciuda cruzimii sale faţă de evrei — sau poate tocmai de aceea — 
Pontius Pilat a fost unul dintre cei mai longevivi guvernatori ai ludeei. Era 
o sarcină periculoasă şi imprevizibilă. Datoria cea mai importantă a 
guvernatorului era să asigure fluxul neîntrerupt al taxelor spre Roma. Dar, 
pentru a face asta, trebuia să menţină o colaborare funcțională, chiar dacă 
fragilă, cu arhiereul; guvernatorul administra problemele civile şi 
economice ale ludeei, în timp ce arhiereul se ocupa de cultul evreiesc. 
Relaţia instabilă dintre cele două autorități a făcut ca guvernatorii şi 
arhiereii să se succeadă cu repeziciune, mai ales în primele decenii de la 
moartea lui Irod. Cei cinci guvernatori care i-au precedat lui Pilat au rezistat 
doar câte doi ani, singura excepţie fiind predecesorul său imediat, Valerius 
Gratus. Gratus însă a numit şi a destituit din funcție cinci arhierei diferiți pe 
parcursul guvernării sale; Pilat, în ciuda tensiunilor sale cu Ierusalimul, a 
avut un singur preot cu care să negocieze: Iosif Caiafa. 

La fel ca majoritatea arhiereilor, Caiafa era extrem de bogat, deşi e 
posibil ca această avere să fi provenit de la soția sa, care era fiica unui fost 
arhiereu pe nume Ana. De asemenea, e foarte plauzibil ca Iosif Caiafa să fi 
preluat funcția nu datorită meritelor sale, ci prin influenţa socrului său, un 
personaj extrem de activ pe scena politică, care a reuşit să-şi plaseze cinci 
fii în funcţia de arhiereu, menţinând în acelaşi timp o autoritate 
semnificativă pe parcursul întregului mandat al lui Caiafa. Conform 
Evangheliei după loan, după ce a fost arestat în Grădina Ghetsimani, Isus a 
fost adus mai întâi în fata lui Ana pentru a fi interogat, apoi a fost târât la 
Caiafa pentru a fi judecat (loan 18:13). 

Gratus l-a desemnat pe Caiafa arhiereu în anul 18 e.n., ceea ce înseamnă 
că, în momentul venirii lui Pilat în Ierusalim, acesta deţinea funcția de opt 
ani. Unul dintre motivele pentru care Caiafa a reuşit să rămână arhiereu 
vreme de optsprezece ani — o durată fără precedent la vremea aceea — este 
relația de colaborare pe care a reuşit să şi-o consolideze cu Pontius Pilat. 
Cei doi lucrau bine împreună. Perioada guvernării lor în parteneriat, din 


anul 18 e.n. Şi până în 36 e.n., este cea mai stabilă perioadă din întregul 
secol I. Împreună au reuşit să tind impulsurile revoluţionare ale evreilor sub 
control, pedepsind aspru până şi cel mai mic semn de răzvrătire. 

Si totuşi, în ciuda eforturilor lor, Pilat şi Caiafa nu au reuşit să înlăture 
zelul stârnit în inimile evreilor de către revoltele mesianice de la începutul 
secolului — cele conduse de Ezechia, şeful tâlharilor, Simon din Pereea şi 
Iuda Galileanul. La scurt timp după sosirea lui Pilat în Ierusalim, o nouă 
serie de predicatori, profeti, tâlhari şi pretinşi mesia au început să circule 
prin Tara Sfântă, adunând discipoli, militând pentru eliberarea de sub jugul 
Romei şi promițând venirea Împărăției Cerurilor. În 28 e.n., un predicator 
ascet pe nume loan a început să boteze oamenii în apele râului Iordan, 
initiindu-i în ceea ce el considera a fi adevărata tara a Israelului. Atunci 
când popularitatea lui loan a devenit prea mare pentru a fi ținută sub 
control, tetrarhul lui Pilat din Pereea, Irod Antipa, a ordonat întemnițarea lui 
si l-a executat cândva în jurul anului 30 e.n. Câţiva ani mai târziu, un 
meşteşugar din Nazaret pe nume Isus, însoțit de un grup de discipoli, a 
intrat triumfător în Ierusalim, unde a asaltat Templul, a răsturnat mesele 
speculantilor valutari şi a eliberat din cuşti animalele de sacrificiu. Şi el a 
fost arestat şi condamnat la moarte de către Pilat. Trei ani mai târziu, în anul 
36 e.n., un alt mesia, cunoscut sub numele de „Samariteanul” a adunat un 
grup de susținători pe vârful muntelui Gerizim, unde a anunțat că va 
dezgropa artefacte sacre, ascunse acolo de către Moise. Pilat a răspuns prin 
trimiterea unui detaşament de trupe romane care a urcat muntele şi a 
măcelărit mulțimea de susținători ai Samariteanului. 

Acest ultim act de violență dezlantuita a fost cel care a pus punct 
guvernării lui Pilat în Ierusalim. Chemat la Roma pentru a-şi motiva 
acțiunile in fata împăratului Tiberius, Pilat nu s-a mai întors niciodată in 
Iudeea. A fost exilat în Galia în anul 36 e.n. Ținând cont de strânsa lor 
colaborare, s-ar putea să nu fie o coincidenţă ca Iosif Caiafa a fost şi el 
demis din funcţia de arhiereu în acelaşi an. 

Fără Pilat şi Caiafa, nu a mai avut cine să înfrâneze înflăcărarea 
revoluționară a evreilor. La jumătatea secolului, toată Palestina fierbea deja 
de energie mesianică. În anul 44 e.n., un profet făcător de minuni pe nume 
Theudas s-a autoproclamat mesia şi a adunat câteva sute de susținători pe 
malul Iordanului, promițând să despartă apele, la fel cum făcuse Moise cu 
Marea Roşie în urmă cu o mie de ani. El susținea că acesta va fi primul pas 
spre recâştigarea Pământului Fagaduintei de sub tutela romană. Romanii au 


reacţionat trimițând armata să-i imprastie pe susținători înapoi în deşert şi 
să-i taie capul lui Theudas. În 46 e.n., doi fii ai lui Iuda Galileanul, Iacov şi 
Simon, au călcat pe urmele tatălui şi bunicului lor şi au lansat propria lor 
mişcare revoluționară; amândoi au fost rastigniti pentru faptele lor. 

Pentru a tine agitatiile mesianice sub control, Roma avea nevoie de un 
conducător cu mână de fier, dar şi cu minte deschisă; cineva care să 
răspundă răzvrătirii evreilor, dar care, în acelaşi timp, să poată menţine 
pacea şi ordinea în zonele sălbatice ale Iudeei şi Galileei. În fapt, Roma 
trimitea la Ierusalim un şir întreg de guvernatori incompetenti — fiecare 
mai vicios şi mai avar decât cel dinainte —, a căror corupție şi ignoranță 
aveau să transforme furia, indignarea şi fervoarea apocaliptică tot mai 
puternică din Palestina într-o revoluţie în toată regula. 

A început cu Ventidius Cumanus, care guverna Ierusalimul în 48 e.n., la 
doi ani după ce răscoala fiilor lui Iuda fusese înăbușită. Ca guvernator, 
Cumanus era un hot şi un nepriceput. Una dintre primele sale hotărâri dupa 
preluarea funcției a fost plasarea gărzilor romane pe acoperişurile intrărilor 
în Templu, pentru a supraveghea ostentativ liniştea şi ordinea în timpul 
sărbătorilor pascale. În mijlocul procesiunii religioase, unul dintre soldaţi a 
găsit amuzant să-şi ridice fustanela şi să-şi arate posteriorul congregatiei 
strânse în piață, strigându-le ceea ce Iosephus descrie cu decenta ca fiind 
„cuvinte la care te-ai aştepta să însoţească asemenea gesturi”. 

Mulțimea a fost scandalizata şi în curtea Templului a izbucnit razmerita. 
În loc să aplaneze situaţia, Cumanus a trimis o cohortă de soldaţi romani să 
măcelărească masa panicată de oameni. Pelerinii care au reuşit să scape 
carnagiului au rămas blocaţi pe coridoarele înguste care ieşeau din curtea 
Templului. Sute de oameni au fost calcati în picioare. Tensiunea a crescut şi 
mai mult după ce unul dintre legionarii lui Cumanus a rupt un manuscris al 
Torei în faţa evreilor adunaţi. Guvernatorul l-a executat imediat, dar nu a 
fost de-ajuns pentru a potoli mânia şi nemulțumirea unui întreg popor. 

Guvernarea lui Cumanus s-a încheiat atunci când un grup de călători 
evrei din Galileea au fost atacați in timp ce traversau Samaria, în drum spre 
Ierusalim. Deoarece Cumanus a ignorat apelul evreilor la dreptate — fiind, 
se pare, mituit de samariteni, un grup etnic condus de un bărbat pe nume 
Eleazar, fiul lui Dineu —, aceştia au decis să-şi facă singuri dreptate şi au 
pornit un măcel prin Samaria, ucigând toți localnicii care le-au ieşit în cale. 
Acest act a fost mai mult decât o răzbunare sângeroasă; a fost o afirmare a 
autonomiei din partea unui popor sătul să lase ordinea şi protecția în seama 


coruptei administrații romane. Pentru împărat, izbucnirea violenţelor dintre 
evrei şi samariteni a fost picătura care a umplut paharul. În 52 e.n., 
Ventidius Cumanus a fost exilat şi Antonius Felix a fost trimis în Ierusalim 
în locul său. 

Ca guvernator, Felix nu s-a descurcat mai bine decât predecesorul său. 
Asemenea lui Cumanus, i-a tratat pe evreii aflați sub stăpânirea sa ca pe 
nişte sclavi lipsiți de drepturi. S-a folosit de puterea banului pentru a instiga 
diferite facțiuni politice evreieşti una împotriva celeilalte, profitând de 
fiecare dată de pe urma conflictelor. Se pare că la început a avut o relație 
destul de bună cu arhiereul Ionatan, unul dintre cei cinci fii ai lui Ana care 
au ocupat această funcţie. Felix şi Ionatan şi-au unit eforturile pentru 
suprimarea grupurilor de tâlhari care cutreierau prin Iudeea, iar Ionatan e 
posibil să fi jucat un rol în prinderea căpeteniei lor, Eleazar, fiul lui Dineu, 
trimis apoi la Roma pentru a fi crucificat. Dar, odată ce şi-a îndeplinit rolul, 
arhiereul a fost înlăturat. Unu consideră că Felix a fost responsabil pentru 
ceea ce a urmat, deoarece în timpul guvernării lui a apărut o nouă specie de 
tâlhari în Ierusalim: un grup misterios de rebeli evrei pe care romanii îi 
numeau Sicarii sau „cuţitari”, din cauza preferintei lor pentru pumnale mici, 
uşor de ascuns, numite sicae, cu care îi asasinau pe cei care se opuneau 
voinţei Domnului. 

Sicarii erau zeloti manati de o percepţie apocaliptică asupra lumii şi un 
devotament fervent în slujba ideii de a instaura Împărăţia Cerurilor pe 
Pământ. Se opuneau cu fanatism ocupaţiei romane, deşi îşi revărsau furia 
răzbunătoare doar asupra evreilor, mai ales asupra aristocrației clericale 
care se supusese Romei. Neinfricati şi de neoprit, sicarii îşi asasinau 
oponenții fără să se teamă de consecinţe: o făceau în centrul oraşului, ziua 
în amiaza mare, sub ochii a sute de oameni, în timpul zilelor festive şi al 
sărbătorilor. 

Se strecurau prin mulțime cu pumnalele ascunse sub haine, iar când 
ajungeau destul de aproape de ţintă, atacau. Apoi, în timp ce victima cădea 
la pământ într-o baltă de sânge, sicarii se strecurau înapoi în mulțime şi se 
alăturau corului de voci panicate. 

Căpetenia sicarilor la vremea respectivă era un tânăr evreu rebel pe nume 
Menahem, nimeni altul decât nepotul acelui mesia învins, Iuda Galileanul. 
Menahem a moştenit ura bunicului său fata de aristocrația clericală şi mai 
ales fata de arhiereul aflat în fruntea ei. Pentru sicari, lonatan, fiul lui Ana, 
era un impostor, un tâlhar şi un escroc care se imbogatise exploatând 


suferința poporului. Era la fel de responsabil pentru robia evreilor ca 
împăratul păgân din Roma. Prezenţa sa pe Muntele Templului ofensase un 
neam întreg. Însăşi existenţa sa era o insultă adusă Domnului. Trebuia să 
moară. 

În anul 56 e.n., sicarii, sub îndrumarea lui Menahem, reuşesc în sfârşit să 
ducă până la capăt ceea ce Iuda Galileanul n-a putut decât să viseze. In 
timpul sărbătorii Paştelui, un asasin sicar şi-a făcut loc prin mulțimea de 
pelerini adunaţi pe Muntele Templului, până a ajuns destul de aproape de 
arhiereul Ionatan pentru a-şi scoate pumnalul şi a-i tăia gâtul. Imediat dupa 
aceea, s-a pierdut din nou în mulțime. 

Uciderea arhiereului a creat o isterie generală printre locuitorii 
Ierusalimului. Cum putea liderul neamului evreu, reprezentantul lui 
Dumnezeu pe Pământ, să fie ucis în plină zi, în mijlocul curții Templului, 
iar criminalul să nu fie prins? Multi refuzau să creadă că asasinul fusese un 
evreu. Existau zvonuri că guvernatorul roman, Felix, ar fi ordonat el însuşi 
lovitura. Cine altcineva ar fi îndrăznit blasfemia de a vărsa sângele 
arhiereului pe lespedea Templului? 

Si totuşi, domnia terorii sicarice de-abia începuse. Strigandu-si sloganul 
— „Fără alti Dumnezei în afară de El“ — au început să atace membrii 
clasei conducătoare evreieşti, prădându-le avutul, răpindu-le rudele şi 
arzându-le casele. Prin acţiunile lor, sicarii au sădit teroarea în inimile 
evreilor, iar Iosephus povesteşte că „mai insuportabilă decât crimele lor, era 
doar spaima pe care o răspândiseră, fiecare om aşteptându-se să moară la 
orice oră, la fel ca în vreme de război”. 

După moartea lui Ionatan, ardoarea mesianică din Ierusalim a atins 
punctul maxim. Printre evrei, domnea un sentiment general că în jurul lor se 
petrecea ceva important; era un sentiment născut din disperare, hrănit de un 
popor care tânjea să scape de sub ocupaţia străină. Zelul religios care-i 
insufletise pe tâlhari, profeti şi numeroşii mesia se răspândea acum in 
rândurile populației ca un virus. Nu mai putea fi limitat la pustiul din afara 
oraşelor. Influenţa sa ajunsese pe străzile din Sepphoris, Tiberias, Hebron şi 
chiar şi din Ierusalim. Dintr-odată, țăranii $i proscrişii nu mai erau singurii 
care vorbeau despre regii şi profeţii ce eliberaseră în trecut Israelul de 
duşmani. Cei bogaţi începuseră şi ei să se agite şi să-şi exprime dorința de 
emancipare. Semnele se vedeau pretutindeni. Scriptura era pe cale să se 
împlinească. Sfârşitul Lumii era aproape. 


În Ierusalim, un ascet pe nume Isus, fiul lui Anania, a apărut peste 
noapte, profetind despre distrugerea oraşului şi venirea iminentă a lui 
mesia. Altul, un misterios vraci evreu cunoscut ca „Egipteanul”, se declara 
Regele Iudeilor şi strângea mii de susţinători pe Muntele Măslinilor, unde a 
jurat că, asemenea lui loşua la Ierihon, va prabusi zidurile Ierusalimului 
doar prin puterea cuvântului. Mulțimea a fost masacrata de trupele romane 
— deşi, din câte se ştie, Egipteanul a scăpat. 

Reacţia întârziată a lui Felix la aceste evenimente a dus în cele din urmă 
la demiterea sa şi înlocuirea cu Porcius Festus. Festus însă nu s-a descurcat 
nici el mai bine in strunirea populației tot mai agitate, nici în provincie, 
unde numărul profeților care militau pentru rebeliunea împotriva Romei şi 
al susținătorilor acesteia crescuse alarmant, şi nici în Ierusalim, unde sicarii, 
încurajați de succesul asasinării lui Ionatan, prădau şi omorau acum în voie. 
Festus a fost atât de copleşit de greutățile funcţiei sale că a murit la scurt 
timp după ce o preluase. Locul 1-a fost luat de Lucceius Albinus, un 
degenerat şi un escroc notoriu, care, în cei doi ani de guvernare a 
Ierusalimului, şi-a sporit averea jefuind populația. După Albinus a venit 
Gessius Florus, a cărui şedere scurtă şi turbulentă merită să fie amintită doar 
pentru că a fost relativ paşnică în comparaţie cu anii petrecuţi sub Albinus 
şi pentru că el avea să fie ultimul guvernator roman pe care îl va mai avea 
Ierusalimul. 

Era anul 64 e.n. În numai doi ani, furia, indignarea şi zelul mesianic care 
se acumulaseră constant pe tot cuprinsul ţării aveau să izbucnească într-o 
revoltă violentă împotriva Romei. Cumanus, Felix, Festus, Albinus şi 
Florus — fiecare guvernator a contribuit prin greşelile sale la răscoala 
evreilor. Însăşi capitala Imperiului Roman era vinovată pentru administrația 
sa neinspirată şi taxarea exagerată a populației ocupate. Aristocratia iudaică 
era şi ea responsabilă pentru deteriorarea ordinii sociale, din cauza tuturor 
eforturilor sale de a obţine puterea şi susținerea autorităților romane. $i, fără 
îndoială, conducerea Templului a jucat un rol hotărâtor în răspândirea 
sentimentului de nedreptate şi a sărăciei care îi obligase pe atâția evrei sa 
răspundă prin violență. Adăugând şi confiscarea terenurilor private, seceta 
şi foamea care devastaseră Iudeea şi Galileea, numărul mare de oameni fără 
slujbe şi dislocarea şi urbanizarea forțată a atâtor ţărani, era doar o 
chestiune de timp până când flacăra revoluției să cuprindă toată Palestina. 
Se părea că întreaga populație evreiască avea să pornească o revoltă 


violentă, la cea mai mică provocare — lucru pe care Florus a fost destul de 
neinspirat ca să-l facă. 

In luna mai a anului 66 e.n., Florus a anunţat dintr-odată că evreii 
datorează Romei o sută de mii de dinari pentru taxe neplătite. Insotit de o 
armată de gărzi de corp, guvernatorul roman a intrat în Templu şi a spart 
trezoreria, jefuind banii pe care evreii îi ofereau ca sacrificiu lui Dumnezeu. 
Au izbucnit revoltele, iar Florus a reacționat trimițând o mie de soldați in 
zona rezidentiala a oraşului pentru a ucide în voie. Soldaţii au omorât femei 
ŞI copii, au intrat în case şi au masacrat oamenii în paturile lor. Oraşul a fost 
cuprins de haos. Războiul se întrezărea la orizont. 

Pentru a aplana situația, romanii au pus în fruntea evreilor pe un adept al 
lor: Agrippa al II-lea, al cărui tată, Agrippa I, fusese un conducător evreu 
care reuşise să între în grațiile Romei. Chiar dacă fiul său nu se bucura de 
aceeaşi popularitate ca el, era cea mai bună alegere a romanilor pentru a 
detensiona atmosfera din Ierusalim. 

Tânărul Agrippa s-a grăbit să ajungă în Ierusalim, sperând să poată 
amâna războiul pe ultima sută de metri. Stând pe acoperişul palatului regal 
împreună cu sora sa, Berenice, i-a implorat pe evrei să privească situația 
realist. 

— Aveţi de gând să vă opuneti întregului Imperiu Roman? i-a întrebat el. 
Pe ce armată va bizuiti? Unde vă este flota, să maturati marea de romani? 
Unde vă este tezaurul cu care să plătiți o astfel de campanie? Credeţi ca 
intrați în război cu egiptenii sau arabii? Chiar vreţi să ignorati puterea 
Imperiului Roman? Refuzati să luaţi în seamă propria slăbiciune? Sunteţi 
mai bogați decât galii, mai puternici decât germanii, mai inteligenți ca 
grecii, mai numeroşi ca toate popoarele Pământului? Ce anume vă face să 
credeți că-i puteţi înfrunta pe romani? 

Evident, revoluționarii ştiau răspunsul la întrebarea lui Agrippa. Zelul era 
cel care-i mâna. Acea râvnă care îi făcuse pe Macabei să-i alunge pe 
uzurpatorii seleucizi în urmă cu două secole; aceeaşi credinţă care îi ajutase 
pe israeliți să cucerească Tărâmul Fagaduintei încă de la început; aceasta 
era arma revoluţionarilor împotriva Romei. Doar aşa aveau să rupă 
lanţurile. 

Batjocoriti şi ignorati de către mulțime, Agrippa şi Berenice nu au avut 
altă soluţie decât să fugă din oraş. Chiar şi acum, în al doisprezecelea ceas, 
era posibil ca războiul cu Roma să fie evitat. Acest lucru însă nu s-a 
întâmplat, şi totul din cauza unui tânăr pe nume Eleazar, care, în calitate de 


comandant al gărzii Templului, era preotul însărcinat cu liniştea publică în 
vecinătatea lăcaşului de cult. Sustinut de un grup de preoți de rang inferior, 
Eleazar a preluat controlul Templului şi a oprit sacrificiile zilnice către 
împărat. Mesajul către Roma era unul clar: Ierusalimul şi-a declarat 
independenţa. În scurt timp vor urma restul Iudeii, Galileea, Idumeea, 
Pereea, Samaria şi toate satele împrăștiate de-a lungul malurilor Mării 
Moarte. 

Menahem şi sicarii 1 s-au alăturat comandantului gărzii Templului. 
Împreună, au expulzat toţi ne-evreii din Ierusalim, exact cum o cerea 
Scriptura. Au trimis o poteră în căutarea arhiereului, care se ascunsese 
imediat ce începuseră violențele, şi l-au omorât. Apoi, într-un act profund 
simbolic, au ars arhivele publice. Toate registrele perceptorilor şi actele de 
proprietate au fost mistuite de flăcări. Toate documentele care stabileau cine 
e bogat şi cine e sărac au fost distruse. Toată lumea putea s-o 1a de la 
început, în această nouă ordine de inspirație divină. 

Controlând acum periferia Ierusalimului, rebelii au început să se 
baricadeze împotriva inevitabilului asalt roman. În mod ciudat însă, în locul 
armatei numeroase pe care s-ar fi aşteptat să o trimită romanii, aceştia au 
intervenit cu o trupă restrânsă, pe care rebelii au învins-o fără prea mult 
efort, înainte de a-şi întoarce atenția către garnizoana romană plasată 
strategic pe nivelurile mai înalte ale oraşului. Soldaţii romani au acceptat să 
se predea, în schimbul asigurării că li se va permite să părăsească 
nevatamati oraşul. Atunci cand au lăsat armele şi au ieşit din fortăreață însă, 
rebelii i-au luat cu asalt şi i-au masacrat până la ultimul, eliminând astfel 
urgia romană din Oraşul Sfânt. 

După acest episod nu a mai existat cale de întoarcere. Evreii tocmai 
declaraseră război celui mai puternic imperiu pe care îl cunoscuse lumea 
până la vremea aceea. 


Capitolul 6 Anul unu 


Până la urmă, s-a ajuns la doar o mie de bărbaţi, femei şi copii — ultimii 
dintre rebeli care au supraviețuit masacrului roman. Era anul 73 e.n. Ceea 
ce începuse cu sicarii s-a sfârşit tot cu sicarii. Oraşul Ierusalim fusese deja 
ars până-n temelii, zidurile fuseseră dărâmate, populația, măcelărită. Toată 
Palestina se afla din nou sub control roman. Din rebeliune mai rămăseseră 
doar câţiva sicari care fugiseră de la Ierusalim, împreună cu nevestele şi 
copiii, ca să se ascundă în fortăreața Masada, pe ţărmul vestic al Mării 
Moarte. Acum se aflau acolo, strânşi pe culmea unei faleze stâncoase 
izolate în mijlocul unui deşert arid, privind neputincioşi cum o falangă de 
soldaţi romani înainta încet pe versantul muntelui — cu scuturile ridicate şi 
spadele scoase — gata să pună definitiv capăt rebeliunii care începuse cu 
şapte ani mai devreme. 

Sicarii au venit initial la Masada în primele zile de la izbucnirea 
războiului cu Roma. Masada, o cetate fortificată naturală şi teoretic 
inexpugnabila, situată la peste treizeci de metri deasupra Mării Moarte, 
servise mult timp ca refugiu pentru evrei. David venise acolo ca să se 
ascundă de Regele Saul, care îşi trimisese oamenii să-l vâneze pe 
ciobănaşul care într-o zi avea să-i smulgă coroana. Macabei folosiseră 
Masada ca pe o bază militară în timpul revoltei contra dinastiei seleucide. 
Un secol mai târziu, Irod cel Mare transformase Masada într-un adevărat 
oraş fortificat, netezind culmea în formă de barcă şi inconjurand-o cu un zid 
masiv, clădit din piatră albă de la Ierusalim. Irod a adăugat magazii şi 
grânare, cisterne pentru apa de ploaie, chiar şi un bazin de scăldat. A mai 
plasat în Masada şi un arsenal suficient, se spunea, pentru a înarma o mie de 
oameni. Pentru sine şi familia sa, Irod a construit un monumental palat cu 
trei niveluri, suspendat în capătul nordic al versantului, chiar sub culme, cu 
băi, colonade sclipitoare, mozaicuri multicolore şi o orbitoare panoramă de 
o sută optzeci de grade peste valea albă calcaroasă a Mării Moarte. 

După moartea lui Irod, fortăreaţa şi palatele de la Masada, precum şi 
ascunzătoarea de arme, au căzut în mâinile romanilor. În anul 66 e.n., când 
a început rebeliunea evreiască, sicarii, sub conducerea lui Menahem, au 
eliberat Masada de sub controlul romanilor şi au dus armele înapoi la 
Ierusalim, pentru a-şi uni forţele cu Eleazar, comandantul gărzii Templului. 
Luând oraşul în stăpânire şi distrugând arhivele Templului, rebelii au 
început să bată monede pentru a-şi sărbători independenţa atât de greu 


câştigată. Acestea erau gravate cu simboluri ale victoriei — potire şi ramuri 
de palmier — şi inscripționate cu sloganuri ca „Libertate pentru Sion” şi 
,lerusalimul e sfânt”, scrise nu în greacă, limba păgânilor şi a idolatrilor, ci 
în ebraică. Fiecare monedă era datată, egocentric, „Anul Unu”, ca şi cum ar 
fi început o era complet nouă. Profeţii avuseseră dreptate. Cu siguranță, 
aceea era Împărăţia lui Dumnezeu. 

Totuşi, în toiul sărbătoririlor, când Ierusalimul era securizat şi peste oraş 
se lăsa încet un calm fragil, Menahem a făcut un lucru neaşteptat. 
Drapându-se în robă purpurie, a intrat triumfal în curtea Templului unde, 
flancat de fidelu săi înarmaţi din rândurile sicarilor, s-a declarat public 
mesia, Regele Evreilor. 

În unele privinţe, acţiunile lui Menahem aveau sens. La urma urmei, dacă 
Împărăţia lui Dumnezeu fusese în sfârşit împământenită, era momentul să 
apară mesia, pentru a domni în numele lui Dumnezeu. Şi cine altul să 
îmbrace mantia regală şi să urce pe tron, dacă nu Menahem, nepot al lui 
Iuda Galileanul şi strănepot al lui Ezechia, şeful tâlharilor? Presupusul 
mesianism al lui Menahem era, pentru cei care-l urmau, doar o împlinire a 
profeților: pasul final spre vestirea zilelor din urmă. 

Nu aşa vedea lucrurile şi Eleazar, comandantul gărzii Templului. El şi 
asociaţii lui dintre preoții de rang inferior erau indignati de ceea ce 
considerau a fi o acaparare flagrantă a puterii de către sicari. Au pus la cale 
un plan pentru a-l ucide pe autoproclamatul mesia şi a curăța oraşul de 
discipolii săi care se amestecau peste tot. În timp ce Menahem umbla tantos 
prin Templu în ținuta sa regală, oamenii lui Eleazar au luat cu asalt Muntele 
Templului şi au învins gărzile. L-au tras pe Menahem afară şi l-au torturat 
până a murit. Sicarii supraviețuitori au fugit din Ierusalim, pentru a se 
aduna la baza lor din fortăreaţa Masada, unde au aşteptat să se termine 
războiul. 

Şapte ani au aşteptat sicarii. În timp ce romanii se regrupau şi încercau să 
preia Palestina de sub controlul rebelilor, în timp ce oraşele şi satele din 
Iudeea şi Galileea erau nimicite unul după altul şi locuitorii lor trecuţi prin 
spadă, in timp ce însuşi Ierusalimul era sub asediu şi locuitorii săi mureau 
încet de foame, sicarii aşteptau în fortăreaţa lor de pe munte. Numai după ce 
toate oraşele rebele fuseseră distruse şi regiunea ajunsese din nou sub 
stăpânirea lor, romanii şi-au întors privirile şi către Masada. 

Regimentul roman a ajuns lângă Masada în anul 73 e.n., la trei ani după 
căderea Ierusalimului. Întrucât nu puteau ataca frontal fortăreaţa, soldaţii au 


construit mai întâi un zid masiv de jur-împrejurul bazei muntelui, pentru a 
se asigura că niciun rebel nu putea să scape pe neobservate. Odată zona 
securizată, romanii au construit o rampă abruptă peste prăpastia din latura 
de vest a falezei, înlăturând treptat zeci de tone de pământ şi piatră, 
săptămâni de-a rândul, în timp ce rebelu aruncau asupra lor bolovani, de 
deasupra. Apoi, soldaţii au împins un enorm turn de asalt în susul rampei, 
de unde i-au bombardat zile in şir pe rebeli cu săgeți şi ghiulele de balista. 
După ce zidul înconjurător al lui Irod a cedat în sfârşit, pe romani nu-i mai 
despartea de rebel decât un zid interior construit în grabă. Romanii i-au dat 
foc, apoi s-au întors în taberele lor şi au aşteptat cu răbdare să se dărâme de 
la sine. 

Adunați în palatul lui Irod, sicarii ştiau că le venise sfârşitul. Cu 
siguranţă, romanii aveau să le facă, lor şi familiilor lor, ceea ce le făcuseră 
şi locuitorilor Ierusalimului. În tăcerea apăsătoare, unul dintre conducătorii 
sicarilor s-a ridicat să se adreseze celorlalți: 

— Prieteni, de vreme ce ne-am hotărât de mult să nu fim niciodată 
slugile romanilor şi nici ale altcuiva decât ale lui Dumnezeu însuşi, care 
numai El este Domnul adevărat şi drept al omenirii, a sosit acum timpul să 
adeverim prin faptă această hotărâre. Şi, scotandu-si pumnalul, a făcut o 
ultimă declarație: Dumnezeu ne-a acordat puterea de a muri vitejeşte, în 
libertate, cum nu s-a întâmplat cu cei din Ierusalim care au fost cuceriti pe 
neaşteptate. 

Cuvântarea a avut efectul scontat. În timp ce romanii se pregăteau pentru 
asaltul final asupra Masadei, rebelii au tras la sorți pentru a stabili ordinea 
în care aveau să-şi pună în aplicare îngrozitorul plan. Şi-au scos pumnalele 
— aceleaşi pumnale care le conferiseră identitatea, pumnalele ce 
declanşaseră, prin tăierea beregatei arhiereului, fatidicul război cu Roma — 
şi au început să-şi omoare soțiile şi copiii, înainte de a se injunghia unii pe 
alții. Ultimii zece oameni au ales pe unul dintre ei care să-i ucidă pe ceilalți 
nouă. La sfârşit, acesta a dat foc cetăţii, apoi s-a sinucis şi el. 

În dimineaţa următoare, ajungând triumfători în fortăreața Masada, până 
atunci de necucerit, romanii n-au mai găsit decât o linişte sinistră: nouă sute 
şaizeci de bărbaţi, femei şi copii morţi. În sfârşit, războiul se terminase. 
Întrebarea este: de ce a durat atât de mult? 

Veştile despre revolta evreiască ajunseseră cu repeziciune până la 
împăratul Nero, care i-a ordonat pe loc unuia dintre cei mai de încredere 
oameni ai lui, Titus Flavius Vespasianus, să recucerească Ierusalimul. 


Preluând comanda unei armate masive, de peste şaizeci de mii de luptători, 
Vespasian a pornit imediat spre Siria, în timp ce fiul său, Titus, s-a dus în 
Egipt să adune legiunile romane aflate la Alexandria. Titus avea să-şi ducă 
trupele spre nord, prin Idumeea, în timp ce Vespasian, la sud, intra în 
Galileea. Planul urmărea ca tatăl şi fiul să-i prindă pe evrei la mijloc, între 
cele două armate, şi să înăbuşe rebeliunea. 

Unul câte unul, oraşele rebele au fost învinse de forțele romane, în timp 
ce Titus şi Vespasian nimiceau totul prin Tara Sfântă. Cam prin anul 68 e.n., 
întreaga Galilee, precum şi Samaria, Idumeea, Peareea şi toată regiunea 
Mării Moarte, mai putin Masada, reveniseră sub un control roman ferm. Lui 
Vespasian nu-i mai rămânea decât să-şi trimită armatele în Iudeea, pentru a 
pustii şi sediul rebeliunii: Ierusalimul. 

În timp ce se pregătea pentru asaltul final însă, Vespasian a primit vestea 
că Nero se sinucisese. Roma era în plin tumult. Războiul civil răvăşea 
capitala. În decurs de numai câteva luni, trei comandanți de legiuni — 
Galba, Otho şi Vitellius — s-au proclamat împărați, fiecare fiind răsturnat 
violent de succesorul său. Legea şi ordinea nu mai existau, în timp ce hoţii 
si huliganii prădau populaţia fără teamă de consecințe. Niciodată, de la 
războiul dintre Octavianus şi Marcus Antonius, cu o sută de ani în urmă, nu 
mai cunoscuseră romanii asemenea turbulente civile. Tacitus o descrie ca pe 
o perioadă „dezastruoasă, plină de bătălii cumplite, sfâşiată de lupte civile, 
îngrozitoare chiar şi pe timp de pace”. 

Stimulat de legiunile aflate sub comanda lui, Vespasian şi-a oprit 
campania din ludeea şi s-a grăbit spre Roma, ca să revendice la rândul lui 
tronul. Graba, se pare, nu era necesară. Cu mult timp înainte de a ajunge la 
destinație, in vara anului 70 e.n., susţinătorii lui asediaseră oraşul, îi 
uciseseră rivalii şi-l declaraseră pe Vespasian singurul împărat. 

Totuşi, Roma, peste care domnea acum Vespasian, suferise o 
transformare profundă.  Masivele evenimente civile declanşaseră o 
consternare accentuată fata de declinul puterii şi al influenței romane. 
Situaţia din îndepărtata Iudee era deosebit de îngrijorătoare. Pe lângă faptul 
că evreii cei mai de jos se revoltaseră, ceea ce era din capul locului foarte 
rău, acum era de neconceput ca, după trei ani lungi şi grei, rebeliunea încă 
să nu fi fost înăbuşită. Se mai revoltau şi alte popoare subjugate, desigur. 
Aceştia însă nu erau gali sau britani — erau doar nişte ţărani superstitiosi 
care dădeau cu pietre. Însăşi amploarea Revoltei Evreieşti şi faptul că 


izbucnise într-o perioadă de profunde tulburări sociale şi politice la Roma 
crease o stare vecină cu o criză de identitate în rândurile cetăţenilor romani. 

Vespasian ştia că, pentru a-şi consolida autoritatea şi potoli haosul care 
cuprinsese Roma, trebuia să abată atenţia oamenilor de la grijile interne 
spre o cucerire spectaculoasă peste hotare. O victorie măruntă n-ar fi fost de 
ajuns. Împăratul avea nevoie de nimicirea totală a unei forte inamice. Avea 
nevoie de un triumf — o manifestare fabuloasă a puterii romane, îmbogățită 
cu prizonieri, sclavi şi prăzi de război, ca să câştige simpatia cetăţenilor 
nemulțumiți şi să semene teroarea în rândurile supuşilor. Aşa că, imediat 
după ce a urcat pe tron, Vespasian s-a apucat să ducă la îndeplinire sarcina 
pe care o lăsase neterminată în ludeea. N-avea să se rezume doar la a 
înăbuşi rebeliunea evreiască — aşa ceva ar fi fost insuficient ca să-şi atingă 
scopul. Trebuia să-i anihileze complet pe evrei. Să-i şteargă de pe fata 
pământului. Să le devasteze teritoriile. Să le ardă templul. Să le distrugă 
cultul. Să le ucidă zeul. 

Din înalta sa poziție de la Roma, Vespasian i-a trimis vorbă fiului său, 
Titus, să pornească imediat spre Ierusalim şi să nu se dea înapoi de la nimic 
pentru a pune capăt rebeliunii evreilor, rapid şi decisiv. Ceea ce nu ştia 
împăratul era că rebeliunea ajunsese pe punctul de a se stinge de la sine. 

La scurt timp după asasinarea lui Menahem şi izgonirea sicarilor din 
Ierusalim, rebelii au început să se pregătească pentru invazia romană, 
despre care erau convinşi că se profila la orizont. Zidurile din jurul oraşului 
au fost fortificate şi s-au făcut pregătiri pentru a se aduna cât de multe 
echipamente militare se găseau. S-au strâns spade şi săgeți, s-au făurit 
platoşe, s-au stivuit proiectile de catapultă şi batistă pe tot perimetrul 
oraşului. Băieți tineri erau instruiți în grabă pentru lupta corp la corp. Tot 
oraşul era în panică, iar rebelii îşi postau oameni pe poziţii şi aşteptau ca 
romanii să revină pentru a recuceri lerusalimul. 

Romanii însă n-au mai venit. Cu siguranță, rebelii ştiau despre 
distrugerile care aveau loc în jurul lor. În fiecare zi, hoarde de refugiaţi 
răniți şi plini de sânge se revarsau în Ierusalim; oraşul se umpluse până la 
refuz. Până acum însă, represaliile romane se concentrau numai asupra 
zonelor de la tara şi în jurul unor fortărețe rebele importante, ca Tiberias, 
Gamala şi Gischala. Cu cât aşteptau mai mult rebelii sosirea romanilor la 
Ierusalim, cu atât mai scindată şi instabilă devenea conducerea oraşului. 

Cu câtva timp în urmă, se formase un soi de guvern de tranziție, alcătuit 
mai mult din acei membri ai aristocrației clericale din Ierusalim care se 


alăturaseră rebeliunii, multi dintre ei fără tragere de inimă. Această facțiune 
aşa-zis „moderată” era în favoarea ajungerii la un acord cu Roma, dacă ar 
mai fi fost posibil. Voiau să capituleze necondiționat, să ceară îndurare şi să 
se supună din nou cârmuirii romane. Moderatii se bucurau de mult sprijin in 
Ierusalim, mai ales din partea evreilor mai bogaţi, care căutau o cale de a-şi 
păstra averea şi poziția socială — şi, desigur, viata. 

Totuşi, o facțiune mult mai numeroasă şi mai vocală din Ierusalim era 
convinsă că Dumnezeu îi condusese pe evrei în războiul contra Romei, şi 
tot Dumnezeu avea să le aducă victoria. Poate că, pe moment, situația părea 
fără ieşire, iar duşmanul, invincibil — dar şi aceste lucruri făceau parte din 
planul divin al lui Dumnezeu. Nu avertizaseră profeții că, în zilele din urmă, 
„locurile semănate vor părea nesemănate, iar grânarele se vor găsi goale” (2 
Ezdra 6:22)? Totuşi, dacă evreu îi rămâneau credincioşi doar Domnului, 
atunci foarte curând aveau să vadă Ierusalimul scăldat în glorie. Trompetele 
urmau să sune, şi toți cei ce le auzeau aveau să fie cuprinşi de spaimă. 
Muntii urmau să se netezească, iar pământul să se deschidă, pentru a-i 
înghiți pe duşmanii lui Dumnezeu. Pentru asta, nu era nevoie decât de 
credinţă. De credinţă şi zel. 

În fruntea acestei tabere se afla o coaliţie de ţărani, preoţi de nivel 
inferior, bande de tâlhari şi refugiați nou-veniti, care se adunaseră să 
formeze o facțiune revoluționară distinctă, numită gruparea zelotilor. Săraci, 
cucernici şi antiaristocratici, membrii grupării zelotilor voiau să rămână 
fideli intentiilor originare ale revoltei: purificarea Ţării Sfinte şi instaurarea 
domniei lui Dumnezeu pe pământ. Se opuneau violent guvernului de 
tranziție şi planurilor sale de a preda oraşul romanilor. Un asemenea lucru 
era pentru ei o blasfemie. O trădare. lar gruparea zelotilor cunoştea prea 
bine pedeapsa pentru ambele fapte. 

Gruparea zelotilor a ocupat curtea interioară a Templului, unde aveau 
acces numai preoţii, şi de-acolo a dezlantuit un val de teroare asupra tuturor 
celor consideraţi insuficient de loiali rebeliunii: aristocrația bogată şi evreii 
din clasa superioară; vechii nobili sprijinitori ai lui Irod şi fosta conducere a 
Templului; principalii preoți şi cei ce urmau tabăra moderatilor. Liderii 
grupării zelotilor şi-au înființat propriul guvern din umbră şi au tras la sorți 
pentru a hotărî care dintre ei avea să fie următorul arhiereu. Norocul a căzut 
pe un ţăran analfabet, numit Phanni, fiul lui Samuel, care a fost îmbrăcat cu 
veşmintele fastuoase ale arhiereului, plasat în faţa intrării la Sfânta Sfintelor 
si învățat cum să oficieze jertfele, in timp ce rămăşiţele nobilimii preotesti 


priveau de la distanţă, lăcrimând pentru această profanare a descendentei lor 
sacre, cum o considerau ei. 

În timp ce vărsările de sânge şi luptele intestine dintre grupările rivale 
continuau, tot mai multi refugiați au început să vină în oraş, punând paie 
peste focul disputelor şi al discordiilor care amenințau să cuprindă tot 
Ierusalimul. Moderatii fiind reduşi la tăcere, acum existau trei tabere 
principale care se întreceau pentru controlul asupra oraşului. Câtă vreme 
gruparea zelotilor, care consta din vreo două mii cinci sute de oameni, 
ocupa curtea interioară a Templului, curțile exterioare căzuseră în mâinile 
fostului lider al rebeliunii din Gischala, un orăşean înstărit pe nume loan 
Ioannes, care abia scăpase din oraşul distrus de romani. 

La început, loan din Gischala s-a alăturat grupării zelotilor, cu care avea 
în comun devotamentul fata de principiile religioase ale revoluției. Daca 
Ioan însuşi putea fi numit zelot sau nu, e dificil de spus. Fără îndoială, era 
un naționalist aprig, care nutrea o ură adâncă împotriva Romei, într-o vreme 
când sentimentul naţional şi aşteptările mesianice erau legate indisolubil. A 
mers chiar până la a topi vasele sacre din Templu, pentru a face din ele arme 
cu care să lupte contra armatelor romane. În cele din urmă însă, un conflict 
pentru controlul asupra Templului l-a silit pe loan să se despartă de 
gruparea zelotilor şi să-şi formeze propria lui armată, care consta cam din 
şase mii de luptători. 

A treia şi cea mai mare tabără rebelă din Ierusalim era condusă de Simon, 
fiul lui Giora, unul dintre şefii de tâlhari care respinseseră asaltul inițial al 
lui Cestius Gallus asupra Ierusalimului. Simon petrecuse primul an al 
Revoltei Evreieşti cutreierand regiunile rurale din Iudeea, prădând 
pământurile celor bogaţi, eliberând sclavii şi câştigându-şi reputația de 
apărător al săracilor. După o scurtă şedere alături de sicarii din Masada, 
Simon a venit la Ierusalim, cu o numeroasă armată personală, de zece mii 
de oameni. La început, oraşul l-a primit cu bucurie, sperând că avea să 
poată înfrâna excesele grupării zelotilor şi să-i taie avântul lui loan din 
Gischala, care avea o atitudine tot mai autoritară. Deşi n-a putut smulge 
templul de la niciunul dintre rivalii săi, Simon a reuşit totuşi să preia 
controlul asupra unei mari parti din oraşul de sus şi de jos. 

Totuşi, ceea ce-l diferenţia cu adevărat pe Simon de restul liderilor rebeli 
din Ierusalim era faptul că, încă de la bun început, s-a prezentat fără retineri 
ca mesia şi rege. La fel ca Menahem înaintea lui, Simon s-a îmbrăcat în 
robă regească şi a defilat prin oraş ca salvator al acestuia. S-a declarat 


„Stăpân al Ierusalimului” şi şi-a folosit poziția de uns al divinității pentru a 
începe să aresteze şi să execute evreii de clasă superioară pe care-i suspecta 
de trădare. Drept urmare, Simon, fiul lui Giora, a ajuns în cele din urmă sa 
fie recunoscut drept comandant suprem al rebeliunii — şi tocmai la timp. 
Căci nici nu-şi consolidase bine Simon autoritatea peste restul grupărilor 
rebele, că Titus a şi apărut la porțile oraşului, cu patru legiuni romane, 
cerând capitularea imediată a Ierusalimului. 

Dintr-odată, toate conflictele şi disputele dintre evrei au fost înlocuite de 
pregătiri frenetice pentru asaltul roman iminent. Titus însă nu se grăbea să 
atace. În schimb, le-a ordonat oamenilor lui să construiască un zid de piatră 
în jurul Ierusalimului, sechestrând pe toată lumea înăuntru, fără acces la 
alimente şi apă. Apoi şi-a instalat tabăra pe Muntele Măslinilor, de unde 
avea vedere liberă asupra populaţiei oraşului care murea încet de foame. 

A urmat o foamete cumplită. Familii întregi piereau în casele lor. Străzile 
se umpleau cu cadavre; nu exista nici spaţiu, şi nici putere pentru a fi 
îngropate cum se cuvine. Locuitorii lerusalimului se târau prin canale, 
scotocind după mâncare. Oamenii mâncau bălegarul de la vite şi smocuri de 
iarbă uscată. Se dezbrăcau şi-şi rodeau pielea curelelor şi a incaltarilor. Pe 
ici, pe colo, se auzea şi despre unii evrei care ajunseseră să mănânce din 
trupurile morţilor. Cei care încercau să fugă din oraş erau capturați cu 
uşurinţă şi crucificati pe Muntele Măslinilor, în văzul tuturor. 

Lui Titus i-ar fi fost de ajuns să aştepte, pur şi simplu, până când 
populația pierea de la sine. N-ar fi avut nevoie să-şi scoată spada din teacă, 
pentru a învinge Ierusalimul şi a pune capăt rebeliunii. Dar nu asta il 
trimisese tatăl lui să facă. Sarcina sa nu era aceea de a-i infometa pe evrei 
până la supunere, ci de a-i alunga de pe pământurile pe care şi le revendicau 
ca fund ale lor. Astfel, la sfârşitul lunu aprilie a anului 70 e.n., în timp ce 
moartea bântuia prin oraş şi oamenii mureau cu sutele de foame şi de sete, 
Titus şi-a adunat legiunile şi a luat cu asalt Ierusalimul. 

Romanii au clădit metereze în jurul zidurilor oraşului de sus şi au început 
să-l bombardeze pe rebeli cu catapultele. Au construit un berbece masiv de 
asalt, care a spart uşor primul zid din jurul Ierusalimului. Când rebelii s-au 
retras după un al doilea zid interior, şi acesta a fost spart, iar porților li s-a 
dat foc. In timp ce flăcările se stingeau încet, oraşul a rămas la discretia 
trupelor lui Titus. 

Soldați s-au repezit la toți — bărbaţi, femei, copii, bogaţi, săraci, 
participanţi la rebeliune, oameni rămaşi fideli Romei, aristocrați, preoți. Nu 


făceau nicio deosebire. Ardeau totul în calea lor. Întregul oraş era cuprins 
de flăcări. Prin vuietul incendiilor se amestecau urletele de agonie, în timp 
ce romanii năvăleau prin oraşul de sus şi cel de jos, lăsând în urmă numai 
cadavre, călcând prin suvoaie de sânge, urcându-se peste mormane de morți 
în urmărirea rebelilor, până când, în sfârşit, au ajuns să vadă şi Templul. Cu 
ultimii dintre luptătorii rebeli prinşi în curtea interioară, romanii au dat foc 
întregii fundaţii, astfel că tot Muntele Templului părea să fiarbă, cu 
temeliile scăldate în sânge şi flăcări. Vâlvătăile învăluiau Sfânta Sfintelor, 
locul unde sălăşluia Dumnezeul lui Israel, până au făcut-o să se prăbuşească 
la pământ, într-o grămadă de cenuşă şi praf. Când focurile s-au stins, în 
sfârşit, Titus a dat ordin să se radă de pe fata pământului tot ce mai 
rămăsese din oraş, astfel ca nimeni din generaţiile viitoare să nu-şi mai 
amintească vreodată numele de Ierusalim. 

Au murit mii şi mii de oameni, deşi Simon, fiul lui Giora — Simon, cel 
ce eşuase ca mesia — a fost capturat viu, ca să poată fi târât la Roma în 
lanţuri, pentru parada triumfală pe care Vespasian o promisese poporului 
său. Împreună cu Simon veneau şi comorile sacre ale Templului: masa de 
aur şi pasca oferită Domnului; suportul de lampă şi Menora cea cu şapte 
braţe; arzătoarele de tămâie şi cupele; trompetele şi vasele sacre. Toate 
acestea au fost purtate într-o procesiune triumfală pe străzile Romei, în timp 
ce Vespasian şi Titus, incununati cu lauri şi înveşmântaţi în robe purpurii, 
priveau tacuti si dârji. Într-un târziu, la sfârşitul procesiunii, a fost adusă si 
ultima dintre prăzi, s-o vadă toată lumea: un exemplar din Tora, simbolul 
suprem al religiei evreieşti. 

Mesajul lui Vespasian era limpede: aceea nu era o victorie asupra unui 
popor, ci asupra zeului acestuia. Nu Iudeea, ci iudaismul fusese învins. 
Titus a prezentat public distrugerea Ierusalimului ca un act de pietate şi o 
ofrandă către zeii romani. Nu era fapta lui, afirma Titus. El nu făcuse decât 
să-i dea armele zeului său, care-şi dezlantuise mânia asupra zeului evreilor. 

Să remarcăm faptul că Vespasian a ales să nu aplice practica tradițională 
numită evocatio, prin care un duşman învins avea posibilitatea de a-şi adora 
zeul la Roma. Nu numai că evreilor le era interzis să-şi reconstruiască 
templul, un drept acordat aproape tuturor celorlaltor popoare supuse ale 
imperiului, dar acum erau siliți şi să plătească o taxă de două drahme pe an 
— exact suma pe care bărbaţii evrei o plătiseră cândva, în shekeli, 
Templului din Ierusalim — în scopul de a contribui la reconstruirea 
Templului lui Jupiter, care arsese accidental în timpul războiului civil din 


Roma. Toţi evreii, indiferent unde anume locuiau pe teritoriul imperiului, 
indiferent cât de loiali rămăseseră Romei, indiferent dacă luaseră parte la 
rebeliune sau nu, absolut toţi, inclusiv femeile şi copiii, erau acum forțați să 
plătească pentru întreținerea cultului păgân central al Romei. 

De-acum încolo, iudaismul n-avea să mai fie considerat un cult legitim. 
Evreii deveniseră duşmanii eterni ai Romei. Deşi transferul în masă al 
populației nu făcuse niciodată parte din politicile imperiului, romanii i-au 
expulzat pe toți evreii supraviețuitori din Ierusalim şi din împrejurimi, au 
schimbat numele oraşului în Aelia Capitolina şi au pus toată regiunea sub 
control imperial direct. Întreaga Palestină a devenit proprietatea personală a 
lui Vespasian, romanii străduindu-se să dea impresia că, în Ierusalim, n-ar fi 
existat niciodată evrei. Prin jurul anului 135 e.n., numele de Ierusalim a 
încetat să mai figureze în toate documentele romane oficiale. 

Pentru puţinii evrei care supravietuisera carnagiului — aceia care se 
îngrămădeau goi şi înfometați dincolo de zidurile prăbuşite ale oraşului, 
privind cu groază cum soldaţii romani urinau pe cenuşa fumegândă a Casei 
lui Dumnezeu — era absolut limpede cine purta vina pentru mortile şi 
distrugerile din jur. Cu siguranţă, nu Domnul Ostilor adusese un asemenea 
prăpăd asupra oraşului sfânt. Nu, ci /estai, tâlhari şi rebelii, zelotii şi sicarii, 
revoltatii care predicaseră independența de Roma, aşa-zişii profeti şi falşii 
mesia care făgăduiseră salvarea de către Dumnezeu în schimbul fidelității şi 
al zelului. Ei erau răspunzători de măcelul roman. Ei erau aceia pe care 
Dumnezeu îi părăsise. 

În anii următori, evreii aveau să se distanteze cât mai mult posibil de 
idealismul revoluționar care dusese la războiul cu Roma. Nu-şi 
abandonasera întru totul aşteptările apocaliptice — dimpotrivă, de-a lungul 
următorului secol avea să se remarce o înflorire a scrierilor de acest gen, 
reflectând jinduirea continuă după eliberarea divină de sub cârmuirea 
romană. Efectele de durată ale acestei fervori mesianice aveau chiar să ducă 
la izbucnirea unui al doilea război evreiesc împotriva Romei, în anul 132 
e.n., acesta fund condus de un mesia cunoscut sub numele de Simon, fiul lui 
Kochba. Însă majoritatea rabinilor din secolul al II-lea aveau să fie siliți de 
împrejurări şi de teama represaliilor romane să elaboreze o interpretare a 
iudaismului care ocolea naționalismul. Urmau să privească Tara Sfântă în 
termeni transcendentali, cultivând o teologie mesianică ce respingea 
ambițiile politice deschise; actele de pietate şi studiul legilor înlocuiau 
jertfele de la Templu în viata evreului practicant Dar până atunci mai aveau 


să treacă ani şi ani. În acele zile — zilele în care rămăşiţele doborâte şi 
însângerate ale străvechii națiuni evreieşti erau smulse din casele lor, din 
Templul lor, de lângă Dumnezeul lor, şi alungate cu forța de pe Tărâmul 
Fagaduintei spre meleagurile păgânilor şi ale idolatrilor — singurul lucru 
sigur părea acela că lumea, aşa cum o cunoscuseră ei, luase sfârşit. 

Între timp, în Roma victorioasă, la scurtă vreme după ce Templul 
Domnului fusese profanat, națiunea evreiască risipită în cele patru vânturi şi 
religia căzută în dizgrație, tradiția spune că un evreu pe nume loan Marcu 
Ioannes Markos şi-a luat pana şi a aşternut pe papirus cele dintâi cuvinte ale 
primei evanghelii scrise despre acel mesia cunoscut ca Isus din Nazaret — 
nu în ebraică, limba lui Dumnezeu, nici în aramaică, limba lui Isus, ci în 
greacă, limba păgânilor. Limba necuratilor. Limba învingătorilor. Acesta 
este începutul veştilor bune despre Isus Hristos. 


II 


Duhul Domnului este peste mine, căci Domnul m-a uns să binevestesc 
săracilor, m-a trimis să vindec pe cei cu inima zdrobită, să vestesc celor 
robiti liberare şi celor în lanţuri mântuire. 

Să crăinicesc un an de milostivire al Domnului şi o zi de răzbunare a 


Dumnezeului nostru... 
Isaia 61:12 


Prolog Zelul pentru casa ta 


Printre toate relatările despre viaţa lui Isus din Nazaret există una — 
reprezentată în nenumărate tablouri, piese de teatru, filme şi predici 
duminicale — care ajută, mai mult decât oricare alte cuvinte sau fapte, să ni 
se dezvăluie cine a fost Isus şi ce a însemnat Isus. Este unul dintre foarte 
puţinele evenimente din misionariatul lui Isus atestate de toate cele patru 
evanghelii canonice — Matei, Marcu, Luca şi loan — adăugând o anumită 
pondere istoricităţii acestuia. Totuşi, toţi cei patru evanghelişti au prezentat 
acest episod monumental în stilul cel mai banal, aproape pe fugă, ca şi cum 
fie nu i-ar fi înţeles sensul, fie, mai probabil, ar fi vrut să atenueze în mod 
deliberat caracterul unui eveniment ale cărui implicații radicale ar fi fost 
imediat recunoscute de toți cei care au asistat la el. Atât de revelator este 
acest moment unic din scurta viata a lui Isus, încât este suficient doar el 
pentru a-i clarifica misiunea, teologia, politica, relația cu autoritățile 
evreieşti şi cea cu iudaismul în general, precum şi atitudinea faţă de 
ocupaţia romană. Mai presus de toate, acest eveniment singular explică de 
ce un simplu țăran din colinele joase ale Galileei a fost considerat atât de 
periculos pentru sistemul instaurat, încât avea să fie urmărit, arestat, torturat 
ŞI executat. 

Anul este aproximativ 30 e.n. Isus tocmai intrase în Ierusalim, călare pe 
un asin şi înconjurat de o mulțime extaziată care striga: ,,Hosanna! 
Binecuvântat este cel care vine în numele Domnului! Binecuvântată să fie 
împărăția viitoare a părintelui nostru David!” Masele entuziaste canta 
imnuri de slavă către Dumnezeu. Unii îşi întind mantiile pe drum, pentru ca 
Isus să treacă peste ele, aşa cum au făcut evreii şi pentru Jehu, când a fost 
declarat rege (2 Regi, 9:12—13). Alții taie ramuri de palmier şi le leagănă 
prin aer, în amintirea eroicilor Macabei care au eliberat Israelul de sub 
domnia străină, cu două secole în urmă (1 Macabei, 13:49-53). Întreaga 
sărbătoare a fost orchestrată cu grijă de către Isus şi discipolii săi, pentru a 
împlini profeția lui Zaharia: „Bucură-te foarte, fiica Sionului, veseleste-te, 
fiica Ierusalimului, căci iată, împăratul tău vine la tine: drept şi mântuitor; 
smerit şi călare pe asin, şi pe manzul asinei” (Zaharia, 9:9). 

Mesajul transmis locuitorilor oraşului este inconfundabil: mult-aşteptatul 
mesia — adevăratul Rege al Iudeilor — a sosit să elibereze Israelul din 
robie. 


Oricât de provocatoare ar putea să fie această intrare a lui Isus în 
Ierusalim, ea păleşte în comparaţie cu ceea ce face el a doua zi. Împreună 
cu discipolii şi, se poate presupune, urmat de o mulţime adoratoare, Isus 
intră în curtea publică a Templului — Curtea Neamurilor — şi începe s-o 
„cureţe”, într-un acces de furie, răstoarnă mesele zarafilor şi-i alungă pe 
negustorii care vând alimente ieftine şi suvenire. Dă drumul oilor şi vitelor 
aflate acolo ca să fie vândute pentru sacrificare şi deschide colivule 
porumbeilor şi ale turturelelor, lăsând păsările să-şi ia zborul. 

— Luaţi aceste lucruri de aici! strigă el. 

Cu ajutorul ucenicilor, blochează intrarea în curte, împiedicând pe oricine 
aduce bunuri de vânzare sau schimb să mai între în Templu. Apoi, în timp 
ce mulțimea de negustori, adoratori, preoți şi privitori curioşi se buluceste 
peste resturile împrăştiate, în timp ce nenumărate animale speriate, fugărite 
de posesorii lor panicati, aleargă afară prin porțile Templului, risipindu-se 
pe străzile din Ierusalim, iar un detaşament de gărzi romane şi străjeri ai 
Templului înarmați până-n dinţi se reped prin curte în căutarea celui care a 
declanşat tot haosul, Isus stă aparent netulburat, conform evangheliilor, 
demn, strigând peste tot vacarmul: 

— Aşa este scris: casa mea va fi numită casă de rugăciune pentru toate 
neamurile. Dar voi ati făcut din ea un barlog de tâlhari. 

Autorităţile sunt revoltate, şi pe bună dreptate. Nu există nicio lege care 
să interzică prezența negustorilor în Curtea Neamurilor. Alte parti ale 
Templului pot fi sacrosancte şi cu accesul oprit pentru ologi, bolnavi, 
necurati şi, mai cu seamă, pentru masele laice. Curtea exterioară însă este o 
arenă deschisă tuturor, care serveşte atât ca bazar aglomerat, cât şi ca sediu 
administrativ al Sanhedrinului, consiliul suprem evreiesc. Negustorii şi 
zarafii, cei ce vând animale de jertfă, necuratii, păgânii şi ereticii, toți au 
dreptul să între în Curtea Neamurilor după cum vor, pentru a face acolo 
afaceri. Nu e deloc surprinzător, aşadar, că preoții Templului pretind să afle 
cine se crede acest provocator. Cu ce drept se apucă el să curețe Templul? 
Ce semn poate oferi, pentru a justifica o faptă criminală atât de flagrantă? 

Isus, după cum se ştie, ignoră complet aceste întrebări şi, în schimb, 
răspunde cu o profeție enigmatică. 

— Distrugeti acest Templu, spune el, şi în trei zile îl voi ridica la loc. 

Mulțimea e atât de năucită, încât nimeni nu pare să observe că Isus şi 
discipolii lui ies calmi din Templu şi pornesc prin oraş, după ce tocmai au 
săvârşit o faptă pe care autoritățile romane ar considera-o un delict capital: 


răzvrătire, pasibilă de pedeapsa prin crucificare. La urma urmei, un atac 
contra afacerilor din Templu este înrudit cu unul împotriva nobilimii 
preotesti — ceea ce, având in vedere relațiile încâlcite ale Templului cu 
Roma, echivalează cu un atac asupra Romei înseşi. 

Să lăsăm deoparte un moment secolele de exerciții exegetice pe care le-a 
stârnit acest episod uluitor din misionariatul lui Isus; dacă examinam 
evenimentul din perspectivă strict istorică, scena este pur şi simplu 
stupefiantă. Nu exactitatea prezicerii lui Isus în legătură cu Templul ne 
interesează. Toate evangheliile au fost scrise după distrugerea Templului, în 
anul 70 e.n.; avertismentul către Ierusalim „căci veni-vor zile peste tine, 
când duşmanii tăi vor trage şanţ în jurul tău, şi te vor împresura şi te vor 
strâmtora din toate părțile. Şi te vor face una cu pământul şi pe fiii tai in 
tine, şi nu vor lăsa întru tine piatră pe piatră, pentru că nu ai cunoscut 
vremea cercetării tale” (Luca, 19:43—44) a fost pus în gura lui Isus de către 
evanghelişti, post factum. Mai degrabă, aspectul cel mai semnificativ al 
acestui episod — imposibil de ignorat — este cât de vizibil şi inconfundabil 
de zeloase se arată a fi acțiunile lui Isus la Templu. 

Cu siguranță, discipolii recunosc acest lucru. În timp ce-l privesc pe Isus 
cum deschide coliviile şi răstoarnă mesele, dezlantuit, Evanghelia după Ioan 
spune că ucenicii şi-au amintit de cuvintele Regelui David, care a strigat: 
„Râvna casei tale m-a mâncat” (loan, 2:17; Psalmii, 69:9). 

Autoritățile Templului recunosc, de asemenea, zelul lui Isus şi urzesc un 
complot abil pentru a-l atrage într-o cursă, făcându-l să se implice ca 
revoluționar zelot. Venind spre Isus, în văzul tuturor celor de fata, îl 
întreabă: 

— Invatatorule, stim că esti adevărat, că ne înveţi care e calea lui 
Dumnezeu întru adevăr şi că nu arăţi deferenta niciunui om. Spune-ne: este 
legiuit să i se plătească tribut Cezarului, sau nu? 

Desigur, o asemenea întrebare nu este deloc simplă. Ea reprezintă testul 
esenţial al zelotismului. De la răscoala lui Iuda Galileanul, întrebarea dacă 
Legea lui Moise permite să se plătească tribut Romei a devenit semnul 
distinct al tuturor celor care aderă la principiile zelote. Argumentul era 
simplu şi clar pentru toată lumea: pretenţiile de tribut ale Romei nu 
însemnau nimic altceva decât o revendicare a proprietății asupra ţării şi 
locuitorilor ei. Dar tara nu aparţinea Romei. Tara aparținea lui Dumnezeu. 
Cezarul nu avea dreptul să primească tribut, fiindcă nici asupra ţării nu avea 
niciun drept. Întrebându-l pe Isus despre legalitatea plăţii tributului către 


Roma, autoritățile religioase îi adresau, de fapt, o cu totul altă întrebare: eşti 
sau nu esti zelot? 

— Arătaţi-mi un dinar, răspunde Isus, referindu-se la moneda romană 
folosită pentru plata tributului. Al cui chip este acesta şi al cui nume e scris 
aici? 

— Al Cezarului, răspund autorităţile. 

— Ei bine, atunci dati înapoi Cezarului proprietatea care-i aparţine 
Cezarului, iar lui Dumnezeu daţi-i înapoi proprietatea care-l aparține lui 
Dumnezeu. 

Este uluitor că atâtea secole de studii biblice au interpretat greşit aceste 
cuvinte ale lui Isus ca pe un apel de a lăsa deoparte „lucrurile lumeşti” — 
taxele şi birurile — pentru a ne concentra în schimb asupra celor cu 
adevărat importante: adoratia şi supunerea fata de Dumnezeu. O asemenea 
interpretare corespunde perfect cu imaginea unui Isus ca spirit ceresc 
detaşat, complet nepreocupat de chestiunile materiale — o asertiune stranie 
în legătură cu un om care nu numai că a trăit într-una dintre perioadele cele 
mai agitate din punct de vedere politic din istoria Israelului, ci a şi afirmat 
că era acel mesia făgăduit, trimis să-i elibereze pe evrei de sub ocupaţia 
romană. În cel mai bun caz, răspunsul lui Isus a fost considerat un 
compromis caldut între pozițiile preotesti şi zelote — între cei care găseau 
că era legal să se plătească tribut Romei, şi cei de părerea contrară. 

Adevărul este că răspunsul lui Isus e o declaraţie cât se poate de clară ce 
se găseşte în evanghelii în legătură cu poziția lui exactă în dezbaterea dintre 
preoți şi zeloti — nu cu privire la problema tributului, ci referitor la 
întrebarea de departe cea mai semnificativă despre suveranitatea lui 
Dumnezeu asupra ţării. Cuvintele lui Isus vorbesc de la sine: „Daţi înapoi 
(apodidomi) Cezarului proprietatea care-i aparține Cezarului...” Verbul 
apodidomi, adeseori tradus prin „a da cuiva”, este de fapt un cuvânt 
compus: apo e o prepozitie care, în acest caz, înseamnă „din nou înapoi”, 
iar didomi este un verb cu sensul de „a da”. Apodidomi se foloseşte în mod 
concret când 1 se restituie cuiva proprietatea la care are dreptul; termenul 
implică faptul că persoana care primeşte plata e proprietara de drept a 
lucrului plătit. Cu alte cuvinte, conform lui Isus, Cezarul e îndreptățit să 
„primească înapoi” dinarul, nu fiindcă ar merita tribut, ci pentru că este 
moneda /ui; numele şi chipul său sunt gravate pe monedă. Dumnezeu nu are 
niciun amestec. Prin extensie, Dumnezeu este îndreptățit să „primească 
înapoi” tara pe care romanii au acaparat-o pentru ei înşişi, fiindcă este tara 


lui Dumnezeu: „Pământul să nu se vândă pe vecie, căci pământul este 
stăpâmrea mea, iar voi sunteţi pe lângă mine străini şi petrecători 
vremelnic”, spune Domnul (Leviticul, 25:23). Cezarul nu are nimic de-a 
face cu pământul. 

Prin urmare, dati-1 înapoi Cezarului ce-i al lui şi dati-i înapoi lui 
Dumnezeu ceea ce-i aparține lui Dumnezeu. Acesta este argumentul zelot în 
forma sa cea mai simplă şi mai concisă. Si pare să fie suficient pentru ca 
autoritățile din Ierusalim să-l eticheteze imediat pe Isus ca /estes. Tâlhar. 
Zelot. 

Două zile mai târziu, după ce au mâncat şi au băut în secret la masa de 
Paşte, Isus şi discipolii lui se îndreaptă, prin întunericul nopţii, spre Grădina 
Ghetsimani, pentru a se ascunde între măslinii noduroşi şi tufele de spini. 
Aici, pe versantul apusean al Muntelui Măslinilor, nu departe de locul din 
care, peste ani de zile, generalul roman Titus va lansa asediul Ierusalimului, 
îl găsesc autoritățile. 

— Aţi venit aici cu spade şi ciomege ca să mă arestaţi ca pe un tâlhar 
lestes? întreabă Isus. 

Exact aşa au venit după el. Evanghelia lui loan afirmă că în Ghetsimani a 
intrat o „cohortă” (speira) de soldați — unitate care cuprindea între trei sute 
şi şase sute de soldați romani — împreună cu poliția Templului, cu toţii 
purtând „făclii şi arme” (loan, 18:3). E limpede că loan exagerează. Dar 
toate evangheliile cad de acord că grupul care a venit în toiul nopții ca să-l 
aresteze pe Isus era numeros şi înarmat. O asemenea demonstraţie de forță 
poate explica de ce, înainte de a porni spre Ghetsimani, Isus s-a asigurat că 
ŞI ucenicii lui erau înarmaţi. 

— Cel ce nu are sabie, îşi instruieşte Isus discipolii, imediat după masa 
de Paşte, să-şi vândă veşmântul şi să-şi cumpere sabie. 

— Doamne, răspund aceştia, iată aici două săbii. 

— E destul, spune Isus (Luca, 22:36-38). 

N-avea cum să fie destul. După o ciocnire scurtă, dar sângeroasă cu 
discipolii, gărzile îl arestează pe Isus şi-l duc la autoritățile din Ierusalim, 
unde este acuzat de răzvrătire, printre altele, pentru că „l-am aflat sucind 
minţile neamului nostru şi împiedicând să dăm dajdie Cezarului”, acuzație 
pe care Isus nu o neagă (Luca, 23:2). 

Declarat vinovat, Isus este trimis pe Golgota, pentru a fi crucificat 
împreună cu alti doi oameni care sunt numiţi explicit /estai, tâlhari (Matei, 
27:38; Marcu, 15:27). La fel ca în cazul oricărui criminal răstignit pe cruce, 


Isus primeşte o placa, sau titulus, descriind fapta pentru care e crucificat. Pe 
acest titulus al lui Isus scrie: „REGELE IUDEILOR”. Crima lui: a râvnit la 
domnia regească; răzvrătire. Şi astfel, la fel ca orice tâlhar şi revoluționar, 
ca fiecare zelot provocator şi profet apocaliptic care a venit înaintea sau în 
urma lui — la fel ca Ezechia şi luda, Theudas şi Athronges, Egipteanul şi 
Samariteanul, Simon fiul lui Giora şi Simon fiul lui Kochba — Isus din 
Nazaret este executat pentru a fi îndrăznit să-şi revendice mantia regească şi 
titlul de mesia. 

Să fie clar: Isus nu era un membru al grupării zelotilor care a pornit 
războiul cu Roma, fiindcă nu se poate spune că ar fi existat o asemenea 
organizație timp de încă treizeci de ani după moartea lui. Nu era niciun 
revoluționar violent, pornit să declanşeze o rebeliune armată, deşi opiniile 
lui cu privire la folosirea violenței erau mult mai complexe decât se 
presupune de obicei. 

Priviţi însă îndeaproape cuvintele şi acţiunile lui Isus în Templul din 
Ierusalim — episodul care, fără îndoială, i-a precipitat arestarea şi execuţia 
— gi devine greu de contestat faptul următor: Isus a fost crucificat de 
romani fiindcă aspirațiile lui mesianice amenințau ocupația din Palestina, 
iar zelotismul său punea în pericol autoritățile Templului. Acest fapt în sine 
ar trebui să nuanteze tot ceea ce citim în evanghelii despre acel mesia 
cunoscut ca Isus din Nazaret — de la detaliile morții lui, crucificat pe 
Golgota, până la lansarea misionariatului său, pe malurile Iordanului. 


Capitolul 7 Glasul ce strigă în pustie 


Ieşirea lui loan Botezătorul din deşert a fost ca o vedenie — un sălbatic, 
îmbrăcat în păr de cămilă, cu o curea la brâu, hrănindu-se doar cu lăcuste şi 
miere sălbatică, străbătând malurile Iordanului din Iudeea până la Enon şi 
predicând un mesaj simplu şi aspru: Sfârşitul e iminent. Împărăţia Cerurilor 
se apropie şi va fi vai de evreii care au crezut că, provenind din semintia lui 
Avraam, vor fi crutati de judecată. 

— Acum securea stă la rădăcina pomilor, a spus loan, deci orice pom 
care nu face roadă bună se taie şi se aruncă in foc (Luca 3, 9). 

Celui bogat care a venit la el pentru a-i cere sfaturi, loan i-a spus: 

— Cel ce are două haine să dea celui ce nu are şi cel ce are bucate să facă 
asemenea. 

Perceptorilor de tribut (vameşilor) care îl întrebaseră care este calea către 
mântuire, le-a răspuns: 

— Nu faceţi nimic mai mult decât ce vă este rânduit. 

lar pe soldați i-a sfătuit să „nu asupriti pe nimeni, nici să învinuiți pe 
nedrept, şi să fiți mulțumiți cu solda voastră”. 

Vestea despre Botezător s-a răspândit repede în întregul ținut. Oamenii 
veneau tocmai din Galileea — o călătorie de câteva zile prin pustiul 
neprietenos al Iudeii — pentru a-l auzi pe profet vorbind de pe malul 
Iordanului. Odată ajunşi, aceştia se dezbrăcau şi traversau pe malul estic, 
unde erau aşteptaţi de către loan. Rând pe rând, îi scufunda în apele 
învolburate ale râului. După ce ieşeau la suprafață, credincioşii traversau 
înapoi pe malul vestic al Iordanului — aşa cum făcuseră şi strămoşii lor în 
urmă cu o mie de ani — în tara promisă de Dumnezeu. Astfel, cei botezați 
deveneau noul popor evreiesc: căit, mântuit şi gata să primească Împărăţia 
Cerurilor pe Pământ. 

Mulțimea care se aduna în jurul Iordanului a devenit la un moment dat 
atât de numeroasă, încât activitatea Botezătorului a atras atenția fiului lui 
Irod cel Mare, Irod Antipa (,,Vulpea’), a cărui tetrarhie cuprindea şi 
regiunea Pereea, de pe malul estic al râului. Conform relatării biblice, 
Antipa a ordonat întemnițarea lui loan după ce acesta a criticat vehement 
căsătoria sa cu Irodiada, soția fratelui vitreg al lui Antipa (pe care îl chema 
tot Irod). Nemultumindu-se doar să îl închidă pe Ioan, ambitioasa Irodiada a 
născocit un plan pentru a-l omorî. Cu ocazia zilei de naştere a lui Antipa, 
Irodiada şi-a obligat fiica, seducătoarea Salomeea, să dantuiasca în chip 


lasciv pentru unchiul şi tatăl său vitreg. Bătrânul tetrarh a fost atât de incitat 
de mişcările unduitoare ale Salomeei, că a acceptat să-i facă o promisiune. 

— Cere-mi orice vrei, gâfâi Antipa, iar eu iti voi oferi. Cere-mi chiar şi 
Jumătate din regatul meu. 

Salomeea se consultă atunci cu mama ei. 

— Ce să-i cer? 

— Capul lui loan Botezătorul, răspunse Irodiada. 

În fine, povestea biblică nu trebuie să fie crezută ad litteram. Oricât de 
picant ar fi descrise circumstanțele în care a fost executat loan Botezătorul, 
povestea este plină de erori şi inadvertente istorice. Evanghelisti îl 
identifică incorect pe primul sot al Irodiadei ca fiind Filip şi confundă locul 
execuției, Cetatea Machaerus Mukawir, cu palatul regal al lui Antipa din 
oraşul Tiberias. Întreaga relatare evanghelică este o lectură de sorginte 
folclorică, făcând trimitere conştientă la relatarea biblică a conflictului 
dintre Ilie şi Izabela, soția Regelui Ahab. 

Un raport mai prozaic asupra morţii lui loan Botezătorul poate fi găsit în 
Antichitatile iudaice ale lui Iosephus. Cronicarul considera că Antipa se 
temea că popularitatea tot mai mare a lui loan se va concretiza într-o 
insurecție, deoarece susţinătorii săi păreau „gata să facă orice le-ar fi cerut”. 
Aceasta este o ipoteză mai credibilă. Avertismentele lui loan despre 
apropierea judecății lui Dumnezeu nu erau ceva nou în Palestina secolului I, 
însă speranţa pe care le-o oferea celor pe care îi boteza, promitandu-le şansa 
unei noi vieţi, era o idee foarte atractivă. loan le promitea evreilor care 
veneau la el o nouă ordine mondială: venirea Împărăției Cerurilor. Si, desi 
nu a dus niciodată conceptul mai departe de nişte noțiuni vagi de egalitate şi 
dreptate, promisiunea în sine era de-ajuns pentru a-i atrage susținători din 
toate ariile societăţii evreieşti a vremii — bogaţi şi săraci, puternici şi slabi. 
Antipa avea toate motivele să se teamă de Ioan; până şi soldații săi îl 
simpatizau. În aceste condiţii, l-a arestat pe Botezător, l-a găsit vinovat de 
răzvrătire şi l-a închis în Cetatea Machaerus, unde a fost ucis în taină 
undeva între anii 28 şi 30 e.n. 

Cu toate astea, faima lui loan i-a supraviețuit atât lui, cât şi lui Antipa, 
deoarece multi au văzut în înfrângerea sa de către regele Aretas al IV-lea in 
36 e. N, urmată de exilul şi pierderea titlului şi a proprietăților, ca fiind 
pedeapsa divină pentru execuţia lui loan. La mult timp după moartea sa, 
evreii încă mai meditau la sensul predicilor şi al faptelor sale, iar discipolii 
lui continuau să cutreiere prin ludeea şi Galileea, botezând oameni în 


numele său. Viaţa lui Ioan şi legendele tesute în jurul ei erau trecute pe 
hârtie în limba ebraică sau aramaică şi răspândite dintr-un oraş într-altul. 
Multi credeau că el este mesia. Unii îl aşteptau chiar să se întoarcă din 
morți. 

În ciuda celebritatii sale însă, nimeni nu pare să fi ştiut atunci — la fel 
cum nu pare să ştie nici acum — cine a fost de fapt loan Botezătorul sau de 
unde a venit. Evanghelia după Luca ne oferă o descriere fantezistă a 
genealogiei lui Ioan şi a naşterii sale miraculoase, pe care majoritatea 
istoricilor o resping fără ezitare. Singurul amănunt istoric ce s-ar putea 
obține din Evanghelia dupa Luca este posibilitatea ca Ioan să fi provenit 
dintr-o familie de preoți; tatăl său, susține Luca, aparţinea ordinului clerical 
al lui Abia (Luca 1:5). Dacă acest lucru este adevărat, înseamnă că familia 
lui loan s-ar fi aşteptat ca acesta să urmeze cariera spirituală a tatălui său. 
Ioan, însă, a respins orice obligație familială şi orice datorie fata de Templu, 
pentru a duce o viata de asceză în sălbăticie, „nemâncând pâine si nebând 
vin”, profetind în schimb Sfârşitul Lumii. Poate că aceasta este una dintre 
explicaţiile popularității sale uriaşe printre mase: renunţarea benevolă la 
viaţa preoțească şi la toate beneficiile ei, pentru a le oferi evreilor o nouă 
şansă de salvare, una care să nu aibă nimic de-a face cu Templul şi 
detestabila lui clasă clericală. Iar această şansă se numea „botez”. 

Stim cu certitudine că botezul şi ritualurile cu apă erau destul de des 
întâlnite în Antichitate pe tot cuprinsul Orientului Apropiat. Grupuri de 
„botezători” cutreierau Siria şi Palestina, convertind credincioşi la ordinele 
lor prin scufundarea ritualică în apă. Ne-evreii convertiți la iudaism 
obişnuiau să facă o baie ceremonială pentru a se dezice de fosta lor 
identitate şi a fi acceptați în noul clan. Evreii venerau apa pentru 
proprietățile sale liminale, considerând că are puterea de a transpune o 
persoană sau un obiect dintr-o stare în alta: de la murdar la curat, de la 
profan la sfânt. Biblia este plină de practici purificatoare: obiecte (un cort 
sau o sabie) erau stropite cu apă pentru a fi închinate Domnului; oamenii 
(leproşii, femeile în timpul menstruației etc.) erau scufundati în apă ca un 
act de purificare. Preoții din Templul Ierusalimului îşi spălau mâinile 
înainte de a merge la altar şi a efectua jertfirile. Arhiereul urma o baie 
rituală înainte să între în Sanctuar de Ziua Ispăşirii şi încă una imediat ce 
lua asupra lui păcatele poporului. 

Cea mai cunoscută sectă purificantă a vremii era mai sus-mentionata 
comunitate eseniană. Esenienii nu erau o grupare monahală în adevăratul 


sens al cuvântului. Unii locuiau în oraşele şi satele din Iudeea, iar alții se 
separau cu totul de restul evreilor în comune precum cea de la Qumran, 
unde practicau celibatul şi orice proprietate era împărțită cu cei din jur (in 
Qumran, singura proprietate personală permisă unui esenian era un 
veşmânt, o pătură pentru dormit şi o toporişcă pentru a săpa o latrină în 
sălbăticie atunci când era nevoie). Deoarece esenienii vedeau corpul fizic ca 
impur şi coruptibil, au dezvoltat un sistem rigid de scufundări complete, 
care trebuiau repetate constant pentru a menţine o stare de puritate rituală. 
Pe lângă acestea, esenienii obişnuiau să acorde o baie spirituală inițială — 
un fel de botez — prin care primeau oamenii în comunitatea lor. 

Această practică poate să-l fi inspirat pe loan să adopte propriul ritual 
neobişnuit. Nu este exclus ca Ioan însuşi să fi fost esenian. Între ei pot fi 
trasate nişte legături greu de ignorat. Atât Ioan, cât şi comunitatea eseniană 
aleseseră să locuiască în deşertul Iudeii în aproximativ aceeaşi perioadă; ni 
se spune că loan pleacă în sălbăticie la o vârstă fragedă, ceea ce poate fi 
legat de practica eseninilor de a adopta şi educa fiii preoților. Atât Ioan, cât 
şi esenienii refuzau autoritatea Templului. Esenienii îşi respectau propriul 
calendar şi propriile restricții de dietă, refuzând conceptul de sacrificiu 
animal, principala activitate a Templului. Şi esenienii şi loan se considerau 
pe ei şi pe discipolii lor adevăratul trib al israeliților şi se pregăteau activ 
pentru Sfârşitul Lumii. Esenienii aşteptau cu nerăbdare un război 
apocaliptic în care „Fiii Luminii” (esenienii) să lupte cu „Fiii Întunericului” 
(preoții Templului) pentru supremația asupra Templului din Ierusalim, pe 
care esenienii să-l purifice şi să-l resacralizeze sub conducerea lor. Şi nu în 
ultimul rând, atât loan, cât şi esenienii se identificau cu „glasul care strigă 
în pustie”, prorocit de către Profetul Isaia: „Un glas strigă: «În pustiu gătiți 
calea Domnului, drepte faceţi în loc neumblat cărările Dumnezeului 
nostru».” (Isaia 40:3). Toate cele patru evanghelii atribuie acest verset lui 
loan; cât despre esenieni, acesta servea ca pasajul definitoriu al Scripturii 
despre concepţia pe care o aveau asupra propriei identități şi a comunității 
lor. 

Cu toate astea, sunt destule diferenţe între loan şi esenieni ca să nu ne 
grăbim să tragem o concluzie. loan nu este prezentat ca un membru al 
comunităţii, ci ca un singuratic; o voce solitară strigând în pustiu. Mesajul 
său nu e unul exclusivist, ci le este deschis tuturor evreilor dispuşi să 
abandoneze căile nedemne şi să ducă o viata dreaptă. Dar aspectul cel mai 
important este acela că loan nu pare să fie preocupat în mod exagerat de 


purificarea rituală. El considera botezul ca pe un act unic, irepetabil. Este 
posibil să fi fost influenţat de ritualurile cu apă populare printre sectele 
evreieşti ale epocii, inclusiv a esenienilor, însă se pare că botezul pe care îl 
oferea în apele râului Jordan îi aparținea. 

Si atunci, ce însemna botezul lui loan? Evanghelia după Marcu face 
uimitoarea afirmație că ar fi fost un „botez al pocaintei spre iertarea 
păcatelor” (Marcu 1:4). Natura fără îndoială creştină a acestei afirmaţii îi 
pune veridicitatea sub semnul întrebării. Sună mai degrabă ca o proiecție 
creştină asupra faptelor Botezătorului, decât un citat direct — deşi, dacă 
acest lucru ar fi adevărat, ar fi o afirmaţie ciudată din partea primei biserici 
creştine. Ar însemna că loan avea puterea de a ierta păcate, chiar înainte de 
a-l fi cunoscut pe Isus. 

Iosephus explică în mod clar că botezul lui loan nu avea ca scop „iertarea 
păcatelor, ci purificarea corpului”, ceea ce ar face ca ritualul lui să fie mai 
degrabă unul de inițiere în secta sau în ordinul lui. Această teză este 
susținută şi în „Faptele Sfinților Apostoli”, în care un grup de Corinteni 
declară cu mândrie că aparțin botezului lui loan (Faptele Sfinților Apostoli 
19:1-3). Dar şi asta ar fi ridicat probleme pentru comunitatea creştină de 
început. Pentru că unul dintre lucrurile asupra cărora toate evangheliile sunt 
de acord atunci când vine vorba despre loan Botezătorul, este că undeva în 
jurul vârstei de treizeci de ani, din motive necunoscute, Isus din Nazaret şi- 
a părăsit satul natal din Galileea, abandonandu-si casa, familia şi obligaţiile, 
pentru a veni în Iudeea şi a fi botezat de către Ioan pe malul Iordanului. 
Într-adevăr, viaţa lui Isus ca personaj istoric începe nu cu naşterea sa 
miraculoasă, ci cu întâlnirea sa cu loan Botezătorul. 

Problema primilor creştini era că, acceptând amănuntele întâlnirii dintre 
Isus şi loan, ar fi însemnat să recunoască tacit că Ioan era, cel putin la 
început, o figură superioară. Dacă botezul lui loan avea ca scop iertarea 
păcatelor, aşa cum susține Marcu, atunci acceptarea lui de către Isus indică 
o nevoie de a fi spălat de păcate cu ajutorul Botezătorului. Dacă botezul lui 
Ioan era un ritual inițiatic, aşa cum sugerează Iosephus, atunci acesta este 
momentul în care Isus este primit în cadrul mişcării lui Ioan, printre alti 
discipoli. Tocmai asta susțin şi discipolii lui loan, care refuză să fie 
absorbiți în facțiunea lui Isus chiar şi la mulţi ani după execuţia celor doi, 
susținând că mentorul lor, Ioan, a fost mai important decât Isus. În fond, 
cine a botezat pe cine? 


Importanta istoncă a lui loan Botezătorul şi rolul său în lansarea 
misionariatului lui Isus au creat o dilemă dificilă pentru autorii 
evanghelilor. loan era respectat, popular şi recunoscut aproape universal ca 
preot şi profet. Faima sa era prea puternică pentru a fi ignorată, iar botezul 
său săvârşit lui Isus, prea bine cunoscut pentru a fi ascuns. Povestea trebuia 
spusă. Dar în acelaşi timp, mesajul ei trebuia adaptat şi orice pericol 
înlăturat. Rolurile celor doi bărbați trebuiau inversate: Isus să fie cel 
superior şi loan cel j inferior. Asa se explică regresul personajului lui loan 
de la prima evanghelie, Marcu — în care este prezentat ca un profet şi un 
mentor pentru Isus — la ultima, loan, în care Botezătorul pare să nu 
servească altui scop decât acela de a confirma divinitatea lui Isus. 

Marcu îl descrie pe loan Botezătorul ca pe o figură complet 
independentă, care îl botează pe Isus printre multi alţii ce vin la el in 
căutarea iertării păcatelor. „Şi ieşeau la el tot ținutul Iudeii şi toți cei din 
Ierusalim şi se botezau de j către el, în râul Jordan, mărturisindu-şi 
păcatele... Si în j zilele acelea, Isus a venit din Nazaretul Galileii şi s-a 
botezat în Iordan, de către loan“ (Marcu 1:5, 9). Botezătorul din descrierea 
lui Marcu recunoaşte că nu este mesia cel promis — „Și propovăduia, 
zicând: Vine în urma mea Cel ce este mai tare decât mine (...) Căruia nu 
sunt vrednic, plecându-mă, să-l dezleg cureaua incaltamintelor. Eu v-am 
botezat pe voi cu apă, El însă vă va boteza cu Duh Sfânt“ (Marcu 1:7-8) — 
dar, în mod ciudat, nu confirmă niciodată că Isus ar fi cel la care se referă. 
Nici măcar după botezul formal al lui Isus, atunci când se deschid cerurile 
şi Duhul Sfânt coboară asupra sa sub forma unui porumbel, în timp ce o 
voce divină îi spune: „Iu esti Fiul Meu cel iubit, întru Tine am binevoit”, 
loan nici nu observă, nici nu comentează în vreun fel această intervenție 
divină. Pentru Ioan, Isus este unul dintre numerosii urmaşi al lui Avraam 
care s-au aventurat în Iordan pentru a fi inițiați în noul clan al Israelului. El 
trece pur şi simplu mai departe la următoarea persoană care aşteaptă să fie 
botezată. 

Două decenii mai târziu, Matei repovesteşte aproape textual relatarea lui 
Marcu despre botezul lui Isus, însă are grijă să puncteze cel puţin una dintre 
lacunele importante ale predecesorului său: în momentul în care Isus 
soseşte pe malul Iordanului, Ioan îl recunoaşte instantaneu ca fiind „cel ce 
îmi va urma”. 

„Eu vă botez cu apă”, spune Botezătorul. „Însă el vă va boteza cu foc.” 


La început, loan al lui Matei refuză să-l boteze pe Isus, sugerând că el 
este cel care ar trebui să fie botezat. Ioan continua prin a-l boteza abia dupa 
ce călătorul din Nazaret îi acordă permisiunea. 

Luca merge chiar şi mai departe, repetând povestea descrisă în Marcu şi 
Matei, preferând să treacă fugar peste momentul botezului în sine. „Și după 
ce s-a botezat tot poporul, botezându-se şi Isus şi rugându-se, s-a deschis 
cerul...” (Luca 3:21). 

Cu alte cuvinte, Luca omite să identifice un inițiator al botezului lui Isus. 
Nu loan este cel care îl botează pe Isus. Isus este pur şi simplu botezat. 
Luca îşi întăreşte punctul de vedere, tesand in jurul naşterii lui Ioan o 
poveste care, împreună cu cea despre Isus, să demonstreze că acesta din 
urmă era superior încă din stadiul fetal. Poate că naşterea lui loan de către o 
femeie infertila a fost un miracol, dar acesta păleşte în fata miracolului 
naşterii lui Isus dintr-o fecioară. 

Acesta este doar unul dintre eforturile lui Luca — continuate şi în Faptele 
Sfinților Apostoli — de a-i convinge pe discipolii lui Ioan să-şi abandoneze 
profetul în favoarea lui Isus. 

În Evanghelia după Ioan, scrisă la trei decenii după cea a lui Marcu, Ioan 
nici măcar nu mai e numit „Botezătorul”; evanghelistul nu foloseşte 
niciunde acest titlu pentru a-l descrie pe profetul din apele Iordanului. De 
fapt, Isus nici nu mai este botezat de către Ioan. Singurul rol al 
Botezătorului în cea de-a patra evanghelie este să depună mărturie despre 
divinitatea lui Isus. Isus nu numai că este mai „puternic” decât loan 
Botezătorul. El este Lumina, Dumnezeul, Mielul lui Dumnezeu, Alesul. 
Este /ogos-ul preexistent, care „a existat cu mult dinaintea mea”, spune 
Botezătorul. 

„Am văzut Duhul Sfânt pogorându-se deasupra lui sub chip de 
porumbel”, spune loan despre Isus, completând astfel încă una dintre 
lacunele textului lui Marcu, înainte să le poruncească în mod direct 
discipolilor săi să-l părăsească şi să-l urmeze pe Isus. Pentru loan 
Evanghelistul, nu a fost suficient să-l minimalizeze pe Botezător; acesta 
trebuia să se discrediteze singur şi să se denigreze public în fata 
adevăratului profet şi mesia. 

„Nu sunt eu Hristosul, ci sunt trimis înaintea lui”, recunoaşte Botezătorul 
în cea de-a patra evanghelie. „Acela trebuie să crească, iar cu să mă 
micşorez” (loan 3:28—30). 


Încercarea frenetică de a reduce importanţa lui Ioan, de a-l face inferior 
lui Isus — aducându-l aproape de nivelul unui mesager — trădează o 
nevoie urgentă din partea comunităţii creştine inițiale de a contracara ceea 
ce dovezile istorice sugerează în mod clar: indiferent cine a fost 
Botezătorul, de unde provenea şi ce intenţiona prin ritualul său, este foarte 
probabil ca Isus să fi fost unul dintre numeroșii săi discipoli atunci când şi-a 
început misionariatul. Înainte de întâlnirea cu Ioan, Isus era un ţăran anonim 
şi muncitor plătit cu ziua în Galileea. Prin botezul lui loan nu numai ca a 
fost cooptat în cadrul noii şi răscumpăratei națiuni evreieşti, ci a intrat şi în 
anturajul lui Ioan. Nu toți cei botezați de Ioan îi deveneau discipoli; multi se 
întorceau pur şi simplu acasă. Însă Isus a rămas. Evangheliile spun foarte 
clar că, după botez, în loc să se întoarcă în Galileea, Isus a plecat „în 
sălbăticia” Iudeii, adică tocmai acolo de unde venise loan. A petrecut o 
vreme in desert, nu pentru a „fi ispitit de Satana”, asa cum au pretins 
evangheliştii, ci pentru a învăţa de la Ioan şi a initia o strânsă legătură cu 
discipolii sai. 

Primele cuvinte rostite de Isus în public după începerea misionariatului 
său le reflectă pe cele ale lui Ioan: „S-a împlinit vremea şi s-a apropiat 
împărăţia lui Dumnezeu. Pocaiti-va şi credeți în Vestea cea Bună” (Marcu 
1:15). La fel şi prima activitate publică: „După acestea a venit Isus şi 
ucenicii Lui în pământul Iudeii şi stătea acolo şi boteza. Şi boteza şi 
loan...” (loan 3:22-23). Evident, primii discipoli ai lui Isus — Andrei şi 
Filip — nu erau discipolii lui, ci ai lui loan (loan 1:35-47). Aceştia l-au 
urmat pe Isus abia după arestarea lui loan. Formula de adresare pe care o 
folosea Isus pentru duşmanii lui din rândul scribilor şi al fariseilor era 
aceeaşi cu cea folosită de Ioan: „Pui de vipere!” (Matei 12:34). 

După botezul său, Isus a rămas o vreme în Iudeea, frecventând anturajul 
lui loan, predicând în numele mentorului său şi botezând alături de el, până 
când Antipa, speriat de puterea şi popularitatea lui Ioan, a cerut să fie 
arestat şi aruncat în temniță. Abia atunci a părăsit Isus Iudeea şi s-a întors 
acasă, la familia sa. 

Înapoi în Galileea, înconjurat de oamenii lui, Isus va prelua rolul lui loan 
şi va începe să predice despre Împărăţia Cerurilor şi judecata ce urma să 
vină. Şi totuşi, Isus nu se va limita la a repeta vorbele şi acţiunile lui Ioan. 
Mesajul lui Isus va fi mult mai revoluţionar, concepţia sa despre Împărăţia 
Cerurilor mult mai radicală şi conştiinţa propriei identități şi a misiunii 
periculoase în care s-a angajat, mult mai clar definite decât şi-ar fi imaginat 


predecesorul său vreodată. Poate că loan boteza prin apă, însă Isus va 
boteza prin puterea Duhului Sfânt. Şi prin foc. 


Capitolul 8 Urmează-mă 


Galileea în care s-a întors Isus după perioada petrecută cu loan 
Botezătorul era diferită de Galileea în care se născuse. Tinutul copilăriei 
sale suferise traume psihice profunde din pricina represaliilor Romei în 
urma revoltelor izbucnite după moartea lui Irod cel Mare în 4 î.e.n. 

Răspunsul Romei la rebeliune, indiferent unde se iscase, a fost unul 
previzibil: arderea satelor, devastarea oraşelor şi înrobirea populației. 
Acesta a fost ordinul dat de împăratul Augustus legiunilor sale după 
moartea lui Irod pentru a le servi o lecție rebelilor evrei. Romanii au 
înăbuşit relativ uşor revoltele din Iudeea şi Pereea, acordând o atenţie 
sporită Galileei, nucleul revoltei. Mii de oameni au fost ucişi, in timp ce 
provinciile erau pârjolite. Dezastrul s-a extins în toate oraşele şi toate satele, 
lăsând în urmă puțini supraviețuitori. Satele Emaus şi Sampho au fost 
pustiite. Sepphorisul, care îi permisese lui Iuda Galileanul să pătrundă în 
depozitul de arme al oraşului, a fost făcut una cu pământul. Întreaga Galilee 
a fost trecută prin foc şi sabie. Nici măcar un sat neînsemnat precum 
Nazaretul nu ar fi scăpat de furia Romei. 

Roma avea motive întemeiate de a-şi canaliza ostilitățile asupra Galileei. 
De secole întregi, regiunea fusese un focar de activitate revoluționară. Cu 
mult înaintea invaziei romane, termenul de „galilean” devenise sinonim cu 
cel de „rebel”. Iosephus spune despre locuitorii Galileei că sunt „de mici 
învăţaţi cu războiul”, iar provincia însăşi, care beneficia de o geografie 
aspră şi un teren stâncos, fusese dintotdeauna „rezistentă la invazii străine”. 

Nu conta dacă invadatorii erau ne-evrei sau evrei; galileenii refuzau să se 
lase stapaniti. Nici măcar Regele Solomon nu reuşise să-i cucerească, 
populația regiunii rezistând taxelor grele impuse şi regimului inuman de 
muncă la care fuseseră supuşi pentru construirea primului Templu din 
Ierusalim. Nici măcar Haşmoneii — regii-preoti care domniseră peste tot 
teritoriul, din 140 î.e.n. $i până la invazia romana din 63 î.e.n. — nu 
reuşiseră niciodată cu adevărat să-i facă pe localnici să se supună templului- 
stat creat în Iudeea. lar Galileea fusese permanent un ghimpe în coasta lui 
Irod, care nu a fost numit „Regele Iudeilor” decât după ce a reuşit să curețe 
regiunea de amenințarea grupărilor de tâlhari. 

Galileenii par să se fi considerat un neam diferit de restul evreilor 
palestinieni. Iosephus se referă la ei în mod expres ca la altă etnie; Mishna 
susține că galileenii aveau alte legi şi obiceiuri pentru căsătorie şi foloseau 


chiar şi sisteme diferite de măsurare pentru greutate, lungime etc. Erau un 
popor de păstori — oameni de la ţară — uşor de recunoscut după 
obiceiurile lor provinciale şi accentul rustic distinct — accentul care l-a 
trădat şi pe Simon Petru după arestarea lui Isus: „Cu adevărat şi tu eşti unul 
dintre ei Discipolii lui Isus, căci şi vorbirea te face cunoscut” (Matei 26:73). 
Elita urbana a Iudeii îi insulta pe galileeni, numindu-i „oameni ai 
pământului”, un termen care denota dependenţa acestora de agricultură. Dar 
acelaşi termen mai avea o conotaţie; îi descria pe cei needucati şi violenti, 
cei care nu se supun legii, mai ales în ceea ce privea zeciuială Templului. 
Nemulțumirea iudeilor fata de delăsarea şi întârzierile galileenilor privind 
plata tributului către Templu reiese din literatura epocii. De cealaltă parte, 
multe scripturi apocrife, precum Testamentul lui Levi şi Cartea lui Enoh, 
reflectă sentimentul critic al galileenilor fata de stilul imbelsugat de viata al 
preotimii iudaice, exploatarea țărănimii şi ruşinoasa colaborare cu Roma. 

Fără îndoială că între galileeni şi Templu exista o legătura emoţională 
profundă, ei considerându-l „casa lui Dumnezeu”, dar asta nu făcea decât să 
le accentueze şi mai mult antipatia fata de preoții Templului, care se 
considerau unicii arbitri ai voii Domnului. Există dovezi din care reiese că 
galileenii erau mai putin interesați de ritualurile Templului şi, din cauza 
distanţei de trei zile dintre Galileea şi Ierusalim, mai putin înclinați să-l 
viziteze. Fermierii şi ţăranii care reuşeau să strângă destui bani ca să vină la 
Ierusalim pentru festivități se aflau în situația umilitoare de a-şi oferi 
jertfele preoților bogaţi, printre care, de multe ori, se numărau chiar şi 
deținătorii pământurilor pe care ţăranii le lucrau acasă. 

Fractura dintre Iudeea şi Galileea a crescut şi mai mult după ce Roma a 
plasat Galileea sub guvernarea directă a lui Antipa, fiul lui Irod cel Mare. 
Pentru prima dată în istorie, galileenii aveau un conducător care locuia în 
Galileea. Tetrarhia lui Antipa a transformat provincia într-o jurisdicție 
politică separată, care nu se mai afla sub autoritatea directă a Templului şi a 
aristocrației clericale din Ierusalim. Galileenii erau obligaţi în continuare sa 
plătească zeciuiala Templului, iar Roma îşi exercita în continuare controlul 
asupra fiecărui aspect al vieţii lor; în fond, Antipa fusese încoronat de Roma 
şi răspundea comenzilor ei. Dar domnia lui Antipa permitea Galileei un 
anumit grad de autonomie. Trupele romane se retrăseseră din provincie şi 
fuseseră înlocuite cu soldații lui Irod. Iar acesta, cel putin, era evreu, 
reuşind în cea mai mare parte să nu jigneasca sensibilitatile religioase ale 


supuşilor săi — exceptând căsătoria cu soția fratelui său şi execuţia lui loan 
Botezătorul. 

Începând cu anul 10 e.n., când Antipa şi-a stabilit capitala în Sepphoris, 
şi până în 36 e.n., anul in care împăratul Caligula îl demite şi îl exilează, 
Galileea s-a bucurat de o bine-venită perioadă de linişte şi pace după un 
deceniu de proteste şi războaie. Dar pacea a fost doar o manevră, iar 
încetarea conflictului, un pretext pentru transformarea fizică a Galileei. Pe 
parcursul celor douăzeci de ani, Antipa a clădit două oraşe greceşti de la 
zero — Sepphoris, prima capitală, apoi Tiberias, a doua, pe coasta Mării 
Galileei — care au perturbat societatea galileeană tradițională. 

Acestea erau primele oraşe adevărate pe care le-a avut Galileea, populate 
aproape în întregime de comercianți romani, ne-evrei vorbitori de greacă, 
colonişti înstăriți din Iudeea, într-un cuvânt, negalileeni. Noile oraşe au 
exercitat o presiune enormă asupra economiei, practic împărțind provincia 
între cei bogaţi şi cu putere şi cei care trudeau pentru a le întreţine nivelul 
ridicat de trai. Satele agricole sau pescăreşti aflate la limita subzistentei erau 
din ce în ce mai copleşite de nevoile oraşelor, agricultura şi producția de 
alimente mergând către noua populație urbană. Taxele au fost ridicate, 
preţurile terenurilor dublate şi datoriile au sărit în aer, dezintegrand încet- 
încet stilul de viaţă tradițional al comunității. 

Când Isus s-a născut, Galileea clocotea. Primul deceniu al vieţii sale a 
coincis cu prădarea şi distrugerea provinciei, iar al doilea, cu reconstruirea 
ei sub îndrumarea lui Antipa. Atunci când Isus a părăsit Galileea pentru a se 
întâlni cu loan Botezătorul în Iudeea, Antipa renuntase deja la Sepphoris ca 
reşedinţă regală, în favoarea mai noului şi mai opulentului oraş Tiberias. La 
întoarcerea sa, Galileea pe care o cunoscuse — cea a ogoarelor şi fermelor 
răzlețe, a livezilor înfloritoare împrejmuite de pajişti cu flori sălbatice — 
semăna mai degrabă cu Iudeea din care tocmai se întorsese: urbanizata, 
elenizată, tiranică şi divizată între cei ce aveau şi cei ce nu aveau. 

Prima oprire a lui Isus după întoarcerea sa trebuie să fi fost la Nazaret, 
unde familia sa locuia în continuare, deşi nu a stat în oraşul său natal prea 
mult Isus părăsise Nazaretul ca un simplu tekton, dar s-a întors schimbat. 
Transformarea sa a creat o fisură adâncă în comunitate. Aproape că nu l-au 
recunoscut pe predicatorul călător care reapăruse în satul lor. Evanghelia 
spune că mama lui Isus, împreună cu frații şi surorile lui, au fost 
scandalizati de ceea ce spuneau oamenii despre el; au încercat cu disperare 
să-l facă să tacă şi să-l oprească (Marcu 3:21). Cu toate acestea, când l-au 


abordat şi l-au implorat să se întoarcă acasă şi să continue afacerea familiei, 
el a refuzat. „Cine sunt mama mea şi fraţii mei?” a întrebat, privind în jur. 
„lată mama mea şi frații mei. Că oricine va face voia lui Dumnezeu, acesta 
este fratele meu şi sora mea şi mama mea.” (Marcu 3:31-35). 

Această relatare din Evanghelia după Marcu este adesea interpretată ca 
refuzul initial al învățăturilor lui Isus de către familia sa şi negarea 
identității de mesia. Dar din răspunsul lui nu reiese ostilitate sau 
animozitate fata de ei. Iar în evanghelii nu există niciun indiciu că familia 
lui Isus i-ar fi descurajat ambițiile mesianice. Dimpotrivă, frații lui Isus au 
jucat roluri semnificative în mişcarea pe care a fondat-o. După crucificarea 
lui, fratele său, Iacov, a devenit conducătorul comunităţii din Ierusalim. 
Poate că familia sa a fost reticentă la început, dar dovezile istorice 
sugerează că, în cele din urmă, au ajuns să creadă în el şi să-i susțină cauza. 

Când vine vorba de ceilalți nazarineni însă, e altă poveste. Evanghelia îi 
descrie ca fiind tulburati de întoarcerea „fiului Mariei”. Deşi câțiva erau 
impresionați şi îl aclamau, majoritatea se temeau de prezenţa şi afirmaţiile 
sale. Isus a devenit în scurt timp un proscris în mica sa comunitate aşezată 
pe coasta dealului. Evanghelia spune că localnicii l-au luat pe sus şi l-au 
târât la marginea prăpastiei, vrând să-l arunce (Luca 4:14-30). Povestea este 
suspectă; în Nazaret nu există o prăpastie abruptă, ci o pantă lină. Ce trebuie 
reținut însă este faptul că Isus nu a reuşit să dobândească prea multi adepţi 
în Nazaret — cel puţin, nu la început. „Niciun proroc nu este bine primit în 
patria sa”, a spus el înainte să-şi abandoneze casa părintească şi să 
pornească spre Capernaum, un sat pescăresc din apropiere, situat pe coasta 
nordică a Mării Galileei. 

Capernaum era locul ideal pentru a-şi începe misionariatul, deoarece 
reflecta perfect schimbările economice nefaste produse sub conducerea lui 
Antipa. Acest sat de aproape o mie cinci sute de agricultori şi pescari, 
cunoscut pentru climatul temperat şi solul fertil, avea să devină principalul 
aşezământ al lui Isus pe parcursul primului său an ca misionar în Galileea. 

Satul se întindea de-a lungul unei porțiuni vaste a țărmului, permiţând 
aerului sărat şi răcoros să cuprindă toate plantele şi copacii. Vegetaţia 
litorală era bogată tot anul, în timp ce pe dealuri creşteau desişuri de nuci 
sălbatici şi brazi, smochini şi măslini. Secretul economic al Capernaumului 
se găsea, însă, în bogățiile mării care îi hrăniseră pe localnici de secole 
întregi. 


Din păcate, la vremea la care a ajuns Isus în Capernaum, toată producția 
localității ajunsese să deservească marile oraşe, în frunte cu Tiberias, noua 
capitală, aflată la doar câțiva kilometri mai la sud. Producția alimentară 
creştea exponențial şi, odată cu ea, şi standardul de viaţă al acelor fermieri 
ŞI pescari care avuseseră capacitatea de a cumpăra mai mult teren cultivabil, 
respectiv mai multe bărci şi plase. Dar, la fel ca în restul Galileei, profiturile 
de pe urma acestor creşteri mergeau în beneficiul latifundiarilor şi al 
vameşilor care locuiau în afara Capernaumului: preoţii înstăriți din ludeea 
şi noua elită urbană din Sepphoris şi Tiberias. Majoritatea riveranilor nu 
sesizaseră nicio îmbunătățire economică, ba din contră. Aceştia au fost 
primii cărora Isus le-a adresat mesajul său; cei ale căror vieţi au fost 
afectate în mod direct de evoluţia economico-socială a Galileei. 

Asta nu înseamnă că Isus li s-ar fi adresat numai săracilor sau că doar cei 
nevoiaşi l-ar fi urmat. Un număr de beneficiari destul de prosperi au început 
să susțină cauza lui Isus, oferindu-le mâncare şi adăpost lui şi discipolilor 
sai. Printre aceştia îi amintim pe vameşii Levi (Marcu 2:13-15) şi Zacheu 
(Luca 19:1—10) şi pe Iair, unul dintre „mai-marii sinagogii” (Marcu 5:21— 
43). Dar mesajul lui Isus era formulat ca o provocare directă la adresa celor 
bogați şi puternici, fie ei romani, colaboratori ai Templului sau proaspăt 
imbogatitii din oraşele greceşti ale Galileei. Mesajul era unul clar: 
Dumnezeu vede suferința celor săraci şi fără avut; le aude plânsetul de jale. 
Si acum va acționa. Poate că nu era ceva cu totul nou — Ioan îşi cladise 
doctrina în jurul aceleiaşi teme —, dar era un mesaj transmis unei noi 
Galilei, de un bărbat care, în calitate de galileean născut şi trăit printre ei, 
împărtăşea aceleaşi sentimente fata de Iudeea şi de Templu. 

Isus nu a stat prea mult în Capernaum înainte de a începe să strângă în 
jurul lui un grup de galileeni cu vederi similare, racolati mai ales din rândul 
pescarilor tineri. Aceştia îi vor deveni primii discipoli (pe lângă cei doi care 
deja îl urmau, cei preluaţi din anturajul lui loan Botezătorul după arestarea 
acestuia.) Conform Evangheliei după Marcu, Isus şi-a găsit primii 
simpatizanți pe ţărmul Marii Galileei. Zărindu-i pe Simon şi pe fratele său, 
Andrei, doi pescari tineri care îşi pregăteau năvoadele, Isus le-a spus: 
„Veniţi după mine, şi eu vă voi face pescari de oameni”. Cei doi fraţi, scrie 
Marcu, au aruncat imediat năvoadele şi l-au urmat. Ceva mai târziu, Isus a 
întâlnit alti doi pescari — Iacov şi Ioan, fiii cei mici ai lui Zevedeu — şi le- 
a propus acelaşi lucru. $i ei şi-au abandonat barca şi plasele şi l-au urmat pe 
Isus (Marcu 1:16—20). 


Ceea ce îi diferenția pe aceşti ucenici de mulțimea de simpatizanți care se 
aduna în jurul lui Isus de fiecare dată când intra în câte un oraş era faptul că 
ei îl însoțeau peste tot. Spre deosebire de masele entuziaste, dar capricioase, 
ucenicilor li se cerea in mod direct să isi părăsească familiile şi casele 
pentru a-l urma pe Isus dintr-un oraş într-altul. „Dacă vine cineva la mine şi 
nu urăşte pe tatăl său şi pe mamă şi pe femeie şi pe copii şi pe frați şi pe 
surori, chiar şi sufletul său însuşi, nu poate să fie ucenicul meu” (Luca 
14:26; Matei 10:37). 

Evanghelia lui Luca susține că în total au fost şaptezeci şi doi de ucenici 
(Luca 10:1—12) şi că, printre aceştia, se numărau şi femei, unele dintre ele, 
în ciuda tradiţiei, fiind cunoscute după nume în Noul Testament: Ioana, 
soția servitorului lui Irod, Chuza, Maria, mama lui Iacov şi a lui Ioses, 
Mania, soția lui Clopa; Susana, Salomeea şi, poate cea mai cunoscută dintre 
ele, Maria din Magdala, pe care Isus a vindecat-o de „cei şapte demoni” 
(Luca 8:2). Că aceste femei s-au numărat printre ucenicii lui Isus este un 
fapt demonstrat, toate cele patru evanghelii prezentându-le ca însoțindu-l pe 
Isus din oraş în oraş (Marcu 15:40-41; Matei 27:55—56; Luca 8:2-3; 23:49; 
Ioan 19:25). Biblia afirmă că „multe alte femei (...) mergeau după el Isus şi 
îl slujeau” (Marcu 15:40-41). Acestea 1-au fost alături din zilele sale în 
Galileea şi până la ultima suflare pe Muntele Golgota. 

Dar, printre aceşti şaptezeci şi doi, exista un nucleu central de apostoli — 
cu toții bărbați — care aveau un rol special în cadrul misiunii lui Isus. 
Aceştia erau „Cei Doisprezece”. Dintre ei făceau parte fraţii Iacov şi loan 
— fiii lui Zevedeu — pe care Isus îi va numi „fiii tunetului”; Filip, care 
venea din Betsaida şi care îşi începuse ucenicia sub Ioan (loan 1:35-44); 
Andrei, evanghelistul Ioan plasându-l şi pe el alături de discipolii dintru 
început ai Botezătorului, spre deosebire de evangheliile sinoptice care spun 
că provenea din Capernaum; Simon, fratele lui Andrei, pe care Isus îl va 
numi Petru; Matei, adesea asociat greşit cu Levi, vamesul; Iuda Tadeu, fiul 
lui Iacov; Iacov fiul lui Alfeu; Toma, care va rămâne în istorie pentru că s-a 
îndoit de învierea lui Isus; Bartolomeu, despre care nu se ştie aproape 
nimic; încă un Simon, cunoscut ca „Zelotul” pentru devotamentul său fata 
de „zel”, ca doctrină biblică şi nu ca apartenenţă la gruparea zelotilor, care 
urma să activeze treizeci de ani mai târziu; şi Iuda Iscarioteanul, cel despre 
care evangheliile susțin că l-ar fi trădat pe Isus arhiereului Caiafa. 

Cei Doisprezece vor fi principalii mesageri ai lui Isus — apostolii, sau 
ambasadorii — trimişi în oraşele şi satele din apropiere pentru a predica 


individual şi fără supraveghere (Luca 9:1-6). Aceştia nu erau liderii 
mişcării lui Isus, ci mai degrabă principalii lui misionari. Dar Cei 
Doisprezece mai aveau o funcție, una în primul rând simbolică, ce avea sa 
se manifeste mai târziu. Ei voi ajunge să simbolizeze cele douăsprezece 
triburi ale Israelului, distruse şi împrăştiate în vremuri de mult apuse. 

Având baza stabilită şi cu un grup de discipoli aleşi personal în continuă 
creştere, Isus a început să viziteze sinagoga locală pentru a le predica 
oamenilor din Capernaum. Evanghelia spune că cei care îl auzeau erau 
fascinati de invatamintele lui, însă nu era vorba doar de ceea ce spunea. În 
acest moment, Isus încă repeta cuvintele mentorului său, loan Botezătorul: 
„De atunci încolo de când a ajuns în Capernaum”, scrie Matei, „Isus a 
început să predice şi să zică: Pocăiţi-vă! Căci Împărăţia Cerurilor se 
apropie!” (Matei 4:17). Dar ceea ce îi fascina cu adevărat pe cei adunaţi în 
sinagoga din Carpenaum era autoritatea cu care vorbea Isus. „Căci el îi 
învăţa ca unul care avea autoritate, nu cum îi învățau cărturarii lor” (Matei 
7:28; Marcu 1:22; Luca 4:31). 

Comparatia cu învățătorii, accentuată în toate cele trei evanghelii 
sinoptice, este ostentativă şi grăitoare. Spre deosebire de loan Botezătorul, 
care este posibil să se fi născut într-o familie de preoți din Iudeea, Isus era 
un ţăran. Vorbea ca un țăran. Predica în aramaică, limba comună. Nu avea 
autoritatea unui cărturar învăţat sau a aristocrației clericale. Autoritatea lui 
provenea direct de la Dumnezeu. Si nu este de mirare, din moment ce, de 
când a intrat în sinagoga micului oraş maritim, Isus a făcut tot posibilul să- 
şi afirme opoziția fata de gărzile Templului şi cultului iudaic, provocându-le 
autoritatea ca reprezentanţi ai lui Dumnezeu pe pământ. 

Deşi evangheliile pun la un loc grupările cu care Isus se afla în conflict, 
adesea sub formulări generale ca „marii preoți şi bătrânii” sau „învățătorii şi 
fariseii”, acestea erau grupări separate din Palestina secolului I, iar Isus 
avea relații diferite cu fiecare. Cu toate că evangheliile încearcă să-i 
reprezinte pe farisei ca pe principalii opozanți ai lui Isus, adevărul este că 
relațiile lui cu aceştia au fost — cu excepția câtorva momente tensionate — 
în cea mai mare parte destul de civilizate şi, ocazional, chiar cordiale. Un 
fariseu l-a avertizat pe Isus că viata sa e în pericol (Luca 13:31), un fariseu 
a ajutat la îngroparea sa după execuție (Ioan 19:38—40), un fariseu a salvat 
viețile discipolilor săi după inaltare (Faptele Sfinţilor Apostoli 5:34). Isus 
lua masa cu fariseii, dezbătea problemele împreună cu ei şi trăia printre ei. 
Au existat farisei chiar şi printre adepţii sai. 


În schimb, evangheliile pun întotdeauna în lumină proastă puţinele 
interacțiuni dintre Isus şi nobilimea clericală sau elita rabinilor care îi 
reprezintă. La cine altcineva să se fi referit Isus atunci când a spus: „Aţi 
transformat Templul într-o peşteră de hoţi”? Nu se referea la comercianţi $1 
speculanti atunci când a dat buzna în curtea Templului, răsturnând tarabele 
si deschizând custile, ci la cei care profitau cu adevărat de pe urma 
comerțului din Templu şi de pe urma galileenilor săraci, cum era şi el. 

Asemenea precursorilor săi zeloşi, Isus era mai putin preocupat de 
imperiul păgân care anexase Palestina şi mai mult pornit împotriva 
impostorilor evrei care ocupaseră Templul. Cu toţii aveau să-l vada pe Isus 
ca pe o ameninţare, dar nu există îndoială că principalul antagonist din 
evanghelii nu este nici împăratul din îndepărtata Romă, nici oficialu săi 
corupți din Iudeea. Este arhiereul Caiafa, care va deveni principalul 
instigator al procesului lui Isus, tocmai din cauza amenințării pe care o 
constituia asupra autorității Templului (Marcu 14:1—2; Matei 26:57—66; 
loan 11:48—50). 

În timp ce acţiunile lui Isus deveneau tot mai vizibile şi mai ofensive, 
cuvintele sale reflectau tot mai mult antipatia fata de arhiereu şi întreaga 
instituție religioasă, căreia, spune Isus, îi place să „umble în haine lungi şi 
să le facă lumea plecaciuni prin pieţe. Secătuiesc casele văduvelor şi fac 
rugăciuni lungi de ochii lumii. Aceştia vor primi o pedeapsă mai mare” 
(Marcu 12:38-40). 

În parabolele lui Isus în mod special se poate recunoaşte atitudinea 
anticlericală cultivată în Galileea şi care va deveni caracteristică pentru 
întregul său misionariat. Să luăm în considerare celebra parabolă a bunului 
samaritean. 

Un om oarecare a mers din Ierusalim la Ierihon. Pe drum, a fost asaltat de 
tâlhari care l-au dezbrăcat, l-au bătut şi l-au lăsat pe jumătate mort. 
Întâmplarea a făcut ca, în scurt timp, pe drum să treacă un preot, însă când 
l-a văzut pe rănit, a traversat pe partea cealaltă. Un levit (preot) a trecut şi el 
pe drum, dar şi el a mers mai departe. În cele din urmă, a trecut şi un 
samaritean care s-a oprit şi s-a apropiat de el; i-a bandajat rănile şi 1 le-a 
spălat cu ulei şi vin. L-a aşezat pe om pe propriul animal şi l-a dus până la 
cel mai apropiat han, unde l-a îngrijit. A doua zi, i-a dat hangiului doi dinari 
ŞI i-a spus: „Ai grijă de el şi orice vei mai cheltui, iti voi da înapoi la 
întoarcere” (Luca 10:30-37). 


Creştinii au interpretat de-a lungul timpului această parabolă ca pe o 
lecţie despre importanţa altruismului şi obligația de a-i ajuta pe cei aflați la 
nevoie. Pentru cei adunaţi în jurul lui Isus însă, nu bunătatea samariteanului 
era morala poveștii, ci indiferența celor doi preoți. 

Evreii îi considerau pe samariteni cel mai josnic şi mai impur popor din 
Palestina dintr-un motiv foarte simplu: samaritenii respinsesera Templul din 
Ierusalim ca unic loc de venerație. În schimb, se închinau Dumnezeului 
evreiesc în propriul lor Templu clădit pe muntele Gerizim, pe malul vestic 
al râului Iordan. Pentru aceia dintre ascultătorii lui Isus care s-au recunoscut 
în persoana victimei, morala fusese evidentă: Samariteanul, cel care 
sfidează autoritatea Templului, face tot ce-i stă în putinţă pentru a respecta 
porunca lui Dumnezeu — ,,tubeste-ti aproapele ca pe tine însuţi” (însăşi 
parabola a fost rostită drept răspuns la întrebarea „cine este aproapele 
meu?”). Preoţii, care îşi obțin averea şi puterea datorită unei legături 
speciale cu Templul, ignoră porunca de teamă să nu-şi profaneze puritatea 
rituală şi să-şi pericliteze astfel această legătură. 

Oamenii din Capernaum au asimilat imediat mesajul anticlerical. 
Mulțimea a început să se strângă tot mai mult în jurul lui Isus. Unii l-au 
recunoscut ca băiatul născut în Nazaret într-o familie de mestesugari. Alții 
au auzit despre forţa cuvintelor sale şi au venit să-l asculte din curiozitate. 
Cu toate astea, reputația lui Isus nu se întinsese încă mai departe de 
Capernaum. În afara acestei mici aşezări de pe ţărmul mării, nimeni 
altcineva nu auzise încă despre charismaticul orator galileean — nici Irod in 
Tiberias, nici Caiafa în Ierusalim. 

Apoi s-a întâmplat ceva care a schimbat totul. 

În timp ce se afla la sinagoga din Capernaum şi vorbea despre Împărăţia 
Cerurilor, Isus a fost dintr-odată întrerupt de un bărbat despre care 
evangheliile spun că ar fi fost stăpânit de „un spirit necurat”. 

— Ce avem noi cu tine, Isuse din Nazaret? Ai venit să ne pierzi? Te ştiu 
cine eşti, Sfântul lui Dumnezeu! 

Isus l-a oprit imediat. 

— Taci! Şi ieşi afară din el! 

Dintr-odată omul a căzut la pământ, zgaltait de convulsii puternice şi a 
scos un țipăt îngrozitor. Apoi a rămas nemişcat. 

Toată lumea din sinagogă a fost uimită. 

— Ce este aceasta? Ce învăţătură nouă este aceasta? se întrebau oamenii. 
El porunceşte cu autoritate chiar şi duhurilor necurate şi ele îl ascultă! 


(Marcu 1:23—28). 

După acest episod, faima lui Isus a trecut hotarul Capernaumului. Veştile 
despre predicatorul călător s-au răspândit în toată regiunea, apoi în toată 
Galileea. În fiecare oraş şi în fiecare sat, tot mai mulţi oameni se strângeau 
în jurul lui, nu atât pentru a-i asculta invatamintele, ci pentru a vedea 
minunile despre care auziseră atâtea. Deoarece, in timp ce ucenicii săi 
aveau să-l recunoască în cele din urmă ca fiind mesia cel promis şi 
moştenitorul regatului lui David, in timp ce romanii îl considerau un fals 
pretendent la titlul de Rege al Iudeilor, iar scribii şi preoții Templului aveau 
în scurt timp să-l vadă ca pe o ameninţare blasfematorie a controlului lor 
asupra cultului iudaic, pentru majoritatea evreilor din Palestina — cei pe 
care susținea că fusese trimis să-i elibereze — Isus nu era nici rege, nici 
mesia. Nu era decât unul dintre multii scamatori şi exorcisti profesionişti 
care cutreierau Galileea la vremea aceea. 


Capitolul 9 Cu duhul lui Dumnezeu 


Nu a durat prea mult până când oamenii din Capernaum şi-au dat seama 
cu ce aveau de-a face. Isus nu era în niciun caz primul exorcist care să calce 
pe ţărmul Mării Galileii. În Palestina secolului I, meseria de făcător de 
minuni era la fel de obişnuită ca aceea de meşteşugar sau zidar, şi chiar mult 
mai bine plătită. Galileea mai ales era plină de exaltati care susțineau ca 
pentru o mică sumă de bani puteau canaliza puterea divină. Însă ceea ce îl 
diferenția pe Isus de restul exorciştilor şi tămăduitorilor era, cel puţin în 
ochii galileenilor, faptul că făcea aceste minuni fără să ceară bani. Primul 
exorcism efectuat în sinagoga din Capernaum trebuie să-i fi şocat pe rabini 
şi pe bătrâni, care l-au văzut ca pe „o nouă învăţătură” — evanghelia spune 
că o armată de scribi a năvălit în oraş în zilele următoare pentru a vedea cu 
ochii lor cât de mare era provocarea adusă autorităţii lor de către un simplu 
țăran. Dar pentru oamenii din Capernaum, ceea ce conta cel mai mult nu era 
atât sursa vindecărilor lui Isus, cât costul lor. 

Până seara, vestea că un tămăduitor care nu cere bani se plimbă pe străzi 
nestingherit cuprinsese tot oraşul. Isus şi însoțitorii săi stăteau în casa 
fraților Simon şi Andrei, unde soacra lui Simon zăcea în pat cu febră. 
Atunci când fraţii l-au instiintat pe Isus despre boala ei, acesta s-a oferit să o 
viziteze şi, luând-o de mână, a vindecat-o instantaneu. În scurt timp, casa 
lui Simon a fost luată cu asalt de ciungi, leprosi şi posedati de demoni. Până 
a doua zi, mulțimea de bolnavi şi de infirmi a crescut şi mai mult. 

Pentru a scăpa de mulțime, Isus a sugerat să plece din Capernaum pentru 
câteva zile. 

— Hai să mergem în altă parte, prin târgurile învecinate, ca să predic şi 
acolo, căci pentru aceasta am ieşit (Marcu 1:38). 

Dar vestea tămăduitorului călător ajunsese deja şi în oraşele vecine. 
Oriunde mergeau — Betsaida, Gerasa, Ierihon — orbi, surzii, mutii şi 
paraliticii îi asaltau. lar Isus îi vindeca pe toți. După câteva zile, când s-a 
întors la Capernaum, s-au strâns atât de multi oameni la usa lui Simon că un 
grup de bărbați a trebuit să facă o gaură în acoperiş pentru a-şi cobori 
prietenul paralizat în casă, unde Isus aştepta să-l vindece. 

Pentru mintea omului modern, poveştile vindecărilor şi exorcismelor lui 
Isus sună cel puţin fantezist. Acceptarea miracolelor sale este printre 
principalele diferente dintre istorie şi idolatrie, istorie şi teologie. De aceea 
s-ar putea să ne surprindă faptul că există mai multe izvoare istorice 


acumulate care să ateste miracolele lui Isus decât naşterea sa în Nazaret sau 
moartea pe Golgota. Ca să fim clari, nu există nicio dovadă care să susțină 
vreo faptă miraculoasă în sine. Încercările făcute de cercetători pentru a 
verifica autenticitatea vreunui exorcism sau a vreunei vindecări efectuate de 
Isus s-au dovedit a fi exerciții inutile. Nu are sens să dezbatem că este mai 
plauzibil ca Isus să fi vindecat un paralitic decât să-l fi înviat pe Lazăr. 
Toate poveştile miraculoase ale lui Isus au fost exagerate cu trecerea anilor 
si încărcate cu semnificație creştină, aşa că niciuna dintre ele nu poate fi 
validată istoric. De asemenea, este inutil să încercăm să demitizăm 
miracolele lui Isus prin găsirea unei explicaţii rationale; Isus doar a părut să 
meargă pe apă din cauza mişcărilor mareelor, Isus doar a părut că 
exorcizeaza un demon dintr-o persoană care suferea de fapt de epilepsie. 
Este irelevant cum alege omul modern să interpreteze miracolele săvârşite 
de Isus. Tot ce putem deduce este felul în care aceste miracole au fost 
văzute de către oamenii vremii. Acolo se află adevărul istoric. Deoarece, în 
ciuda polemicilor din cadrul primei Biserici Creştine despre cine era Isus de 
fapt — un rabin? Mesia? Întruchiparea Domnului? —, rolul său de exorcist 
şi făcător de miracole nu a fost niciodată pus sub semnul întrebării. 

Toate evangheliile, inclusiv scripturile necanonice, confirmă faptele sale 
miraculoase, inclusiv materialul-sursă Q. Aproape o treime din Evanghelia 
după Marcu este dedicată exclusiv vindecărilor şi exorcismelor pe care le-a 
făcut Isus. Primii creştini nu numai că păstrau o amintire vie a miracolelor 
lui Isus, dar şi-au clădit întreaga biserică pe baza lor. Ucenicii lui Isus i-au 
împrumutat puterile miraculoase, putând să vindece şi să exorcizeze 
oamenii în numele lui. Chiar şi cei care nu-l considerau mesia, îl vedeau pe 
Isus ca pe un „făcător de lucruri ieşite din comun”. Niciunde în Biblie nu ni 
se spune că adversarii lui Isus ar fi negat existenţa miracolelor sale, chiar 
dacă puneau la îndoială sursa şi motivele din spatele lor. Până târziu în 
secolele II şi III, intelectualii evrei şi filosofii păgâni care scriau tratate care 
să denunțe creştinismul luau statutul de exorcist şi făcător de miracole al lui 
Isus ca pe un fapt. Unii dintre ei îl reduceau la nivelul unui scamator 
călător, dar niciunul dintre ei nu se indoia de capacitățile sale magice. 

Repet, Isus nu era singurul tămăduitor care umbla prin Palestina 
exorcizând demoni la vremea aceea. Aceasta era o lume în care magia era 
foarte importantă, iar Isus era doar unul din pleiada de divinatori, cititori de 
vise, magicieni si vindecători care umblau prin Iudeea şi Galileea. În afară 
de el mai era Honi Desenatorul-de-Cercuri, numit aşa pentru că, la un 


moment dat, în plină perioadă de secetă, a desenat un cerc în pământ şi s-a 
aşezat în mijlocul lui. 

— Jur pe numele Tău atotputernic, că nu mă voi mişca de-aici până nu 
vei avea mila de fiii tăi! a strigat Honi spre Ceruri şi ploaia a venit imediat. 

Nepotii lui Honi, Abba Hilqiah şi Hanan cel Ascuns, erau recunoscuţi $1 
ei pentru faptele lor miraculoase. Amândoi trăiau in Galileea in aceeaşi 
perioadă cu Isus. Alt făcător de miracole, rabinul Hanina ben Dosa, din 
satul Arab, la câțiva kilometri de Nazaretul natal al lui Isus, avea puterea de 
a se ruga pentru bolnavi şi de a influenţa cine să trăiască şi cine să moară. 

Poate cel mai celebru făcător de miracole al vremii era însă Apollonios 
din Tyana. Descris ca „un om sfânt” care predica despre un „Dumnezeu 
Suprem”, Apollonius făcea miracole oriunde mergea. Îi vindeca pe ciungi, 
pe orbi, pe paralitici. Ba chiar a înviat o fată din morți. 

Isus nu era nici singurul exorcist al Palestinei. Exorcistul evreu rătăcitor 
era o imagine comună, iar exorcismul în sine putea fi o afacere profitabilă. 
Multi alti exorcisti sunt menţionaţi în evanghelii (Matei 12:27, Luca 11:19; 
Marcu 9:38-40; şi Faptele Sfinților Apostoli 19:11—17). Unii dintre ei, 
precum celebrul exorcist Eleazar, care se poate să fi fost esenian, foloseau 
amulete şi incantatii pentru a-i face pe posedati să-şi elibereze demonul prin 
nas. Alţii, precum rabinul Simon ben Yohai, puteau exorciza demonii prin 
simpla invocare a numelui acestuia. La fel ca Isus, Yohai îi cerea demonului 
să se identifice, ceea ce îi oferea apoi autoritate asupra lui. În Faptele 
Sfinților Apostoli, Pavel este portretizat ca un exorcist care foloseşte 
numele lui Isus ca pe un talisman împotriva forțelor demonice (Faptele 
Sfinților Apostoli 16:16—-18, 19:12). Instrucţiuni pentru exorcizare au fost 
descoperite în Manuscrisele de la Marea Moartă. 

Motivul pentru care exorcismul era atât de prezent în vremea lui Isus îl 
reprezintă concepția evreilor cum că boala este o manifestare a unei 
pedepse divine sau a unei activități demonice. Indiferent de definiția pe care 
o are fiecare pentru posesia demonică — fie că e privită ca o problemă 
medicală, ca o boală mentală, epilepsie sau schizofrenie — rămâne 
demonstrat faptul că oamenii din Palestina vedeau în aceste semne un act de 
posesiune, iar pe Isus ca pe un exorcist profesionist cu puterea de a-i 
vindeca pe cei afectaţi. 

E adevărat că, spre deosebire de alti exorcisti din breaslă, Isus îşi 
menținea în continuare ambițiile mesianice. Dar asta fusese valabil şi pentru 
Theudas şi Egiptean; amândoi se folosiseră de talentele lor miraculoase 


pentru a atrage adepți şi a face declarații mesianice. Aceşti bărbați, 
împreună cu ceilalți făcători de minuni, erau cunoscuţi printre evrei şi 
păgâni ca „oameni ai faptelor”, termen care i-a fost atribuit şi lui Isus. $i 
mai important este că structura literară a relatărilor miraculoase găsite în 
scrierile evreieşti şi păgâne din primul şi al doilea secol e aproape similară 
cu cea a evangheliilor; acelaşi vocabular de bază e folosit pentru a descrie 
atât miracolele, cât şi pe cel ce le face. Mai simplu spus, statutul lui Isus ca 
exorcist şi făcător de miracole poate părea neobişnuit, chiar absurd, pentru 
scepticii moderni, însă nu este cu mult diferit de aşteptările obişnuite pe 
care oamenii le aveau de la omologii săi din Palestina secolului I. Fie ca 
erau greci, romani, evrei sau creştini, toate popoarele Orientului Apropiat 
vedeau magia şi miracolele ca pe un aspect obişnuit al lumii lor. 

Acestea fiind spuse, în Antichitate exista o diferenţă clară între magie şi 
miracol; nu între metode şi rezultat — ambele erau văzute ca perturbări ale 
ordinii naturale a universului —, ci în felul în care erau percepute. În lumea 
greco-romană, magicienii erau prezenţi peste tot, însă magia era considerată 
o formă de şarlatanie. Romanii aveau o serie de legi împotriva practicării 
magiei, iar magicienii puteau fi surghiuniti sau chiar executați dacă erau 
surprinşi practicând ceea ce romanii numeau „magie neagră”. În iudaism la 
fel, magicienii erau destul de răspândiţi, în ciuda interzicerii magiei de către 
Legea Mozaică şi pedepsirii acesteia cu moartea. „Să nu fie la tine nimeni 
care să-şi treacă pe fiul sau pe fiica lui prin foc, nimeni care să aibă 
mestesugul de ghicitor, de cititor în stele, de vestitor al viitorului, de 
vrăjitor, de descântător, nimeni care să întrebe pe cei ce cheamă duhurile 
sau dau cu ghiocul, nimeni care să întrebe pe morți” (Deuteronomul 18:10— 
11). 

Discrepanta dintre lege şi practică în ceea ce priveşte magia se datorează 
multitudinii de variante prin care era definită această „„magie”. Cuvântul 
avea conotaţii foarte negative, însă doar atunci când era vorba despre 
practicile altor popoare şi ale ctitor religii. „Căci neamurile acelea pe care le 
vei izgoni, ascultă de cei ce citesc în stele şi de ghicitori”, le-a spus 
Dumnezeu evreilor. „Dar tie, Domnul Dumnezeul tău nu-ţi îngăduie lucrul 
acesta” (Deuteronomul 18:14). Şi cu toate astea, Dumnezeu le permite 
supuşilor Săi să practice magia pentru a-i demonstra puterea. De exemplu, 
Dumnezeu le comandă lui Moise şi lui Aaron să „facă o minune” în fata 
faraonului, transformând toiagul în şarpe. Însă atunci când „înțelepţii” 
faraonului fac acelaşi truc, sunt numiţi „vrăţitori” (Exodul 7:1—13, 9:8—12). 


Cu alte cuvinte, un reprezentant al Domnului — precum Moise ori Ilie — 
produc miracole, in timp ce un „fals profet” — precum înţelepţi faraonului 
sau preoţii lui Baal — practică magia. 

Astfel se explică de ce primii creştini au făcut eforturi atât de mari pentru 
a demonstra că Isus nu era nici vrăjitor, nici magician. De-a lungul secolelor 
I şi al II-lea, adversarii evrei şi romani ai Bisericii au scris numeroase 
tratate în care îl acuzau pe Isus de practicarea magiei pentru a-i atrage pe 
oameni şi a-i păcăli să-l urmeze. „Dar deşi vedeau cu ochii lor ce se 
petrecea, credeau că e vrăjitorie”, scria apologetul creştin Iustin Martirul în 
secolul al II-lea; „şi îndrăzneau să-l acuze pe Isus că ar fi fost vrăjitor şi că 
ar fi înşelat mulțimea.” 

A se observa că aceşti duşmani ai bisericii nu negau miracolele lui Isus, 
ci doar le defineau ca fiind „magie”. În orice caz, liderii bisericii, precum 
Origen din Alexandria, un foarte apreciat teolog din secolul al III-lea, a 
răspuns violent acuzațiilor că Isus ar fi fost un vrăjitor sau că ar fi folosit 
unelte magice, numindu-le „calomnioase şi copilăroase”. Irineu /renaeus, 
cardinal de Lugdunum, unul dintre primii părinți ai Bisericii Creştine, 
afirmă că tocmai lipsa acestor unelte magice îl diferențiază pe Isus de alti 
magicieni obişnuiţi. Isus, spunea Irineu, „îşi săvârşea miracolele fără vreo 
putere a incantantiei, fără licori extrase din plante şi din ierburi, fără a face 
jertfiri sau lbaţu”. 

Însă în ciuda argumentelor lui Irineu, acţiunile miraculoase ale lui Isus 
descrise în evanghelii, mai ales în Marcu, prima în ordine cronologică, se 
aseamănă izbitor de mult cu acțiunile altor magicieni şi vrăjitori similari ai 
vremii, acesta fiind motivul pentru care mai multi teologi contemporani l-au 
denumit pe Isus „vrăjitor”. 

Este clar că Isus folosea tehnici de vrăjitor — incantaţii, formule repetate 
şi mantre — în unele dintre miracolele lui. Odată, în regiunea Decapolis, un 
grup de săteni au adus un surdo-mut în faţa lui Isus şi l-au implorat să-l 
ajute. Isus l-a luat pe om deoparte şi a continuat cu o serie de gesturi 
ritualice care puteau la fel de bine să fie desprinse din manualul unui 
magician antic: şi-a pus degetele pe urechile surdului şi a scuipat, apoi i-a 
atins limba, a ridicat ochii spre cer şi a strigat cuvântul „ephphatha”, 
însemnând „deschide-te“ în aramaică. Auzul şi vorbirea i s-au vindecat 
imediat (Marcu 7:31-35). 

În Betsaida, Isus a efectuat acelaşi ritual cu un orb. L-a condus pe om 
mai departe de mulțime, i-a scuipat direct în ochi, şi-a pus palmele pe el şi 


l-a întrebat dacă vede ceva. „Zăresc nişte oameni, căci îi văd ca pe nişte 
copaci umblând” (Marcu 8:22-26). 

Evanghelia după Marcu descrie o poveste şi mai bizară despre o femeie 
care suferea de hemoragii de doisprezece ani. Văzuse nenumărați doctori şi 
îşi cheltuise tot avutul, fără să găsească niciun leac pentru boala ei. Aflând 
despre Isus, femeia s-a dus într-o zi să-l vadă vorbind mulţimii şi s-a 
strecurat în spatele lui, unde i-a atins haina. Hemoragia a încetat imediat şi 
şi-a simţit corpul vindecat. 

Ce merită consemnat în această poveste este că, conform lui Marcu, Isus 
s-a simțit „stors de putere”. S-a oprit în loc şi a strigat: „Cine s-a atins de 
hainele mele?” Femeia s-a prăbuşit în faţa lui şi a mărturisit adevărul. 
„Fiică”, i-a răspuns Isus, „credinţa ta te-a făcut bine” (Marcu 5:24—34). 

Povestea lui Marcu ne sugerează că Isus era asemănător cu un conductor 
prin care puterea vindecătoare trecea asemenea curentului electric. Acest 
episod corespunde cu procedeele magice descrise în textele vremii. Cu atât 
mai mult trebuie menționat că în repovestirea întâmplării de către Matei, 
aproape douăzeci de ani mai târziu, acesta omite calitatea magică din 
versiunea lui Marcu. La Matei, Isus se întoarce atunci când femeia îl atinge, 
o recunoaşte şi i se adresează şi abia atunci îi vindecă boala (Matei 9:20— 
22). 

În ciuda elementelor magice pe care le putem recunoaşte în unele dintre 
miracolele lui, nu este nimeni în evanghelie care să-l acuze pe Isus de 
vrăjitorie. Ar fi fost o acuzaţie facilă din partea adversarilor săi, care ar fi 
adus cu sine o condamnare imediată la moarte. Cu toate acestea, atunci 
când Isus a fost audiat de autoritățile romane şi evreieşti, printre 
numeroasele infracțiuni de care a fost acuzat — seditiune, blasfemie, 
nerespectarea Legii Mozaice, refuz de a plăti tribut, ameninţarea Templului 
— cea de magician nu s-a aflat printre ele. 

De asemenea, merită menționat că Isus nu a perceput niciodată taxă 
pentru serviciile sale. Vrăjitorii, tămăduitorii şi exorciştii erau meseriaşi 
profesionişti şi bine plătiți în Palestina secolului I. Exorcistului Eleazar i s-a 
cerut să efectueze un exorcism la un moment dat pentru nimeni altul decât 
împăratul Vespasian. În Faptele Sfinţilor Apostoli, un vrăjitor profesionist 
cunoscut sub numele de Simon Magul le oferă apostolilor bani ca să-l 
antreneze în arta manipulării Duhului Sfânt pentru a-i vindeca pe bolnavi. 

— Dati-mi şi mie puterea asta, pentru ca peste oricine-mi voi pune 
mâinile să primească Duh Sfânt, le-a cerut Simon lui Petru şi loan. 


— Banii tăi să piară împreună cu tine, pentru că ai crezut că darul lui 
Dumnezeu se poate obține cu bani (Faptele Sfinților Apostoli 8:8—24). 

Răspunsul lui Petru poate părea extrem. Dar el nu face altceva decât să 
ducă mai departe poruncile lui mesia al său, care le-a spus discipolilor săi: 
„Vindecaţi pe bolnavi, inviati pe morţi, curăţaţi pe leproşi, scoateţi afară 
dracii. Fără plată ati primit, fără plată să dati mai departe” (Matei 10:8 Luca 
9:1-2). 

În definitiv, s-ar putea să fie inutil să încercăm să stabilim dacă Isus a fost 
vrăjitor sau făcător de miracole. În vechea Palestină, magia şi miracolele 
erau văzute, în cel mai bun caz, ca două fețe ale aceleiaşi monezi. Dar 
primii creştini aveau dreptate asupra unui aspect: în mod clar era ceva unic 
în acțiunile miraculoase ale lui Isus. Nu numai că sunt făcute fără a cere 
bani, iar vindecările sale nu implică întotdeauna metodele consacrate ale 
magicienilor; dar, în cazul său, miracolele nu reprezintă scopul final. Mai 
degrabă, acțiunile sale servesc unui scop pedagogic. Sunt o modalitate de a 
le transmite un mesaj foarte specific evreilor. 

Un indiciu despre ce ar putea fi acest mesaj reiese dintr-un pasaj 
contrariant din manuscrisul Q. Aşa cum ni se spune în evangheliile lui 
Matei şi Luca, loan Botezătorul este închis în temnita cetății Machaerus, 
aşteptându-şi execuția, când află despre miracolele pe care unul dintre foştii 
săi discipoli le face în Galileea. Intrigat de aceste zvonuri, Ioan trimite un 
mesager să-l întrebe pe Isus dacă „el este cel ce va veni”. 

— Duceti-va şi spuneţi-i lui Ioan ce-ati văzut si-ati auzit, i-a spus Isus 
mesagerului. Orbii îşi capătă vederea, şchiopii umblă, leproşii sunt curăţaţi, 
surzii aud, morţii învie şi săracilor li se propovăduieşte vestea cea bună 
(Matei 11:1—6 Luca 7:18-23). 

Cuvintele lui Isus sunt o trimitere directa la Profetul Isaia, care în urmă 
cu mult timp a prezis că va veni ziua în care Israelul va fi salvat şi 
Ierusalimul înnoit, o zi în care Împărăţia Cerurilor se va stabili pe Pământ. 

„Atunci se vor deschide ochii celor orbi şi urechile celor surzi vor auzi”, 
promisese Isaia. „Să învie, dar, morții Tai! Să se scoale trupurile mele 
moarte! 

— Treziti-va şi sariti de bucurie, cei ce locuiti în tarana! Căci roua Ta 
este o rouă dătătoare de viata, şi pământul va scoate iarăşi afară pe cei 
morți” (Isaia 35:5-6, 26:19). 

Stabilind o legătură între miracolele sale şi profeția lui Isaia, Isus afirmă 
fără ocolişuri că ziua Judecăţii divine pe care o prorocise Isaia venise în 


sfârşit. Domnia lui Dumnezeu pe Pământ începuse. „Dar, dacă Eu scot afară 
dracii cu Duhul lui Dumnezeu, atunci Împărăţia lui Dumnezeu a venit peste 
voi” (Matei 12:28 Luca 11:20). Miracolele lui Isus sunt astfel manifestarea 
venirii lui Dumnezeu pe Pământ. Duhul lui Dumnezeu este cel care vindecă 
orbii, surzii şi muţii. Si tot Duhul lui Dumnezeu exorcizează demonii. 
Sarcina lui Isus era aceea de a invoca acel Duh în calitate de reprezentant al 
lui Dumnezeu pe Pământ. 

Numai că Dumnezeu avea deja reprezentanții săi pe Pământ. Erau 
bărbaţii îmbrăcaţi în haine scumpe care se preumblau prin Templu, printre 
norii de tămâie şi grămezile de jertfe. Principalul rol al aristocrației clericale 
era nu numai acela de a efectua ritualurile Templului, dar şi de a controla 
accesul la cultul evreiesc. Întreg scopul construirii Templului ca o serie de 
încăperi concentrice, din ce în ce mai restrictive, era acela de a menţine 
monopolul preoților peste cine poate şi nu poate intra în prezenţa lui 
Dumnezeu şi măsura în care o poate face. Cei bolnavi, cei ciungi, leproşil, 
„posedaţii”, femeile aflate la menstruatie sau care tocmai au născut — 
niciunuia dintre aceştia nu le era permis să între în Templu şi să 1a parte la 
ceremonia religioasă înainte de a fi purificat conform codului. Curatand 
fiecare lepros, vindecand fiecare ciung şi exorcizand toți demonii, Isus nu 
numai că provoca acest cod, ci desfiinţa principalul rost al existenţei clasei 
preoțești. 

Astfel, în Evanghelia după Matei, când leprosul l-a rugat pe Isus să-l 
vindece, Isus a întins mâinile spre el, înlăturându-i suferința. Dar lucrurile 
nu s-au oprit aici. El i-a cerut să i se arate unui preot şi să aducă „darul pe 
care l-a rânduit Moise, spre mărturie lor“ (Matei 8:4). 

Porunca dată de Isus este o glumă — o lovitură abilă dată codului 
preoţesc. Leprosul, în fond, nu este numai bolnav, el este şi impur din punct 
de vedere ceremonial şi astfel e nedemn să pătrundă în Templul lui 
Dumnezeu. Boala sa ar contamina toată comunitatea. Conform Legii 
Mozaice la care se referă Isus, singura modalitate prin care un lepros se 
poate curăța este să treacă prin cel mai laborios şi mai costisitor dintre 
ritualuri, unul care nu putea fi efectuat decât de preot. Mai întâi, leprosul 
trebuie să-i aducă preotului două păsări curate, alături de nişte lemn de 
cedru, sfoară roşie şi isop. Una dintre păsări trebuie sacrificată imediat, iar 
cea vie, lemnul de cedru, sfoara şi isopul să fie înmuiate în sângele ei. 
Leprosul trebuie apoi stropit cu sânge peste tot şi pasărea vie trebuie 
eliberată. Şapte zile mai târziu, leprosul trebuie să se radă pe cap şi să se 


îmbăieze în apă. În a opta zi trebuie să ia doi miei masculi sănătoşi şi o 
mielusea, pe lângă o încărcătură de grâne amestecate cu ulei şi să i le ducă 
preotului care le va jertfi, arzându-le, lui Dumnezeu. Cu sângele jertfei, 
preotul trebuie să mânjească lobul urechii drepte a leprosului şi degetele 
mari de la mâna şi piciorul drept. Trebuie apoi să stropească leprosul cu 
uleiul de şapte ori. Abia după această ceremonie leprosul se va simţi 
eliberat de păcatul şi vina care i-au cauzat boala inițial; abia atunci se va 
putea reintegra în societatea lui Dumnezeu (Leviticul 14). 

Evident, Isus nu-i spune leprosului că tocmai a fost vindecat şi se poate 
duce să cumpere două păsări, doi miei, o mieluşea, o scândură de lemn de 
cedru, un ghem de sfoară roşie, o carafa cu isop, un sac cu făină şi un 
borcan cu ulei pentru a le da preotului în chip de ofrandă lui Dumnezeu. Îi 
spune să se prezinte preotului, deja vindecat. Aceasta este o provocare 
directă nu numai la adresa autorității preotului, ci chiar a Templului. Isus nu 
numai că l-a vindecat pe lepros, ci l-a şi purificat, ceea ce însemna că acesta 
putea intra în Templu ca un evreu adevărat. Şi nu i-a cerut niciun ban pentru 
asta, oferindu-si serviciile ca pe un dar de la Dumnezeu — fără zeciuială şi 
fără sacrificiu — insusindu-si, aşadar, autoritatea de a socoti un om demn să 
se apropie de Dumnezeu, o putere rezervată exclusiv preotimii până atunci. 

Un atac atât de nesocotit asupra legitimitatii Templului putea fi ignorat 
atâta timp cât se petrecea în pustiul Galileei. Dar odată ce Isus şi discipolu 
săi şi-au părăsit adăpostul din Capernaum şi au început încet, dar sigur, să-şi 
croiască drum spre Ierusalim, vindecând bolnavii şi exorcizand demonii in 
drumul lor, coliziunile lui Isus cu autoritățile clericale şi cu Imperiul Roman 
care le proteja au devenit inevitabile. Curând, conducerea Ierusalimului nu-l 
va mai putea ignora pe acest exorcist rătăcitor. Cu cât se va apropia mai 
mult de Oraşul Sfânt, cu atât nevoia de a-l reduce la tăcere va deveni mai 
mare. Căci nu de acțiunile lui miraculoase se temeau, ci de mesajul 
periculos care le însoțea: Împărăţia Cerurilor este aproape. 


Capitolul 10 Vie împărăția Ta 


— Cu ce să compar Împărăţia lui Dumnezeu? a întrebat Isus. 

Este ca un rege puternic care, după ce a pregătit un mare ospăț de nuntă 
pentru fiul său, îşi trimite servitorii în cele patru colţuri ale regatului, să-i 
invite la petrecere pe oaspeţii de onoare. 

— Spuneti-le invitaţilor că am pregătit banchetul, isi instruieşte regele 
servitorii. Boii şi vacile au fost îngrăşate şi tăiate. Totul e gata. Să vină la 
petrecerea de nuntă. 

Servitorii pornesc cu vestea. $i totuşi, unul câte unul, oaspeţii de onoare 
refuză invitația. 

— Am cumpărat recent o bucată de pământ, răspunde unul. Trebuie să 
mă ocup de ea. Vă rog să primiţi regretele mele. 

— Eu am cumpărat cinci juguri pentru boi şi trebuie să le încerc, spune 
altul. Vă rog să primiţi regretele mele. 

— Eu tocmai m-am căsătorit, zice al treilea. Nu pot veni. 

Când se întorc, servitorii îl informează pe rege că niciunul dintre musafiri 
nu a acceptat invitația, iar unii nu numai că au refuzat să vină la petrecere, 
dar i-au şi prins pe servitorii regelui, i-au maltratat, pe câțiva chiar i-au ucis. 

În culmea furiei, regele le ordonă servitorilor să caute pe străzile şi ulițele 
dosnice ale regatului, să-i adune pe toţi cei pe care-i găsesc — tineri şi 
bătrâni, săraci şi slabi, ologi, schilozi, orbi, proscrişi — şi să-i aducă pe toți 
la banchet. 

Servitorii se supun şi petrecerea începe. Dar, în toiul festivităților, regele 
observă un vizitator care nu a fost invitat; nu e îmbrăcat de nuntă. 

— Cum ai ajuns aici? îl întreabă regele pe străin. 

Omul nu are niciun răspuns. 

— Legaţi-l de mâini şi de picioare! porunceşte regele. Aruncaţi-l in 
beznă, unde să plângă şi să scrâşnească din dinți. Căci multi vor fi chemaţi, 
dar puţini sunt aleşi. 

Cât despre acei invitaţi care au refuzat să vină la nuntă, cei care i-au 
capturat şi ucis pe servitorii lui, regele îşi pune armata să-i alunge din case, 
să-i masacreze ca pe oi şi să le radă oraşele până-n temelii. 

„Cel care are urechi de auzit, să audă” (Matei, 22:1—4; Luca, 14:16—24). 

Asupra acestui lucru nu poate încăpea nicio îndoială: tema centrală şi 
mesajul unificator din misionariatul de trei ani al lui Isus erau făgăduiala 
Împărăției lui Dumnezeu. Practic, tot ceea ce a spus sau a făcut Isus în 


evanghelii a avut rolul de a proclama public venirea Împărăției. A fost 
primul lucru pe care l-a predicat după despărțirea de Ioan Botezătorul: „S-a 
împlinit vestirea şi s-a apropiat Împărăţia lui Dumnezeu. Pocăiţi-vă si 
credeți în evanghelie.” (Marcu, 1:15). Era esenţa rugăciunii domneşti, 
învățată de Isus de la Ioan şi spusă mai departe discipolilor: „Tatăl nostru, 
carele eşti în ceruri, slăvit fie numele tău sfânt. Vie Împărăţia ta...” (Matei, 
6:9-—13; Luca, 11:1—2). Pentru asta li s-a spus celor ce-l urmau pe Isus să se 
străduiască mai presus de orice: „Căutaţi mai întâi Împărăţia şi dreptatea 
lui, şi acestea toate se vor adăuga vouă” (Matei, 6:33; Luca, 12:31) —, căci 
numai renunțând la tot şi toate pentru Împărăţia lui Dumnezeu aveau vreo 
speranță de a intra în ea (Matei, 10:37—39; Luca, 14:25-27). 

Isus vorbea atât de des şi atât de abstract despre Împărăţia lui Dumnezeu, 
încât e greu să ne dăm seama dacă el însuşi avea o concepție unitară asupra 
ei. Sintagma, cu echivalentul ei „Împărăţia Cerurilor” folosit de Matei, nu 
apare în Noul Testament decât în evanghelii. Deşi numeroase pasaje din 
scripturile ebraice îl descriu pe Dumnezeu ca pe un rege şi suveran unic, 
expresia exactă „Împărăţia lui Dumnezeu” există numai în textul apocrif 
„Înţelepciunea lui Solomon” (10:10), în care împărăţia lui Dumnezeu este 
imaginată ca aflându-se fizic în cer, locul unde stă tronul lui Dumnezeu, 
unde curtea îngerilor se ocupă de toate cererile lui şi unde voinţa lui este 
îndeplinită întotdeauna şi fără greş. 

Totuşi, Împărăţia lui Dumnezeu din învățăturile lui Isus nu este un 
domeniu ceresc, existent pe un plan cosmic. Cei care susțin altceva indica 
adesea un singur pasaj nedemn de încredere din Evanghelia lui Ioan, în care 
Isus i-ar spune lui Pilat: „Împărăţia mea nu este din lumea aceasta” (Ioan, 
18:36). Nu numai că acesta este singurul loc din evanghelii unde Isus face o 
asemenea afirmație, dar mai e şi o traducere aproximativă a originalului 
grecesc. Expresia ,,ouk estin ek tou kosmou” ar putea fi tradusă mai exact 
prin „nu face parte din această ordine/sistem de guvernământ”. Chiar dacă 
acceptăm  istoricitatea citatului (lucru valabil pentru foarte puţini 
cercetători), Isus nu afirma că Împărăţia lui Dumnezeu ar fi nepământeană, 
ci spunea că nu se aseamănă cu nicio altă împărăție sau formă de guvernare 
de pe Pământ. 

Isus nu a prezentat Împărăţia lui Dumnezeu nici ca pe o împărăție din 
viitorul îndepărtat, care să se instaureze la sfârşitul Vremurilor. Când a spus 
„s-a apropiat Împărăţia lui Dumnezeu” (Marcu, 1:15) sau „Împărăţia lui 


Dumnezeu este în mijlocul vostru” (Luca, 17:21), Isus indica acţiunea 
mântuitoare a lui Dumnezeu în epoca sa, în momentul lui prezent. 

Este adevărat că Isus a vorbit despre războaie şi revolte, despre 
cutremure şi foamete, falşi mesia şi profeti care aveau să anunţe instaurarea 
Împărăției lui Dumnezeu pe Pământ (Marcu, 13:5-37). Dar, departe de a 
proroci vreo apocalipsă viitoare, cuvintele lui Isus erau în realitate o 
descriere absolut corectă a epocii în care trăia: o perioadă de războaie, 
foamete şi falşi mesia. De fapt, Isus părea să se aştepte ca Împărăţia lui 
Dumnezeu să se instituie în orice moment: „Adevăr grăiesc vouă că sunt 
unii din cei ce stau aici care nu vor gusta moartea până ce nu vor vedea 
Împărăţia lui Dumnezeu întru putere” (Marcu, 9:1). 

Dacă Împărăţia lui Dumnezeu nu este nici pur celestă, nici integral 
eshatologică, atunci ceea ce propunea Isus trebuie să fi fost o împărăție 
fizică şi prezentă: o împărăție reală, cu un rege propriu-zis, care urma să se 
instaureze pe Pământ. Categoric, aşa ar fi inteles-o Isus. Concepţia lui 
particulară despre Împărăţia lui Dumnezeu se poate să fi fost distinctivă şi 
oarecum unica, dar conotatiile sale nu le-ar fi fost nefamiliare ascultătorilor. 
Isus nu făcea decât să reitereze ceea ce zelotii predicasera ani de zile. Mai 
simplu spus, Împărăţia lui Dumnezeu era o formulă prescurtată pentru ideea 
unui Dumnezeu ca unic suveran, singurul rege, nu numai peste Israel, ci şi 
peste întreaga lume. ,,... Tot ceea ce este in cer şi pe pământ al tău este”, 
afirmă Biblia despre Dumnezeu. „A ta este împărăția (...) care se ridică 
mândră deasupra tuturor.” (Cartea întâi a Cronicilor, 29:11—12; vezi şi 
Numerii, 23:21; Deuteronomul, 33:5). De fapt, conceptul de suveranitate 
exclusivă a lui Dumnezeu stătea la baza mesajului tuturor marilor profeti 
din vechime. Ilie, Elisa, Miheia, Amos, Isaia, leremia — aceşti oameni 
jurau că Dumnezeu îi va slobozi pe evrei din robie şi va elibera Israelul de 
sub ocupaţia străină, numai dacă refuză să slujească orice alt stăpân 
pământean sau să se plece în fata oricărui rege, în afara singurului rege al 
universului. Aceeaşi convingere stătea la baza aproape tuturor mişcărilor 
evreieşti de rezistență, de la Macabei, care au înlăturat jugul dominației 
seleucide în anul 164 î.e.n., după ce regele grec nebun Antiochos Epiphanes 
a cerut ca evreii să-l adore ca pe un zeu, până la radicalii şi revoluționarii 
care au rezistat ocupaţiei romane — tâlharii, sicarii, zelotii şi martirii de la 
Masada — pentru a ajunge la ultimii dintre marii mesia care au dat greş, 
Simon fiul lui Kochba, a cărui rebeliune din anul 132 e.n. A invocat 


întocmai expresia „Împărăţia lui Dumnezeu” ca pe o chemare la eliberarea 
de sub ocupația străină. 

Viziunea lui Isus despre suveranitatea unică a lui Dumnezeu nu era foarte 
diferită de viziunile profeților, ale talharilor, zelotilor şi diverşilor mesia 
care au trăit înainte şi după el, după cum arată răspunsul lui la întrebarea 
despre plata tributului către Cezar. De fapt, opinia lui privind domnia lui 
Dumnezeu nu era prea diferită de aceea a mentorului său, loan Botezătorul, 
de la care a preluat, cel mai probabil, expresia „Împărăţia lui Dumnezeu”. 
Însă ceea ce a făcut ca interpretarea Împărăției lui Dumnezeu de către Isus 
să fie diferită de aceea a lui loan era comuniunea sa de opinie cu zelotii ca 
domnia lui Dumnezeu necesita nu doar o transformare directă în sensul 
Justiției şi al dreptăţii, ci şi o răsturnare completă a actualului sistem politic, 
religios şi economic. ,,Fericiti voi cei săraci, că a voastră este Împărăţia lui 
Dumnezeu. Fericiti voi cei care flamanziti acum, căci vă veți satura. Fericiti 
voi cei ce plangeti acum, căci veţi râde”. (Luca, 6:20-21). 

Aceste cuvinte semnificative ale Fericirilor sunt, mai presus de orice, 
făgăduiala unei eliberari iminente din servitute şi de sub puterea străină. Ele 
prezic o ordine mondială radical nouă, în care cei umili moştenesc 
Pământul, bolnavii sunt vindecati, cei slabi devin puternici, cei flămânzi 
sunt hraniti, iar săracii se îmbogăţesc. În Împărăţia lui Dumnezeu, avutia va 
fi redistribuită, iar datoriile, anulate. „Cei dintâi vor fi cei din urmă şi cei 
din urmă vor fi cei dintâi” (Matei, 5:3—12; Luca, 6:20—24). 

Dar asta înseamnă şi că, atunci când Împărăţia lui Dumnezeu se va 
instaura pe Pământ, bogatii vor sărăci, cei tari vor deveni slabi, iar cei 
puternici vor fi înlocuiți de cei fără putere. „Cât de greu intra-vor cei avuti 
în Împărăţia lui Dumnezeu!” (Marcu, 10:23). Împărăţia lui Dumnezeu nu 
este o fantezie utopică în care Dumnezeu îi răzbună pe cei săraci şi 
dezmosteniti. Este o realitate nouă şi înfiorătoare, în care mania lui 
Dumnezeu se prăvăleşte asupra celor bogaţi, mari şi tari. „Dar vai vouă 
bogatilor, că vă luaţi pe Pământ mângâierea voastră. Vai vouă celor acum 
sătui, că veţi flămânzi; vai vouă celor ce astăzi radeti, că veți fi în întristare 
şi veţi plânge” (Luca, 6:24-25). 

Implicatiile cuvintelor lui Isus sunt limpezi: Împărăţia lui Dumnezeu 
urmează să se instaureze pe Pământ; Dumnezeu e gata să readucă gloria lui 
Israel. Dar restaurarea lui Dumnezeu nu poate avea loc fără distrugerea 
ordinii prezente. Domnia lui Dumnezeu nu se poate institui fără anihilarea 
actualilor conducători. Prin urmare, a spune că „Împărăţia lui Dumnezeu 


este aproape” e totuna cu a spune că se apropie sfârşitul Imperiului Roman. 
Înseamnă că Dumnezeu îl va înlocui pe Cezar ca domnitor terestru. Preoţii 
Templului, aristocrația bogată evreiască, elita irodiană şi uzurpatorul păgân 
din îndepărtata Roma — toți aceştia vor simţi mania lui Dumnezeu. 

Împărăţia lui Dumnezeu este pur şi simplu o chemare la revoluţie. Şi ce 
revoluție, mai ales când e declanșată împotriva unui imperiu ale cărui 
armate au pustiit pământul pus deoparte de Dumnezeu pentru poporul său 
ales, ar putea decurge fără violenţă şi vărsare de sânge? Dacă Împărăţia lui 
Dumnezeu nu este o erezie, altfel cum s-ar putea ea instaura într-o ţară 
ocupată de o prezență imperială masivă, dacă nu prin folosirea forţei? 
Profetii, tâlharii, zelotii şi diverşii mesia de pe vremea lui Isus ştiau toate 
astea, motiv pentru care nu ezitau să folosească violenţa pentru a aduce 
domnia lui Dumnezeu pe Pământ. Se pune întrebarea: era şi Isus de aceeaşi 
părere? Era de acord cu ceilalți mesia, Ezechia şeful tâlharilor, Iuda 
Galileanul, Menahem, Simon fiul lui Giora, Simon fiul lui Kochba, şi alții, 
că violenţa e necesară pentru a aduce domnia lui Dumnezeu pe Pământ? 
Urma el doctrina zelota conform căreia tara trebuia să fie curățată cu forţa 
de toate elementele străine, aşa cum ceruse Dumnezeu în scripturi? 

S-ar putea să nu existe întrebare mai importantă decât aceasta, pentru 
aceia care încearcă să-l separe pe Isus ca personaj istoric de Hristosul 
creştin. Descrierea generalizată a lui Isus ca un pacificator înveterat care-şi 
„lubea duşmanii” şi „întorcea şi celălalt obraz” s-a bazat mai mult pe 
portretizarea lui ca predicator apolitic, fără niciun interes fata de lumea 
turbulentă politic în care trăia — sau, de ce nu, chiar fără cunoştinţă despre 
aceasta. S-a arătat deja că acea imagine a lui Isus era o invenţie totală. Isus 
ca personaj istoric avea o atitudine mult mai complexă față de violență. Nu 
există nicio dovadă că Isus însuşi ar fi susținut deschis acțiunile violente — 
dar pacifist în niciun caz nu era. ,,Socotiti că am venit să dau pace pe 
Pământ? Vă spun că nu, ci dezbinare” (Matei, 10:34 Luca, 12:51). 

După Revolta Evreiască şi distrugerea Ierusalimului, biserica creştină 
timpurie a încercat cu disperare să-l distanteze pe Isus de naționalismul 
zelos care dusese la acel război îngrozitor. Ca rezultat, declarațiile de genul 
„lubeşte-ţi duşmanii” şi „întoarce şi celălalt obraz” au fost epurate cu 
deliberare de contextul lor evreiesc şi transformate în principii etice 
abstracte pe care le puteau aplica toate popoarele, indiferent de convingerile 
lor etnice, culturale sau religioase. 


Totuşi, dacă vrem să descoperim ce anume credea Isus cu adevărat, nu 
trebuie să pierdem din vedere următorul fapt fundamental: Isus din Nazaret 
era în primul şi-n ultimul rând evreu. Ca evreu, Isus era preocupat exclusiv 
de soarta confratilor săi evrei. Israelul era tot ceea ce conta pentru Isus. El 
insista că misiunea lui se îndrepta exclusiv „către oile cele rătăcite ale casei 
lui Israil” (Matei, 15:24) şi le poruncea discipolilor lui să nu le 
împărtășească vestea cea bună decât celorlalți evrei: „În căile păgânilor să 
nu mergeţi şi în vreo cetate de Samariteni să nu intrați” (Matei, 10:5-6). Ori 
de câte ori el însuşi întâlnea ne-evrei, îi tinea întotdeauna la distanţă şi 
adeseori îi vindeca fără tragere de inimă. După cum i-a explicat femeii 
sirofeniciene care a venit la el ca să-i ceară ajutorul pentru fiica ei: „Întâi să 
se sature copiii prin care Isus se referea la Israel. Căci nu este bine să iei 
pâinea copiilor şi s-o arunci câinilor adică ne-evrei ca ea” (Marcu, 7:27). 

Când era vorba de inima şi sufletul credinţei evreieşti — Legea lui Moise 
— Isus insista că misiunea lui nu era aceea de a aboli legea, ci de a o 
împlini (Matei, 5:17). Acea lege făcea distincție clară între relațiile dintre 
evrei şi evrei, şi relațiile dintre evrei şi străini. Porunca adeseori repetată 
,lubeste-ti aproapele ca pe tine însuţi” fusese data initial strict în contextul 
relațiilor interne din neamul lui Israel. Versetul respectiv spune: „Să nu fii 
răzbunător şi să nu pizmuiesti pe fiii poporului tau, ci să iubeşti pe 
aproapele tău ca pe tine însuţi” (Leviticul, 19:18). Pentru israeliți, ca şi 
pentru comunitatea lui Isus din Palestina secolului I, „aproapele” însemna 
confratele evreu. Însă în privinţa tratamentului fata de străini şi oamenii din 
afară, asupritori şi ocupanti, Tora nici nu putea spune mai clar: „ŞI-I vei 
goni de dinaintea ta. Să nu faci niciun legământ, nici cu ei, nici cu 
dumnezeii lor. Să nu locuiască mai departe în tara ta” (Exodul, 23:31-33). 

Pentru aceia care-l văd în Isus pe fiul lui Dumnezeu în sens literal, etnia 
lui evreiască este irelevanta. Dacă Hristos e divin, atunci el se situează mai 
presus de orice legi sau datini particulare. Dar pentru cei ce-l caută pe 
țăranul evreu simplu şi predicatorul charismatic care a trăit în Palestina 
acum două mii de ani, nimic nu este mai important decât acest singur 
adevăr incontestabil: acelaşi Dumnezeu pe care Biblia îl numeşte „mare 
războinic” (Exodul, 15:3), Dumnezeul care porunceşte în repetate rânduri 
măcelărirea în masă a tuturor străinilor, bărbaţi, femei şi copii, care ocupă 
tara evreilor, Dumnezeul lui Avraam; Moise, Iacov şi loşua, care spune 
„sângele lor a tasnit pe veşmântul meu” (Isaia, 63:3), Dumnezeul care 


„Zdrobeşte capul vrăjmaşilor” (Psalmi, 68:21—23), acela este singurul 
Dumnezeu cunoscut de Isus şi unicul Dumnezeu pe care el îl adora. 

Nu există niciun motiv să considerăm concepția lui Isus despre vecinii şi 
duşmanii lui ca fiind mai mult sau mai puţin expansivă decât a oricărui alt 
evreu din acea epoca. Poruncile lui, ,,1ubeste-ti duşmanii” şi „întoarce şi 
celălalt obraz” trebuie să fie interpretate ca adresându-se exclusiv semenilor 
săi evrei şi ca model de relaţii paşnice exclusiv în sânul comunității 
evreieşti. Poruncile nu au nicio legătură cu modul de a-i trata pe străini şi pe 
alții din afară, mai ales pe acei sălbatici „prădători ai lumii” care ocupau 
tara lui Dumnezeu, încălcând in mod direct Legea lui Moise, pe care Isus 
considera că o ducea la îndeplinire. „Să nu locuiască mai departe în tara 
la...” 

În orice caz, nici porunca de a-ți iubi duşmanii şi nici recomandarea de a 
întoarce şi celălalt obraz nu echivalează cu un apel la non-violenta sau la 
non-rezistentd. Isus nu era un naiv. Intelegea prea bine ceea ce ar fi înţeles 
orice alt pretendent la titlul de mesia: suveranitatea lui Dumnezeu nu se 
putea stabili decât prin forţă. „Din zilele lui loan Botezătorul până acum, 
împărăția cerurilor se ia cu năvala şi năvălitorii pun mâna pe ea“ (Matei, 
11:12 Luca, 16:16). 

Tocmai ca să se pregătească pentru consecințele inevitabile ale instaurării 
Împărăției lui Dumnezeu pe Pământ, Isus şi i-a ales pe cei doisprezece 
apostoli. Evreii de pe vremea lui Isus credeau că va veni o zi când cele 
douăsprezece triburi ale lui Israel se vor reîntregi pentru a forma din nou o 
singură națiune unită. Profeţii o preziseseră: „Voi schimba restriştea 
poporului meu, Israel şi Iuda, şi-i voi întoarce în tara pe care am dat-o 
străbunilor lor ca s-o stăpânească” (Ieremia, 30:3). Desemnându-i pe cei 
doisprezece şi promitandu-le că „veţi şedea şi voi în douăsprezece jeţuri, 
judecând cele douăsprezece semintii ale lui Israil” (Matei, 19:28 Luca, 
22:28-—30), Isus semnala că sosise ziua pe care o aşteptaseră, când Domnul 
Ostilor va „sfărâma jugul de pe grumazul” evreilor şi „lanţurile lor” le va 
rupe (Ieremia, 30:8). Refacerea şi reînnoirea adevăratei națiuni a lui Israel, 
pe care o predicase Ioan Botezătorul, era în sfârşit aproape. Împărăţia lui 
Dumnezeu sosise. 

Acesta era un mesaj îndrăzneţ şi provocator. Căci, aşa cum avertizase 
profetul Isaia, Dumnezeu „va aduna pe cei risipiţi ai lui Israil şi va strange 
la un loc pe cei imprastiati ai lui Iuda” într-un singur scop: războiul. Cu 
cuvintele profetului, Israelul nou şi reconstituit „va ridica steag pentru 


neamuri”, iar evreii „vor cădea la apus în spatele Filistenilor şi vor jefui 
împreună şi pe Fiii Răsăritului”. Vor lua din nou în stăpânire pământul pe 
care Dumnezeu l-a dat evreilor şi vor şterge de pe el pentru totdeauna 
duhoarea spurcată a ocupației străine (Isaia, 11:11—16). 

Desemnarea celor doisprezece este, dacă nu o chemare la război, în orice 
caz o recunoaştere a inevitabilitatii acestuia, motiv pentru care Isus a 
avertizat clar ce avea să urmeze: „Oricine voieşte să vină după mine, să se 
lepede de sine, să-şi ia crucea şi să mă urmeze” (Marcu, 8:34). Aceasta nu 
este declarația negării de sine din atâtea interpretări. Crucea e pedeapsa 
pentru fapte subversive, nu un simbol al abnegatiei. Isus îi prevenea pe cei 
doisprezece că statutul lor, ca întrupare a celor douăsprezece triburi care vor 
reconstitui națiunea israelită şi vor înlătura jugul ocupaţiei, va fi considerat 
pe bună dreptate, de către Roma, un act de trădare, ducând astfel, în mod 
inevitabil, la crucificare. Era o recunoaştere pe care Isus o făcea adesea 
pentru sine însuşi. În repetate rânduri, Isus le-a amintit discipolilor săi ce-l 
aştepta: respingerea, arestarea, tortura şi execuţia (Matei, 16:21, 17:22-23, 
20:18-19; Marcu, 8:31, 9:31, 10:33; Luca, 9:22, 44, 18:32-33). S-ar putea 
sustine ca evanghelistii, care au scris la zeci de ani dupa evenimentele pe 
care le descriau, ştiau că povestea lui Isus se va sfârşi pe crucea de pe 
Golgota, aşa că i-au atribuit aceste preziceri pentru a-i dovedi calitățile de 
profet. Dar simpla însumare a declaraţiilor lui Isus despre inevitabila sa 
capturare şi crucificare arată că frecventele sale profeții privitoare la sine 
însuşi pot fi istorice. In fond, nu e nevoie să fii profet pentru a prezice ce i 
se va întâmpla cuiva care sfidează fie controlul preoţesc asupra Templului, 
fie ocupația romană din Palestina. Drumul care-i aştepta pe Isus şi pe cei 
Doisprezece fusese trasat de multi aspiranți mesianici dinaintea lui. 
Destinația era limpede. 

Astfel se explică de ce Isus a făcut asemenea eforturi pentru a ascunde 
adevărul despre Împărăţia lui Dumnezeu faţă de toată lumea, cu excepţia 
discipolilor lui. Isus recunoştea că noua ordine mondială pe care o imagina 
era atât de radicală, atât de periculoasă, atât de revoluţionară, încât singura 
reacţie fata de ea care se putea imagina din partea Romei avea să fie 
arestarea şi executarea tuturor pentru activităţi subversive. Prin urmare, a 
hotărât în mod conştient să îmbrace Împărăţia lui Dumnezeu în parabole 
absconse şi enigmatice, aproape imposibil de înțeles. „Vouă vă e dat să ştiţi 
tainele Împărăției lui Dumnezeu”, le spune Isus discipolilor, „dar pentru cei 


din afară, totul se face în pilde, ca Uitându-se cu ochii să nu vază şi auzind 
cu urechile să nu înțeleagă” (Marcu, 4:11—12). 

Ce anume este, atunci, Împărăţia lui Dumnezeu în învăţăturile lui Isus? 
Este, în acelaşi timp, ospatul vesel de nuntă din sala regelui, şi carnagiul de 
pe străzile din afara palatului. Este o comoară ascunsă pe un câmp; vindeti 
tot ce aveţi şi cumpăraţi câmpul acela (Matei, 13:44). Este o perlă vârâtă 
într-o scoică; sacrificați totul pentru a căuta acea scoică (Matei, 13:45). Este 
un bob de muştar — cea mai mică dintre toate semințele — îngropat în 
pământ. Într-o zi, curând, va creşte din el un copac maiestuos, iar păsările 
îşi vor face cuib în ramurile lui (Matei, 13:31—32). Este un năvod tras din 
mare, plin cu peşti, atât buni cât şi răi; cei buni vor fi păstraţi, cei răi 
aruncaţi (Matei, 13:47). Este o pajişte pe care cresc atât grâne, cât şi 
buruieni. Când vine culegătorul, va culege grâul. Dar buruienile le va 
strânge laolaltă şi le va azvarli în foc (Matei, 13:24-30). Iar culegătorul e 
aproape. Voia lui Dumnezeu se va împlini pe Pământ, precum şi în cer. 

Prin urmare, luati-va mâna de pe plug şi nu mai priviţi înapoi, lasati-1 pe 
morți să-şi îngroape morții, lăsaţi-vă în urmă soțul şi soția, fraţii, surorile şi 
copiii, şi pregătiţi-vă să primiţi Împărăţia lui Dumnezeu. „Deja, securea e 
pregătită la rădăcina copacului.” 

Desigur, niciuna dintre afirmaţiile lui Isus despre sensurile şi implicațiile 
Împărăției lui Dumnezeu n-avea să-l apere de arestare şi crucificare. 
Asertiunea lui Isus că actuala ordine urma să fie răsturnată, că cei bogaţi şi 
puternici vor ajunge săraci şi slabi, că cele douăsprezece triburi ale lui Israel 
vor fi reconstituite curând într-o singură națiune şi că Dumnezeu va deveni 
din nou unicul cârmuitor din Ierusalim — niciuna dintre aceste declaraţii 
provocatoare n-ar fi fost bine primită în Templu, unde domnea arhiereul, 
sau în Fortăreața Antonia, unde guverna Roma. La urma urmei, dacă 
Împărăţia lui Dumnezeu, aşa cum o prezenta Isus, era de fapt o împărăție 
reală, fizică, atunci ea nu avea nevoie şi de un rege la fel de fizic şi real? 
Nu-şi revendica Isus pentru sine acel titlu de rege? Fiecăruia dintre cei 
doisprezece apostoli ai săi îi promitea câte un tron. Nu avea în vedere şi un 
tron pentru el însuşi? 

Categoric, Isus n-a prezentat niciun fel de date concrete despre noua 
ordine mondială pe care o imagina (deşi nici vreun alt pretendent regal al 
acelor vremuri n-a făcut-o). În invatamintele lui Isus despre Împărăţia lui 
Dumnezeu nu există programe practice, agende detaliate, recomandări 
politice sau economice concrete. Nu pare să-l fi interesat deloc expunerea 


modului cum avea să funcționeze efectiv domnia lui Dumnezeu pe Pământ. 
Numai Dumnezeu singur putea hotărî asta. Dar nu încape nicio îndoială că 
Isus avea o imagine clară a propriului său rol în Împărăţia lui Dumnezeu: 

„Dacă eu scot afară dracii cu Duhul lui Dumnezeu, atunci Împărăţia lui 
Dumnezeu a venit peste voi”. 

Prezenţa Împărăției lui Dumnezeu îl împuternicise pe Isus să vindece 
bolnavii şi posedaţii. Dar, în acelaşi timp, tămăduirile şi exorcizarile 
înfăptuite de Isus erau cele care duceau la îndeplinire Împărăţia lui 
Dumnezeu. Cu alte cuvinte, era o relație simbiotică. Ca agent al lui 
Dumnezeu pe Pământ — cel care folosea Duhul lui Dumnezeu — Isus 
însuşi aducea cu sine Împărăţia lui Dumnezeu şi instaura autoritatea 
Domnului, prin acţiunile sale miraculoase. Era, efectiv, Împărăţia lui 
Dumnezeu personificată. Cine altul ar fi putut să stea pe tronul lui 
Dumnezeu? 

Nu e de mirare, aşadar, că la sfârşitul vieţii sale, când stătea bătut şi 
însângerat în faţa lui Pontius Pilat, pentru a răspunde acuzațiilor ce 1 se 
aduceau, lui Isus 1 s-a pus doar o singură întrebare. Era unica întrebare care 
conta, unica întrebare pentru care ar fi fost adus în faţa guvernatorului 
roman ca să-i răspundă, înainte de a fi trimis pe cruce, ca să-şi primească 
pedeapsa standard pentru toţi rebelii şi insurectionistil. 

„Eşti Regele Iudeilor?” 


Capitolul 11 Dar voi cine Ziceti că sunt? 


Au trecut doi ani, mai mult sau mai putin, de cand Isus din Nazaret s-a 
întâlnit prima oară cu Ioan Botezătorul, pe malul Iordanului. În acel timp, 
Isus nu numai că a transmis mesajul mentorului său despre Împărăţia lui 
Dumnezeu; l-a şi extins, într-o mişcare de eliberare națională pentru cei 
asupriti şi oprimati — o mişcare fundamentată pe promisiunea că 
Dumnezeu va interveni curând în ajutorul celor săraci şi umili, că va 
spulbera puterea romană la fel cum nimicise oastea faraonului, cu atât de 
mult timp în urmă, şi va elibera Templul din mâinile ipocritilor care-l 
controlau. Mişcarea lui Isus a atras în jurul lui un corp de discipoli zelosi, 
dintre care doisprezece au primit autoritatea de a-i predica ei înşişi mesajul. 
În toate oraşele şi satele în care intrau, în diversele aşezări şi zone rurale, se 
adunau mulțimi numeroase pentru a-i asculta pe Isus şi discipolii lui 
predicând şi pentru a lua parte la vindecările şi exorcismele gratuite pe care 
aceştia le ofereau celor ce aveau nevoie de ajutor. 

În pofida relativului lor succes, discipolii lui Isus şi-au restrâns 
activitățile, în cea mai mare parte, prin provinciile nordice din Galileea, 
Fenicia şi Gaulanitis, având înţelepciunea de a rămâne departe de Iudeea şi 
sediul ocupaţiei romane de la Ierusalim. Au parcurs un drum ocolit prin 
regiunile rurale din Galileea, evitând complet oraşele regale Sepphoris şi 
Tiberias, ca să nu se confrunte cu forţele tetrarhului. Deşi s-au apropiat de 
porturile prospere Tyr şi Sidon, s-au abținut să între efectiv şi în ele. Au 
mers pe la marginea Decapolisului, dar au evitat cu stricteţe oraşele greceşti 
şi populaţiile păgâne din ele. În locul aşezărilor bogate din zonă, Isus şi-a 
focalizat atenția asupra satelor mai sărace, ca Nazaret, Capernaum, 
Bethsaida şi Nain, unde promisiunea lui despre o nouă ordine a lumii era 
primită cu insufletire, precum şi prin oraşele de coastă care înconjoară 
Marea Galileei, mai putin Tiberias, desigur, unde se afla tronul lui Irod 
Antipa. 

După doi ani, vestea despre Isus şi grupul celor care-l urmau a ajuns în 
sfârşit şi la curtea lui Antipa. Desigur, Isus nu se sfiise să-l condamne pe 
„acel Vulpoi” care revendica tetrarhia Galileei şi a Pereei, nici nu încetase 
să-şi reverse disprețul asupra scribilor şi preoţilor 1pocriti — acel „neam de 
vipere” — despre care susţinea că, în viitoarea Împărăţie a lui Dumnezeu, 
aveau să fie înlocuiți de prostituate şi perceptorii de taxe. Nu numai că-i 
vindecase pe toți aceia izgoniți de Templu ca păcătoşi aflaţi dincolo de orice 


salvare, dar îi absolvise şi de păcate, făcând astfel ca toată instituția 
preoțească şi ritualurile sale costisitoare şi exclusiviste să devină irelevante. 
Vindecările şi exorcismele lui au atras mulțimi mult prea mari pentru ca 
tetrarhul din Tiberias să le ignore, deşi, cel puţin pentru moment, masele 
capricioase păreau mai putin interesate de învăţăturile lui Isus decât de 
„scamatoriile” lui — într-atât încât, atunci când au continuat să ceară semne 
pentru a-i putea crede mesajul, Isus a părut în sfârşit să se sature. „Neam 
viclean şi preacurvar cere semn, dar semn nu 1 se va da, fără numai semnul 
lui Iona prorocul” (Matei, 12:38). 

Toată această activitate i-a făcut pe sicofanţii de la curtea lui Antipa sa 
înşire tot felul de presupuneri despre identitatea acelui predicator galileean. 
Unii îl considerau Ilie renăscut, sau poate unul dintre ceilalți ,,profeti din 
vechime”. O asemenea concluzie nu este complet nerezonabilă. Ilie, care 
trăise în regiunile nordice ale Israelului în secolul al IX-lea î.e.n., era 
paradigma profetului făcător de minuni. Războinic temut al lui Iahve şi care 
nu accepta niciun compromis, Ilie se luptase să smulgă cultul zeului 
canaanit Baal dintre evrei. „Câtă vreme veţi umbla schiopatand de 
amândouă picioarele?” a întrebat Ilie poporul. „Dacă Domnul este 
Dumnezeu, umblati după el, iar dacă este Baal, atunci umblati după el!” 
(Cartea întâi a Regilor, 18:21). 

Pentru a dovedi superioritatea lui Iahve, Ilie a provocat patru sute 
cincizeci de preoți ai lui Baal la o întrecere. Aveau să pregătească două 
altare, fiecare cu câte un taur pus pe un stâlp de lemn. Preoţii urmau să se 
roage lui Baal să trimită foc pentru a consuma ofranda, câtă vreme Ilie avea 
să 1 se roage lui lahve. 

Preoţii lui Baal s-au rugat zi şi noapte. Au strigat şi s-au tăiat cu spadele 
si lancile, până s-au umplut de sânge. Tipau, implorau şi-l conjurau pe Baal 
să aducă focul, dar nu se întâmpla nimic. 

Atunci, Ie a turnat douăsprezece urcioare de apă pe rugul lui, a facut un 
pas înapoi şi l-a chemat pe Dumnezeul lui Avraam, Isaac şi Israel să-şi arate 
puterea. Numaidecât din cer s-a prăbuşit un glob mare de foc şi a devorat 
taurul, lemnul, pietrele, praful de pe pământ şi băltoacele de apă din jurul 
jertfei. Când evreii au văzut lucrarea lui Iahve, au căzut în genunchi şi l-au 
adorat ca fiind Dumnezeu. Ilie însă nu terminase. I-a capturat pe cei patru 
sute cincizeci de preoţi ai lui Baal, i-a dus cu forţa în valea Waki Kişon şi, 
conform scripturilor, i-a măcelărit până la ultimul, cu mâinile lui, căci era 


„înfierbântat cu mare râvnă pentru Domnul Dumnezeu Savaot” (Cartea întâi 
a Regilor, 18:20-40, 19:10). 

Atât de mare era credinţa lui Ile, încât nu a fost lăsat să moară, ci s-a 
ridicat la cer, într-un vârtej de vânt, ca să şadă lângă tronul lui Dumnezeu 
(Cartea a doua a Regilor, 2:11). Întoarcerea lui la sfârşitul timpului, când 
urma să adune laolaltă cele douăsprezece triburi ale lui Israel şi să le ducă 
în era mesianică, a fost prezisă de profetul Maleahi: „lată că eu vă trimit pe 
Ihe prorocul, până a nu sosi ziua Domnului cea mare şi înfricoşată. El va 
îndupleca inima părinților către fii şi inima fiilor către părinţii lor, ca să nu 
viu şi să lovesc pământul cu prăpăd” (Maleahi, 4:6-6). 

Profetia lui Maleahi explică de ce curtenii din Tiberias vad în Isus 
reîncarnarea profetului cvintesential al lui Israel de la sfârşitul timpului. 
Isus a făcut foarte putin pentru a descuraja asemenea comparații, asumandu- 
şi in mod conştient simbolurile profetului Ilie — misionariatul itinerant, 
chemarea peremptorie a discipolilor, misiunea de a reconstitui cele 
douăsprezece triburi, menţinerea strictă în regiunile nordice ale Israelului, 
precum şi semnele şi minunile pe care le săvârşea oriunde se ducea. 

Antipa, însă, nu este deloc convins de murmurele curtenilor. El crede ca 
predicatorul din Nazaret nu este Ilie, ci Ioan Botezătorul, pe care l-a omorât, 
revenit din morți. Orbit de vinovăție după execuţia lui loan, Antipa nu poate 
concepe adevărata identitate a lui Isus (Matei, 14:1-2; Marcu, 6:14-16; 
Luca, 9:7-9). 

Între timp, Isus şi discipolii lui îşi continuă încet drumul spre Iudeea şi 
Ierusalim. Lăsând în urmă satul Bethsaida, unde, conform Evangheliei după 
Marcu, Isus a hrănit cinci mii de oameni doar cu cinci pâini şi doi peşti 
(Marcu, 6:30-44), discipolii încep să călătorească pe lângă Caesarea 
Philipi, un oraş roman aflat la nord de Marea Galileei, care serveşte ca sediu 
al tetrarhiei celuilalt fiu al lui Irod cel Mare, Filip. In timp ce merg, Isus îi 
întreabă într-o doară pe cei care-l urmează: 

— Cine spun oamenii că sunt eu? 

Răspunsul discipolilor reflectă speculațiile din Tiberias: 

— Unii spun că eşti loan Botezătorul. Alţii spun că Ilie. Iar alții spun ca 
eşti Ieremia sau altul dintre profeti, reînviat din morți. 

Isus se opreşte şi se întoarce spre discipolii lui: 

— Dar voi cine ziceti că sunt? 

Îi revine lui Simon Petru, conducătorul nominal al celor Doisprezece, să 
răspundă în numele celorlalți. 


— Tu eşti Mesia, spune Petru, sugerând in această conjunctură fatidica 
din evanghelie misterul pe care tetrarhul din Tiberias n-avea cum să-l 
înţeleagă (Matei, 16:13-16; Marcu, 8:27—29; Luca, 9:18—20). 

Şase zile mai târziu, Isus îi ia pe Petru şi pe frații Iacov şi loan — fiii lui 
Zevedeu — pe un munte înalt, unde se transformă miraculos sub ochii lor. 
„ȘI veşmintele lui s-au făcut strălucitoare, prea albe ca omătul, cum nălbitor 
nu poate nălbi la fel, pe lume”, scrie Marcu (9:3). Dintr-odată, Ilie, profetul 
şi precursorul lui Mesia, apare pe munte. Cu el este şi Moise, marele 
liberator şi legiuitor al lui Israel, omul care a sfărâmat lanţurile evreilor şi a 
adus poporul lui Dumnezeu înapoi pe Tărâmul Fagaduintei. 

Prezenţa lui Ilie pe munte a fost deja pregătită de speculațiile din Tiberias 
şi de comentariile discipolilor, la Caesarea Philippi. Apariţia lui Moise, 
însă, este cu totul altceva. Paralelele dintre aşa-numita poveste a schimbării 
la fata şi relatarea din Exod despre felul cum a primit Moise legile pe 
Muntele Sinai sar în ochi. Şi Moise şi-a luat trei însoțitori cu el pe munte — 
Aaron, Nadab şi Abihu — şi a fost la rândul lui transformat de acea 
experiență. Totuşi, pe câtă vreme transformarea lui. Moise era rezultatul 
intrării lui în contact cu strălucirea lui Dumnezeu, Isus este transformat de 
propria lui strălucire. Într-adevăr, scena este descrisă într-un asemenea mod, 
încât Moise şi Ilie — Legea şi Profeţii — apar clar ca simpli subordonați ai 
lui Isus. 

Discipolu sunt infricosati de viziune — şi pe bună dreptate. Petru 
încearcă să risipească teama, oferindu-se să construiască trei corturi în acel 
loc: unul pentru Isus, unul pentru Ilie şi unul pentru Moise. În timp ce 
vorbeşte, un nor învăluie muntele — la fel cum se întâmplase cu secole în 
urmă, pe Muntele Sinai — şi un glas dinăuntrul lui repetă cuvintele rostite 
din cer în ziua când Isus şi-a început misionariatul, pe malurile Iordanului: 
„Acesta este fiul meu cel Iubit. Ascultati-L”, spune Dumnezeu, atribuindu-i 
lui Isus acelaşi titlu (,,ho Agapitos“ „cel Iubit”) pe care 1-l dăduse şi Regelui 
David. Astfel, ceea ce curtea lui Antipa nu putea să conceapă, iar Simon 
Petru putea doar să deducă, este acum confirmat în sens divin, de un glas 
care răsună din nori, pe vârful muntelui: Isus din Nazaret este uns ca mesia, 
Regele Iudeilor (Matei, 17:1-8; Marcu, 9:2—8; Luca, 9:28—36). 

Ceea ce face ca aceste trei scene vizibil legate între ele să fie atât de 
semnificative este faptul că, până în acest moment al misionariatului lui 
Isus, mai ales aşa cum a fost prezentat în cea mai veche evanghelie, a lui 
Marcu, Isus n-a făcut niciun fel de declarație despre identitatea lui 


mesianică. Ba chiar a încercat în repetate rânduri să ascundă orice aspirații 
mesianice pe care le-ar fi putut avea sau nu. El îi reduce la tăcere pe 
demonii care-l recunosc (Marcu, 1:23-25, 34, 3:11-12). Îi pune pe cei pe 
care-i vindecă să jure că vor păstra secretul (Marcu, 1:43-45, 5:40-43, 
7:32-36, 8:22—26). Se învăluieşte în parabole de neînțeles şi face tot ce 
poate pentru a-şi ascunde identitatea şi misiunea de mulțimile care se adună 
în jurul lui (Marcu, 7:24). În repetate rânduri, Isus respinge, evită, ocoleşte 
ŞI, uneori, chiar neagă explicit titlul de mesia pe care 1-l atribuie alții. 

Există un termen pentru acest fenomen straniu, care-şi are originile în 
Evanghelia după Marcu, dar poate fi găsit şi prin celelalte evanghelii. Se 
numeşte „secretul mesianic”. 

Unii cred că secretul mesianic este propria invenţie a evanghelistului, că 
e fie un procedeu literar pentru a dezvălui treptat adevărata identitate a lui 
Isus, fie un şiretlic abil pentru a sublinia cât de miraculoasă şi 
convingătoare era prezenţa sa mesianică; în pofida numeroaselor încercări 
de a-şi ascunde identitatea de mulțimi, aceasta pur şi simplu nu putea fi 
ascunsă. „Dar, cu cât le poruncea să nu spună nimănui despre el, cu atât mai 
vârtos ei dădeau în vileag toate minunile făcute” (Marcu, 7:36). 

Totuşi, acest lucru presupune un nivel de aptitudini literare ale 
Evangheliei după Marcu în legătură cu care nu există nicio dovadă 
(Evanghelia după Marcu este scrisă într-o greacă elementară, rudimentară, 
care trădează cultura limitată a autorului). Ideea că secretul mesianic ar 
putea fi modul lui Marcu de a dezvălui treptat identitatea lui Isus contrazice 
asertiunea fundamental teologică lansată de evanghelie din primul moment: 
„Începutul Evangheliei lui Isus Hristos, Fiul lui Dumnezeu” (Marcu, 1:1). 
Totuşi, chiar şi în momentul în care identitatea mesianică a lui Isus este 
dedusă pentru prima oară de către Simon Petru, în dramatica sa confesiune 
de lângă Caesarea Philippi — ba chiar şi când identitatea lui e dezvăluită 
spectaculos de Dumnezeu, pe munte — Isus continuă să le poruncească 
discipolilor lui să păstreze secretul, ordonându-le cu stricteţe să nu spună 
nimănui ceea ce a mărturisit Petru (Marcu, 8:30) şi interzicându-le celor trei 
martori ai schimbării la fata să scoată o vorbă despre ceea ce au văzut 
(Marcu, 9:9). 

Este mult mai probabil ca secretul mesianic să poată fi trasat până la 
personajul istoric Isus, deşi s-ar putea să fi fost înfrumusețat şi reformulat în 
Evanghelia după Marcu, înainte de a fi adoptat la întâmplare şi cu vizibile 
rezerve de către Matei şi Luca. Faptul că secretul mesianic poate avea un 


caracter istoric ne ajută să explicăm de ce succesorii lui Marcu au făcut 
asemenea eforturi pentru a compensa portretizarea de către predecesorul lor 
a unui mesia care pare să nu vrea să aibă nimic de-a face cu titlul. De 
exemplu, câtă vreme relatarea lui Marcu despre mărturisirea lui Simon 
Petru se sfârşeşte fără ca Isus să accepte sau să respingă titlul, doar 
poruncindu-le discipolilor să nu spună nimănui despre el, în relatarea 
aceleiaşi întâmplări de către Matei, care a prins contur douăzeci de ani mai 
târziu, Isus îi răspunde lui Petru cu o confirmare răsunătoare a identității 
sale mesianice: „Fericit esti tu, Simone, fiul lui lona”, exclamă Isus, „că nu 
trup şi sânge ti-au dezvăluit tie aceasta, ci Tatăl meu cel din Ceruri” (Matei, 
16:17). 

La Marcu, momentul miraculos de pe vârful muntelui la sfârşit fără 
niciun comentariu din partea lui Isus, doar cu o reluare a ordinului ferm de a 
nu spune nimănui cele întâmplate. La Matei însă, schimbarea la fata se 
încheie cu un discurs prelungit al lui Isus, în care acesta îl identifică pe loan 
Botezătorul ca fiind Ilie renăscut, astfel revendicandu-si explicit, ca 
succesor al lui Ioan/Ilie, mantia de mesia (Matei, 17:9-13). Si totuşi, în 
pofida acestor dezvoltări apologetice, chiar şi Matei şi Luca încheie atât 
confesiunea lui Petru, cât şi schimbarea la față, cu porunci stricte ale lui 
Isus ca, după cum spune Matei, „să nu spună nimănui că e/ este Hristosul” 
(Matei, 16:20). 

Dacă e adevărat că secretul mesianic poate fi pus pe seama lui Isus ca 
personaj istoric, atunci se prea poate ca aceasta să fie cheia pentru a descifra 
nu cine credea biserica timpurie că era Isus, ci dimpotrivă cine se considera 
Isus însuşi a fi. Evident, o asemenea sarcină nu este deloc uşoară. E extrem 
de dificil, dacă nu chiar imposibil, să ne bazăm pe evanghelii pentru a 
înţelege conştiinţa de sine a lui Isus. Aşa cum am arătat în repetate rânduri, 
evangheliile nu vorbesc despre un om cunoscut ca Isus din Nazaret care a 
trăit cu două mii de ani în urmă; în ele este vorba despre un mesia pe care 
autorii evangheliilor îl considerau o ființă eternă, aşezată de-a dreapta lui 
Dumnezeu. Evreii din secolul I care au scris despre Isus conchisesera deja 
cine era acesta. Ei construiau o argumentatie teologică despre natura şi 
funcţia lui Isus ca fiind Hristos, nu compuneau biografia istorică a unei 
fiinţe omeneşti. 

Totuşi, nu încape nicio îndoială cu privire la tensiunile care există în 
evanghelii între modul cum îl privea biserica timpurie pe Isus şi cum pare 
să se fi privit Isus pe el însuşi. Evident, discipolii care-l urmau l-au 


recunoscut ca mesia, fie în timpul vieții, fie imediat după moarte. Dar nu 
trebuie să uităm că aşteptările mesianice nu erau în niciun caz definite 
uniform in Palestina secolului I. Nici chiar acei evrei care acceptau că Isus 
era mesia nu erau cu toţii de acord cu privire la ceea ce însemna cu adevărat 
termenul. Cand parcurgeau profetiile răspândite prin scripturi, descopereau 
o întreagă gamă de opinii şi viziuni derutante, adeseori contradictorii, cu 
privire la misiunea şi identitatea unui mesia. Acesta avea să fie un profet 
eshatologic care să anunțe Sfârşitul Zilelor (Daniel, 7:13-14; Ieremia, 
31:31-34). Avea să fie un eliberator care să-i izbăvească pe evrei din robie 
(Deuteronomul, 18:15-19; Isaia, 49:1-7). Urma să fie un pretendent regal 
care să reconstituie Regatul lui David (Miheia 5:1—5; Zaharia 9:1—10). 

În Palestina secolului I, aproape fiecare pretendent la titlul de mesia se 
înscria în câte una dintre aceste paradigme mesianice. Ezechia şeful 
tâlharilor, Iuda Galileanul, Simon din Pereea şi Athronges păstorul se 
modelau cu toţii după idealul davidian, la fel ca Menahem şi Simon fiul lui 
Giora, în timpul Războiului Evreiesc. Aceştia erau regi-mesia ale căror 
aspirații regale se defineau clar prin acţiunile lor revoluţionare împotriva 
Romei şi a clienților ei din Ierusalim. Alţii, ca Theudas făcătorul de minuni, 
Egipteanul şi Samariteanul, se declarau mesia-eliberatori după tiparul lui 
Moise, fiecare presupus mesia făgăduind să-şi elibereze adepţii de sub jugul 
ocupației romane prin vreo faptă miraculoasă. Profeţii oraculari, ca loan 
Botezătorul şi omul sfânt Isus ben Anania, poate că nu-şi asumau deschis 
orice ambiţii mesianice, dar prorocirile lor despre Sfârşitul Timpului şi 
apropiata judecată a lui Dumnezeu se conformau clar cu arhetipul de mesia- 
profet care se găseşte atât în Scriptura Ebraică, precum şi în comentariile şi 
tradițiile rabinice cunoscute ca Targum. 

Problema, pentru biserica timpurie, este aceea că Isus nu corespundea 
niciuneia dintre paradigmele mesianice prezentate în Biblia Ebraică, nici nu 
îndeplinea vreo cerință aşteptată de la mesia. Isus vorbea despre sfârşitul 
zilelor, dar acesta nu s-a adeverit, nici chiar după ce romanii au distrus 
Ierusalimul şi au pângărit Templul lui Dumnezeu. A promis că Dumnezeu îi 
va elibera pe evrei din sclavie, dar Dumnezeu n-a făcut aşa ceva. A jurat ca 
cele douăsprezece triburi ale lui Israel vor fi reconstituite, iar națiunea 
refăcută; în schimb, romanii au expropriat Pământul Fagaduintei, i-au 
masacrat locuitorii şi i-au exilat pe supraviețuitori. Împărăţia lui Dumnezeu 
prezisă de Isus n-a apărut niciodată; noua ordine lumească pe care a descris- 
o el n-a prins nicicând contur. Conform standardelor cultului evreiesc şi ale 


Scripturilor Ebraice, Isus a avut tot atâta succes, în aspiraţiile sale 
mesianice, ca oricare altul dintre ceilalți presupuşi mesia. 

Biserica timpurie a recunoscut în mod evident această dilemă şi, după 
cum se va vedea, a luat decizia conştientă de a modifica standardele 
mesianice. A amestecat şi combinat diferitele descrieri ale lui mesia găsite 
in Biblia Ebraică, pentru a crea un candidat care să transceada orice model 
sau aşteptare mesianică anume. N-o fi fost Isus profet, eliberator sau rege 
— dar asta numai fiindcă se ridica mai presus de aceste paradigme 
mesianice simple. După cum dovedea schimbarea la fata, Isus era mai mare 
decât Ilie (profetul), mai mare decât Moise (eliberatorul), mai mare chiar şi 
decât David (regele). 

S-ar putea ca astfel să fi înţeles biserica timpurie identitatea lui Isus. Nu 
la fel pare însă s-o fi înţeles şi Isus însuși. În fond, toată evanghelia dintâi 
nu conţine nici măcar o singură declaraţie mesianică definitivă din partea 
lui Isus, nici măcar la sfârşit, când stă in fata arhiereului Caiafa şi acceptă 
oarecum pasiv titlul pe care ceilalți i-l tot atribuie (Marcu, 14:62). Acelaşi 
lucru este valabil şi pentru materialele din sursa Q timpurii, care de 
asemenea nu contin nicio declarație mesianică a lui Isus. 

Poate că Isus nu voia să-şi asume multiplele aşteptări pe care evreii le 
aveau de la mesia. Poate că respingea complet această denominatie. 
Oricum, rămâne faptul că, mai ales în Evanghelia după Marcu, de fiecare 
dată când cineva încearcă să-i atribuie titlul de mesia — fie un demon, fie 
un solicitant sau unul dintre discipoli, ori chiar Dumnezeu însuşi — Isus îl 
respinge sau, în cel mai bun caz, îl acceptă fără tragere de inimă şi mereu 
evaziv. 

Indiferent cum isi înțelegea Isus misiunea şi identitatea — dacă el însuşi 
se considera mesia sau nu — indiciile din prima evanghelie sugerează că, 
din anumite motive, Isus din Nazaret nu se referea în mod deschis la sine 
însuşi ca mesia. Si, fiindcă tot a venit vorba, nici nu-şi spunea „Fiul lui 
Dumnezeu” — un alt titlu pe care alti par să i-l fi atribuit. (Contrar 
concepțiilor creştine, titlul de „Fiul lui Dumnezeu” nu era o descriere a 
relației filiale dintre Isus şi Dumnezeu, ci mai degrabă desemnarea 
tradițională a regilor Israelului. Numeroase personaje sunt numite „Fiul lui 
Dumnezeu” în Biblie, niciunul mai frecvent decât David, cel mai mare rege 
— Cartea întâi a lui Samuil, 7:14; Psalmi, 2:7, 89:26; Isaia, 42:1). Mai 
degrabă, când trebuia să se refere la sine însuşi, Isus folosea un titlu cu totul 
diferit, atât de enigmatic şi unic încât, secole de-a rândul, cărturarii au 


încercat cu disperare să-şi imagineze ce-ar fi putut să însemne. Isus îşi 
spunea „Fiul Omului”. 

Expresia „Fiul Omului” („ho huios tou anthropou”, în greacă) apare cam 
de optzeci de ori în Noul Testament, şi numai o dată, într-un pasaj cu rol 
strict descriptiv din Faptele Sfinților Apostoli, este rostită de altcineva decât 
Isus. În acel fragment din cartea Faptelor, un adept al lui Isus numit Ştefan 
urmează să fie ucis prin lapidare pentru că l-a proclamat pe Isus ca fiind 
făgăduitul mesia. În timp ce-l înconjoară o mulţime de evrei furioşi, Ştefan 
are brusc o viziune extatică în care priveşte spre cer şi-l vede pe Isus 
învăluit în strălucirea lui Dumnezeu. „lată”, strigă Stefan, aruncandu-si 
braţele în sus, „văd cerurile deschise şi pe Fiul Omului stând de-a dreapta 
lui Dumnezeu!” (7:56). Acestea sunt ultimele cuvinte pe care le rosteşte 
înainte de a începe să-l lovească pietrele. 

Folosirea categoric clişeizată a titlului de către Ştefan este o dovadă că, 
de fapt, creştinii l-au numit pe Isus „Fiul Omului” după moarte. Dar 
prezenţa extrem de rară a termenului în afara evangheliilor, şi faptul că nu 
apare niciodată în epistolele lui Pavel, face improbabilă ipoteza că Fiul 
Omului ar fi fost o expresie hristologica plasmuita de biserica timpurie 
pentru a-l descrie pe Isus. Dimpotrivă, acest titlu, care e atât de ambiguu şi 
atât de rar întâlnit în Scripturile Ebraice, încât nici până azi nu se ştie cu 
certitudine ce înseamnă, e aproape sigur unul pe care Isus singur şi l-a 
atribuit. 

Ar trebui să menţionăm, desigur, că Isus vorbea aramaica, nu greaca, 
ceea ce înseamnă că, dacă expresia „Fiul Omului” poate fi pusă într-adevăr 
pe seama lui, ar fi trebuit să spună „bar enas (a)”, sau poate echivalentul 
său ebraic, „ben adam”, ambele însemnând „fiu al unei fiinţe omeneşti”. 
Cu alte cuvinte, a spune „fiu al omului” în ebraică sau aramaică este totuna 
cu a spune „om”, adică exact sensul în care Biblia Ebraică foloseşte cel mai 
adesea termenul: „Dumnezeu nu este om care să mintă, nici fiu de om ben 
adam ca să se caiasca” (Numerii, 23:19). 

S-ar putea susţine că şi Isus folosea termenul în acelaşi sens — ca pe un 
idiom ebraic/aramaic comun pentru „om”. Acest sens idiomatic este cu 
siguranță prezent în unele dintre cele mai vechi utilizări ale expresiei „Fiul 
Omului” din Q şi Evanghelia lui Marcu: ,,Vulpile au vizuini şi păsările 
cerului cuiburi; dar Fiul Omului adică: „un om ca mine” n-are unde să-şi 
plece capul” (Matei, 8:20; Luca, 9:58). 


„Oricine va spune vreun cuvânt împotriva Fiului Omului adică, 
«împotriva unui om ca mine» 1 se va ierta. Dar celui ce va huli împotriva 
Sfântului Duh nu i se va ierta” (Luca: 12:10), „nici în veacul acesta, nici în 
cel ce va să fie“ (Matei, 12:32). 

Unii au susținut chiar că Isus folosea în mod deliberat această expresie ca 
să-şi accentueze umanitatea, că pentru el era un mod de a spune: „Sunt o 
ființă omenească bar enag”. Totuşi, o asemenea explicaţie se bazează pe 
supoziţia că oamenii din vremea lui Isus aveau nevoie să li se aducă aminte 
ca, de fapt, el era o „ființă umană”, ca şi cum asupra acestui lucru ar fi putut 
plana vreun dubiu. În niciun caz, nu putea fi vorba de aşa ceva. Creştinii 
moderni îl pot considera pe Isus întruparea lui Dumnezeu, dar o asemenea 
concepție despre mesia e o anatemă din perspectiva celor cinci mii de ani de 
teologie, gândire şi scripturi evreieşti. Ideea că ascultătorii lui Isus ar fi avut 
nevoie să li se reamintească încontinuu că era „doar un om” este pur şi 
simplu lipsita de orice sens. 

Oricum, câtă vreme expresia aramaică, in forma ei nedefinită („bar 
enaş ”, mai degrabă decât forma definită ,, bar enasa”’) poate fi tradusă atât 
ca „un fiu de om” sau doar „om”, versiunea grecească „ho huios tou 
anthropou“ nu poate însemna decât „fiul omului”. Diferenţa dintre greacă şi 
aramaică e semnificativă şi e puţin probabil să fie rezultatul unei traduceri 
defectuoase de către evanghelişti. Folosind forma definită a sintagmei, Isus 
o utiliza într-un mod nou şi fără precedent: ca titlu, nu ca idiom. Mai simplu 
spus, Isus nu-şi spunea „un fiu de om”, ci se numea pe sine Fiul Omului. 

Folosirea insistentă a acestei formule criptice de către Isus trebuie să fi 
fost complet nouă pentru auditoriul lui. Adeseori se presupune că, atunci 
când Isus vorbea despre sine însuşi ca Fiul Omului, evreii ştiau ce voia să 
spună. De fapt, nu ştiau. Evreii de pe vremea lui Isus nu aveau nicio 
concepție unificată despre „fiul omului”. Nu că expresia le-ar fi fost 
nefamiliară, ceea ce-ar fi declanşat imediat o întreagă gamă de imagini din 
cărțile lui lezechiel sau Daniel, ori din Psalmi. Important este că n-ar fi 
recunoscut-o ca pe un titlu, aşa cum ar fi făcut, eventual, cu formula Fiul lui 
Dumnezeu. 

Si Isus trebuie să fi apelat la Scripturile Ebraice pentru a-şi forma o 
imagine a Fiului Omului ca individ distinct, nu doar ca un sinonim pentru 
„om”. Ar fi putut folosi cartea lui Iezechiel, în care profetul este numit „fiu 
de om” de aproape nouăzeci de ori: „Dumnezeu îmi zise: «Fiul omului ben 
adam! Scoală-te în picioare ca să vorbesc cu tine!» (lezechiel, 2:1). Totuşi, 


dacă există un lucru asupra căruia cercetătorii cad de acord, este acela că 
principala sursă a interpretării speciale a sintagmei de către Isus provine din 
cartea lui Daniel. 

Scrisă în timpul domniei regelui seleucid Antiochos Epiphanes (175 î.e.n. 
-164 î.e.n.) — regele care se credea zeu —, cartea lui Daniel consemnează o 
serie de viziuni apocaliptice pe care profetul susține că le-a avut în timp ce 
lucra ca ghicitor la curtea din Babilon. Într-una dintre aceste viziuni, Daniel 
vede patru fiare monstruoase ridicându-se dintr-o mare întinsă — fiecare 
fiară reprezentând câte una dintre cele patru mari împărății: Babilon, Persia, 
Media şi regatul grecesc al lui Antiochos. Cele patru fiare pornesc libere pe 
pământ, pentru a devasta şi a nimici oraşele oamenilor. În toiul uciderilor şi 
al distrugerilor, Daniel îl vede pe cel descris de el ca „Cel vechi de zile” 
(Dumnezeu) stând pe un tron din flăcări, cu hainele albe ca zăpada şi părul 
de pe cap ca lâna cea mai pură. „Mu şi mii îl slujeau, şi zeci de zeci de mii 
stăteau gata înaintea lui”, scrie Daniel. Cel vechi de zile judecă fiarele, pe 
unele ucigându-le şi arzându-le cu foc, altora luându-le puterea şi 
autoritatea. Apoi, în timp ce Daniel priveşte cu uimire spectacolul, vede 
cum „prin norii cerului venea cineva ca Fiul Omului bar enag”. „ŞI a ajuns 
până la Cel vechi de zile, şi a fost dus înaintea lui”, scrie el despre acest 
personaj misterios. 

„ȘI lui 1 s-a dat stăpânirea, slava şi împărăţia, ca toate popoarele, 
neamurile şi limbile lui să-i slujească. Stăpânirea lui este veşnică, stăpânire 
care nu va trece, iar împărăţia lui nu va fi nimicită” (Daniel, 7:1-14). Astfel, 
cel „ca Fiul Omului”, prin care Daniel pare să se refere la un individ anume, 
primeşte suveranitatea peste Pământ şi i se acordă puterea şi autoritatea de a 
domni peste toate naţiunile şi toate popoarele, ca rege. 

Cărțile lui Daniel şi lezechiel nu sunt singurele care folosesc formula „fiu 
al omului” cu referire la o persoană concretă. Expresia apare cam la fel în A 
patra carte a lui Ezdra şi Prima carte a lui Enoh (apocrife), şi anume în 
secțiunea de parabole a lui Enoh, numită popular ,,Asemanarile” 
„Comparaţiile” (Enoh 1, 37-72). În „Asemănări”, Enoh are o viziune în 
care priveşte în sus spre cer şi vede o persoană pe care o descrie ca „fiul 
omului căruia îi aparține dreptatea”. El numeşte acest personaj „Alesul” şi 
sugerează că a fost numit de Dumnezeu, încă dinaintea creațiunii, să se 
coboare pe Pământ şi să judece omenirea din partea lui Dumnezeu. I se va 
acorda putere şi domnie eternă peste Pământ şi-i va judeca aprig pe regii din 
această lume. Cei bogaţi şi puternici îi vor cere milă, dar nici urmă de milă 


nu li se va arăta. La sfârşitul fragmentului, cititorul descoperă că acest fiu al 
omului este Enoh însuşi. 

În Cartea a patra a lui Ezdra, personajul „fiu al omului” iese din mare, 
zburând pe „norii cerului”. La fel ca în cărțile lui Daniel şi Enoh, fiul 
omului de la Ezdra vine şi el să-i judece pe cei răi. Însărcinat să reconstituie 
cele douăsprezece triburi ale lui Israel, îşi va aduna forțele pe Muntele Sion 
şi va distruge armatele oamenilor. Dar, deşi pare „cam ca un om la 
înfăţişare”, judecătorul apocaliptic al lui Ezdra nu este un muritor de rând. 
Evanghelia lui Matei în special, care a fost scrisă cam în aceeaşi perioadă 
cu „Asemănările” şi Cartea a patra a lui Ezdra, pare să fi împrumutat mult 
din imageria lor, inclusiv „tronul strălucitor” pe care va sta Fiul Omului la 
sfârşitul timpului (Matei, 19:29; Enoh 1,62:5) şi „cuptorul cu foc” în care-i 
va arunca pe toţi răufăcătorii (Matei 13:41-42; Enoh 1, 54:3-6) — niciuna 
dintre aceste expresii nu apare altundeva în Noul Testament. Dar nu există 
nicio posibilitate ca Isus din Nazaret, care a murit cu peste şaizeci de ani 
înainte de a se fi scris „Asemănările” şi Cartea a patra a lui Enoh, să fi fost 
influenţat de oricare dintre ele. Astfel, dacă imaginea descrisă de Enoh şi 
Ezdra, a unui fiu etern al omului ales de Dumnezeu încă de la începutul 
timpului pentru a judeca omenirea şi a domni pe Pământ în numele lui 
Dumnezeu, este în cele din urmă transpusă asupra lui Isus (într-o asemenea 
măsură încât, la vremea când Ioan îşi scrie evanghelia, Fiul Omului să fie 
un personaj pur divin — /ogos-ul — foarte asemănător cu omul primordial 
din Cartea a patra a lui Ezdra), Isus însuşi nu l-ar fi putut înţelege pe Fiul 
Omului în acelaşi fel. 

Dacă acceptăm opinia generală că principala sursă, dacă nu singura, a 
conceptului de Fiu al Omului, adoptat de Isus, a fost cea din cartea lui 
Daniel, atunci ar trebui să privim acel pasaj din evanghelii în care folosirea 
titlului de către Isus o reproduce cel mai îndeaproape pe a lui Daniel, în 
scopul de a descoperi ce-ar fi putut înţelege Isus prin sintagma respectivă. 
Întâmplător, această referire anume la fiul omului, care se produce spre 
sfârşitul vieţii lui Isus, este una despre care majoritatea cercetătorilor sunt 
de acord că e autentică şi-i poate aparține personajului istoric Isus. 

Conform evangheliilor, Isus a fost adus în fata Sanhedrinului pentru a 
răspunde acuzațiilor formulate împotriva lui. În timp ce marii preoţi, 
bătrânii şi scribii aruncă pe rând acuzaţii asupra lui Isus, acesta stă 
nepăsător, tăcut şi fără nicio reacţie. În cele din urmă, arhiereul Caiafa se 
ridică în — picioare şi-l întreabă pe Isus în mod direct: 


— Eşti Mesia? 

Aici, în finalul călătoriei care a început pe malurile sacre ale Iordanului, 
secretul mesianic este în sfârşit înlăturat şi pare să se dezvăluie adevărata 
natură a lui Isus. 

— Eu sunt, răspunde el. 

Imediat însă, această afirmaţie a lui Isus, cea mai clară şi mai concisă cu 
privire la identitatea lui mesianică, este perturbată de o frază extatică, 
împrumutată direct din cartea lui Daniel, care seamănă din nou confuzia 
peste toate: ,,... şi veţi vedea pe Fiul Omului şezând de-a dreapta puterii şi 
viind cu norii cerului” (Marcu, 14:62). 

Prima jumătate a răspunsului dat de Isus arhiereului este o aluzie la 
Psalmi, în care Dumnezeu îi promite Regelui David că va sta aşezat în 
dreapta lui, „până voi pune pe vrăjmaşii tăi aşternut pentru picioarele tale” 
(Psalmi, 110:1). Dar expresia „pe norii cerului venea cineva” este o referire 
directă la fiul omului din viziunea lui Daniel (Daniel, 7:13). 

Nu este prima oară când Isus transformă referirea cuiva la el ca fiind 
mesia într-o diatribă despre Fiul Omului. După mărturisirea lui Petru de 
lângă Caesarea Philippi, Isus îi cere mai întâi să tacă, iar în continuare 
descrie felul cum Fiul Omului trebuie să sufere şi să fie respins, înainte de a 
fi ucis, pentru a învia după trei zile (Marcu, 8:31). Ulterior schimbării la 
fata, Isus îi pune pe discipoli să jure că vor păstra secretul, dar numai pana 
după ce „Fiul Omului va învia din morţi” (Marcu, 9:9). În ambele cazuri, e 
clar că această concepție a lui Isus despre Fiul Omului trebuie să aibă 
întâietate fată de afirmarea identității lui mesianice de către alții. Chiar şi la 
sfârşitul vieţii, când stă în fata acuzatorilor, e dispus să accepte titlul generic 
de mesia numai dacă acesta poate fi făcut să corespundă cu interpretarea lui 
specifică, în sensul cărții lui Daniel, privindu-l pe Fiul Omului. 

Aşadar, cheia pentru a descoperi secretul mesianic şi, prin urmare, 
propria concepţie de sine a lui Isus, se găseşte în interpretarea lui unică a 
imaginii „cineva ca un fiu al omului” din Daniel. Şi aici ne putem apropia 
cel mai mult de a descoperi cine considera Isus că era el. Căci, câtă vreme 
curiosul personaj „fiu al omului” din Daniel nu este niciodată identificat 
explicit ca mesia, totuşi el e numit, clar şi fără ambiguitati, rege — cel care 
va domni în numele lui Dumnezeu peste toate popoarele Pământului. S-ar 
putea ca la asta să se refere Isus, când îşi atribuie straniul titlu de „Fiul 
Omului”? Se declară rege? 


Categoric, Isus vorbeşte pe larg despre Fiul Omului, şi adeseori în 
termeni contradictorii. Este puternic (Marcu, 14:62), dar şi suferă (Marcu, 
13:26). E prezent pe Pământ (Marcu, 2:10), dar va veni în viitor (Marcu, 
8:38). Va fi respins de oameni (Marcu, 10:33), dar îi va judeca (Marcu, 
14:62). Este atât stăpân (Marcu, 8:38), cât şi servitor (Marcu, 10:45). Dar 
ceea ce, la prima vedere, pare o serie de afirmaţii contradictorii corespunde 
întru totul, de fapt, cu felul în care Isus descrie Împărăţia lui Dumnezeu. 
Într-adevăr, cele două idei — Fiul Omului şi Împărăţia lui Dumnezeu — 
sunt adeseori asociate în evanghelii, ca şi cum ar reprezenta unul şi acelaşi 
concept. Amândouă sunt descrise în termeni surprinzător de similari şi, 
ocazional, sunt prezentate ca interşanjabile, ca atunci când Evanghelia lui 
Matei schimbă celebrul verset din Marcu 9:1 — „Adevăr grăiesc vouă ca 
sunt unii dintre cei ce stau aici care nu vor gusta moartea până ce nu vor 
vedea Împărăţia lui Dumnezeu venind întru putere” — în: „Adevăr graiesc 
vouă: sunt unii din cei ce stau aici, care nu vor gusta moartea, până ce nu 
vor vedea pe Fiul Omului viind întru împărăția sa“ (Matei, 16:28). 

Înlocuind un termen cu celălalt, Matei dă de înţeles că împărăţia care îi 
aparţine Fiului Omului este una şi aceeaşi cu Împărăţia lui Dumnezeu. Şi, 
din moment ce Împărăţia lui Dumnezeu este clădită pe baza unei răsturnări 
complete a ordinii actuale, în care săracii se imbogatesc, iar cei umili devin 
puternici, ce rege ar fi mai potrivit să o conducă, în numele lui Dumnezeu, 
decât cel care întrupează el însuşi noua ordine socială, inversată? Un rege- 
țăran. Un rege care nu are unde să-şi rezeme capul. Un rege care a venit să 
slujească, nu să fie slujit. Un rege călare pe un asin. 

Când Isus se autodefineşte ca Fiul Omului, folosind descrierea din Daniel 
ca titlu, el face o declaraţie clară despre felul cum îşi priveşte identitatea şi 
misiunea. Se asociază pe sine cu paradigma vechiului mesia davidian, 
regele care va domni peste Pământ în numele lui Dumnezeu, care va aduna 
cele douăsprezece triburi ale lui Israel (în cazul lui Isus, prin intermediul 
celor doisprezece apostoli, care vor sta pe „douăsprezece tronuri”) şi va 
reface vechea măreție a naţiunii israelite. Isus îşi revendică aceeaşi poziție 
ca a Regelui David, „de-a dreapta Puterii”. Pe scurt, se declară rege. 
Afirmă, deşi într-un mod deliberat criptic, că rolul lui nu este doar acela de 
a aduce Împărăţia lui Dumnezeu prin acţiunile sale mesianice, ci şi de a 
conduce acea împărăție în numele lui Dumnezeu. 

Recunoscând pericolul evident al ambițiilor sale regesti şi dorind să evite, 
în măsura posibilului, soarta celorlalți care îndrăzniseră să-şi revendice 


titlul, Isus încearcă să restrângă toate declaraţiile despre el ca mesia, 
alegând în schimb titlul mai ambiguu, mai puţin vizibil încărcat semantic, 
de „Fiul Omului”. Secretul mesianic a luat naştere tocmai din tensiunea 
ivită între dorinţa lui Isus de a-şi promova identitatea de fiu al omului peste 
titlul mesianic atribuit de cei ce-l urmează. 

Indiferent de felul în care se vedea Isus pe sine însuşi, rămâne faptul că 
n-a putut niciodată să instaureze împărăţia lui Dumnezeu. Pentru biserica 
timpurie, alegerea era clară: fie Isus nu era decât un alt mesia ratat, fie ceea 
ce aşteptau de la mesia evreii din vremea lui Isus era greşit şi avea nevoie 
de ajustări. Pentru cei ce intrau în a doua categorie, imageria apocaliptică 
din Cartea întâi a lui Enoh şi Cartea a patra a lui Ezdra, ambele scrise la 
mult timp după moartea lui Isus, netezeau un drum înainte, permiţând 
bisericii timpurii să înlocuiască felul cum Isus se considera pe sine ca rege 
şi mesia cu o nouă paradigmă, ulterioară Revoltei Evreieşti, a unui mesia 
sub formă de Fiu al Omului preexistent, predeterminat, ceresc şi divin, unul 
a cărui ,,imparatie” nu era din aceasta lume. 

Dar împărăţia lui Isus — Împărăţia lui Dumnezeu — făcea parte foarte 
mult din această lume. Şi, chiar dacă ideea că un ţăran galilean sărac îşi 
revendica pentru sine titlul de rege poate părea rizibilă, ca nu este mai 
absurdă decât ambițiile regeşti ale celorlalți mesia de după Isus: Iuda 
Galileanul, Menahem, Simon fiul lui Giora, Simon fiul lui Kochba şi alții. 
Asemenea lor, Isus nu-şi întemeia revendicările regale pe putere sau 
bogăție. La fel ca ei, nici Isus nu avea o mare armată cu care să răstoarne 
regatele oamenilor, sau o flotă care să măture mările Imperiului Roman. 
Singura armă pe care o avea ca să construiască Împărăţia lui Dumnezeu era 
cea folosită de toți ceilalți mesia apăruţi înainte sau după el, aceeaşi arma 
folosită de rebelii şi tâlharii care, în cele din urmă, aveau să alunge Imperiul 
Roman din cetatea lui Dumnezeu: zelul. 

Acum, când se apropia sărbătoarea Paştelor — aniversarea eliberării 
Israelului de sub puterea păgână — Isus urma să ducă în sfârşit acest mesaj 
la Ierusalim. Inarmat cu zelul, va sfida in mod direct autorităţile Templului 
$1 pe supervizorii lor romani, în legătură cu cel care domneşte cu adevărat 
peste acest tărâm sfânt. Dar, deşi sunt Paştele, Isus nu va intra în oraşul 
sacru ca un pelerin oarecare. El este regele de drept al Ierusalimului: vine 
să-şi revendice tronul lui Dumnezeu. Şi singurul mod în care poate intra un 
rege în Ierusalim este întâmpinat de o mulțime care-l slăveşte legănând 
ramuri de palmier, declarându-i victoria asupra duşmanilor lui Dumnezeu, 


aşternându-şi mantalele pe drum în fata lui şi strigând: „Osana! Osana 
Fiului lui David! Binecuvântat este Regele care vine în numele Domnului!” 
(Matei, 21:9; Marcu, 11:8—10; Luca, 19:38). 


Capitolul 12 Nu avem împărat decât numai pe Cezarul 


Se roagă când vin în sfârşit după el: o mulţime în neorânduială, cu spade, 
făclii şi ciomege de lemn, trimisă de marii preoţi şi de bătrâni să-l captureze 
pe Isus din Grădina Ghetsimani, unde s-a ascuns. Apariţia nu e neașteptată. 
Isus şi-a avertizat discipolii că oamenii vor veni după el. De aceea s-au 
ascuns în Ghetsimani, invaluiti în întuneric şi înarmaţi cu spade — întocmai 
aşa cum a ordonat Isus. Sunt gata pentru o confruntare. Dar grupul venit să- 
l aresteze ştie cu precizie unde să-l găsească. A fost informat de unul dintre 
cei doisprezece, Iuda Iscarioteanul, care cunoaşte locul şi-l poate identifica 
uşor pe Isus. Totuşi, Isus şi discipolii lui nu se lasă învinşi cu una, cu două. 
Unul dintre ei îşi scoate spada şi urmează o scurtă încăierare, în timpul 
căreia este rănit un servitor al arhiereului. Cu toate acestea, rezistența nu are 
niciun rost, iar discipolii sunt nevoiți să-şi abandoneze conducătorul şi sa 
fugă în noapte, pe când Isus e capturat, legat şi dus înapoi în oraş, să se 
confrunte cu acuzatorii. 

Gărzile îl aduc în curtea arhiereului Caiafa, unde s-au adunat marii preoţi, 
bătrânii şi scribii — întregul Sanhedrin. Acolo, îl iau la întrebări despre 
amenințările pe care le-a făcut la adresa Templului, folosind împotriva lui 
propriile sale cuvinte: 

— L-am auzit spunând: „Voi dărâma acest Templu făcut de mâini 
omeneşti şi în trei zile voi clădi altul, făurit nu cu mâinile”. 

Aceasta este o acuzaţie foarte gravă. Templul e principala instituţie civică 
si religioasă a evreilor. Este singura sursă a cultului evreiesc şi cel mai 
important simbol al hegemoniei romane peste Iudeea. Până şi cea mai mică 
ameninţare la adresa Templului ar suscita imediat atenția autorităților 
preotesti şi romane. Cu câțiva ani mai devreme, când doi rabini zelosi, Iuda, 
fiul lui Sephorraeus şi Matei, fiul lui Margalus, le-au împărtăşit invataceilor 
planurile lor de a înlătura vulturul de aur pe care Irod cel Mare îl plasase 
deasupra porții principale a Templului, ambii rabini şi patruzeci dintre 
discipolii lor au fost capturați şi arşi de vii. 

Totuşi, Isus refuză să răspundă acuzațiilor aduse împotriva lui, probabil 
fiindcă nici nu are ce răspuns să dea. La urma urmei, a ameninţat în mod 
public şi repetat Templul din Ierusalim, jurând că „Nu va rămânea piatră 
peste piatră care să nu se risipească” (Marcu, 13:2). Se află în Ierusalim 
doar de câteva zile, dar a cauzat deja o revoltă în Curtea Neamurilor, 
perturbând violent tranzacțiile financiare ale Templului. A înlocuit 


costisitoarele sacrificii de carne şi sânge mandatate de Templu cu 
vindecările şi exorcizarile lui gratuite. Timp de trei ani, a tunat şi a fulgerat 
împotriva preoțimii din Templu, amenintandu-i primatul şi puterea. I-a 
condamnat pe scribi şi pe bătrâni ca pe un „neam de vipere” şi a promis că 
Împărăţia lui Dumnezeu va înlătura întreaga clasă clericală. Însuşi 
misionariatul lui este întemeiat pe distrugerea ordinii prezente şi răsturnarea 
de la putere a tuturor celor care acum stau să-l judece. Ce altceva ar mai fi 
de spus? 

Când se face dimineaţă, Isus este legat din nou şi escortat printre 
meterezele solide ale Fortaretei Antonia, ca să apară în fata lui Pontius 
Pilat. Ca guvernator, principala responsabilitate a lui Pilat in Ierusalim este 
aceea de a menţine ordinea, în favoarea împăratului. Singurul motiv pentru 
a aduce înaintea lui un ţăran şi zilier evreu sărac ar fi acela că a periclitat 
această ordine. Altfel, n-ar avea loc nicio audiere, nu s-ar pune întrebări, n- 
ar fi nevoie de apărare. Pilat, după cum arată istoricii, nu era omul 
proceselor. În cei zece ani ai săi ca guvernator al Ierusalimului, trimisese 
mii $i mii de oameni pe cruce, cu o singură zgarietura a condeiului său de 
trestie pe o filă de papirus. Doar ideea de a fi prezent în aceeaşi încăpere cu 
Isus, ca să nu mai vorbim de aceea de a-i acorda un „proces”, întrece orice 
imaginație. Fie amenințarea adusă de Isus stabilităţii Ierusalimului este atât 
de mare încât el devine unul dintre foarte puţinii evrei care să aibă ocazia de 
a apărea înaintea Pilat şi a răspunde pentru presupusele sale crime, fie aşa- 
numitul proces în fata lui Pilat e o invenție. 

Există motive care susțin a doua variantă. Scena are un aer teatral 
inconfundabil. Acesta este momentul final din misionariatul lui Isus, 
sfârşitul unei călătorii care a început în urmă cu trei ani, pe malurile 
Iordanului. În Evanghelia după Marcu, Isus mai vorbeşte doar o singură 
dată, după întrevederea cu Pilat — când se chinuieşte pe cruce: 
„Dumnezeul meu, Dumnezeul meu, de ce m-ai părăsit?” (Marcu, 15:34). 

Totuşi, în relatarea lui Marcu, între judecata lui Pilat şi moartea lui Isus 
pe cruce se întâmplă un lucru atât de incredibil, atât de vizibil contrafăcut, 
încât pune sub semnul îndoielii întregul episod care duce la crucificarea lui 
Isus. Pilat, după ce l-a interogat pe Isus şi l-a găsit nevinovat de toate 
acuzaţiile care 1 se aduc, îl prezintă evreilor alături de un tâlhar (/estes) pe 
nume Baraba bar Abbas, care a fost acuzat de uciderea unor gărzi romane, 
în timpul insurecției la Templu. Conform lui Marcu, exista obiceiul ca, în 
timpul sărbătorii de Paşte, guvernatorul roman să elibereze un prizonier, la 


alegerea evreilor. Când Pilat întreabă oamenii care prizonier să fie eliberat 
— Isus, predicatorul şi trădătorul faţă de Roma, sau Baraba, insurgentul şi 
ucigaşul — mulțimea cere eliberarea insurgentului şi crucificarea 
predicatorului. 

— De ce? întreabă Pilat, îndurerat la gândul că va trebui să trimită la 
moarte un țăran evreu nevinovat. Ce rău a făcut? 

Multimea, însă, strigă şi mai tare, cerând moartea lui Isus: 

— Răstigneşte-l! Răstigneşte-l! (Marcu, 15:1—20). 

Scena nu are niciun sens. Putem lăsa la o parte faptul că, în afara 
evangheliilor, nu există nicio dovadă istorică a vreunei asemenea tradiții de 
Paşte la un guvernator roman. Ceea ce este cu adevărat incredibil este 
portretizarea lui Pontius Pilat — un om renumit pentru disprețul său la 
adresa evreilor, pentru desconsideratia totală fata de ritualurile şi datinile 
evreieşti şi pentru tendinţa de a semna absent atâtea ordine de execuție, 
încât s-a depus o plângere formală împotriva lui, la Roma — irosindu-şi 
măcar o clipă ca să cântărească soarta unui evreu turbulent. 

De ce-ar fi născocit Marcu o scenă atât de evident fictivă, una pe care 
cititorii săi evrei ar fi recunoscut-o imediat ca falsă? Răspunsul este simplu: 
Marcu nu scria pentru evrei. Cititorii lui Marcu se aflau la Roma, unde 
locuia şi el. Relatarea lui despre viata şi moartea lui Isus din Nazaret a fost 
scrisă la doar câteva luni după ce Revolta Evreiască fusese înăbușită, iar 
Ierusalimul, distrus. 

La fel ca evreii, şi primii creştini se străduiau să înţeleagă trauma 
Revoltei Evreieşti şi urmările ei. Mai exact, erau nevoiţi să reinterpreteze 
mesajul revoluționar al lui Isus şi identitatea sa autoatribuită ca Fiu regesc 
al Omului, în lumina faptului că Împărăţia lui Dumnezeu pe care o aşteptau 
nu se materializase niciodată. Risipiti prin Imperiul Roman, era firesc ca 
autorii evangheliilor să se distanteze de mişcarea evreiască de 
independenţă, stergand din povestea lui Isus, cât mai mult posibil, orice 
aluzie la radicalism sau violenţă, revoluție sau zelotism, şi adaptând 
cuvintele şi acţiunile sale la noua situație politică în care se aflau. Sarcina le 
era oarecum usurata de faptul că mulți membri ai comunității creştine din 
Ierusalim par să fi rămas în afara războiului cu Roma, privindu-l ca pe un 
semn bine-venit al sfârşitului timpurilor promis de mesia. Conform 
istoricului Eusebius din Caesarea, din secolul al III-lea, un mare număr de 
creştini din Ierusalim au fugit dincolo de râul Iordan. „Oamenii bisericii de 
la Ierusalim”, a scris Eusebius, „conform unui anumit oracol ale cărui 


revelații erau garantate de autoritățile de-acolo, primiseră ordin să plece din 
oraş înainte de război, instalându-se într-o anumită localitate din Pereea pe 
care ei o numeau Pella”. După câte se ştie, biserica pe care o lăsaseră în 
urmă a fost demolată în anul 70 e.n. Şi toate semnele primei comunități 
creştine din Ierusalim au fost îngropate sub un morman de moloz şi cenuşă. 

Cu Templul în ruine şi religia evreiască căzută în dizgrație, evreii care-l 
urmau pe Isus ca mesia aveau de luat o hotărâre uşoară: puteau fie să-şi 
menţină legăturile de cult cu religia lor înrudită, împărtăşind astfel 
duşmănia Romei (ostilitatea romană fata de creştini avea să atingă apogeul 
mult mai târziu), sau se puteau despărți de iudaism, transformandu-si 
propriul mesia dintr-un evreu naţionalist feroce într-un predicator pacifist al 
faptelor bune, a cărui împărăție nu era din această lume. 

Nu numai teama de represaliile romane 1-a mobilizat pe aceşti creştini 
timpurii. Ierusalimul fiind prăduit, creştinismul nu mai era o mică sectă 
evreiască concentrată într-o regiune predominant evreiască şi înconjurată de 
sute de mii de evrei. După anul 70 e.n., centrul mişcării creştine s-a mutat 
din Ierusalimul evreiesc în oraşele greco-romane din jurul Mediteranei: 
Alexandria, Corint, Efes, Damasc, Antiohia, Roma. La o generație după 
crucificarea lui Isus, adepţii săi ne-evrei îi depăşeau ca număr şi influență 
pe cei evrei. Pe la sfârşitul secolului I, când a fost scrisă cea mai mare parte 
a evangheliilor, Roma — şi îndeosebi elita intelectuală romană — devenise 
principala ţintă a evanghelismului creştin. 

Pentru a avea acces la acest auditoriu anume, era nevoie de o anume 
creativitate din partea evanghelistilor. Nu numai că trebuia sa se înlăture 
orice urme de zel revoluționar din viaţa lui Isus, dar trebuia şi ca romanii să 
fie complet absolviti de orice responsabilitate privind moartea sa. Evreii 
erau cei care-l uciseseră pe mesia. Romanii nu fuseseră decât pionii 
nestiutori ai arhiereului Caiafa, care voia cu disperare să-l ucidă pe Isus, dar 
nu avea mijloacele legale de a o face. Arhiereul l-a manipulat pe 
guvernatorul roman Pontius Pilat, astfel încât să săvârşească o tragică 
eroare judiciară. Bietul Pilat a încercat tot ce i-a stat în putință pentru a-l 
salva pe Isus. Evreii însă au cerut sânge, astfel că Pilat n-a mai avut de ales 
decât să cedeze, trimiţându-l pe Isus la crucificare. Într-adevăr, cu cât se 
îndepărtează mai mult fiecare evanghelie de anul 70 e.n. Şi de distrugerea 
Ierusalimului, cu atât devine mai detaşat şi mai inocent rolul jucat de Pilat 
în moartea lui Isus. 


Evanghelia după Matei, scrisă la Damasc după vreo douăzeci de ani de la 
Revolta Evreiască, prezintă un portret al lui Pontius Pilat făcând mari 
eforturi să-l elibereze pe Isus. După ce a fost avertizat de soţia lui să nu aibă 
nimic de-a face cu „omul acela nevinovat” şi a recunoscut că autorităţile 
religioase 1-l predaseră pe Isus numai „din răutate”, Pilat al lui Matei se 
spală literalmente pe mâini de orice vină privind moartea lui Isus. 
„Nevinovat sunt eu de sângele acestui drept” le spune el evreilor. „Voi veţi 
vedea.” 

În repovestirea lui Matei după Marcu, evreii îi răspund lui Pilat ca „tot 
poporul” — adică, întreaga naţiune (pas ho laos) — că-şi vor asuma ei 
înşişi vina morții lui Isus, din acea zi şi până la sfârşitul veacurilor: 
„Sângele lui asupra noastră şi asupra copiilor noştri” (Matei, 27:1—26). 

Luca, scriind în oraşul grecesc Antiohia, în aproximativ aceeaşi perioadă 
ca Matei, nu se rezumă la a confirma nevinovăția lui Pilat privind moartea 
lui Isus, ci extinde în mod neaşteptat această amnistie şi asupra lui Irod 
Antipa. Copia lui Luca după Marcu îl prezintă pe Pilat mustrându-i pe marii 
preoți, pe liderii religioşi şi pe toți ceilalți evrei pentru acuzațiile pe care au 
îndrăznit să 1 le aducă lui Isus: „Aţi adus la mine pe omul acesta, ca pe un 
răzvrătitor al poporului; dar iată, eu, cercetându-l de faţă cu voi, nicio vină 
n-am găsit in acest om, din toate câte i le puneţi în sarcină. $i nici Irod n-a 
găsit, când l-a trimis înapoi la noi. Vedeţi dar, că n-a săvârşit nimic vrednic 
de moarte” (Luca, 23:13—15). După ce încearcă în trei rânduri diferite să 
alunge pofta de sânge a evreilor, Pilat consimte fără tragere de inimă la 
cererile lor şi-l trimite pe Isus să fie crucificat. 

În mod deloc surprinzător, ultima dintre evangheliile canonice împinge la 
extrem varianta inocentei lui Pilat — şi a vinovatiei evreilor. În Evanghelia 
după loan, scrisă în Efes la puţin timp după anul 100 e.n., Pilat face tot ce 
poate pentru a-i salva viata acelui biet ţăran evreu, nu fiindcă l-ar considera 
pe Isus nevinovat, ci pentru că pare să creadă că Isus ar putea fi de fapt 
„Fiul lui Dumnezeu”. Cu toate acestea, după ce se luptă zadarnic cu 
autoritățile evreieşti ca să-l elibereze pe Isus, nemilosul prefect care 
comandă legiuni întregi şi le trimite cu regularitate pe străzi să 
măcelărească evreii ori de câte ori aceştia se ridică împotriva vreuneia 
dintre deciziile lui (aşa cum a făcut când evreii au obiectat faţă de jefuirea 
tezaurului din Templu, ca să plătească pentru apeductele din Ierusalim), este 
forțat de cererile mulțimii dezlantuite să-l sacrifice pe Isus. 


Când Pilat îl trimite la crucificare, Isus însuşi înlătură orice îndoială cu 
privire la cine e cu adevărat responsabil de moartea lui. „Cel ce m-a dat în 
mâna ta mai mare păcat are”, îi spune Isus lui Pilat, absolvindu-l personal 
de orice vină prin faptul că acuză direct autoritățile religioase evreieşti. 
Apoi, loan adaugă o insultă finală şi de neiertat la adresa naţiunii evreieşti 
care, în acea vreme, se afla în pragul unei insurecții pe scară larga, 
atribuindu-i cea mai murdară, cea mai blasfematoare erezie pe care ar fi 
putut-o rosti un evreu din Palestina secolului I. Cand sunt întrebaţi de Pilat 
ce să facă el cu „regele lor”, evreii răspund: „Nu avem împărat decât numai 
pe Cezarul!” (loan, 19:1—16). 

Astfel, o poveste scornita de Marcu strict în scopuri evanghelisti, pentru a 
absolvi Roma de vina morţii lui Isus, este exagerată odată cu trecerea 
timpului până la limita absurdului, devenind astfel începutul a două mii de 
ani de antisemitism creştin. 

Desigur, nu este de neconceput ca Isus să fi avut parte de o scurtă 
audiență la guvernatorul roman — dar, din nou, numai dacă amploarea 
crimei sale ar fi justificat o atenție deosebită. La urma urmei, Isus nu era un 
simplu răzvrătit. Intrarea lui în Ierusalim, urmat de o mulțime de fideli care- 
| declarau rege, actul de tulburare a ordinii publice la Templu, proporțiile 
forţelor deplasate la Ghetsimani ca să-l aresteze — toate acestea indică 
faptul că autoritățile îl considerau pe Isus din Nazaret un pericol serios la 
adresa stabilităţii şi a ordinii din Iudeea. Un asemenea ,,criminal” ar fi fost 
considerat, foarte probabil, vrednic de atenția lui Pilat. Dar orice proces i se 
intenta ar fi fost scurt şi superficial, având ca unic scop consemnarea 
oficială a acuzațiilor pentru care era executat. De aici, singura întrebare pe 
care 1-0 adresează Pilat lui Isus în toate cele patru relatări evanghelice: „Eşti 
Regele Iudeilor?” 

Dacă povestea evanghelică ar fi o piesă de teatru (şi, într-un sens, chiar 
este), răspunsul lui Isus la întrebarea lui Pilat ar fi punctul culminant care să 
ducă la deznodământul povestirii: crucificarea. Acesta este momentul când 
trebuie să fie plătit preţul pentru tot ceea ce a spus şi a făcut Isus în ultimii 
trei ani: atacurile la adresa autorităților preotesti, condamnarea ocupaţiei 
romane, pretențiile de autoritate regală. Toate au dus la acest inevitabil 
moment al judecății, întocmai cum spusese Isus că avea să se întâmple. De 
aici încolo, mai urmează numai crucea şi mormântul. 

Şi totuşi, poate că niciun alt moment din scurta viata a lui Isus nu e mai 
opac şi mai inaccesibil cercetătorilor decât acesta. Una dintre cauze constă 


în multiplele tradiții pe care se bazează povestea judecății şi a crucificării 
lui Isus. Amintiti-va că, deşi Evanghelia lui Marcu a fost scrisă prima, au 
precedat-o blocuri mari de tradiţii scrise sau orale despre Isus care fuseseră 
transmise de primii lui adepţi. Un asemenea „bloc” a fost deja prezentat: 
materialul unic din evangheliile lui Matei şi Luca pe care cercetătorii îl 
denumesc Q. Avem însă motive să credem că înaintea Evangheliei lui 
Marcu au existat şi alte blocuri de tradiții, care se ocupau exclusiv de 
moartea şi învierea lui Isus. Aşa-numitele relatări ale patimilor au stabilit o 
succesiune de bază a evenimentelor despre care cei mai vechi creştini 
credeau că au avut loc la sfârşitul vieţii lui Isus: Cina cea de Taină; trădarea 
lui Iuda Iscarioteanul; arestarea din Ghetsimani; apariția în fata arhiereului 
si a lui Pilat; crucificarea şi punerea în mormânt; învierea, trei zile mai 
târziu. 

Această serie de evenimente nu conţinea efectiv o narațiune, fund 
destinată exclusiv scopurilor liturgice. Era un mijloc prin care primii 
creştini să retrăiască ultimele zile ale mântuitorului lor, de exemplu, cu 
ajutorul ritualului de a împărtăşi aceeaşi masă pe care o luase el cu 
discipolii lui, rostind aceleaşi rugăciuni ca ale lui din Ghetsimani şi aşa mai 
departe. Contribuţia lui Marcu la naratiunile despre patimi a constat în 
transformarea acestei succesiuni de evenimente ritualizate într-o povestire 
coerentă despre moartea lui Isus, pe care redactorii ulteriori, Matei şi Luca, 
au integrat-o în evangheliile lor, împreună cu o serie de înflorituri proprii şi 
unice (s-ar putea ca Ioan să se fi bazat pe o serie separată de naratiuni ale 
patimilor pentru evanghelia lui, de vreme ce aproape niciunul dintre 
detaliile pe care le prezintă despre ultimele zile ale lui Isus nu se găseşte în 
Sinoptice). 

La fel ca întregul conținut al evangheliilor, povestea arestării lui Isus, 
urmată de proces şi execuţie, a fost scrisă numai şi numai dintr-un singur 
motiv; pentru a dovedi că era promisul mesia. Corectitudinea faptelor era 
irelevantă. Ceea ce conta era hristologia, nu istoria. E evident că autorii 
evangheliilor îşi dădeau seama ce însemna moartea lui Isus pentru 
comunitatea care tocmai lua naştere, dar povestea acelei morţi avea nevoie 
de o dezvoltare mai amplă. Trebuia să fie încetinită şi reorientată. Necesita 
anumite detalii şi infrumusetari din partea evanghelistilor. Ca rezultat, acest 
episod final, cel mai semnificativ, al poveşti lui Isus din Nazaret este şi cel 
mai încărcat de adaosuri teologice şi invenţii pure. Singurul mijloc pe care-l 
are la dispoziție cititorul modern pentru a încerca să recupereze o oarecare 


parte din corectitudinea istorică a naraţiunii patimilor este acela de a 
înlătura treptat straturile teologice suprapuse de evangheliști peste ultimele 
zile ale lui Isus, revenind la cea mai primitivă versiune a poveşti care poate 
fi extrasă din evanghelii. Şi singura cale de a face acest lucru este de a 
începe cu sfârşitul poveştii, când Isus este răstignit pe cruce. 

Crucificarea era o formă de execuţie larg răspândită şi foarte comună în 
Antichitate, fiind folosită de perşi, indieni, asirieni, sciți, romani $1 greci. 
Până şi evreii practicau crucificarea; pedeapsa este menționată de multe ori 
în sursele rabinice. Se putea executa aproape oriunde; nu era necesar decât 
un copac. Tortura putea să dureze zile în şir, fără a fi nevoie de un tortionar 
propriu-zis. Procedura crucificării — felul în care era suspendată victima — 
rămânea întru totul la latitudinea călăului. Unii erau tintuiti cu capul în jos. 
Altora li se trăgeau în țeapă organele intime. Unora li se acoperea capul cu 
un sac. Cei mai multi erau complet goi. 

Roma a fost aceea care a instituit crucificarea ca pe o formă de pedeapsă 
de stat, aducând procesului o anumită uniformitate, mai ales când trebuiau 
să se tintuiascd mâinile şi picioarele pe două bârne încrucișate. În Imperiul 
Roman crucificarea devenise atât de comună, încât Cicero o numea 
„molima aceea”. Printre cetăţeni, cuvântul ,,cruce” (crux) a devenit o 
replică populară şi deosebit de vulgară, vecină cu „du-te şi te spânzură”. 

Totuşi, ar fi inexact să ne referim la crucificare ca la o pedeapsă cu 
moartea, căci adeseori se întâmpla ca victima să fie întâi executată, apoi 
tintuita pe cruce. Scopul crucificării nu era atât acela de a-l ucide pe 
criminal, cat de a-i descuraja pe alții care ar fi putut să sfideze statul. Din 
acest motiv, crucificările erau întotdeauna executate în public — la 
răspântii, in amfiteatre, pe dealuri sau în locuri înălțate, oriunde populația 
nu avea de ales decât să asiste la îngrozitoarea scenă. Criminalul rămânea 
întotdeauna suspendat încă mult timp după ce murise; cei crucificati nu erau 
îngropaţi aproape niciodată. Întrucât tot rostul crucificării era acela de a 
umili victima şi a speria martorii, cadavrul era lăsat acolo unde se afla, să 
fie devorat de câini şi păsări de pradă. Apoi, oasele erau aruncate pe o 
grămadă de gunoi — de aici şi-a dobândit numele şi dealul crucificari lui 
Isus, Golgota: „locul căpăţânilor” (al craniilor). Pe scurt, pentru Roma 
crucificarea era mai mult decât o pedeapsă capitală; era un memento public 
despre ceea ce se întâmplă când este sfidat imperiul. De aceea era rezervată 
exclusiv pentru cele mai grave delicte politice: trădarea, rebeliunea, 
subversiunea, banditismul, talharia. 


Dacă nu s-ar şti nimic altceva despre Isus din Nazaret decât că a fost 
crucificat de romani, am cunoaşte practic tot ceea ce e necesar pentru a 
descoperi cine a fost, ce a fost şi de ce a sfârşit răstignit pe cruce. Ofensa 
lui, în opinia Romei, e de la sine înţeleasă. A fost scrisă pe o placă şi pusă 
deasupra capului său, în văzul tuturor: „Isus din Nazaret, Regele Iudeilor”. 
Crima comisă de el a fost aceea de a-şi asuma ambiţii regale. 

Evangheliile atestă că Isus a fost crucificat împreună cu alti /estai, sau 
tâlhari: revoluționari, la fel ca el. Luca, vizibil stânjenit de implicațiile 
termenului, a înlocuit /estai cu kakourgoi, sau „răufăcători”. Dar, oricât ar fi 
încercat, Luca n-a putut evita cel mai elementar aspect al acestui mesia: Isus 
fusese executat de statul roman pentru crima de subversiune. Toate celelalte 
fapte din ultimele zile ale lui Isus trebuie să fie interpretate prin prisma 
acestui aspect singular şi indiscutabil. 

Prin urmare, putem elimina procesul teatral din faţa lui Pilat ca pe o 
fantezie pură, din toate motivele arătate mai sus. Dacă Isus a apărut într- 
adevăr înaintea procuratorului, trebuie să fi fost un episod scurt şi, pentru 
Pilat, căzut imediat în uitare. S-ar putea ca guvernatorul nici să nu fi ridicat 
privirea din scripte ca să remarce chipul lui Isus, darămite să se mai şi 
angajeze într-o conversaţie prelungită cu el despre sensurile adevărului. 

l-ar fi pus o singură întrebare: „Eşti Regele Iudeilor?” Ar fi consemnat 
răspunsul lui Isus. Ar fi catalogat crima. Si l-ar fi trimis pe Isus să se alăture 
celorlalți morți sau muribunzi fără număr, pe Golgota. 

Chiar şi procesul anterior, din fata Sanhedrinului, trebuie să fie 
reexaminat în lumina crucii. Povestea procesului, aşa cum e prezentată în 
evanghelii, este plină de contradicții şi inadvertente, dar ideea principală ar 
fi următoarea: Isus e arestat în noaptea de dinainte de Sabat, în timpul 
sărbătorilor de Paşte. La adăpostul întunericului, este adus în curtea 
arhiereului, unde îl aşteaptă membrii Sanhedrinului. Imediat, apare un grup 
de martori care atestă că Isus a emis ameninţări împotriva Templului din 
Ierusalim. Când Isus refuză să răspundă acestor acuzaţii, arhiereul îl 
întreabă de-a dreptul dacă el este mesia. Răspunsul lui Isus diferă în toate 
cele patru evanghelii, dar include întotdeauna declarația că el e Fiul 
Omului. Această declarație îl înfurie pe arhiereu, care-l acuză numaidecât 
pe Isus de blasfemie, pasibilă de pedeapsa cu moartea. A doua zi dimineaţa, 
Sanhedrinul îl predă pe Isus lui Pilat, pentru a-l crucifica. 

Problemele legate de această scenă sunt prea multe ca să le mai 
numărăm. Procesul în faţa Sanhedrinului încalcă aproape toate cerinţele de 


procedură legală stabilite prin legislaţia evreiască. Mishna e clară în această 
privinţă. 

Sanhedrinul nu are voie să se întrunească noaptea. Nu sunt permise 
întrunirile în timpul Paştelor. Nu e permisă adunarea în ajunul Sabatului. În 
niciun caz nu este permisă o reuniune atât de improvizată, în curtea (aule) 
arhiereului, după cum susțin Matei şi Marcu. lar şedinţa trebuie să înceapă 
cu o listă detaliată a acuzațiilor, înainte de a se permite accesul martorilor. 
Argumentul că regulile judiciare stabilite de rabini în Mishna nu se aplicau 
în anii treizeci, când a fost judecat Isus, se anulează când ne amintim că nici 
evangheliile n-au fost scrise în anii treizeci. Contextul social, religios şi 
politic al relatării procesului lui Isus în faţa Sanhedrinului era cel al 
iudaismului rabinic de după anul 70 e.n.: epoca Mishna. Oricum, ceea ce 
demonstrează aceste nepotriviri flagrante este cunoaşterea extrem de slabă a 
legislației evreieşti şi a practicilor Sanhedrinului de către evangheliști. 
Acest lucru în sine e de ajuns pentru a arunca umbra îndoielii peste 
istoricitatea procesului din fata lui Caiafa. 

Chiar dacă scuzăm toate inadvertentele de mai sus, cel mai tulbure aspect 
al procesului din Sanhedrin este verdictul. Daca arhiereul l-a interogat într- 
adevăr pe Isus în legătură cu ambițiile sale mesianice, iar dacă răspunsul lui 
Isus semnifica într-adevăr o blasfemie, atunci Tora nici nu poate fi mai clară 
în legătură cu pedeapsa: „Cel ce huleşte numele Domnului să fie pedepsit 
cu moarte: toata obstia să-l ucidă cu pietre“ (Leviticul, 24:16). Aceasta 
este pedeapsa aplicată lui Ştefan pentru blasfemie, când îl numeşte pe Isus 
„Fiul Omului” (Faptele Sfinţilor Apostoli, 7:1-60). Stefan nu este transferat 
autorităților romane pentru crima sa: e lapidat pe loc. Poate fi adevărat că, 
sub Imperiul Roman, evreii nu aveau autoritatea de a executa criminalii 
(deşi asta nu i-a oprit să-l ucidă pe Stefan). Dar nu putem pierde din vedere 
faptul fundamental de la care am pornit: Isus nu este omorât prin lapidare 
de către evrei pentru blasfemie; e crucificat de romani, pentru subversiune. 

La fel cum s-ar putea să existe un sâmbure de adevăr în povestea 
procesului lui Isus în fata lui Pilat, s-ar putea ca şi procesul din Sanhedrin să 
conțină un dram de adevăr. Autoritățile evreieşti l-au arestat pe Isus fiindca- 
| considerau atât un pericol privind controlul lor asupra Templului, cât şi o 
ameninţare la adresa ordinii sociale din Ierusalim — pe care, conform 
acordului cu Roma, erau obligaţi s-o menţină. Întrucât autorităţile evreieşti, 
tehnic vorbind, nu aveau nicio jurisdicție asupra cazurilor capitale, l-au 
predat pe Isus romanilor ca să răspundă pentru invatamintele lui subversive. 


Relaţia personală dintre Pilat şi Caiafa poate să fi facilitat transferul, dar 
autoritățile romane aveau nevoie, cu siguranţă, de foarte puţină muncă de 
lămurire pentru a executa încă un insurgent evreu. Pilat l-a tratat pe Isus la 
fel cum trata toate amenințările la adresa ordinii sociale: l-a trimis pe cruce. 
Nu s-a ţinut niciun proces. Nu era necesar. În fond, era Paştele, o perioadă 
marcată întotdeauna de mari tensiuni în Ierusalim. Oraşul era plin de 
pelerini. Orice risc de tulburări trebuia înăbuşit imediat. Si, indiferent ce 
altceva o fi fost Isus, era cu siguranţă un factor turbulent. 

Cu delictul consemnat în registrul lui Pilat, se spune că Isus a fost scos 
din Fortăreața Antonia şi dus în curte, unde a fost dezbrăcat, legat de un 
stâlp şi biciuit cu sălbăticie, aşa cum se obişnuia cu toți cei condamnaţi la 
moarte pe cruce. Apoi, romanii i-au pus bârna transversală pe umeri, cu 
braţele petrecute peste ea — din nou, conform obiceiului —, astfel încât 
mântuitorul care promisese să înlăture jugul ocupaţiei de pe gâturile 
evreilor era acum el însuşi pus în jug ca un animal dus să fie măcelărit. 

La fel ca în cazul tuturor celor condamnaţi la crucificare, Isus a fost silit 
să care el însuşi bârna până pe o colină aflată în afara zidurilor 
Ierusalimului, pe drumul care ducea la porțile oraşului — poate acelaşi 
drum pe care-l străbătuse cu câteva zile înainte, intrând în Ierusalim ca 
regele de drept al acestuia. Astfel, fiecare pelerin care intra în oraş pentru 
festivitățile sfinte nu avea încotro decât să asiste la supliciu, să 1 se aducă 
aminte ce se întâmplă cu cei care sfidează domnia Romei. Bârna a fost 
prinsă de un eşafod sau stâlp, iar încheieturile şi gleznele lui Isus au fost 
tintuite cu piroane. Cu un ultim efort, crucea a fost ridicată în poziție 
verticală. Moartea n-a întârziat. În câteva ore, plămânii lui Isus au cedat şi 
n-a mai putut să respire. 

Astfel, pe o colină pleşuvă acoperită de cruci, printre tipetele şi gemetele 
de agonie ale sutelor de criminali muribunzi, sub un stol de ciori 
nerăbdătoare care dădeau târcoale pe deasupra, aşteptându-l să-şi dea ultima 
suflare, acel mesia cunoscut ca Isus din Nazaret a avut parte de acelaşi 
sfârşit nedemn ca oricare alt mesia venit înainte sau după el. 

Atâta doar că, spre deosebire de toţi ceilalți mesia, acesta n-avea să fie 
uitat niciodată. 


III 


Sunati din trambita în Sion, strigati din răsputeri în muntele cel sfânt al 
meu, ca sa se cutremure toţi locuitorii ţării, fiindcă vine ziua Domnului. 

Iată ea este aproape! 

Zi de întuneric şi de beznă, zi cu nori şi cu negură deasă. 

Ioil, 2:1—2 


Prolog Si Cuvântul S-a făcut trup 


Ştefan — cel omorât cu pietre de o gloată de evrei furioşi, pentru 
blasfemie — a fost primul dintre adepţii lui Isus ucis după crucificare, deşi 
n-avea să fie nici pe departe ultimul. Este curios că primul om martirizat 
pentru a-l fi numit pe Isus „Hristos” nu-l cunoştea personal pe Isus din 
Nazaret. În fond, Ştefan nu era un discipol. Nu l-a întâlnit niciodată pe 
țăranul şi zilierul galilean care-şi revendica tronul Împărăției lui Dumnezeu. 
N-a umblat împreună cu Isus, nici n-a vorbit cu el. Nu făcea parte din 
mulțimea în extaz care l-a primit pe Isus în Ierusalim ca îndreptățit 
conducător. N-a participat la incidentele de la Templu. Nu era prezent când 
Isus a fost arestat şi acuzat de subversiune. Nu l-a văzut pe Isus murind. 

Ştefan n-a auzit despre Isus din Nazaret decât după crucificare. Evreu 
vorbitor de limbă greacă, locuitor al uneia dintre numeroasele provincii 
elenistice din afara Țării Sfinte, Stefan venise la Ierusalim în pelerinaj, 
împreună cu mii de alti evrei din Diaspora asemenea lui. Probabil că tocmai 
îşi prezenta ofranda la preoții Templului, când a văzut un grup de agricultori 
ŞI pescari, în majoritate galileeni, umblând prin Curtea Neamurilor şi 
predicând despre un nazarinean simplu pe care-l numeau mesia. 

În sine, un asemenea spectacol n-ar fi fost deloc neobişnuit în Ierusalim, 
mai ales în timpul sărbătorilor şi al zilelor festive, când în oraşul sfânt 
veneau evrei din tot Imperiul Roman să-şi aducă ofrandele la Templu. 
Ierusalimul era centrul activităților spirituale pentru toți evreii, inima de cult 
a întregii națiuni evreieşti. Toţi sectarii, toți fanatici, fiecare zelot, profet şi 
mesia autoproclamat ajungea în cele din urmă la Ierusalim, ca să predice ori 
să admonesteze, să ofere mila lui Dumnezeu sau să prevină în legătură cu 
mânia lui Dumnezeu. Festivalurile, în special, erau perioade ideale pentru 
ca aceşti schismatici să aibă acces la o audienţă cât mai largă şi mai 
cosmopolită posibil. 

Astfel, când Ştefan a văzut grupul de bărbați hirsuti şi femei în zdrente 
înghesuindu-se sub un portic din curtea exterioară a Templului — simpli 
provinciali care-şi vânduseră tot ce aveau şi le dăduseră săracilor banii, care 
posedau totul în comun şi nu aveau niciun bun personal, în afara tunicilor şi 
a sandalelor — probabil că nu le-a dat prea multă atenţie, la început. S-ar 
putea să fi ciulit urechile la auzul sugestiei că acei schismatici urmau un 
mesia care fusese omorât deja (crucificat — nici mai mult, nici mai putin!). 
Poate a fost uimit să afle că, în pofida faptului evident că moartea lui Isus îl 


descalifica, prin definiție, ca eliberator al Israelului, adepții îl numeau în 
continuare mesia. Însă nici asta n-ar fi fost un lucru fără precedent în 
Ierusalim. Nu predicau şi acum adepţii lui loan Botezătorul despre răposatul 
lor conducător, botezând pe mai departe evrei în numele lui? 

Ceea ce-ar fi trebuit să atragă cu adevărat atenţia lui Ştefan era afirmația 
strategică a acestor evrei că, spre deosebire de oricare alt criminal crucificat 
de romani, mesia al lor nu fusese lăsat pe cruce, ca să-i fie curățate oasele 
de păsările lacome pe care Ştefan le văzuse zburând peste Golgota, la 
intrarea prin porțile Ierusalimului. Nu, trupul acestui țăran anume — al 
acestui Isus din Nazaret — fusese coborât de pe cruce şi depus într-un 
mormânt extravagant, săpat în piatră, potrivit pentru cei mai bogaţi oameni 
din Iudeea. $i mai important, adepţii lui susțineau că, la trei zile după ce 
fusese depus în mormântul bogătaşului, mesia al lor revenise la viata. 
Dumnezeu îl reinviase, elberându-l din ghearele morții. Purtătorul de 
cuvânt al grupului, un pescar din Capernaum pe nume Simon Petru, jura că 
văzuse învierea cu ochii lui, la fel ca multi alții. 

Atenţie însă: aceasta nu era reînvierea morților pe care fariseii o aşteptau 
la sfârşitul zilelor, iar saducheii o negau. Nu era deschiderea mormintelor şi 
pământul care dădea afară mulțimile îngropate, aşa cum îşi imaginase 
profetul Isaia (Isaia, 26:19). Nu avea nimic de-a face cu renasterea „Casei 
lui Israel”, prezisă de profetul Iezechiel, când Dumnezeu insuflă o noua 
viata în oasele uscate ale naţiunii (Iezechiel, 37). Acesta era un individ 
izolat, mort şi îngropat în stâncă timp de câteva zile, care dintr-odată se 
ridicase şi ieşise din mormânt cu de la sine putere, nu ca spirit sau fantomă, 
ci ca un om în carne şi oase. 

În vremea aceea, nu mai exista nimic asemănător cu ceea ce afirmau 
adepții lui Isus. Idei despre resurectia morților se mai puteau găsi şi pe la 
vechii egipteni sau perşi, desigur. Grecii credeau în nemurirea sufletului, 
dar nu şi a trupului. Despre unii zei — de exemplu, Osiris — se credea că 
muriseră şi reînviaseră. Unii oameni — Iulius Caesar, Octavianus Augustus 
— fuseseră zeificati după moarte. Dar noțiunea că un individ murea şi 
învia, în carne şi oase, revenind la o viata veşnică, era extrem de rară în 
lumea antică şi practic inexistentă în iudaism. 

Şi totuşi, ceea ce susțineau adepţii lui Isus era nu numai că înviase din 
morți, dar şi că învierea lui îi confirmase statutul de mesia, o afirmaţie 
extraordinară, fără precedent în istoria evreiască. În pofida celor două 
milenii de apologeti creştini, adevărul este că în iudaism, pur şi simplu, nu 


exista credinţa într-un mesia care să moară şi să reînvie. În toată Biblia 
Ebraică nu apare niciun fragment de scriptură sau profeție, despre 
făgăduitul mesia, care măcar să facă aluzie la moartea lui nedemnă, 
darămite şi la învierea trupească. Profetul Isaia vorbeşte despre o „slugă” 
care „va izbuti” (Isaia, 52:13) şi care „a purtat fărădelegile multora şi pentru 
ei şi-a dat viaţa” (Isaia, 53:12). Dar Isaia nu-l identifică nicăieri ca mesia pe 
acest slujitor fără nume, nici nu afirmă că se va ridica din morţi. Profetul 
Daniel menţionează „un uns” (adică, mesia) care „va fi tăiat şi nu va avea 
nimic” (Daniel, 7:26). Unsul lui Daniel însă nu este ucis; e doar detronat de 
un „prinţ care va să vină”. S-ar putea să fie adevărat că, la câteva secole 
după moartea lui Isus, creştinii vor interpreta aceste versete într-un 
asemenea mod, încât să ajute la găsirea unui sens în nereuşita mântuitorului 
lor de a-şi îndeplini oricare dintre sarcinile mesianice aşteptate de la el. 
Evreii de pe vremea lui Isus însă nu aveau niciun fel de noțiune a unui 
mesia care suferă şi moare. Asteptau un mesia care învinge şi trăieşte. 

Ceea ce propuneau adepţii lui Isus era o redefinire şocant de îndrăzneață, 
nu doar a profetiilor mesianice, ci $i a însăşi naturii şi rolului acelui mesia 
evreu. Pescarul, Simon Petru, manifestând convingerea nepăsătoare a 
omului fără şcoală şi neinitiat în scripturi, a mers chiar până la a susține că 
Regele David însuşi profetise crucificarea şi învierea lui Isus, într-unul 
dintre Psalmii lui. „Dar David, fiind profet şi ştiind că Dumnezeu i s-a jurat 
cu jurământ să aşeze pe tronu-i, din fruptul coapselor lui”, le-a spus Petru 
pelerinilor adunaţi la templu, „mai înainte văzând el, a vorbit despre 
învierea lui Hristos: că n-a fost lăsat în iad, şi nici trupul lui n-a văzut 
putreziciune” (Faptele Sfinților Apostoli, 2:30-31). 

Dacă Ştefan ar fi avut cunoştinţă despre textele sacre, dacă ar fi fost un 
scrib sau un cărturar familiarizat cu scripturile, sau dacă ar fi fost doar un 
simplu locuitor al Ierusalimului, pentru care sunetul Psalmilor revărsându- 
se dintre zidurile Templului era la fel de cunoscut ca propriul glas, ar fi ştiut 
imediat că Regele David nu spusese niciodată un asemenea lucru despre 
mesia. ,,Profetia” la care se referă Petru era un Psalm pe care David l-a 
cântat despre sine însuşi: 


Drept aceea se veseleşte inima mea şi tresaltă de bucurie sufletul meu, 
iar trupul meu sălăşluieşte fara grijă, 

Căci tu nu vei lăsa sufletul meu în împărăția morții, nici nu vei ingadui 
ca sfântul tău să vadă putreziciunea. 


Tu mă vei învăţa să cunosc cărarea vieţii, plinătatea bucuriei care este 
înaintea feței tale şi dulceata cea de-a pururea de-a dreapta ta! 
Psalmii, 16:8—12 


Ştefan însă — şi aici se află cheia pentru a înţelege dramatica 
transformare care a avut loc în mesajul lui Isus după moartea sa — nu era 
nici scrib, nici cărturar. Nu era expert în scripturi. Nu locuia la Ierusalim. 
Ca atare, era ascultătorul perfect pentru această interpretare nouă, inventivă 
şi complet neortodoxă a lui mesia, colportată de un grup de extatici 
analfabeți a căror certitudine fata de mesajul lor era egalată doar de 
pasiunea cu care îl predicau. 

Ştefan s-a convertit la mişcarea lui Isus la puţin timp după moartea 
acestuia. La fel ca majoritatea convertitilor din îndepărtata Diaspora, şi-a 
abandonat oraşul, şi-a vândut lucrurile, şi-a depus resursele în fondul 
comunității şi s-a stabilit la Ierusalim, în umbra zidurilor Templului. Deşi n- 
a petrecut decât puţin timp ca membru al noii comunități — poate un an, 
doi — moartea lui violentă, la scurtă vreme după convertire, avea să-i 
consacre numele pentru totdeauna în analele istoriei creştine. 

Povestea acestei faimoase morți poate fi găsită în Faptele Sfinţilor 
Apostoli, o cronică a primelor decenii din mişcarea lui Isus, după 
crucificare. Evanghelistul Luca, despre care se presupune că a conceput 
cartea ca o continuare a evangheliei, prezintă lapidarea lui Ştefan ca pe un 
eveniment hotărâtor în istoria timpurie a bisericii. Ştefan este descris ca 
fiind un om „plin de dar şi de putere care făcea minuni şi semne mari în 
popor” (Faptele Sfinților Apostoli, 6:8). Discursul şi înțelepciunea lui, 
afirmă Luca, erau atât de puternice, încât puţini îi puteau tine piept. De fapt, 
moartea spectaculoasă a lui Ştefan în cartea Faptelor devine, pentru Luca, 
un epilog al narațiunii patimilor lui Isus. Evanghelia lui Luca e singura 
dintre Sinoptice care transferă în „procesul” lui Ştefan acuzaţiile aduse lui 
Isus, în sensul că ameninţa să distrugă Templul. 

„Acest om Stefan nu conteneste cu vorbele lui de hula împotriva locului 
celui sfânt şi împotriva legii”, strigă o banda de justitiari autoproclamati, cu 
pietre în mâini. „Căci l-am auzit zicând despre Isus Nazarineanul cum că el 
va strica locul acesta, şi va schimba datinile pe care le avem predanie de la 
Moise” (Faptele Sfinților Apostoli, 6:13—14). 

Luca îi mai oferă lui Stefan şi autoapărarea de care Isus n-a avut 
niciodată parte în evanghelie. Într-o diatribă lungă şi întortocheată în faţa 


mulțimii, Ştefan rezumă aproape toată istoria evreiască, începând cu 
Avraam şi încheind cu Isus. Discursul, care este în mod evident propria 
creație a lui Luca, e plin de erori dintre cele mai elementare: identifică 
eronat locul unde s-ar afla mormântul marelui patriarh Iacob şi afirmă în 
mod inexplicabil că un înger i-a dat lui Moise legile, când până şi cei mai 
neinstruiti evrei din Palestina ar fi ştiut că i le dăduse Dumnezeu însuşi. 
Oricum, adevărata semnificaţie a cuvântării apare spre final când, într-un 
acces de extaz, Ştefan ridică privirea spre cer şi vede „pe Fiul Omului stând 
de-a dreapta lui Dumnezeu” (Faptele Sfinţilor Apostoli, 7:56). 

Imaginea pare să fi fost una dintre favoritele comunităţii creştine 
timpurii. Marcu, un alt evreu vorbitor de limbă greacă din Diaspora, îl pune 
pe Isus să spună, în evanghelia sa, ceva asemănător arhiereului: „Și veți 
vedea pe Fiul Omului şezând de-a dreapta puterii şi viind cu norii cerului” 
(Marcu, 14:62), replica preluată apoi de Matei şi Luca — alti doi evrei din 
Diaspora care vorbeau greceşte — în propriile lor relatări. Dar, câtă vreme 
în Sinoptice Isus citează în mod direct Psalmul 110 ca pentru a trasa o 
legătură între el însuşi şi Regele David, discursul lui Stefan din Faptele 
Sfinților Apostoli înlocuieşte în mod conştient expresia „de-a dreapta 
puterii” cu „de-a dreapta lui Dumnezeu”. Această schimbare are un anumit 
motiv. În străvechiul Israel, mâna dreaptă era un simbol al puterii şi al 
autorităţii; semnifica o poziţie înaltă. A sta „de-a dreapta lui Dumnezeu” 
înseamnă a avea parte de măreția lui Dumnezeu, a fi totuna cu cinstea şi 
esenţa lui Dumnezeu. După cum a scris Toma din Aquino: „A sta în dreapta 
Părintelui nu este nimic altceva decât a împărtăşi gloria lui Dumnezeu... 
Isus şade la dreapta Tatălui, fiindcă şi El are aceeaşi natură ca Tatăl”. 

Cu alte cuvinte, Fiul Omului pomenit de Ştefan nu este personajul regesc 
al lui Daniel care vine „cu norii cerului”. El nu-şi înființează împărăția pe 
Pământ „ca toate popoarele, neamurile şi limbile să-l slujească” (Daniel, 
7:14). Nici măcar nu mai este mesia. În viziunea lui Stefan, Fiul Omului e o 
fiinţă cerească preexistenta a cărei împărăție nu face parte din această lume, 
care sta în dreapta lui Dumnezeu, egală cu el ca măreție şi cinste; care este, 
ca formă şi substanţă, Cuvântul Întrupat. 

De-ajuns, pentru ca pietrele să-şi ia zborul. 

Să înţelegem că nu poate exista blasfemie mai mare, pentru un evreu, 
decât ceea ce sugerează Stefan. Se prea poate ca afirmația că un individ a 
murit şi a reînviat pentru eternitate să fi fost fără precedent în iudaism. Dar 
prezumția unui „om-dumnezeu“ era, pur şi simplu, o blasfemie. Ceea ce 


strigă Ştefan în toiul chinurilor de moarte nu este nici mai mult, nici mai 
putin decât lansarea unei religii cu totul noi, a unei religii despărțite radical 
şi ireconciliabil de tot ceea ce postulase propria religie a lui Stefan despre 
natura lui Dumnezeu şi a omului şi despre relația dintre cele două. Se poate 
spune că nu numai Ştefan a murit în ziua aceea, lângă porțile Ierusalimului. 
Alături de el, sub grămada de pietre sunt îngropate şi ultimele urme ale 
personajului istoric cunoscut ca Isus din Nazaret. Povestea zelosului ţăran 
galilean şi naționalist evreu care a îmbrăcat mantia de mesia şi a lansat o 
rebeliune nebunească împotriva preotimi corupte din Templu şi a vicioasei 
ocupaţii romane ia brusc sfârşit, nu cu moartea pe cruce, nici cu mormântul 
gol, ci în primul moment când unul dintre adepții lui îndrăzneşte să 
sugereze că este Dumnezeu. 

Ştefan a fost martirizat cândva între anii 32 şi 35 e.n. Printre cei din 
mulțimea care a asistat la lapidarea lui se afla şi un tânăr fariseu pios, dintr- 
un oraş roman bogat de pe ţărmul Mării Mediterane — Tars. Numele lui era 
Saul, şi era un zelot adevărat: adept fervent al Legii lui Moise, îşi formase 
reputația de a suprima cu violenţă blasfemule cum era cea a lui Ştefan. Prin 
jurul anului 49 e.n., la abia cincisprezece ani după ce-l văzuse cu satisfacție 
pe Stefan murind, acelaşi fariseu fanatic, acum reconvertit cu fervoare la 
creştinism, sub numele de Pavel, avea să le scrie prietenilor lui din oraşul 
grecesc Philippi o epistolă în care, fără nicio ambiguitate sau reținere, îl 
numea pe Isus din Nazaret Dumnezeu. „Cel ce, fund în chipul lui 
Dumnezeu”, a scris Pavel, „a luat chip de rob, făcându-se asemenea 
oamenilor şi la înfăţişare” (Epistola Sfântului Apostol Pavel către Filipeni, 
2:6-7). 

Cum s-a putut întâmpla acest lucru? Cum a putut un mesia care a dat 
greş, care a murit în mod ruşinos, acuzat că a comis o crimă de stat, să se 
transforme, pe parcursul a doar câțiva ani, în creatorul cerurilor şi al 
pământului — Cuvântul făcut Trup? 

Răspunsul la această întrebare se bazează pe recunoaşterea unui fapt 
remarcabil: practic, fiecare cuvânt scris despre Isus din Nazaret, inclusiv 
toate povestirile evanghelice ale lui Matei, Marcu, Luca şi Ioan, aparțineau 
unor oameni care, la fel ca Ştefan şi Pavel, nu-l cunoscuseră efectiv pe Isus 
când era în viata (amintiti-va ca, poate cu excepția lui Luca, evangheliile nu 
au fost scrise de cei cărora le poartă numele). Aceia care l-au cunoscut pe 
Isus — cei ce l-au urmat în Ierusalim ca rege al acestuia şi l-au ajutat să 
purifice Templul, în numele lui Dumnezeu, cei care erau de faţă când a fost 


arestat şi l-au privit murind părăsit — au jucat un rol surprinzător de mic în 
definirea mişcării pe care Isus avea s-o lase în urmă. Membrii familiei lui 
Isus şi, mai ales, fratele său Iacov, care ar fi condus comunitatea în absenţa 
lui Isus, au avut o influenţă certă în deceniile ulterioare crucificării. I-a 
împiedicat însă decizia lor de a rămâne mai mult sau mai puţin ascunşi în 
Ierusalim, aşteptând reîntoarcerea lui Isus, până când ei şi comunitatea lor, 
la fel ca aproape toți ceilalți din oraşul sfânt, au fost anihilati de armata lui 
Titus, în anul 70 e.n. Apostolii care fuseseră însărcinați de Isus să-i 
răspândească mesajul au plecat într-adevăr din Ierusalim şi s-au răspândit 
prin tara, ducând vestea cea bună. Au fost însă drastic limitați de 
incapacitatea lor de a expune teologic noua credință, sau de a compune 
naratiuni instructive despre viata şi moartea lui Isus. Erau agricultori şi 
pescari, în fond; nu ştiau nici să scrie, nici să citească. 

În schimb, sarcina de a defini mesajul lui Isus a revenit unei noi serii de 
evrei din Diaspora — instruiți, urbanizati, cunoscători ai limbii greceşti, 
care au devenit principalele vehicule pentru expansiunea noii credinţe. În 
timp ce începeau să reinterpreteze mesajul lui Isus, pentru a-l face mai uşor 
digerabil atât pentru confrații lor evrei vorbitori de greacă, precum şi pentru 
vecinii ne-evrei din Diaspora, aceşti oameni extraordinari, bărbaţi şi femei, 
multi dintre ei experți în filosofia greacă şi gândirea elenistică, l-au 
transformat treptat pe Isus, din revoluționar zelot, într-un semizeu 
romanizat; dintr-un om care încercase fără succes să-i elibereze pe evrei de 
sub opresiunea romană, într-o făptură celestă pe care n-o interesau deloc 
chestiunile lumești. 

Această transformare nu s-a desfăşurat fără conflicte sau dificultăți. 
Primii adepţi ai lui Isus, vorbitori de aramaică, inclusiv membrii familiei 
sale şi ceilalți care mai rămăseseră dintre cei Doisprezece, au intrat în 
conflict fatis cu evreii din Diaspora vorbitori de greacă în ceea ce priveşte 
înţelegerea corectă a mesajului lui Isus. Discordia dintre cele două grupuri a 
dus, în deceniile de după crucificare, la apariţia a două tabere de interpretări 
creştine distincte şi concurente — una condusă de Iacov, fratele lui Isus; 
cealaltă, promovată de Pavel, fostul fariseu. După cum vom vedea, 
concurenţa dintre aceşti doi adversari inversunati şi declarat ostili avea sa 
contureze, mai mult decât orice, creştinismul sub forma religiei globale pe 
care o cunoaştem în prezent. 


Capitolul 13 Și dacă Hristos n-a înviat 


Era, spun evangheliile, ora a şasea din zi — trei după-amiază — în ziua 
de dinaintea Sabatului, când Isus din Nazaret şi-a dat ultima suflare. 
Conform Evangheliei lui Marcu, un val de întuneric s-a aşternut peste tot 
pământul, ca şi cum întreaga creatiune s-ar fi oprit să asiste la moartea 
acestui nazarinean simplu, biciuit şi executat pentru a se fi declarat Regele 
Tudeilor. La ora a noua, Isus a strigat dintr-odata: 

— Dumnezeul meu, Dumnezeul meu, de ce m-ai părăsit? 

Cineva a înmuiat un burete în oţet şi i l-a ridicat la buze, ca să-i uşureze 
suferința. Până la urmă, nemaiputând suporta apăsarea grea asupra 
plămânilor, Isus şi-a ridicat capul spre cer şi, cu un strigăt prelung de 
agonie, şi-a dat sufletul. 

Sfârşitul lui Isus trebuie să fi fost rapid şi neobservat decât, poate, de cele 
câteva adepte care stăteau la baza crucii, plângând şi privind în sus spre 
mentorul lor chinuit şi mutilat: majoritatea bărbaţilor se împrăştiaseră în 
noapte, la primul semn de conflict din Ghetsimani. Moartea unui criminal 
de stat răstignit pe cruce, în vârful Golgotei, era un eveniment de o 
banalitate tragică. În ziua aceea, alături de Isus au mai murit zeci de 
oameni, cu trupurile frânte rămânând apoi agatate pe cruci zile întregi, 
pentru a îndestula păsările lacome care zburau pe deasupra şi câinii veniţi la 
adăpostul nopţii să termine ceea ce lăsaseră în urmă păsările. 

Totuşi, Isus nu era un criminal de rând — cel putin, pentru evanghelistii 
care au redactat descrierea ultimelor lui clipe de viaţă. Era agentul lui 
Dumnezeu pe Pământ. E de neconceput ca moartea lui să fi trecut 
neobservată, fie de către guvernatorul roman care l-a trimis pe cruce, fie de 
către arhiereul care l-a dat pradă morţii. $i astfel, când sufletul lui Isus a 
pornit spre cer, tocmai în clipa ultimei respiratii, evangheliile spun despre 
catapeteasma Templului, care despartea altarul de Sfânta Sfintelor — acea 
perdea stropită de sângele a mii şi mii de jertfe, perdeaua pe care arhiereul, 
şi numai el, o dădea la o parte cand intra în zona privată a prezenţei lui 
Dumnezeu — că s-a rupt violent în două, de sus şi până jos. 

— Fără doar şi poate, acesta a fost un fiu al lui Dumnezeu, declară uimit 
un centurion de la baza crucii, înainte de a alerga la Pilat să-i raporteze cele 
întâmplate. 


Sfâşierea catapetesmei Templului este un final potrivit pentru narațiunea 
patimilor, simbolul perfect a ceea ce însemna moartea lui Isus pentru 
bărbaţii şi femeile care aveau să reflecte asupra ei decenii de-a rândul. 
Sacrificiul lui Isus, susțineau ei, înlătura obstacolul dintre omenire şi 
Dumnezeu. Perdeaua care separa prezenţa divină de restul lumii fusese 
sfâşiată. Prin moartea lui Isus, toți puteau avea de-acum acces la duhul lui 
Dumnezeu, fără ritualuri şi medieri din partea preoţilor. Nepretuita 
prerogativă a arhiereului, Templul însuşi, îşi pierdea dintr-odată orice 
relevanţă. Trupul lui Hristos înlocuise ritualurile Templului, la fel cum 
cuvintele lui Isus depasisera Tora. 

Desigur, toate acestea sunt cugetări teologice formulate la ani de zile 
după ce Templul fusese deja distrus; putem să considerăm că moartea lui 
Isus dislocase un Templu care nu mai exista. Însă pentru discipolii care au 
rămas la Ierusalim după crucificare, Templul şi preoțimea erau în 
continuare realități foarte prezente. Perdeaua suspendată în fata Sfintei 
Sfintelor era încă vizibilă pentru toți. Arhiereul şi cohorta lui încă mai 
controlau Muntele Templului. Soldaţii lui Pilat continuau să circule pe 
străzile pietruite ale Ierusalimului. Nu se schimbase mare lucru. Lumea 
rămânea, în esenţă, la fel cu aceea de dinainte ca mantuitorul lor să le fi fost 
luat. 

După moartea lui Isus, discipolii s-au confruntat cu o încercare dificilă 
privind credinţa lor. Crucificarea marca sfârşitul visului de a răsturna 
sistemul existent, de a reconstitui cele douăsprezece triburi ale lui Israel şi 
de a domni peste ele în numele lui Dumnezeu. Împărăţia lui Dumnezeu n- 
avea să se instaureze pe Pământ, aşa cum promisese Isus. Oamenii săraci şi 
umili nu urmau să schimbe locul cu cei bogaţi şi puternici. Ocupaţia romană 
nu avea să fie înlăturată. La fel ca pentru adepţii tuturor celorlalți mesia pe 
care imperiul îi ucisese, discipolilor lui Isus nu le mai rămânea decât să-şi 
abandoneze cauza, să renunţe la activitățile lor revoluționare şi să se 
întoarcă în satele şi fermele de unde veniseră. 

Atunci s-a întâmplat un lucru extraordinar. Ce anume a fost, e imposibil 
de ştiut. Învierea lui Isus este un subiect peste măsură de dificil pentru orice 
istoric, şi nu în ultimul rând fiindcă se situează dincolo de orice analiza a lui 
Isus ca personaj istoric. Evident, ideea că un om care a murit în condiţii 
groaznice revine la viata trei zile mai târziu sfidează orice logică, rațiune şi 
sens. Discutia s-ar putea opri pur şi simplu aici, expediind învierea ca pe o 


minciună şi declarând credinţa în Isus reînviat ca fiind produsul unor minți 
amăgite. 

Totuşi, trebuie să ținem seama de următorul fapt semnificativ: unul dupa 
altul, cei care susțineau că-l văzuseră pe Isus reînviat au avut parte de o 
moarte în chinuri, refuzând să-şi modifice mărturia. În sine, acesta nu este 
un lucru neobişnuit. Mulţi evrei zeloşi mureau în condiţii cumplite, pentru 
că refuzaseră să-şi nege convingerile. Dar acestor primi adepţi ai lui Isus nu 
li se cerea să respingă elemente de credinţă bazate pe evenimente petrecute 
cu secole sau chiar milenii în urmă. Li se cerea doar să nege un lucru la care 
asistaseră personal, în mod direct. 

Discipolu erau ei înşişi fugari în Ierusalim, urmăriți pentru complicitate 
la activitățile subversive care duseseră la crucificarea lui Isus. Erau arestaţi 
şi maltratati în repetate rânduri pentru ceea ce predicau; nu o dată, 
conducătorii lor fuseseră aduşi în fata Sanhedrinului ca să răspundă 
acuzațiilor de blasfemie. Erau bătuţi, biciuiti, lapidati şi crucificati, şi totuşi 
nu încetau să proclame învierea lui Isus. 

Şi au reuşit! Poate că cel mai evident motiv de a nu respinge experienţele 
discipolilor cu învierea este acela că, dintre toți ceilalți mesia care au dat 
greş înainte şi după el, numai Isus mai este şi acum numit mesia. Tocmai 
fervoarea cu care adepţii lui Isus credeau în învierea sa a transformat 
această măruntă sectă evreiască în cea mai mare religie a lumii. 

Deşi primele povestiri despre înviere n-au fost scrise până pe la mijlocul 
şi sfârşitul anilor nouăzeci (învierea nu e menţionată nicăieri în materialele 
sursei Q, compilate în jurul anului 50 e.n., şi nici în Evanghelia lui Marcu, 
scrisă după anul 70 e.n.), credinţa în înviere pare să facă parte din cele mai 
vechi formule liturgice ale comunităţii creştine care tocmai lua naştere. 
Pavel — fostul fariseu care avea să devină cel mai influent interpret al 
mesajului lui Isus — vorbeşte despre înviere într-o scrisoare adresată 
comunității creştine din oraşul grecesc Corint, cam prin jurul anului 50 e.n.: 
„V-am dat, întâi de toate, să ştiţi ceea ce am primit şi eu”, scrie Pavel, „că 
Hristos a murit pentru păcatele noastre, potrivit scripturilor, şi că s-a 
îngropat şi a înviat a treia zi, potrivit scripturilor, şi s-a arătat lui Chefa 
Simon Petru, apoi celor Doisprezece. În urmă s-a arătat deodată la peste 
cinci sute de fraţi, dintre care cei mai multi trăiesc până astăzi, iar câţiva au 
adormit. După aceea, s-a arătat lui Iacov fratele lui, apoi tuturor apostolilor. 
lar la urma tuturor, ca născutului fără de vreme, mi s-a arătat şi mie” 
(Epistola Întâi a Sfântului Apostol Pavel către Corinteni, 15:3—8). 


O fi scris Pavel aceste cuvinte în anul 50 e.n., dar ceea ce repetă el este, 
foarte probabil, o formulă mai veche, a cărei origine poate fi plasată la 
începutul anilor patruzeci. Aceasta înseamnă că respectiva convingere în 
învierea lui Isus se număra printre primele declarații de credinţă ale 
comunității — anterioară relatărilor despre patimi, anterioară chiar şi 
povestirii despre naşterea din fecioară. 

Cu toate acestea, rămâne faptul că învierea nu este un eveniment istoric. 
S-ar putea să fi avut repercusiuni istorice, dar evenimentul în sine se 
situează în afara sferei istoriei, şi în domeniul credinţei. Este, de fapt, 
suprema încercare de credință a creştinilor, după cum a scris Pavel în 
aceeaşi scrisoare către Corinteni: „lar dacă Hristos n-a înviat, zadarnică este 
credința voastră; sunteţi şi acum în păcatele voastre” (Epistola Întâi a 
Sfântului Apostol Pavel către Corinteni, 15:17). 

Pavel aduce aici un argument-cheie. Fără înviere, întregul edificiu al 
revendicării statutului de mesia de către Isus se prăbuşeşte. Învierea rezolvă 
o problema insurmontabila, care pentru discipoli ar fi fost imposibil de 
ignorat: crucificarea lui Isus invalideaza pretențiile lui de mesia şi succesor 
al lui David. Conform legilor lui Moise, crucificarea l-ar plasa pe Isus 
printre cei blestemati de Dumnezeu: „Căci blestemat este de Dumnezeu cel 
spânzurat pe lemn crucificat” (Deuteronomul, 21:23). Dar, dacă Isus n-a 
murit cu adevărat — dacă moartea lui n-a fost decât preludiul evoluției sale 
spirituale — atunci crucea nu mai e un blestem sau un simbol al eşecului, ci 
se transformă într-un simbol al victoriei. 

Tocmai fiindcă afirmarea învierii era atât de excentrică şi unică, era 
nevoie să se construiască un edificiu cu totul nou, în locul celui care se 
dărâmase în umbra crucii. Relatările din evanghelii despre înviere au fost 
create tocmai în acest scop: pentru a da consistență unei credinţe deja 
acceptate; pentru a crea o naraţiune dintr-o credinţă consacrată; şi, mai 
presus de orice, pentru a contracara acuzaţiile criticilor care negau 
asertiunea, argumentând că adepţii lui Isus nu văzuseră nimic mai mult 
decât un duh sau o fantomă, care considerau că discipolii înşişi sustrăseseră 
trupul lui Isus, pentru a da impresia că înviase. La vremea când au fost 
scrise aceste povestiri, trecuseră şase decenii de la crucificare. În acea 
perioadă, evangheliştii auzisera toate obiecțiile fata de crucificare care se 
puteau concepe şi puteau crea naratiuni care să le contracareze pe toate. 

Au văzut discipolii o stafie? Ar putea o stafie să consume pâine şi peste, 
aşa cum face Isus în Evanghelia lui Luca, 24:42—43? 


Era oare Isus doar un spirit imaterial? „Un spirit nu are carne şi oasc, 
cum mă vedeți pe mine având”, le spune Isus discipolilor neîncrezători, 
oferindu-le mâinile şi picioarele să 1 le atingă, ca dovadă (Luca, 24:36). 

A fost furat trupul lui Isus? Cum s-ar fi putut, când Matei a avut grijă să 
plaseze gărzi înarmate la mormânt — paznici care l-au văzut cu ochii lor pe 
Isus reînviat, dar au fost mituiti de preoţi ca să spună că ucenicii furaseră 
trupul de sub nasurile lor? „Şi s-a răspândit vorba aceasta între iudei, până 
în ziua cea de azi“ (Matei, 28:1—15). 

Din nou, aceste poveşti nu sunt destinate să fie relatări ale unor 
evenimente istorice; sunt contraargumente atent construite pentru o discuţie 
care se desfăşoară în culise. Totuşi, una e să sustii că Isus din Nazaret a 
înviat din morți — aceasta este, in ultimă instanță, doar o chestiune de 
credință — şi cu totul altceva să afirmi că a făcut-o potrivit scripturilor. 
Luca ne arată cum Isus reînviat abordează el însuşi problema, explicându-le 
cu răbdare discipolilor care nădăjduiseră „că el este cel ce va să izbăvească 
pe Israil” (Luca, 24:21) cum moartea şi învierea lui au reprezentat în 
realitate împlinirea profeților mesianice, cum „toate cele scrise despre mine 
în Legea lui Moise, în proroci şi în Psalmi” au dus la cruce şi la mormântul 
gol; „aşa este scris şi aşa se cădea să pătimească Hristos şi să învieze din 
morți a treia zi”, îşi instruieşte Isus discipolii (Luca, 24:44-46). 

Atâta doar că nicăieri nu apare scris aşa ceva: nici în Legea lui Moise, 
nici în cărțile profeților şi nici în Psalmi. În toată istoria gândirii evreieşti, 
nu există niciun rând de scriptură care să spună că mesia urmează să sufere, 
să moară şi să reînvie în cea de-a treia zi, ceea ce poate explica de ce Isus 
nu se osteneşte să citeze nicio scriptură pentru a-şi susține incredibila 
afirmaţie. 

Nu este de mirare că discipolilor lui Isus le-a fost atât de greu să-i 
convingă pe ceilalți evrei din Ierusalim să le accepte mesajul. Când scrie în 
epistola către Corinteni despre crucificare că este „pentru iudei, sminteală” 
(Epistola întâi a Sfântului Apostol Pavel către Corinteni, 1:23), Pavel 
minimalizează brutal dilema discipolilor. Pentru evrei, un mesia crucificat 
nu era nimic altceva decât o contradicție de termeni. Simplul fapt al 
crucificarii lui Isus îi anula pretențiile mesianice. Până şi discipolii 
recunosteau această problemă. De aceea încercau ei cu atâta disperare să-şi 
abată speranţele spulberate, argumentând că Împărăţia lui Dumnezeu pe 
care nădăjduiseră s-o instaureze era de fapt o împărăție cerească, nu una 
pământeană; că profetiile mesianice fuseseră greşit înțelese; că scripturile, 


interpretate corect, spuneau tocmai opusul a ceea ce credea toată lumea; că 
în adâncul textelor era ascuns un adevăr secret despre mesia, cel ce moare şi 
învie, pe care numai ei puteau să-l descopere. Problema era aceea că, într- 
un oraş atât de solid bazat pe scripturi ca Ierusalimul, nimeni n-ar fi luat în 
seamă un asemenea argument, mai ales când provenea de la un grup de 
tărani analfabeți din ținuturile sălbatice ale Galileei, a căror unică 
experiență cu scripturile consta în putinul pe care-l auziseră din ele în 
sinagogile de-acasă. Oricât ar fi încercat, discipolii pur şi simplu nu puteau 
convinge un număr semnificativ de locuitori din Ierusalim să-l accepte pe 
Isus ca pe îndelung aşteptatul eliberator al Israelului. 

Discipolu ar fi putut să plece din Ierusalim, să se răspândească prin toată 
Galileea cu mesajul lui Isus, să se întoarcă în satele lor pentru a predica 
printre prieteni şi vecini. Dar Ierusalimul era locul morţii şi al învierii lui 
Isus, locul unde credeau că avea să se întoarcă în curând. Era centrul 
iudaismului şi, în pofida interpretărilor stranii pe care le dădeau ei 
scripturilor, discipolii rămâneau, mai presus de orice, evrei. Mişcarea lor era 
eminamente evreiască, în acei câțiva ani imediat ulteriori crucificari lui 
Isus, adresându-se exclusiv unui auditoriu evreiesc. Nu aveau intenția de a 
părăsi oraşul sfânt sau de a se despărți de cultul evreiesc, indiferent de 
persecuțiile pe care le aveau de suportat din partea autorităților clericale. 
Principalii conducători ai mişcării — apostolii Petru şi loan, şi fratele lui 
Isus, lacov — şi-au menținut până la sfârşit fidelitatea fata de tradițiile 
evreieşti şi legea mozaică. Sub conducerea lor, biserica din Ierusalim a 
ajuns să fie cunoscută ca „adunarea-mamă”. Oricât de departe s-a răspândit 
mişcarea in lung şi-n lat, oricât de multe alte „adunări” s-au infiintat în 
oraşe ca Philippi, Corint sau chiar Roma, oricât de multi convertiți noi — 
evrei sau păgâni — a atras mişcarea, fiecare adunare, fiecare convertit şi 
fiecare misionar cădea sub autoritatea ,,adunarii-mama” de la Ierusalim, 
până în ziua când oraşul a ars până-n temelii. 

Exista şi un alt motiv, mai practic, de a stabili centrul miscari la 
Ierusalim. Ciclul anual de sărbători şi festivaluri aducea acolo mii de evrei 
din tot imperiul. Si, spre deosebire de evreii care locuiau la Ierusalim şi 
păreau să-i fi expediat uşor pe adepţii lui Isus, considerându-i in cel mai 
bun caz doar neinformati, iar în cel mai rău caz eretici, evreii din Diaspora, 
care trăiau departe de oraşul sfânt şi în afara razei de influență a Templului, 
se dovedeau mult mai susceptibili la mesajul discipolilor. 


Ca minorități restrânse care locuiau în mari centre cosmopolite cum erau 
Antiohia şi Alexandria, aceşti evrei din Diaspora asimilaseră profund atât 
societatea romană, cât şi ideologia grecească. Inconjurati de multe alte 
neamuri şi religii, tindeau să fie mai deschişi fata de convingerile şi 
practicile evreieşti, chiar şi când era vorba de lucruri elementare cum ar fi 
circumcizia şi restricțiile alimentare. Spre deosebire de confrații lor din 
Tara Sfântă, evreii din Diaspora vorbeau greaca, nu aramaica; aceasta era 
limba în care gândeau, limba în care se rugau. Luau contact cu scripturile 
nu în ebraica originală, ci în traducere grecească (Septuaginta), care le 
oferea moduri noi şi originale de a-şi exprima credinţa, permițându-le sa 
armonizeze mai uşor cosmologia biblică tradițională cu filosofia greacă. Să 
ne gândim la scripturile evreieşti care au provenit din Diaspora. Cărţi ca 
„Înţelepciunea lui Solomon”, care antropomorfizează Înţelepciunea sub 
chipul unei femei ce trebuie să fie căutată mai presus de orice, şi „Isus fiul 
lui Sirah” (numită de obicei „Cartea Ecleziastului”) sună mai mult ca nişte 
tratate de filosofie greacă, decât ca scripturi semitice. 

Prin urmare, nu este deloc surprinzător că evreii din Diaspora erau mai 
receptivi fata de interpretările novatoare ale scripturilor pe care le ofereau 
adepții lui Isus. De fapt, n-a durat mult pentru ca aceşti evrei vorbitori de 
limbă greacă să-i depăşească numeric pe adepții inițiali ai lui Isus, vorbitori 
de aramaică, din Ierusalim. Conform Faptelor Sfinților Apostoli, 
comunitatea era divizată în două tabere separate şi distincte: „Ebraicii”, 
termen folosit în carte cu referire la credincioşii aflați la Ierusalim, sub 
conducerea lui Iacov şi a apostolilor, şi „„Eleniştii”, acei evrei care veneau 
din Diaspora şi aveau ca limbă de bază greaca (Faptele Sfinților Apostoli, 
6:1). 

Dar nu numai limba îi despartea pe ebraici de elenisti. Ebraicii erau in 
primul rând ţărani, agricultori şi pescari — veniţi la Ierusalim din regiunile 
rurale ale Iudeei şi Galileei. Eleniştii erau mai urbani şi sofisticati, mai bine 
instruiți şi, cu siguranță, mai bogați, după cum arată capacitatea lor de a 
străbate sute de kilometri în pelerinaj până la Templu. Totuşi, diviziunea 
lingvistică era aceea care avea să se dovedească în ultimă instanţă decisivă 
pentru diferențierea celor două comunități. Eleniştii, care-l adorau pe 
Dumnezeu în greacă, se bazau pe o limbă ce oferea un set de simboluri şi 
metafore foarte diferit de cele din aramaică sau ebraică. Deosebirea de 
limbă a dus treptat şi la diferenţe de doctrină, eleniştii începând să-şi 


amestece viziunile asupra lumii, de inspirație grecească, cu interpretarea 
deja idiosincratica a scripturilor evreieşti de către ebraici. 

Când între cele două comunităţi a izbucnit conflictul privind distribuirea 
egală a resurselor comunale, apostolii au desemnat dintre elenişti şapte 
lideri care să se ocupe de propriile lor nevoi. Cunoscuti drept „Cei Şapte”, 
aceşti conducători sunt enumerati în Faptele Sfinților Apostoli ca fiind 
Filip, Prohor, Nicanor, Timon, Parmena, Nicolae (un păgân convertit din 
Antiohia) şi, desigur, Ştefan, a cărui ucidere de către o gloată furioasă avea 
să statornicească diviziunea dintre ebraici şi elenişti. 

După moartea lui Stefan a urmat un val de persecuții. Autorităţile 
religioase, care până atunci păruseră să fi tolerat, fără tragere de inimă, 
prezenţa adepților lui Isus în Ierusalim, erau indignate de şocantele cuvinte 
eretice ale lui Stefan. Era destul de rău să-l numească pe un ţăran crucificat 
mesia; era o blasfemie de neiertat să-l numească Dumnezeu. Ca reacție, 
autoritățile au început să-i expulzeze sistematic pe Elenisti din Ierusalim, 
acțiune care, în mod interesant, nu pare sa fi întâmpinat o prea mare 
opoziţie din partea ebraicilor. Mai mult, faptul că adunarea din Ierusalim a 
continuat să prospere la umbra Templului câteva zeci de ani după moartea 
lui Ştefan arată că ebraicii au rămas oarecum neafectati de persecuțiile la 
adresa eleniştilor. Era ca şi cum autoritățile clericale n-ar fi considerat cele 
două grupuri ca având vreo legătură între ele. 

Între timp, eleniştii expulzați au revenit masiv în Diaspora. Inarmati cu 
mesajul pe care-l adoptaseră de la ebraicii din Ierusalim, au început să-l 
transmită, în greacă, celorlalți evrei din Diaspora, care locuiau în oraşele 
păgâne Asdod şi Caesarea, în regiunile litorale ale Siriei şi Palestinei, in 
Cipru, Fenicia şi Antiohia, localitatea unde au fost numiţi, pentru prima 
dată, „creştini” (Faptele Sfinţilor Apostoli, 11:27). În deceniul următor, 
secta evreiască întemeiată de un grup de galileeni rurali s-a transformat 
treptat într-o religie de grecofoni urbanizati. Nemaifiind ingraditi de Templu 
şi de cultul evreiesc, predicatorii elenişti au început să înlăture gradual 
aspectele naţionaliste din mesajul lui Isus, transformându-l într-o chemare 
universală care era mai atrăgătoare pentru cei ce trăiau într-un mediu greco- 
roman. Procedând astfel, s-au desprins de exigenţele legii evreieşti, până 
când aceasta a încetat să mai aibă prioritate. Isus nu venise să împlinească 
legea, afirmau eleniştii. Venise s-o abolească. Isus nu-i condamna numai pe 
preoții care pângăriseră Templul cu bogăția şi ipocrizia lor. Condamna 
Templul însuşi. 


Totuşi, în acest punct, eleniştii încă îşi rezervau predicile numai pentru 
confrații lor evrei, după cum scrie Luca în cartea Faptelor: „Nimănui graind 
cuvântul, fără numai iudeilor” (Faptele Sfinților Apostoli, 11:19). Mişcarea 
lor încă mai era primordial evreiască, înflorind prin experimentările 
teologice care marcau experiența Diasporei din Imperiul Roman. Apoi însă, 
câțiva dintre elenisti au început să le împărtăşească şi ne-evreilor mesajul 
lui Isus, „astfel că un mare număr dintre ei au devenit credincioşi”. 
Misiunea ne-evreiască nu era predominantă — încă. Dar, cu cât se 
raspandeau elenistii mai departe de Ierusalim şi de inima mişcării lui Isus, 
cu atât mai mult se extindea centrul lor de interes, de la o audienţă exclusiv 
evreiască la una în primul rând ne-evreiasca. Cu cât se orientau mai 
accentuat spre convertirea ne-evreilor, cu atât lăsau ca în mişcare să se 
infiltreze anumite elemente sincretice împrumutate din gnosticismul grecesc 
si religiile romane. Şi cu cât era mai precis conturată de aceşti noi convertiți 
„păgânr”, cu atât mişcarea îşi respingea mai puternic trecutul evreiesc, in 
favoarea unui viitor greco-roman. 

Până la toate acestea mai aveau să treacă ani întregi. Abia după 
distrugerea Ierusalimului, din anul 70 e.n., misiunea evreilor urma să fie 
abandonată, iar creştinismul să se transforme într-o religie romanizată. 
Totuşi, chiar şi în acest stadiu timpuriu al mişcării lui Isus, calea spre 
dominația ne-evreiască era trasată, deşi punctul de răscruce n-avea să fie 
atins până când un tânăr evreu elenist şi fariseu din Tars, pe nume Saul — 
acelaşi Saul care asistase la lapidarea lui Ştefan pentru blasfemie — l-a 
întâlnit pe Isus reînviat, pe drumul Damascului şi a devenit cunoscut pentru 
totdeauna ca Pavel. 


Capitolul 14 Nu sunt eu apostol? 


Saul din Tars încă mai arunca amenințări cu moartea la adresa 
discipolilor, când a plecat din Ierusalim ca să-i găsească şi să-i pedepsească 
pe eleniştii care fugiseră la Damasc, după lapidarea lui Ştefan. Nu arhiereul 
îi ceruse lui Saul să-i urmărească pe acei adepți ai lui Isus; s-a dus din 
proprie inițiativă. Evreu scolit din Diaspora, vorbitor de greacă şi cetăţean 
al unuia dintre cele mai bogate oraşe portuare din Imperiul Roman, Saul era 
devotat cu mult zel Templului şi Torei. „La opt zile am fost tăiat împrejur; 
sunt din neamul lui Israil, din semintia lui Veniamin, evreu din evrei” scrie 
despre sine însuşi într-o epistolă către Filipeni. „În ce priveşte legea: 
fariseu; în ce priveşte râvna: prigonitor al bisericii; în ce priveşte dreptatea 
cea din lege: fără de prihană, în vietuirea mea” (Epistola Sfântului Apostol 
Pavel către Filipeni, 3:5—6). 

Aflat pe drumul spre Damasc, tânărul fariseu a avut o experienţă extatică 
în urma căreia avea să i se schimbe viata, precum şi credinţa pe care urma 
s-o adopte. În timp ce se apropia de porţile oraşului, împreună cu tovarăşii 
săi de călătorie, a fost învăluit dintr-odată de o lumină coborâtă din cer, care 
scălda totul în jurul lui. A căzut grămadă la pământ. Un glas l-a întrebat: 

— Saule, Saule, de ce ma prigonesti? 

— Cine esti, Doamne? a intrebat Saul. 

Răspunsul a razbatut prin lumina albă orbitoare: 

— Sunt Isus. 

Orbit de viziune, Saul şi-a continuat drumul spre Damasc, unde a întâlnit 
un adept al lui Isus pe nume Anania, care şi-a pus mâinile pe el şi i-a redat 
vederea. Imediat, de pe ochii lui Saul au căzut un fel de solzi şi a fost 
umplut de Sfântul Duh. Atunci, pe loc, Saul a fost botezat întru mişcarea lui 
Isus. Şi-a schimbat numele în Pavel şi a început pe dată să predice despre 
învierea lui Isus, nu confratilor săi evrei, ci ne-evreilor care, până în acel 
moment, fuseseră mai mult sau mai putin ignorati de către principalii 
misionari ai mişcării. 

Povestea dramaticei convertiri a lui Pavel pe drumul Damascului este un 
fragment de legendă propagandistică plăsmuită de evanghelistul Luca; 
Pavel nu povesteşte personal nicăieri că a fost orbit la vederea lui Isus. 
Dacă tradițiile pot fi crezute, Luca era un tânăr adept al lui Pavel; este 
menţionat în două scrisori, către Coloseni şi către Timotei, atribuite lui 
Pavel, dar scrise la mult timp după moartea lui. Luca a scris Faptele 


Sfinților Apostoli ca pe un fel de elogiu la adresa fostului său mentor, după 
vreo treizeci-patruzeci de ani de la moartea lui Pavel. De fapt, cartea 
Faptele Sfinților Apostoli este nu atât o relatare despre apostoli, cât o 
biografie reverentioasa a lui Pavel; apostolii dispar curând din carte, servind 
doar ca punte între Isus şi Pavel. În reconfigurarea lui Luca, Pavel — nu 
Iacov, nici Petru sau loan, şi nici altul dintre cei Doisprezece — este acela 
care devine adevăratul succesor al lui Isus. Activitatea apostolilor în 
Ierusalim slujeşte doar ca preludiu al predicării lui Pavel în Diaspora. 

Deşi Pavel nu divulgă niciun detaliu despre convertirea lui, el insistă 
totuşi, în repetate rânduri, că l-a văzut cu ochii săi pe Isus reînviat şi că acea 
experiență l-a înzestrat cu aceeaşi autoritate apostolică precum a celor 
Doisprezece. „Nu sunt eu apostol?” scrie Pavel, aparandu-si acreditarile, 
care erau adeseori contestate de adunarea-mamă din Ierusalim. „N-am văzut 
eu pe Isus Domnul nostru?” (Epistola întâi a Sfântului Apostol Pavel către 
Corinteni, 9:1). 

S-o fi considerat Pavel apostol, dar se pare că puţini, sau chiar niciunul, 
dintre ceilalți conducători ai mişcării au fost de acord. Nici chiar Luca, 
sicofantul lui Pavel, ale cărui scrieri trădează o încercare deliberată, deşi 
anistorică, de a înălța statutul mentorului său în întemeierea bisericii, nu-l 
numeşte pe Pavel apostol. În ceea ce-l priveşte pe Luca, există numai 
doisprezece apostoli, câte unul pentru fiecare trib al lui Israel, aşa cum 
intentionase Isus. Relatând felul în care cei unsprezece apostoli rămaşi l-au 
înlocuit pe Iuda Iscarioteanul cu Matei, după moartea lui Isus, Luca 
precizează că noul recrut trebuia să fie „unul dintre aceşti bărbaţi care s-au 
adunat cu noi, în tot timpul petrecerii între noi a Domnului Isus — începând 
de la botezul lui Ioan, până în ziua când s-a înălțat” (Faptele Sfinților 
Apostoli, 1:21—22). O asemenea cerinţă l-ar fi exclus in mod clar pe Pavel, 
care s-a convertit la mişcare în jurul anului 37 e.n., la aproape un deceniu 
după moartea lui Isus. Dar acest lucru nu-l descurajează pe Pavel, care nu 
numai că cere să fie numit apostol — „Dacă altora nu le sunt apostol, vouă 
negreşit vă sunt”, spune el către comunitatea sa dragă din Corint (Epistola 
întâi a Sfântului Apostol Pavel către Corinteni, 9:2) — dar şi insistă că le 
este cu mult superior tuturor celorlalți apostoli. 

„Sunt ei Ebrei?” scrie Pavel despre apostoli. „Ebreu sunt şi eu! Sunt ei 
Israiliti? Israilit sunt şi eu. Sunt ei sămânţa lui Avraam? Aşa sunt şi eu! Sunt 
ei slujitori ai lui Hristos? Nebuneste fie spus: eu sunt mai mult ca ei! în 
osteneli mai mult, în bătăi mai mult, în închisori peste măsură, în primejdii 


de mai multe ori.” (Epistola a doua a Sfântului Apostol Pavel către 
Corinteni, 11:22—23). Pavel nutreşte un dispreţ deosebit pentru triumviratul 
cu baza la Ierusalim format din Iacov, Petru şi Ioan, pe care-i ia în derâdere 
ca pe unii „care sunt socotiți ca stâlpi ai bisericii” (Epistola Sfântului 
Apostol Pavel către Galateni, 2:9). Or fi umblat şi vorbit apostolii cu Isus 
cât era în viata (sau, după cum îl numeşte dispretuitor Pavel, „Isus-cel-de- 
carne”), dar Pavel se întâlneşte şi vorbeşte cu Isus cel divin: conform 
afirmațiilor sale, poartă împreună conversații în care Isus îi împărtăşeşte 
instrucţiuni secrete, destinate exclusiv urechilor lui. Or fi fost aleşi apostolii 
unul câte unul de către Isus, în timp ce trudeau pe câmpurile lor sau îşi 
trăgeau plasele cu peste, dar Isus l-a ales pe Pavel încă dinainte de a se 
naşte: a fost, le spune el Galatenilor, chemat de Isus la apostolat încă de pe 
când se afla în pântecul mamei (Epistola Sfântului Apostol Pavel către 
Galateni, 1:15). Cu alte cuvinte, Pavel nu se consideră al treisprezecelea 
apostol. Crede că el este primul apostol. 

Revendicarea statutului de apostol este foarte urgentă pentru Pavel, fiind 
singura cale de a-şi justifica în fata ne-evreilor misiunea autoasumata, pe 
care liderii de la Ierusalim ai mişcării lui Isus par să n-o fi susținut initial. 
Deşi între apostol au avut loc multe discuţii privind strictetea cu care noua 
comunitate ar fi trebuit să adere la legile lui Moise, unii propunând o 
respectare riguroasă, iar alții adoptând o poziţie mai moderată, nu încăpeau 
prea multe îndoieli cu privire la cei pe care comunitatea trebuia să-i 
servească: era o mişcare evreiască, destinată unui auditoriu evreiesc. Chiar 
şi Elenistii îşi rezervau predicile mai mult pentru evrei. Dacă o mână de ne- 
evrei hotărau să-l accepte pe Isus ca mesia, foarte bine, atâta vreme cât se 
supuneau circumciziei şi legilor. 

Totuşi, pentru Pavel, nu există nicăieri loc ca să dezbată rolul legilor lui 
Moise în noua comunitate. Nu numai că Pavel respinge primatul legii 
evreieşti, dar o şi numeşte „slujirea cea de moarte aducătoare, săpată în 
litere, pe lespezi de piatră”, care trebuie să fie înlocuită de „slujirea 
Domnului, plină de slavă” (Epistola a doua a Sfântului Apostol Pavel către 
Corinteni, 3:7—8). El îi numeşte pe confrații săi întru credință, care continuă 
să practice circumcizia — semnul — chintesential al națiunii lui Israel — 
„Câini” şi „lucrătorii cei răi” care mutilează carnea (Epistola Sfântului 
Apostol Pavel către Filipeni, 3:2). Acestea sunt nişte afirmații 
surprinzătoare din gura unui fost fariseu — dar, pentru Pavel, ele reflectă 
acel adevăr despre Isus pe care consideră că numai el îl recunoaște, şi 


anume: „Hristos este sfârşitul legii” (Epistola Sfântului Apostol Pavel către 
Romani, 10:4). 

Respingerea nepăsătoare de către Pavel a înseşi temeliei iudaismului a 
fost la fel de şocantă pentru liderii din Ierusalim ai mişcării lui Isus cum ar 
fi fost şi pentru Isus însuşi. În fond, Isus afirma că venise pentru a împlini 
Legea lui Moise, nu ca s-o abolească. Departe de a respinge legea, Isus s-a 
străduit încontinuu s-o dezvolte şi s-o intensifice. Acolo unde legea 
porunceşte: „Să nu ucizi”, Isus adaugă: „Oricine se mânie pe fratele său, 
vrednic va fi de aceeaşi osândă” (Matei, 5:22). Unde legea declară: „Să nu 
păcătuieşti cu femeia altuia”, Isus precizează: „Oricine se uită la femeie, 
poftind-o, a şi precurvit cu ea în inima lui” (Matei, 5:28). Poate că Isus n-a 
fost de acord cu scribii şi cărturarii privind interpretarea corectă a legii, mai 
ales când era vorba de lucruri ca interdicţia de a munci în ziua de Sabat — 
dar niciodată nu a respins legea. Dimpotrivă, Isus a avertizat că „cel ce va 
strica una dintre aceste porunci, foarte mici, şi va învăţa aşa pe oameni, 
foarte mic se va chema întru împărăția cerurilor” (Matei, 5:19). 

S-ar crede că admonestarea lui Isus de a nu-i învăţa pe alţii să încalce 
Legea lui Moise ar fi avut un anumit impact asupra lui Pavel. Acesta însă 
pare complet nepreocupat de tot ceea ce a putut spune sau nu ,,Isus-cel-de- 
carne”. De fapt, Pavel nu manifestă niciun interes fata de Isus ca personaj 
istoric. Aproape că nu există nicio urmă a lui Isus din Nazaret în vreuna 
dintre epistolele lui. Cu excepția crucificării şi a Cinei cea de Taină, pe care 
le transformă din naratiuni în formule liturgice, Pavel nu povesteşte niciun 
eveniment din viața lui Isus. Nici nu citează exact cuvintele lui Isus (din 
nou, cu excepţia felului cum redă formula eucharistică: „Acesta este trupul 
meu...”). Ba chiar, uneori Pavel îl contrazice explicit pe Isus. Comparati 
ceea ce scrie Pavel în epistola sa către Romani — „Oricine va chema 
numele Domnului se va mântui” (Epistola Sfântului Apostol Pavel către 
Romani, 10:13) cu ceea ce spune Isus în Evanghelia lui Matei: „Nu oricine 
care îmi zice Doamne! Doamne! va intra întru împărăţia cerurilor” (Matei, 
7:21). 

Dezinteresul lui Pavel fata de personajul istoric Isus nu vine, după cum 
au susținut unii, din accentul pus de el pe chestiunile hristologice, mai 
degrabă decât pe cele istorice. Cauza este simplul fapt că Pavel n-avea idee 
cine fusese Isus cel viu, şi nici nu-l interesa. Pavel se laudă în repetate 
rânduri că n-a aflat despre Isus nici de la apostoli, nici de la altcineva care l- 
ar fi cunoscut. „Dar când cel ce m-a ales (...) bine a voit să descopere pe 


Fiul său întru mine, pentru ca să-l propovăduiesc între neamuri, numaidecât, 
fără să mă sfătuiesc cu niciun alt om, nici să mă duc la Ierusalim, la 
apostoli cei mai înainte decât mine ca să le cer permisiunea”, se laudă 
Pavel, „m-am dus în Arabia şi iarăşi m-am întors în Damasc”. (Epistola 
Sfântului Apostol Pavel către Galateni, 1:15—17). 

Numai după trei ani de predicare a unui mesaj pe care insistă că l-a primit 
nu de la vreo ființă omenească (referindu-se, evident, la Iacov şi la 
apostoli), ci direct de la Isus, Pavel binevoieşte să-i viziteze pe bărbaţii şi 
femeile din Ierusalim care chiar l-au cunoscut pe omul pe care Pavel il 
numeşte Domnul (Epistola Sfântului Apostol Pavel către Galateni, 1:12). 

De ce face Pavel asemenea eforturi — nu numai ca să se desprindă de 
sub autoritatea liderilor din Ierusalim, ci şi ca să-i denigreze şi să-i 
expedieze ca fiind irelevanti, sau chiar mai rau? Fiindcă opiniile lui Pavel 
despre Isus sunt atât de extreme, atât de departe de orice limite ale gândirii 
evreiesti acceptabile, incat numai sustinand ca provin direct de la Isus insusi 
ar fi putut sa le predice nepedepsit. Ceea ce oferă Pavel în epistolele sale nu 
este, aşa cum susţin unii dintre apărătorii lui contemporani, doar o variantă 
alternativă a spiritualităţii evreieşti. În schimb, Pavel avansează o doctrină 
cu totul nouă, care ar fi fost absolut de nerecunoscut pentru persoana de la 
care susține el că pleacă. Fiindcă Pavel e cel care a rezolvat dilema 
discipolilor legată de reconcilierea morții ruşinoase a lui Isus pe cruce cu 
aşteptările mesianice ale evreilor, respingând, pur şi simplu, aceste aşteptări 
şi transformându-l pe Isus într-o ființă complet nouă, ce pare aproape in 
întregime propria lui creație: Hristos. 

Deşi ,,Hristos” este, in sens tehnic, termenul grecesc pentru „mesia”, nu 
astfel îl foloseşte Pavel. El nu-l înzestrează pe Hristos cu niciuna dintre 
conotatiile date cuvântului „mesia” în Scripturile Ebraice. Nu vorbeşte 
niciodată despre Isus ca fiind „unsul lui Israel”. S-ar putea ca Pavel să-l fi 
recunoscut pe Isus ca descendent al Regelui David, dar nu apelează la 
scripturi ca să susțină că Isus a fost eliberatorul davidian pe care-l 
aşteptaseră evreii. Pavel ignoră toate profetiile mesianice pe care aveau să 
se bazeze evangheliile, peste ani de zile, pentru a dovedi că Isus era mesia 
evreiesc; când consultă totuşi profetiile evreieşti — de exemplu, profeția lui 
Isaia despre ,,mladita cea din rădăcina lui lesei care va fi ca un steag pentru 
popoare” (11:10), Pavel crede că profeții îl preziceau pe e/, nu pe Isus. Mai 
elocvent, spre deosebire de autorii evangheliilor (cu excepţia lui Ioan, 
desigur), Pavel nu-l numeşte pe Isus Hristosul (Yesus ho Xristos), ca şi cum 


„Hristos” ar fi titlul său. Mai degrabă, Pavel îi zice „Isus Hristos” sau doar 
„Hristos”, de parcă ar fi un nume de familie. Aceasta este o formulare 
extrem de neobişnuită, a cărei paralelă cea mai apropiată se găseşte în felul 
în care împărații romani adoptau cuvântul „Caesar” ca pe un cognomen — 
de exemplu, în Caesar Augustus. 

Hristosul lui Pavel nici măcar nu e uman, desi a luat această înfăţişare 
(Epistola Sfântului Apostol Pavel către Filipeni, 2:7). Este o fiinţă cosmică, 
existentă dintotdeauna — încă dinaintea timpului. E prima dintre creațiile 
lui Dumnezeu, prin intermediul căreia s-a format şi restul creatiuni 
(Epistola Întâi a Sfântului Apostol Pavel către Corinteni, 8:6). Este fiul 
născut al lui Dumnezeu, progenitura lui fizică (Epistola Sfântului Apostol 
Pavel către Romani, 8:3). E noul Adam, născut nu din tarana, ci din cer. Şi 
totuşi, câtă vreme primul Adam a devenit o ființă vie, „Ultimul Adam”, 
cum îl numeşte Pavel pe Hristos, a devenit „un duh dătător de viaţă” 
(Epistola întâi a Sfântului Apostol Pavel către Corinteni, 15:45-47). Pe 
scurt, Hristos este o făptură complet nouă. Nu este însă unic. E doar primul 
de soiul lui: „Întâi născut între foarte multi fraţi” (Epistola Sfântului 
Apostol Pavel către Romani, 8:29). Toţi aceia care cred în Hristos, aşa cum 
crede Pavel — aceia care acceptă învăţăturile lui Pavel despre el — pot 
deveni una cu el, printr-o uniune mistică (Epistola întâi a Sfântului Apostol 
Pavel către Corinteni, 6:17). Prin credinţa lor, trupurile li se vor transforma 
în trupul glorios al lui Hristos (Epistola Sfântului Apostol Pavel către 
Filipeni, 3:28—21). Se vor uni cu el în spirit şi vor avea parte de asemănarea 
lui — care, după cum le reaminteşte Pavel adepților săi, este asemănarea cu 
Dumnezeu (Epistola Sfântului Apostol Pavel către Romani, 8:29). Prin 
urmare, ca „moştenitori ai lui Dumnezeu şi împreună moştenitori cu 
Hristos”, credincioşii pot să devină şi ei fiinte divine (Epistola Sfântului 
Apostol Pavel către Romani, 8:17). Pot deveni asemenea lui Hristos în 
moarte (Epistola Sfântului Apostol Pavel către Filipeni, 3:10) — adică, 
divini şi eterni, însărcinați cu responsabilitatea de a judeca alături de el 
întreaga omenire, asemenea îngerilor din cer (Epistola întâi a Sfântului 
Apostol Pavel către Corinteni, 6:2—3). 

Portretizarea lui Isus de către Pavel în chip de Hristos le poate suna 
familiar creştinilor contemporani — de-atunci, a devenit doctrina standard a 
bisericii — dar, pentru adepţii evrei ai lui Isus, ar fi fost de-a dreptul bizară. 
Transformarea nazarineanului într-un fiu literal al lui Dumnezeu, divin şi 
preexistent, ale cărui moarte şi reînviere lansează un gen nou de fiinţe 


eterne responsabile cu judecarea lumii, nu are nicio bază în oricare dintre 
scrierile despre Isus măcar pe departe contemporane cu Pavel (indicație 
fermă că, cel mai probabil, acest Hristos era propria lui creație). Nimic din 
tot ceea ce-şi imaginează Pavel nu se găseşte în materialele sursei Q, care 
au fost compilate cam prin aceeaşi perioadă în care el îşi compunea 
epistolele. Hristosul lui Pavel nu este în niciun caz Fiul Omului care apare 
în Evanghelia lui Marcu, scrisă doar la câțiva ani după moartea lui Pavel. 
Nicăieri în evangheliile lui Matei şi Luca — redactate între anii 90 şi 100 
e.n. — Isus nu este considerat vreodată fiul lui Dumnezeu în sens propriu. 
Ambele evanghelii folosesc termenul „Fiul lui Dumnezeu” exact aşa cum 
era întrebuințat peste tot în Scripturile Ebraice: ca un titlu regal, nu ca o 
descriere. Abia în ultima dintre evangheliile canonice, Evanghelia lui loan, 
scrisă cândva între anii 100 şi 120 e.n., se poate găsi viziunea lui Pavel 
despre Isus ca fiind Hristos — eternul /ogos, singurul fiu născut al lui 
Dumnezeu. Desigur, pe-atunci, la aproape o jumătate de deceniu după 
distrugerea Ierusalimului, creştinismul era deja o religie complet 
romanizată, iar Hristosul lui Pavel ştersese de mult orice urmă de mesia 
evreiesc din Isus. În deceniul şase însă, când Pavel îşi scrie epistolele, 
concepția lui despre Isus ca fiind Hristos ar fi fost şocantă şi de-a dreptul 
eretică, motiv pentru care, în jurul anului 57 e.n., Iacov şi apostolii cer ca 
Pavel să vină la Ierusalim pentru a răspunde în legătură cu învăţăturile lui 
deviante. 

Aceasta nu avea să fie prima apariţie a lui Pavel în fata liderilor mişcării. 
După cum menţionează el în epistola către Galateni, initial i-a întâlnit pe 
apostoli cu ocazia unei vizite în oraşul sfânt, la trei ani după convertire, cam 
prin 40 e.n., când a ajuns fata-n fata cu Petru şi Iacov. Cei doi conducători 
au părut fascinati că „cel ce ne prigonea pe noi odinioară acum binevesteste 
credința pe care oarecând o nimicea” (Epistola Sfântului Apostol Pavel 
către Galateni, 1:23). L-au glorificat pe Dumnezeu datorită lui Pavel şi l-au 
trimis pe acesta să predice mesajul lui Isus în regiunile din Siria şi Cilicia, 
dându-i ca însoțitor şi păzitor un evreu convertit, confident apropiat al lui 
Iacov, pe nume Barnaba. 

A doua călătorie a lui Pavel la Ierusalim a avut loc cam zece ani mai 
târziu, prin 50 e.n., şi a fost mult mai putin cordială decât prima. Fusese 
convocat să apară în faţa unei întruniri a Consiliului Apostolic, pentru a-şi 
apăra rolul autoatribuit de misionar printre ne-evrei (Pavel insistă că n-a 
fost chemat, ci s-a dus la Ierusalim din proprie inițiativă, fiindcă aşa-i 


spusese Isus). Împreună cu tovarăşul său, Barnaba, şi un grec necircumcis 
convertit, pe nume Tit, Pavel a apărut în fata lui Iacov, Petru, Ioan şi a 
bătrânilor din adunarea de la Ierusalim, pentru a-şi apăra cu tărie mesajul pe 
care-l transmisese ne-evreilor. 

Luca, scriind despre această întâlnire, după vreo patruzeci-cincizeci de 
ani, zugrăveşte un tablou al armoniei depline între Pavel şi membrii 
consiliului, cu Petru stând alături de Pavel şi tinandu-i partea. Conform lui 
Luca, Iacov, în calitatea sa de lider al adunării din Ierusalim şi cap al 
Consiliului Apostolic, a binecuvântat învăţăturile lui Pavel, decretând că de- 
atunci înainte ne-evreii aveau să fie bine-veniti în comunitate, fără a mai 
trebui să urmeze Legea lui Moise, cu condiția „să se ferească de pângăririle 
idolilor, de desfrânare, de a consuma carnea dobitoacelor ce au fost 
sugrumate şi de sânge” (Faptele Sfinților Apostoli, 15:1—21). Descrierea 
întâlnirii de către Luca este un mijloc evident de a legitima misionariatul lui 
Pavel, pecetluindu-l cu aprobarea a nimeni altuia decât „a fratelui 
Domnului”. Totuşi, propria relatare a lui Pavel despre Consiliul Apostolic, 
scrisă într-o epistolă către Galateni, la scurt timp după ce a avut loc, 
prezintă o imagine complet diferită a celor întâmplate la Ierusalim. 

Pavel susține că, la Consiliul Apostolic, a fost bruscat de un grup de 
„falşi credincioşi” (aceia care încă mai acceptau primatul Templului şi al 
Torei), care-l spionaseră în secret pe parcursul misionariatului. Deşi 
dezvăluie foarte puţine detalii despre întâlnire, Pavel nu-şi poate ascunde 
funia la adresa tratamentului pe care spune că l-a primit din partea 
conducătorilor presupusi ca recunoscuţi ai bisericii („cei ce se socotesc a fi 
ceva”): Iacov, Petru şi Ioan. Pavel spune că „acestora niciun ceas măcar nu 
ne-am îngăduit să ne supunem”, dupa cum nici ei, şi nici opinia lor despre 
misionariatul lui nu l-au influenţat cu nimic (Epistola Sfântului Apostol 
Pavel către Galateni, 2:1—10). 

Indiferent ce s-a întâmplat în timpul Consiliului Apostolic, se pare că 
întâlnirea a luat sfârşit cu o promisiune a lui Iacov, liderul adunării din 
Ierusalim, de a nu-i obliga pe adepţii ne-evrei ai lui Pavel să se circumcida. 
Totuşi, cele întâmplate la scurt timp după aceea arată că Iacov şi Pavel erau 
deoparte de a se fi reconciliat: aproape imediat după plecarea lui Pavel din 
Ierusalim, Iacov a început să-şi trimită propriii misionari la congregatiile lui 
Pavel din Galateea, Corint, Filippi şi majoritatea celorlaltor locuri unde 
Pavel îşi atrăsese adepţi, în scopul de a corecta învățăturile neortodoxe ale 
acestuia despre Isus. 


Pavel a fost indignat de aceste delegări, considerându-le, pe bună 
dreptate, o ameninţare la adresa autorităţii sale. Aproape toate epistolele lui 
Pavel din Noul Testament au fost scrise după Consiliul Apostolic şi se 
adresează congregatiilor pe care le vizitaseră acei reprezentanți de la 
Ierusalim (prima epistolă a lui Pavel, către tesaloniceni, a fost scrisă între 
anii 48 şi 50 e.n.; ultima, cea către romani, în jurul anului 56 e.n.). Din acest 
motiv, scrisorile acordă atât de mult spaţiu apărării statutului de apostol al 
lui Pavel, insistând asupra legăturii lui directe cu Isus şi învinuindu-i pe 
conducătorii de la Ierusalim care „sunt apostoli mincinosi, lucrători vicleni, 
care iau chip de apostoli ai lui Hristos” şi, după opinia lui, de fapt îl slujesc 
pe Satan şi i-au vrajit pe adepţii lui Pavel (Epistola a doua a Sfântului 
Apostol Pavel către Corinteni, 11:13-15). 

Cu toate acestea, delegatiile lui Iacov par să fi avut efect, căci Pavel le 
reproşează în repetate rânduri congregatiilor sale că l-au abandonat: „Mă 
mir că aşa degrabă vă intoarceti cu inima — de la cel ce v-a chemat pe voi, 
prin darul lui Hristos” (Epistola Sfântului Apostol Pavel către Galateni, 
1:6). Îşi imploră adepţii să nu asculte acele delegaţii, şi nici pe altcineva în 
fond, ci numai pe el: „Dacă vă propovăduieşte cineva altfel decât ati primit 
de la mine, să fie anatema!” (Galateni, 1:9). Chiar dacă vestea vine de la 
„un înger din cer”, scrie Pavel, congregatile lui trebuie s-o ignore 
(Galateni, 1:8). În schimb, sunt datoare să-l asculte pe Pavel şi numai pe 
Pavel: ,,Luati-va după mine, cum şi eu m-am luat după Hristos” (Corinteni 
I, 11:1). 

Înverşunat şi fără să se mai considere supus autorităţii lui Iacov şi a 
apostolilor de la Ierusalim („orice ar fi ei, mie mi-este totuna”), Pavel şi-a 
petrecut următorii ani expunandu-si liber doctrina despre Isus ca fiind 
Hristos. Dacă Iacov şi apostolii de la Ierusalim erau pe deplin informaţi 
despre activităţile lui Pavel din această perioadă, e discutabil. În fond, Pavel 
îşi scria epistolele în greacă, limbă pe care nici Iacov şi nici apostolii nu 
ştiau s-o citească. Mai mult, Barnaba, singurul om de legătură dintre Iacov 
şi Pavel, îl părăsise la scurt timp după Consiliul Apostolic, din motive 
rămase neclare (deşi merită să menționăm că Barnaba era levit şi, ca atare, 
probabil respecta cu strictețe legea evreiască). Oricum, prin anul 57 e.n., 
zvonurile despre învățăturile lui Pavel nu mai puteau fi ignorate. Şi astfel, 
încă o dată, este chemat la Ierusalim să dea socoteală. 

De astă dată, Iacov se confruntă cu Pavel în mod direct, spunându-i că li 
s-a adus la cunoştinţă că Pavel îi învaţă pe credincioşi „să se lepede de 


Moise” şi „să nu-şi taie împrejur copiii şi să nu mai calce după obiceiurile 
legii noastre” 

(Faptele Sfinților Apostoli, 21:21). Pavel nu răspunde la acuzație, desi 
tocmai asta predica. Merge chiar până la a spune că cei care se lasă 
circumcisi s-au „prăbuşit de la Hristos” (Galateni, 5:24). 

Ca sa limpezească lucrurile o dată pentru totdeauna, Iacov îl sileşte pe 
Pavel să ia parte, împreună cu alti patru oameni, la un ritual strict de 
purificare în Templu — acelaşi Templu despre care Pavel consideră că a 
fost înlocuit de sângele lui Isus — astfel încât „vor şti toţi că nimic nu este 
adevărat din cele ce au auzit despre tine, dar că tu însuți umbli după cum 
zice legea şi o păzeşti” (Faptele Sfinților Apostoli, 21:24). Pavel se supune, 
părând să nu aibă încotro. Dar, în timp ce participă la ritual, un grup de 
credincioşi evrei îl recunosc. 

„Bărbaţi israiliti, dati ajutor!” strigă ei. „Acesta este omul care 
propovăduieşte la toți şi pretutindeni împotriva norodului şi a locului 
acestuia...” (Faptele Sfinților Apostoli, 21:27—28). Numaidecât, un grup 
numeros se repede la Pavel. Oamenii îl prind şi-l târăsc afară din Templu. 
Tocmai când sunt gata să-l omoare în bătaie, apar dintr-odata câţiva soldați 
romani. Soldații imprastie mulțimea şi-l iau pe Pavel în custodie — nu din 
cauza incidentului de la Templu, ci fiindcă îl confundă cu altcineva. 

„Nu eşti tu, dară, egipteanul care, mai nainte de zilele acestea, s-a 
răsculat şi a scos în pustie cei patru mii de ucigaşi sicari?” îl întreabă un 
tribun militar pe Pavel (Faptele Sfinţilor Apostoli, 21:38). 

Se pare că sosirea lui Pavel la Ierusalim, în anul 57 e.n., nici n-ar fi putut 
avea loc într-un moment mai haotic. Cu un an mai devreme, sicarii îşi 
începuseră domnia terorii, ucigându-l pe arhiereul Ionatan. Acum omorau 
de-a valma membri ai aristocrației preotesti, le ardeau casele, le răpeau 
familiile şi semănau groaza în sufletele evreilor. Fervoarea mesianică din 
Ierusalim dăduse în clocot. Unul câte unul, se ridicasera diverşi pretendenți 
la mantia de mesia pentru a-i elibera pe evrei de sub jugul ocupației 
romane. Theudas, făcătorul de minuni, fusese deja executat de romani, 
pentru aspirațiile lui mesianice. Fiii rebeli ai lui Juda Galileanul, Iacov şi 
Simon, fuseseră crucificati. Şeful de tâlhari, Eleazar, fiul lui Dineu, care 
prădase zonele rurale, masacrând samariteni în numele Dumnezeului lui 
Israel, fusese capturat şi decapitat de prefectul roman Felix. Apoi, pe 
Muntele Măslinilor apăruse dintr-odată Egipteanul, jurând să poruncească 
dărâmarea zidurilor Ierusalimului. 


1? 


Pentru Iacov şi apostolii de la Ierusalim, acest tumult nu putea însemna 
decât un singur lucru: sfârşitul era aproape; Isus urma să revină. Împărăţia 
lui Dumnezeu, pe care presupuseseră că Isus avea s-o clădească în timpul 
vieţii, urma acum să se împlinească în sfârşit — un motiv în plus de a se 
asigura că cei ce imbratisau invataminte deviante în numele lui Isus erau 
aduşi înapoi la matcă. 

În lumina acestor fapte, arestarea lui Pavel la Ierusalim poate să fi fost 
neașteptată, dar, ținând seama de expectativele apocaliptice ale perioadei, 
nu era nici inoportună, nici nebine-venită. Dacă Isus urma să se întoarcă, n- 
ar fi fost rău ca Pavel să-l aştepte în temniţă unde, cel putin, el şi opiniile lui 
eretice puteau fi ţinute în frâu până când Isus avea să le judece el însuşi. 
Dar, întrucât soldaţii care-l arestaseră credeau că Pavel era egiptean, l-au 
trimis imediat să fie judecat de guvernatorul roman Felix, care întâmplător 
se afla tocmai atunci în oraşul de coastă Caesarea, ocupându-se de un 
conflict izbucnit între evreii din oraş şi locuitorii sirieni şi greci ai acestuia. 
Deşi până la urmă l-a exonerat pe Pavel de crimele Egipteanului, Felix l-a 
aruncat totuşi într-o închisoare din Caesarea, unde Pavel a zăcut până când 
Festus l-a înlocuit pe Felix ca guvernator şi l-a transferat prompt pe Pavel la 
Roma, la propria lui cerere. 

Festus i-a permis să se ducă la Roma fiindcă Pavel afirmase că era 
cetățean roman. Se născuse la Tars, un oraş ai cărui locuitori primiseră 
cetăţenia romană de la Marcus Antonius, cu un secol mai devreme. În 
calitate de cetățean, Pavel avea dreptul să ceară un proces roman, iar Festus, 
care a servit ca guvernator la Ierusalim doar pentru o perioadă extrem de 
scurtă şi tumultuoasă, a părut încântat să 1-l acorde, dacă nu din alt motiv fie 
$1 numai ca să scape de el. 

S-ar putea ca Pavel sa fi avut un motiv mult mai urgent de a dori sa 
ajungă la Roma. După spectacolul jenant din Templu, când fusese nevoit sa 
renunţe la tot ceea ce predicase ani de zile, Pavel voia să plece cât mai 
departe posibil de Ierusalim şi de latul tot mai strâns pe care 1-l prinseseră 
de gat Iacov şi apostolii. In plus, Roma părea locul ideal pentru el. Acela 
era oraşul imperial, sediul Imperiului Roman. Cu siguranţă, evreii Elenisti 
care aleseseră să se stabilească în casa Cezarului aveau să fie receptivi la 
învățăturile neortodoxe ale lui Pavel despre Isus Hristos. Roma conţinea 
deja un contingent de creştini, încă mic dar în expansiune, care trăiau alături 
de o populație evreiască destul de mare. Cu zece ani înainte de sosirea lui 
Pavel, conflictele dintre cele două comunităţi îl determinaseră pe împăratul 


Claudius să expulzeze ambele grupuri din oraş. Însă când a ajuns el acolo, 
cam pe la începutul anilor şaizeci, ambele populații erau din nou 
înfloritoare. Oraşul părea tocmai pregătit pentru mesajul lui Pavel. 

Deşi, la Roma, Pavel era oficial sub arest la domiciliu, se pare că a putut 
predica în continuare, fără prea multe intervenţii din partea autorităţilor. În 
orice caz, însă, n-a prea reuşit să-i convertească pe evrei la credinţa sa. 
Populaţia evreiască nu era doar nereceptivă la interpretarea lui unică despre 
mesia, ci de-a dreptul ostilă. Nici chiar convertitii ne-evrei nu păreau prea 
deschişi faţă de Pavel. Cauza ar putea fi aceea că Pavel nu era singurul 
„apostol” care predica despre Isus în oraşul imperial. Petru, primul dintre 
cei Doisprezece, se afla şi el la Roma. 

Petru venise la Roma cu câţiva ani înaintea lui Pavel, cel mai probabil 
din dispoziția lui Iacov, ca să înființeze o comunitate durabilă de credincioşi 
evrei grecofoni în inima Imperiului Roman, o comunitate care să se afle sub 
influenţa adunării de la Ierusalim şi să fie învățată conform doctrinei 
acesteia — pe scurt, o comunitate antipaulină. E dificil să ştim cât succes 
avusese Petru înainte de sosirea lui Pavel. Dar, potrivit Faptelor Apostolilor, 
eleniştii din Roma au reacţionat atât de negativ la predicile lui Pavel, încât 
acesta s-a hotărât să se despartă o dată pentru totdeauna de confrații lui 
evrei, care aud şi nu înţeleg, care privesc, dar nu văd. Pavel a jurat ca, din 
acel moment, să nu le mai predice decât ne-evreilor, căci ei „vor asculta” 
(Faptele Sfinților Apostoli, 28:26-29). 

Nu există nicio consemnare despre ultimii ani din viaţa lui Petru şi a lui 
Pavel, cei doi oameni care aveau să devină cele mai importante personaje 
ale creştinătăţii. În mod ciudat, Luca îşi încheie relatarea despre viaţa lui 
Pavel cu sosirea lui la Roma, fără să menționeze că şi Petru era în oraş. Şi 
mai ciudat, Luca nu se osteneşte să consemneze cel mai semnificativ aspect 
al anilor petrecuți de cei doi împreună în oraşul imperial. Căci, în anul 66 
e.n., acelaşi an când a izbucnit revolta la Ierusalim, împăratul Nero, 
reactionand fata de un val de persecuții creştine la Roma, i-a arestat pe 
Petru şi Pavel şi i-a executat pe amândoi, pentru că imbratisasera aceeaşi 
credință — după cum presupunea el. 

Se înşela. 


Capitolul 15 Cel Drept 


Iacov, fratele lui Isus, era numit „Iacov cel Drept”. În Ierusalim, oraşul în 
care se stabilise după moartea fratelui său, Iacov era recunoscut de toți 
membrii comunității pentru evlavia sa nestăvilită şi devotamentul cu care îi 
proteja pe cei săraci. Nu deţinea nimic de valoare, nici măcar hainele pe 
care le purta — veşminte simple croite din pânză, nici măcar din lână. Nu 
bea vin şi nu consuma carne. Nu făcea nici băi. Nu se răsese niciodată în 
cap şi nici nu se mânjise cu uleiuri parfumate. Se spunea că petrecuse atâta 
timp în rugăciune, cerându-i lui Dumnezeu iertarea păcatelor omenirii, că 
genunchii 1 se tăbăciseră precum cei ai unei cămile. 

Pentru discipolii lui Isus, Iacov era o legătură vie cu mesia; sânge din 
sângele Domnului. Pentru toţi ceilalți locuitori ai Ierusalimului, era pur şi 
simplu „alesul”. Până şi autoritățile iudaice îl admirau pe Iacov pentru 
caracterul său onest şi devotamentul fata de lege. Să nu uităm că Iacov 
fusese cel care îl pedepsise pe ereticul Pavel pentru că abandonase Tora şi 
tot el il fortase pe fostul fariseu să se căiască pentru părerile sale şi să se 
curețe de ele în Templu. Este adevărat că autorităţile nu erau de acord cu 
mesajul lui Iacov despre Isus, la fel cum nu fuseseră de-acord nici cu cel al 
lui Pavel, însă îl respectau, iar pe Iacov îl considerau un om cinstit şi de 
bună credință. Conform istoricului creştin timpuriu Hegesip (110-180 e.n.), 
autoritățile iudaice au apelat la Iacov în repetate rânduri, cerându-i să se 
folosească de influenţa sa printre oameni pentru a-i convinge să renunţe la 
ideea că Isus era Mesia. 

— Te imploram; domoleşte-i pe oameni, pentru că aceştia au mers prea 
departe, comparându-l pe Isus cu Mesia. Stim, la fel ca şi ceilalți, că eşti 
drept şi impartial. Tocmai de aceea te rugăm să convingi mulțimea să nu se 
lase amagita de Isus. 

Bineînţeles, n-au ajuns la niciun acord, întrucât, deşi Iacov era, după cum 
atestă toate sursele, un zelot devotat Legii Mozaice, era în acelaşi timp un 
discipol al lui Isus; nu ar fi trădat niciodată moştenirea fratelui său mai 
mare, nici măcar atunci când a trebuit să se sacrifice pentru ea. 

Episodul morții lui Iacov poate fi găsit în ,,Antichitatile” lui Iosephus. 
Era anul 62 e.n. Întreaga Palestina decăzuse în anarhie. Foametea şi seceta 
devastaseră câmpiile, lăsând pământul pârjolit şi ţărani flămânzi. 
Ierusalimul era cuprins de panică din cauza sicarilor care asasinau şi prădau 


în voie. Febra revoluționară a evreilor creştea şi era tot mai greu de 
controlat, în timp ce clasa clericală pe care Roma se baza ca să reinstaureze 
ordinea se impartise în două. Preoţii bogaţi din Ierusalim puseseră la cale un 
plan pentru a confisca zeciuiala acordată în mod normal preoţilor de rang 
inferior, de la satele din provincie. În paralel, succesiunea unor guvernatori 
romani incapabili — de la temperamentalul Cumanus la Felix mârşavul şi 
Festus nepriceputul — nu făcuseră decât să agraveze situația. 

Când Festus a murit brusc şi fără să lase în urmă un succesor, Ierusalimul 
s-a prăbuşit în haos. Înţelegând gravitatea situaţiei, împăratul Nero a trimis 
degrabă un înlocuitor pentru Festus — Albinus — în speranţa că va readuce 
ordinea pe străzile oraşului. Dar au trecut săptămâni întregi până la venirea 
lui Albinus. Întârzierea i-a dat ocazia noului arhiereu, un tânăr impulsiv şi 
irascibil pe nume Ana, să încerce să umple de unul singur vidul de putere 
lăsat în Ierusalim. 

Ana era fiul fostului şi extrem de influentului arhiereu, pe care îl chema 
tot Ana, ai cărui patru fii (şi un ginere, Iosif Caiafa) ocupaseră pe rând 
aceeaşi funcție. De fapt, bătrânul Ana, pe care Iosephus îl numeşte „marele 
avar”, este cel care a deturnat zeciuiala preoților inferiori, singura lor sursă 
de venit. În lipsa unui guvernator roman care să-i tind ambițiile in frâu, 
tânărul Ana a început o amplă campanie de lichidare a presupuşilor săi 
adversari. Printre primele sale acţiuni, relatează Iosephus, a fost şi adunarea 
Sanhedrinului şi aducerea în fata acestuia a lui „Iacov, fratele lui Isus, cel 
căruia 1 se spunea mesia”. Ana îl acuză pe lacov de blasfemie şi 
răstălmăcire a legii şi îl condamnă la omorâre cu pietre. 

Reacţia la execuţia lui Iacov nu întârzie să apară. O grupare de evrei din 
oraş, pe care Iosephus o descrie ca fiind „cei mai înţelepţi şi stricti in 
respectarea legii”, a fost scandalizată de gestul lui Ana. I-au trimis vorbă lui 
Albinus, care tocmai se îndrepta spre Ierusalim dinspre Alexandria, 
informându-i despre cele întâmplate în absenţa sa. Ca răspuns, Albinus i-a 
trimis o scrisoare lui Ana în care îl ameninţa cu o sângeroasă răzbunare în 
clipa în care va ajunge în oraş. Până să se întâmple acest lucru, însă, Ana a 
fost mazilit din funcția de arhiereu şi înlocuit de un bărbat pe nume Isus, 
fiul lui Damneu, care nu a rezistat nici el mai mult de un an, fiind dat jos 
chiar înaintea izbucnirii Marii Revolte Evreieşti. 

Pasajul din lucrarea lui Iosephus care descrie moartea lui lacov este 
celebru ca fiind cea mai timpurie referință nonbiblică la Isus. Aşa cum am 
menționat şi înainte, folosirea apelativului „fratele lui Isus, cel căruia îi 


spun mesia” de către Iosephus demonstrează că în anul 94 e.n., atunci cand 
au fost redactate „Antichităţile”, Isus din Nazaret era deja recunoscut ca 
fondatorul unei mişcări revoluționare de durată. Şi totuşi, o examinare mai 
atentă a pasajului relevă că adevărata sursă de interes pentru Iosephus nu 
este Isus, pe care îl trece în revistă ca fiind „cel căruia îi spun mesia”, ci mai 
degrabă Iacov, a cărui moarte nedreaptă din ordinul arhiereului constituie 
fundamentul poveştii. Mentionarea lui Isus de către Iosephus este, fără 
îndoială, foarte semnificativă. Dar faptul că un istoric evreu ar descrie 
cititorilor romani circumstanţele din jurul morţii lui Iacov cu atâtea 
amănunte şi s-ar concentra asupra reacției negative stârnite de execuția sa 
— nu din partea creştinilor din Ierusalim, ci din partea celor mai devotați 
evrei — indică foarte clar importanţa personalităţii lui Iacov in Palestina 
secolului întâi. Iacov a fost mai mult decât fratele lui Isus. A fost, după cum 
atestă dovezile istorice, liderul incontestabil al mişcării de rezistenţă pe care 
Isus a lăsat-o în urmă. 

Hegesip, care făcea parte din a doua generație de discipoli ai lui Isus, 
confirmă rolul lui Iacov de conducător al comunității creştine în lucrarea sa 
de cinci volume despre istoria creştinismului timpuriu. 

„Controlul Bisericii, scrie Hegesip, a fost preluat, la fel ca şi apostolii, de 
către Iacov, fratele lui Isus, pe care toată lumea din vremea lui Dumnezeu 
până azi îl numeşte «cel Drept», pentru a-l diferenţia de alti Iacovi.” În 
necanonica „Epistolă a lui Petru”, principalul apostol şi liderul Celor 
Doisprezece se referă la Iacov ca „Domn şi Episcop al Sfintei Biserici”. 
Clement din Roma (30-97 e.n.) care îi va succede lui Petru în oraşul 
imperial, îi scrie o scrisoare lui Iacov, adresandu-i-se cu formula „Episcopul 
episcopilor, care conduce Ierusalimul, Sfânta Adunare a Evreilor şi toate 
adunările de pretutindeni”. În „Evanghelia după Toma”, datată de obicei 
cândva între sfârşitul secolului I şi începutul secolului al II-lea e.n., însuşi 
Isus îl desemnează pe Iacov ca succesor al său. „Ucenicii îi spusera lui Isus: 
«Stim că ne vei părăsi. Cine ne va mai conduce?» lar Isus le spuse: 
«Oriunde veți fi, urmați-l pe Iacov cel Drept, pentru care au apărut şi cerul 
şi pamantul».” 

Clement din Alexandria, un alt părinte fondator al Bisericii Creştine 
(150-215 e.n.), susține că Isus a împărtăşit cunoştinţe secrete „lui Iacov cel 
Drept, lui loan şi lui Petru”, care în schimb, „le-a împărtăşit celorlalți 
apostoli”. Clement menționează însă că, dintre cei trei, Iacov a fost cel care 
a devenit „primul ales, aşa cum ne spun documentele, al scaunului 


episcopal din Biserica Ierusalimului”. Sfântul Ieronim (cca. 347-420 e.n.), 
care a tradus pentru prima oară Biblia in latină (Biblia Vulgata), scrie in 
„Vieţile Sfinților” că, după înălţarea lui Isus, Iacov a fost „imediat desemnat 
Episcop al Ierusalimului de către apostoli”. De fapt, Ieronim argumentează 
că pietatea şi reputația lui Iacov erau atât de cunoscute printre oameni, încât 
multi au crezut că „distrugerea Ierusalimului s-a produs în urma morții 
sale”. Ieronim face trimitere la o tradiție consemnată de Iosephus, remarcată 
de asemenea şi de către teologul creştin din secolul al III-lea, Origen (cca. 
185-254 e.n.), şi înregistrată în „Istoria Ecleziastică” a lui Eusebius din 
Caesarea (cca. 260-339 e.n.) în care Iosephus susține că („aceste lucruri 
(Revolta Evreiască şi distrugerea Ierusalimului s-au întâmplat ca răspuns la 
moartea lui Iacov cel Drept, care a fost fratele lui Isus, cunoscut ca Hristos, 
ŞI care, deşi era cel mai virtuos dintre oameni, a fost executat de către 
evrei”. Reflectând asupra acestui fragment din Iosephus — acum dispărut 
— Eusebius comentează: „Iacov trebuie să fi fost o personalitate atât de 
remarcabilă, atât de admirată pentru onestitatea sa, că până şi cei mai 
inteligenţi evrei au văzut o legătură între martiriul lui şi asediul imediat al 
Ierusalimului” (Istoria Ecleziastică, 2.23). 

Chiar şi Noul Testament confirmă rolul lui Iacov ca lider al comunității 
creştine: de obicei, numele lui este primul menționat dintre „părinţii” Iacov, 
Petru şi loan. El este cel care şi-a trimis emisarii printre comunitățile 
împrăştiate ale diasporei (Galateni, 2:1-14). Tot el este cel căruia îi 
raportează Petru activitățile înainte de a pleca din Ierusalim (Faptele 
Sfinților Apostoli, 12:17). Atunci când Pavel se înfăţişează în fata 
„bătrânilor”, Iacov este cel care se află în fruntea lor (Faptele Sfinților 
Apostoli, 21:18); acelaşi Iacov care este autoritatea supremă a Consiliului 
Apostolic şi are ultimul cuvânt în cadrul deliberărilor, şi a cărui judecată 
este finală (Faptele Sfinților Apostoli, 15:13). De fapt, după Consiliul 
Apostolic, apostolii dispar complet din restul cărții Faptelor, cu excepția lui 
Iacov. Din contră, urmează disputa dintre el şi Pavel, în urma căreia Iacov îl 
mustră pe Pavel pentru abaterile din învăţăturile sale şi îi porunceşte să 
înainteze o petiție Templului, ceea ce va duce la punctul culminant al cărții: 
arestarea lui Pavel şi extrădarea la Roma. 

Trei secole de documentaţie iudaică şi creştină timpurie, lăsând la o parte 
opinia aproape unanimă a cercetătorilor contemporani, îl recunosc pe Iacov, 
fratele lui Isus, ca fiind liderul primei comunități creştine — deasupra lui 
Petru şi a celorlalți Doisprezece; deasupra lui loan, „ucenicul pe care îl 


iubea Isus” (Ioan, 20:2) şi mult deasupra lui Pavel, cu care a avut adesea 
altercatii. Atunci, de ce a fost Iacov aproape exclus din Noul Testament şi 
rolul lui în perioada de început a Bisericii înlocuit de Petru şi Pavel în 
imaginația majorităţii creştinilor moderni? 

În parte, acest lucru are legătură cu identitatea lui Iacov ca frate a lui 
Isus. Dinastia reprezenta norma pentru evreii din vremea lui Isus. Familiile 
Irozilor şi Haşmoneilor, arhiereii şi aristocratiile clericale, fariseii, până şi 
grupările de tâlhari, cu toţii practicau succesiunea ereditară. Legătura de 
rudenie era cu atât mai importantă pentru o mişcare mesianică precum cea a 
lui Isus, care îşi baza legitimitatea pe descendența din David. În fond, dacă 
Isus era un urmaş al Regelui David, acest lucru era valabil şi pentru Iacov. 
Ar fi avut atunci tot dreptul de a conduce comunitatea lui David după 
moartea lui mesia. De asemenea, lacov nu a fost singurul membru al 
familiei lui Isus care îşi câştigase autoritatea în perioada de început a 
bisericii. Vărul lui Isus, Simeon, fiul lui Cleopa, i-a succedat lui Iacov ca 
lider al adunării din Ierusalim, în timp ce alti membri ai familiei sale, 
inclusiv doi nepoți ai lui Iuda, alt frate al lui Isus, au menţinut roluri de 
conducere active în cadrul creştinătăţii primelor două secole. 

Spre secolele al III-lea şi al IV-lea, însă, creştinismul s-a transformat 
treptat dintr-o mişcare eterogenă evreiască, având propriile secte şi sciziuni, 
într-o religie imperială romană, institutionalizata şi rigid ortodoxă. 
Identitatea lui Iacov ca frate al lui Isus a devenit încet-încet un obstacol 
pentru cei care susțineau ideea virginităţii perpetue a mamei sale, Maria. Au 
fost găsite câteva soluţii inedite pentru a împăca faptele bine-cunoscute ale 
vieţii lui Isus cu dogma inflexibilă a bisericii. Au fost postulate teorii fara 
niciun temei istoric, cum ar fi cea care susținea că fraţii şi surorile lui Isus 
erau copiii lui Iosif din altă căsătorie sau că „frate” ar fi însemnat de fapt 
„văr”. Rezultatul final a fost acela că rolul lui Iacov în cadrul bisericii 
timpurii a fost tot mai minimalizat. 

În acelaşi timp în care influenţa lui Iacov a început să scadă, cea a lui 
Petru a început să crească. Creştinismul imperial, asemenea imperiului, 
necesita o structură ierarhică uşor de determinat, preferabil situată în Roma 
si nu în Ierusalim, şi legată direct de Isus. Rolul lui Petru ca prim episcop al 
Romei şi statutul său ca apostol principal l-au făcut personajul ideal pe care 
Biserica Romană să-şi poată baza autoritatea. 

Episcopii care i-au urmat lui Petru în Roma (şi care, în timp, vor deveni 
papi infailibili) şi-au justificat continuitatea autorităţii într-o biserică aflată 


în permanentă dezvoltare, bazându-se pe un fragment din Evanghelia lui 
Matei in care Isus îi spune apostolului său: ,,Si eu iti zic tie că tu eşti Petru 
şi pe această piatră voi zidi biserica mea” (Matei, 16:18). 

Problema cu acest verset controversat, pe care multi cercetători îl resping 
din punct de vedere istoric, este aceea că e singurul pasaj din întreg Noul 
Testament care îl desemnează pe Petru ca lider al bisericii. De altfel, este 
singurul pasaj din orice izvor istoric — biblic sau nu — care să-l identifice 
pe Petru ca succesor al lui Isus şi conducător al comunității pe care a lăsat-o 
în urmă. Pentru a pune lucrurile în balanţă, există cel putin douăsprezece 
pasaje care să-i acorde această calitate lui Iacov. Singurele izvoare istorice 
legate de rolul lui Petru în creştinismul timpuriu se referă exclusiv la 
conducerea adunării din Roma care, deşi în mod clar o comunitate 
semnificativă, era doar una dintre multe altele care răspundeau în faţa 
autorității centrale din Ierusalim: „adunarea-mamă”. Cu alte cuvinte, Petru 
era într-adevăr episcopul Romei, însă Iacov era „Episcop peste Episcopi”. 

Există, cu toate acestea, un motiv mai convingător pentru diminuarea 
importanţei lui Iacov în creştinismul de început. Acesta nu are legătură atât 
de mult cu gradul de rudenie dintre Iacov şi Isus sau cu relația sa cu Petru, 
cât cu convingerile şi opoziţia sa fata de Pavel. Unele dintre principiile lui 
reies din descrierea acţiunilor sale în Faptele Sfinților Apostol şi în 
disputele sale teologice cu Pavel. Dar, pentru o înţelegere mai clară a 
opiniilor lui Iacov, trebuie să consultăm propria sa epistolă, adesea trecută 
cu vederea şi chiar dezaprobată, scrisă cândva între anii 80 şi 90 e.n. 

În mod evident, Iacov nu este autorul epistolei. Asemenea lui Isus şi 
majorității discipolilor săi, şi el a fost un ţăran analfabet şi fără educație 
formală. Epistola lui Iacov a fost scrisă, cel mai probabil, de către cineva 
din cercul său de apropiaţi. Din nou, acest lucru este valabil pentru aproape 
toate cărțile Noului Testament, inclusiv evangheliile lui Marcu, Matei şi 
Ioan şi un număr considerabil din scrisorile lui Pavel (Coloseni, Efeseni, 
Tesaloniceni 2, Timotei 1 şi 2, şi Tit). Aşa cum am menţionat, denumirea 
unei cărți după o personalitate importantă era un procedeu obişnuit de a 
omagia persoana respectivă şi a-i reflecta convingerile. Probabil că Iacov nu 
şi-a scris propria scrisoare, însă in mod cert ea reprezintă convingerile sale 
(epistola este considerată a fi o versiune modificată şi îmbogăţită a unei 
predici susținute de Iacov în Ierusalim chiar înaintea morţii sale, în anul 62 
e.n.). Opinia generală este că tradițiile culese în epistolă ar proveni de la 
Iacov cel Drept. Asta ar face epistola după Iacov una dintre cele mai 


importante cărți ale Noului Testament. Pentru că una dintre cele mai sigure 
metode de a descoperi convingerile lui Isus este aflând convingerile fratelui 
său, lacov. 

Primul lucru care poate fi observat în Epistola lui Iacov este grija sa 
arzătoare pentru suferința săracilor, ceea ce, în sine, nu este surprinzător. 
Toate tradițiile îl arată pe Iacov ca fiind un salvator al celor sărmani şi 
oropsiti; de aici îi provine şi renumele de „cel Drept”. Iacov a fondat 
Adunarea de la Ierusalim bazându-se pe principiul ajutorării celor sărmani. 
Există chiar şi dovezi care să sugereze că primii ucenici ai lui Isus care s-au 
adunat sub îndrumarea lui Iacov s-au autointitulat „săracii”. 

Ceea ce este şi mai surprinzător la Epistola lui Iacov este condamnarea 
nemiloasă a bogatilor. ,,Veniti acum voi, bogatilor, plangeti şi va tanguiti de 
necazurile care vor să vie asupra voastră! Bogăția voastră a putrezit şi 
hainele voastre le-au mâncat moliile. Aurul vostru şi argintul au ruginit şi 
rugina lor va fi mărturie asupra voastră şi va mânca trupurile voastre, ca 
focul. Strans-ati comori în zilele cele de apoi” (Iacov, 5:1—3). Pentru Iacov, 
bogatii nu au nicio şansă la mântuire şi soarta lor le este scrisă în piatră. 
„Căci a răsărit soarele arzător şi a uscat iarba şi floarea ei a căzut şi 
frumusețea fetil ei a pierit; tot aşa şi bogatul în alergăturile sale se va 
veşteji” (Iacov, 1:11). Iacov merge atât de departe, încât afirmă că nu îl poţi 
urma cu adevărat pe Isus, decât dacă îi favorizezi pe săraci. „Fraţii mei, să 
nu căutați la fata omului, odată ce aveţi credinţă în Domnul nostru Isus 
Hristos, Domnul slavei”, spune el. „lar de vă uitaţi la fata omului, faceți 
păcat, şi legea vă osandeste ca pe nişte călcători de Lege” (Iacov, 2:1,9). 

Aspra judecată a lui Iacov asupra bogatilor ar putea explica de ce a atras 
antipatia arhiereului Ana, al cărui tată complotase pentru a-i sărăci pe 
preoții din sate şi a le confisca zeciuiala. Dar adevărul era că Iacov nu făcea 
altceva decât să repete cuvintele fratelui său: „Dar vai vouă, bogatilor, că va 
luaţi pe pământ mângâierea voastră! Vai vouă celor acum sătui, că veți 
flămânzi! Vai vouă celor ce astăzi radeti acum, că veţi fi în întristare şi veți 
plânge!” (Luca, 6:24—25). De fapt, mare parte a Epistolei lui Iacov reflectă 
cuvintele lui Isus, fie că este vorba despre săraci („au nu Dumnezeu i-a ales 
pe cei ce sunt săraci în ochii lumii, ca să fie bogați în credinţă şi 
moştenitorii Împărăției pe care a fagăduit-o celor ce îl iubesc?”) (Iacov, 
2:5). ,,Fericiti voi cei săraci, că a voastră este împărăția lui Dumnezeu” 
(Luca, 6:20); despre jurăminte („să nu vă jurati nici pe cer, nici pe pământ, 
nici cu orice alt jurământ. Ci să vă fie vouă ce este aşa, aşa, şi ce este nu, 


nu, ca să nu cadeti sub judecată” (Iacov, 5:12); „Eu însă vă spun vouă, să nu 
vă jurati nicidecum nici pe cer, fiindcă este jet al lui Dumnezeu (...) De 
aceea cuvântul vostru să fie: da ce este da, nu ce este nu” (Matei, 5:34,37); 
sau importanţa de a-ţi pune credinţa în practică: ,,Faceti-va implinitori ai 
cuvântului, nu numai auzitori ai lui, amăgindu-vă pe voi înşivă” (Iacov, 
1:22). „De acea, oricine care aude aceste cuvinte ale mele şi le îndeplineşte, 
asemăna-se-va bărbatului care a clădit casa lui pe stâncă (...) Iar oricine 
aude aceste cuvinte ale mele şi nu le îndeplineşte, asemăna-se-va bărbatului 
nerod care şi-a clădit casa pe nisip” (Matei, 7:24,26). 

Dar aspectul asupra căruia Isus şi Iacov par să fie cel mai mult de acord 
este rolul şi aplicarea Legii Mozaice. „Deci, cel ce va strica una din aceste 
porunci, foarte mici, şi va învăţa aşa pe oameni, foarte mic se va chema în 
împărăția cerurilor; iar cel ce va face şi va învăţa, acesta mare se va chema 
în împărăţia cerurilor”, spune Isus în Evanghelia lui Matei (Matei, 5:19). 
„Pentru că cine va păzi toată legea, dar va greşi într-o singură poruncă, s-a 
făcut vinovat fata de toate poruncile”, repetă Iacov în epistola sa (Iacov, 
2:10). 

Tema predilectă a Epistolei lui Iacov este menţinerea echilibrului între 
devotamentul fata de Tora şi credinţa în Isus ca mesia. Pe parcursul textului, 
Iacov apelează la discipolii lui Isus să rămână credincioşi fata de Legea 
Mozaică. „Cine s-a uitat însă îndeaproape în legea cea desăvârşită a 
libertății şi a staruit in ea făcându-se nu auzitor care uită, ci împlinitor al 
lucrului, acela fericit va fi în faptele sale” (Iacov, 1:25). El îi compara pe 
evreii care abandonează Legea după ce s-au convertit la mişcarea lui Isus cu 
„omul care priveşte în oglindă faţa sa firească, s-a privit pe sine şi s-a dus şi 
îndată a uitat ce fel era” (Iacov, 1:23—24). 

Este uşor de înţeles la cine se referă Iacov în aceste versuri. De fapt, 
epistola lui e foarte posibil să fi fost concepută ca un corolar la predicile lui 
Pavel, tocmai de aceea fiind adresată „Celor douăsprezece semintii 
împrăştiate ale Israelului”. Ostilitatea epistolei fata de teologia paulină este 
incontestabilă. În timp ce Pavel respinge Legea lui Moise si o defineşte ca 
fund „slujirea cea de moarte aducătoare, săpată în litere, pe lespezi de 
piatră” (Corinteni 2, 3:7), Iacov o laudă ca pe o „lege a libertății”. Pavel 
susține că „omul nu se îndreptează din faptele legii, ci numai prin credința 
în Hristos Isus”, (Galateni, 2:16). Iacov respinge hotărât asertiunea lui Pavel 
că mântuirea este asigurată de simpla credinţă. „Oare credinţa poate să-l 
mântuiască?” întreabă el. ,,Tu crezi că unul este Dumnezeu? Bine faci; şi 


demonii cred şi se cutremură!” (Iacov, 2:14,19). În scrisoarea sa către 
romani, Pavel scrie că „noi credem că omul se îndreptează prin credinţă, 
fără faptele legii” (Romani, 3:28), ceea ce Iacov numeşte „părerea unui 
neghiob” şi îl contrazice, spunând: „Căci precum trupul fără de duh este 
mort, aşa şi credinţa fără de fapte moartă este” (Iacov, 2:26). 

Când cei doi spun „faptele legii”, se referă la aplicarea legii iudaice in 
viaţa de zi cu zi de către credincios. Pe scurt, Pavel consideră că asemenea 
„fapte” sunt irelevante pentru mântuire, in timp ce Iacov le vede ca pe o 
dovadă obligatorie de credință în Isus. Pentru a-şi demonstra punctul de 
vedere, lacov oferă o pildă, una din care reiese clar că epistola este un 
răspuns adresat lui Pavel. 

„Avraam, părintele nostru, au nu din fapte a fost socotit drept, când a 
adus pe Isaac, fiul său, jertfă la altar?” întreabă Iacov, făcând aluzie la 
sacrificiul pe care Avraam ar fi fost gata să îl facă în numele lui Dumnezeu 
(Geneza 22:8—14). „Vezi că credinţa lucra împreună cu faptele lui ale lui 
Avraam şi din fapte credinţa s-a desăvârşit. $i s-a împlinit Scriptura, care 
zice: Si a crezut Avraam lui Dumnezeu şi 1 s-a socotit lui spre dreptate şi 
prietenul lui Dumnezeu s-a chemat” (Iacov 2:21—23). 

Ceea ce face acest exemplu atât de grăitor este că e acelaşi pe care îl 
foloseşte Pavel în scrisorile sale, tocmai pentru a susține un argument 
contrar. „Ce vom zice că a dobândit după trup strămoşul nostru Avraam? 
Dacă Avraam s-a îndreptat din fapte, are cuvânt de laudă, dar nu înaintea lui 
Dumnezeu. Căci, ce spune Scriptura? $i Avraam a crezut lui Dumnezeu şi 1 
s-a socotit lui ca dreptate” (Romani, 4:1—3; vezi şi Galateni, 3:6—9). 

Poate că Iacov nu ar fi putut să citească scrisorile lui Pavel, dar cunoştea 
în mod cert învățăturile acestuia cu privire la Isus. Şi-a petrecut ultimii ani 
al vieții trimitandu-si propriii misionari în congregatiile lui Pavel pentru a 
corecta ceea ce el vedea ca pe nişte interpretări greşite. Predica ce a stat la 
baza epistolei nu a fost decât o altă încercare de a sabota influenţa lui Pavel. 
Judecând după epistolele lui Pavel, eforturile lui Iacov nu au fost în zadar, 
multi dintre discipolii lui Pavel întorcându-i spatele în favoarea învăţătorilor 
din Ierusalim. 

Frustrarea şi amărăciunea pe care le trăieşte Pavel fata de aceşti „apostoli 
mincinosi şi lucrători vicleni” se resimt ca o otravă în epistolele sale târzii 
(Corinteni 2, 11:13; Galateni 2:6). Vorbeşte despre „slujitori ai diavolului” 
trimişi să se infiltreze în congregația lui de către un „conducător 
nerecunoscut” ai bisericii — un bărbat care „nu i-a adăugat nimic”. 


Însă apelurile disperate ale lui Pavel în care îşi imploră credincioşii să 
nu-l părăsească se vor dovedi în definitiv inutile. Nu existase nicio îndoială 
de care parte se va afla comunitatea, într-o eventuală dispută dintre un fost 
fariseu şi fratele biologic al lui mesia. Indiferent cat de ,,elenizati” ar fi fost 
evreii diasporei, devotamentul lor fata de „adunarea-mamă” era de neclintit. 
Iacov, Petru şi loan — aceştia erau stâlpii Bisericii. Erau personajele 
principale din toate poveştile pe care le spuneau oamenii despre Isus. Erau 
bărbaţii care călătoreau şi vorbeau despre Isus. Au fost printre primii care l- 
au văzut inviind şi urmau să fie primii martori ai întoarcerii sale din ceruri. 
Autoritatea pe care Iacov şi apostolii au avut-o asupra comunităţii în timpul 
vieţii lor era omniprezentă. Nici măcar Pavel nu s-a putut ascunde de ea, aşa 
cum a şi aflat în anul 57 e. N, când Iacov îl obligă în mod public să renunțe 
la concepţiile sale şi să ia parte la un ritual purificator foarte strict, în 
Templul din Ierusalim. 

La fel ca în raportul său despre Consiliul Apostolic, câțiva ani mai târziu, 
relatarea lui Luca despre ultima întâlnire dintre Iacov şi Pavel, în Faptele 
Sfinților Apostoli încearcă să evite orice indiciu de conflict între cei doi, 
prezentându-l pe Pavel cum se supune în tăcere ritualului care 1 se ceruse. 
Dar nici măcar Luca nu poate ascunde tensiunea din această scenă. 
Conform textului, înainte ca Iacov să-l trimită pe Pavel la Templu pentru a 
demonstra adunării din Ierusalim că „umblă după rânduială, păzind legea”, 
acesta trebuie mai întâi să facă o distincție clară între „ceea ce făcuse 
Dumnezeu în mijlocul neamurilor prin slujba sa a lui Pavel” şi miile de 
iudei care „sunt plini de râvnă pentru lege“ (Faptele Sfinților Apostoli, 
21:20). Iacov îi dă apoi lui Pavel „patru bărbaţi care au făcut o fagaduinta” 
si îl instruieşte să se curețe împreună cu ei şi să cheltuiască împreună cu ei 
ca să-şi radă capul (Faptele Sfinţilor Apostoli, 21:24). 

Ceea ce Luca descrie în acest pasaj se numeşte „juruinţă de nazireat” 
(Numerii 6:2). Nazireii erau devotați convinşi ai Legii Mozaice, care 
jurasera să se abțină de la vin şi care refuzau să se radă în cap sau să se 
apropie de un cadavru pentru o anumită perioadă, fie ca un act de penitenta, 
fie ca mulţumire pentru îndeplinirea unei dorinţe, cum ar fi sănătatea unui 
copil sau o călătorie reuşită. (Este posibil ca şi Iacov să fi fost un nazireu, 
descrierea celor care fac jurământul potrivindu-se perfect cu descrierea sa 
din cronicile antice.) Luând în considerare interpretările lui Pavel asupra 
Legii Mozaice şi Templului din Ierusalim, participarea sa forţată la astfel de 
ritual trebuie să fi fost foarte umilitoare pentru el. Întregul scop al acestui 


ritual era să demonstreze în fata adunării din Ierusalim că el nu mai credea 
în ceea ce predicase de aproape un deceniu. Nu există altă interpretare 
pentru participarea lui Pavel la ritualul nazireat, decât renunţarea sa oficială 
la misionariatul său şi recunoaşterea publică a autorităţii lui lacov asupra lui 
— un motiv în plus pentru care veridicitatea relatării lui Luca, care îl 
înfăţişează pe Pavel respectând ritualul fără să crâcnească sau să se opună 
în vreun fel, este pusă sub semnul întrebării. 

În mod foarte interesant, e posibil ca acest moment-cheie să fi fost 
surprins şi în alt text, pe lângă cel al lui Luca. O poveste curios de 
asemănătoare este întâlnită în compilația de scrieri cunoscută sub numele de 
„Pseudo-Clementine”. Deşi au fost compilate cândva în jurul anului 300 
e.n. (cu aproape un secol înainte ca Noul Testament să fie canonizat în mod 
oficial), „Pseudo-Clementinele“ contin două categorii diferite de texte 
tradiționale care pot fi datate mult mai devreme. Prima este cunoscută ca 
„Predicile” şi conține două epistole: una a apostolului Petru, iar cealaltă a 
lui Clement, succesorul lui Petru la Roma. A doua categorie este numită 
„Recunoaşterile”, şi se bazează pe un document mai vechi, denumit 
„Înălţarea lui Iacov”, pe care majoritatea cercetătorilor îl situează la 
mijlocul secolului al II-lea e.n., poate la două sau trei decenii după ce a fost 
scrisă Evanghelia după loan. 

În „Recunoaşteri” se găseşte o poveste foarte interesantă despre o 
altercatie între Iacov, fratele lui Isus, şi un individ căruia 1 se spune doar 
„duşmanul”. În text, Iacov şi duşmanul îşi aruncă injurii în mijlocul 
Templului cand, dintr-odată, duşmanul îl atacă pe Iacov într-un acces de 
furie şi îl prăvăleşte pe treptele Templului. În cădere, Iacov este grav rănit, 
dar susținătorii săi se grăbesc să-l salveze şi să-l ducă la adăpost. În mod 
remarcabil, duşmanul care l-a atacat pe Iacov este identificat mai târziu ca 
fiind nimeni altul decât Saul din Tars (Recunoasterile, 1:70—71). 

La fel ca versiunea lui Luca, varianta din Recunoasteri a altercaţiei dintre 
Iacov şi Pavel are erorile ei. Faptul că Pavel este numit Saul sugerează că 
autorul consideră că incidentul s-a produs înaintea convertirii lui Pavel (deşi 
Recunoasterile nu fac niciodată referire la convertirea lui). Cu toate astea, 
făcând abstracţie de veridicitatea istorică a poveştii in sine, identificarea lui 
Pavel cu „duşmanul” bisericii este afirmată în mod repetat, nu numai în 
Recunoaşteri, ci şi în alte texte Pseudo-Clementine. În Epistola lui Petru, de 
exemplu, apostolul titular se plânge că „unii dintre păgâni îmi resping 
învăţăturile bine întemeiate, apropiindu-se mai degrabă de predicile false şi 


rătăcite ale celui care îmi este duşman” (Epistola lui Petru, 2:3). În alt loc, 
Petru îl identifică de-a dreptul pe „profetul mincinos” care predică 
„pervertirea legii” ca fiind Pavel şi îi atenționează pe discipolii săi să „nu 
creadă niciun învăţător, câtă vreme nu aduce cu el de la Ierusalim pecetea 
lui Iacov, fratele Domnului, sau celui care îi va urma” (Recunoasteri, 4:34— 
35). 

Ceea ce indică documentele Pseudo-Clementine şi Noul Testament 
confirmă este că Iacov, Petru şi loan, împreună cu restul apostolilor, îl 
priveau pe Pavel cu neîncredere şi suspiciune, dacă nu chiar dispreţ, acesta 
fiind motivul pentru care au făcut eforturi atât de mari pentru a-i contracara 
învăţăturile, cenzurându-i cuvintele, avertizandu-i pe alții să nu-l urmeze şi 
chiar trimitandu-si propriii mesageri în congregatiile lui. Nici nu e de 
mirare că Pavel a fost atât de nerăbdător să fugă la Roma după incidentul 
din Templu din 57 e.n. Nu era dornic să fie judecat de împărat pentru 
pretinsele sale crime, aşa cum ar lăsa Luca de înțeles. Pavel a plecat la 
Roma încercând să scape de sub autoritatea lui Iacov. Dar, ajungând acolo 
si descoperindu-l pe Petru deja instalat, şi-a dat seama că de fapt era mult 
mai greu să iasă de sub sfera de influenţă a lui Iacov şi a Ierusalimului. 

In timp ce Pavel îşi petrecea ultimii ani din viaţă la Roma, frustrat de 
lipsa de entuziasm cu care era primit mesajul său (poate pentru că evreii 
urmau sfatul lui Petru de a nu „crede niciun învățător, dacă acesta nu poartă 
pecetea Ierusalimului şi a fratelui lui mesia”), adunarea de la Ierusalim 
prospera sub conducerea lui Iacov. Simpatizantii mişcărilor de rezistenţă 
erau cât se poate de obişnuiţi cu persecuțiile religioase din partea 
autorităților. Şi, uneori, se întâmpla să fie arestaţi şi executați pentru ceea ce 
predicau. Iacov, fiul lui Zevedeu, unul dintre Cei Doisprezece inițiali, a fost 
chiar decapitat (Faptele Sfinților Apostoli, 12:3). Aceste accese periodice de 
persecuție au fost însă rare şi nu par să se fi iscat din motive religioase, aşa 
cum se întâmplase cu aristocrația elenizată înainte. Foştii evrei revoluționari 
au fost nevoiţi să găsească o soluție de convietuire cu autoritățile iudaice, 
altfel ar fi fost expulzați din oraş. Din punctul de vedere al autorităților, 
aceştia erau cetățeni normali, care respectau tradițiile şi obiceiurile 
asemenea părinților lor, care se întâmpla să creadă că un țăran simplu din 
Galileea, pe nume Isus Hristos, era promisul mesia. 

Asta nu înseamnă că Iacov şi ceilalți apostoli nu erau interesaţi să ajungă 
si la restul ne-evreilor, sau că i-ar fi exclus automat din mişcarea lor. 
Hotărârea pe care Iacov a luat-o la Consiliul Apostolic, prin care anunţa 


renunțarea la circumcizie şi alte „poveri ale legii” pentru convertirea 
păgânilor, indică în mod clar deschiderea sa. Iacov nu era interesat să-i 
transforme pe păgâni în evrei înainte de a-i creştina. Tot ce le cerea era să 
nu se dezică total de iudaism şi până la un punct să rămână fideli 
principiilor şi practicilor bărbatului pe care susțineau că îl venerau (Faptele 
Sfinților Apostoli, 15:21). Altfel, mişcarea ar fi riscat să devină o religie cu 
totul nouă, ceea ce nici Iacov, nici fratele său Isus nu şi-ar fi imaginat 
vreodată. 

În anul 62 e.n., autoritatea lui Iacov asupra adunării de la Ierusalim ia 
sfârşit, acesta fiind executat de către arhiereul Ana, nu numai pentru că era 
un susținător al lui Isus, şi în niciun caz pentru că ar fi încălcat legea (altfel 
„cei mai înţelepţi şi stricti în respectarea legii” nu ar fi fost scandalizati de 
execuția sa). Iacov a fost ucis pentru ceea ce-i plăcea cel mai mult: apărarea 
celor săraci şi slabi împotriva celor bogaţi şi puternici. Probabil că Iacov cel 
Drept nu a putut rămâne impasibil la masinatiile lui Ana de a-i sărăci pe 
preoții clasei inferioare prin confiscarea banilor la care erau indreptatiti, aşa 
că Ana a profitat de scurta absenţă a autorităţii romane din Ierusalim pentru 
a scăpa de un personaj care ajunsese să-l supere ca un ghimpe în coastă. 

Nu putem şti ce reacție a avut Pavel la Roma atunci când aflat vestea 
morții lui lacov — însă, dacă a crezut că moartea fratelui lui Isus va slăbi 
autoritatea Ierusalimului asupra comunităţii, s-a înşelat. Conducerea 
adunării a fost preluată imediat de alt membru al familiei lui Isus, şi anume 
vărul său, Simeon, fiul lui Cleopa, iar comunitatea a continuat să se 
dezvolte fără probleme până la revoltele împotriva Romei care aveau să 
izbucnească la patru ani după moartea lui Iacov. 

Se pare că unii dintre evreii mişcării au părăsit Ierusalimul în timpul 
conflictelor şi s-au instalat în Pella. Dar nu avem nicio dovadă că 
„adunarea-mamă”, inima conducerii, ar fi părăsit Ierusalimul. Mai degrabă, 
au rămas prezenţi în viaţa comunității, aşteptând cu nerăbdare întoarcerea 
lui Isus, până în clipa când armatele lui Titus au mărșăluit în oraşul sfânt şi 
i-au masacrat pe toţi locuitorii — creştini şi evrei deopotrivă. Odată cu 
distrugerea Ierusalimului, legătura dintre comunitățile creştine şi adunarea- 
mamă din oraşul lui Dumnezeu a început să se fragmenteze şi, odată cu ea, 
şi ultimele legături fizice dintre creştini şi Isus, evreul. Isus, zelotul. Isus din 
Nazaret. 


Epilog Dumnezeu adevărat din Dumnezeu adevărat 


Bătrânii cu bărbi cărunte şi capete pleşuve care au pus bazele credinţei 
creştine s-au întâlnit pentru prima oară în oraşul bizantin Niceea, pe malul 
răsăritean al Lacului Izmit din Turcia zilelor noastre. Era în vara anului 325 
e.n. Oamenii fuseseră adunaţi laolaltă de către împăratul Constantin, care le 
poruncise să ajungă la un consens privind doctrina religiei pe care o 
adoptase recent. Îmbrăcat în robă purpurie cu auriu, având pe cap o cunună 
de lauri tot aurie, primul împărat creştin al Romei a chemat consiliul la 
ordine ca şi cum ar fi fost un senat roman, lucru lesne de înțeles, dacă ne 
gândim că toţi cei aproape două mii de episcopi pe care-i adunase la Niceea 
pentru a defini creştinismul erau romani. 

Episcopii nu puteau pleca până nu rezolvau disensiunile teologice dintre 
ei, mai ales privind natura lui Isus şi relația lui cu Dumnezeu. Pe parcursul 
secolelor trecute de la crucificarea lui Isus, avuseseră loc multe discordii şi 
dezbateri între conducătorii bisericii, referitor la întrebarea dacă Isus era o 
făptură omenească sau divină. Să fi fost el oare, aşa cum afirma Atanasie 
din Alexandria, Dumnezeu întrupat, sau fusese, după cum păreau să 
sugereze adepții lui Arius, doar un om — un om perfect, poate, dar tot om? 

După luni şi luni de negocieri aprinse, consiliul i-a predat lui Constantin 
documentul care a devenit cunoscut sub denumirea de Crezul Niceean, 
conturând pentru prima dată convingerile ortodoxe, autorizate oficial, ale 
Bisericii Creştine. Isus este în sens propriu fiul lui Dumnezeu, declara 
crezul. Este Lumină din Lumină, Dumnezeu adevărat din Dumnezeu 
adevărat, născut, iar nu făcut, din aceeaşi substanţă ca tatăl. Cât despre cei 
care nu erau de acord cu crezul, precum arienii, care credeau că „a fost o 
vreme când Isus nu era”, aceştia au fost imediat izgoniți din imperiu, iar 
învățăturile lor au fost suprimate violent. 

Ar putea fi tentant să considerăm Crezul Niceean o tentativă fatis 
politizată de a înăbuşi vocile legitime ale disensiunilor din biserica 
timpurie. Este cert că decizia consiliului a dus la un mileniu sau mai mult de 
cumplite vărsări de sânge în numele ortodoxiei creştine. Dar adevărul e că 
membrii consiliului nu făceau decât să codifice un crez care constituia deja 
opinia majorității, nu doar a episcopilor adunaţi la Niceea, ci a întregii 
comunităţi creştine. Într-adevăr, credința în Isus ca Dumnezeu se 
consolidase în sânul bisericii cu secole înaintea Consiliului de la Niceea, 
grație popularității copleşitoare a epistolelor lui Pavel. 


După ce Templul a fost distrus, oraşul sfânt, ars până-n temelii, iar 
resturile adunării de la Ierusalim, dispersate, Pavel a cunoscut o reabilitare 
uluitoare în comunitatea creştină. Poate cu excepţia documentului Q (care, 
în fond, este un text ipotetic), singurele scrieri despre Isus existente în anul 
70 e.n. Erau epistolele lui Pavel. Aceste scrisori circulau încă din anii 
cincizeci. Fuseseră adresate comunităților din Diaspora care, după 
distrugerea Ierusalimului, erau singurele comunități creştine rămase in 
lume. Fără adunarea-mamă care să-i îndrume pe adepţii lui Isus, legătura 
mişcării cu iudaismul s-a rupt, iar Pavel a devenit principalul mijlocitor prin 
care o nouă generaţie de creştini făcea cunoştinţă cu Isus Hristos. Până şi 
evangheliile au fost profund influențate de epistolele lui Pavel. Se pot 
depista urme ale teologiei pauline în evangheliile lui Marcu şi Matei. 

Evanghelia lui Luca însă, scrisă de unul dintre discipolii devotați ai lui 
Pavel, este aceea în care se poate observa caracterul predominant al 
vederilor acestuia, pe câtă vreme Evanghelia lui loan e doar puţin mai mult 
decât teologie paulină sub formă narativă. 

Concepţia lui Pavel despre creştinism se poate să fi fost o blasfemie, 
înainte de anul 70 e.n. După aceea însă, noţiunea lui privitoare la o religie 
cu totul nouă, eliberată de sub autoritatea unui Templu care nu mai exista, 
despovărată de o lege care nu mai conta şi despărțită de un iudaism care 
căzuse în dizgrație, a fost imbratisata cu entuziasm de convertitii de pe tot 
cuprinsul Imperiului Roman. Prin urmare, în 398 e.n., când, potrivit 
legendei, un alt grup de episcopi s-a adunat să tina consiliu în oraşul Hippo 
Regius, din Algeria zilelor noastre, pentru a canoniza tomul care urma să 
devină cunoscut ca Noul Testament, aceştia au ales să includă printre 
scripturile creştine şi o scrisoare a lui Iacov, fratele şi succesorul lui Isus, 
două scrisori de la Petru, principalul apostol şi primul dintre cei 
Doisprezece, trei scrisori ale lui Ioan, iubitul discipol şi stâlp al bisericii, şi 
paisprezece scrisori de la Pavel, deviantul şi proscrisul care fusese respins şi 
disprețuit de liderii din Ierusalim. De fapt, peste jumătate din cele douăzeci 
şi şapte de cărți care constituie acum Noul Testament sunt fie scrise de 
Pavel, fie despre el. 

Acest lucru nu ar trebui să pară surprinzător. După distrugerea 
Ierusalimului, creştinismul era aproape exclusiv o religie ne-evreiască; avea 
nevoie de o teologie ne-evreiasca. Şi tocmai pe aceasta a furnizat-o Pavel. 
Alegerea dintre viziunea lui Iacov asupra unei religii evreieşti ancorate in 
Legea lui Moise şi derivate de la un naționalist evreu care luptase împotriva 


Romei, şi viziunea lui Pavel privind o religie care se despartea de 
provincialismul evreiesc şi nu cerea pentru mântuire nimic altceva decât 
credința în Hristos nu era deloc dificilă pentru a doua şi a treia generație de 
adepți ai lui Isus. 

Două mii de ani mai târziu, Hristosul din creaţia lui Pavel l-a subsumat 
complet pe Isus, personajul istoric. Memoria zelotului revoluţionar care 
mergea prin Galileea strângând o armată de discipoli, cu scopul de a institui 
Împărăţia lui Dumnezeu pe Pământ, amintirea predicatorului fascinant care 
sfida autoritatea preotimii de la Templul din Ierusalim, imaginea 
nationalistului evreu radical care a provocat ocupația romană şi a dat greş, 
s-au pierdut aproape complet pentru istorie. Mare păcat. Fiindcă principalul 
lucru pe care, sperăm, ar trebui să-l releve orice studiu cuprinzător asupra 
personajului istoric Isus este acela că Isus din Nazaret — Isus omul — este 
întru totul la fel de convingător, charismatic şi demn de slavă ca Isus 
Hristos. Pe scurt, este cineva în care merită să credem. 


Mulţumiri 


Această carte este rezultatul a două decenii de cercetări asupra Noului 
Testament şi a originilor mişcării creştine, desfăşurate la Santa Clara 
University, Harvard University şi University of California din Santa 
Barbara. Desi le sunt in mod evident indatorat tuturor profesorilor mei, as 
dori să-i mentionez pe Helen Moritz, extrem de răbdătoarea mea profesoară 
de limba greaca, pe sclipitoarea mea consultanta, regretata Catherine Bell, 
de la Santa Clara, pe Harvey Cox şi Jon Levinson de la Harvard, şi pe Mark 
Juergensmeyer de la U.C.S.B. De asemenea, sunt recunoscator pentru 
sprijinul necondiționat pe care l-am primit de la redactorul meu, Will 
Murphy, şi de la întreaga echipă de la Random House. Mulţumiri speciale 
lui Elyse Cheney, cea mai bună agenta literară din lume, şi lui lan Werrett, 
care nu numai că au tradus toate pasajele în ebraică şi aramaică din carte, 
dar au şi citit numeroase versiuni succesive şi mi-au oferit un feedback vital 
privind manuscrisul. Însă cele mai importante mulţumiri, ca de obicei, i se 
adresează iubitei mele soții, care îmi e şi cea mai bună prietenă, Jessica 
Jackley, a cărei iubire şi devoțiune m-au făcut să fiu omul care speram 
dintotdeauna că aş putea fi. 


Note 


Introducere îi sunt foarte îndatorat lui John P. Meier, pentru ampla sa 
lucrare A Marginal Jew: Rethinking the Historical Jesus, volumele I-IV 
(New Haven: Yale University Press, 1991—2009). L-am întâlnit prima oară 
pe Părintele Meier în timp ce studiam Noul Testament, la Santa Clara 
University, iar viziunea lui definitivă asupra lui Isus, ca personaj istoric, 
care pe atunci exista doar în primul volum, a fost aceea care mi-a dat ideea 
actualei cărți. Lucrarea Părintelui Meier răspunde la întrebarea: de ce avem 
atât de puţine informaţii istorice despre un om care a schimbat definitiv 
cursul istoriei umane? Teza lui — că ştim atât de puţin despre Isus fiindcă, 
în timpul vieţii sale, nu era considerat mai mult decât un ţăran evreu 
marginal din regiunile izolate ale Galileei — formează temeiul teoretic al 
cărții pe care o citiți. 

Desigur, susțin în continuare că un motiv parţial pentru care ştim atât de 
putin despre personajul istoric Isus este acela că misiunea lui mesianică — 


şi istorică, după cum s-a putut vedea — nu era deloc neobişnuită in 
Palestina secolului I. De aici şi referirea mea la citatul din Celsus: „Sunt 
Dumnezeu, sau slujitorul lui Dumnezeu, sau un spirit divin...”, care poate fi 


găsit în clasicul studiu al lui Rudolf Otto, The Kingdom of God and the Son 
of Man, (Boston: Starr King Press, 1957), 13. 

Câteva cuvinte despre felul cum am folosit expresia „Palestina secolului 
I“ pe tot parcursul acestei cărți. Desi Palestina era denumirea romană 
neoficială a regiunii care cuprindea, în perioada când a trăit Isus, Israelul, 
Palestina, Iordania, Siria şi Libanul zilelor noastre, abia după ce romanii au 
înăbuşit revolta lui Bar Kochba, la jumătatea secolului al II-lea e.n., 
regiunea a fost numită oficial Siria Palestina. Cu toate acestea, termenul 
„Palestina secolului I“ a devenit atât de comun în discuţiile academice 
despre epoca lui Isus, încât nu văd niciun motiv de a nu-l folosi în această 
carte. 

Pentru mai multe informaţii despre contemporanii mesianici ai lui Isus — 
aşa-numiţii „falşi mesia?” — vezi lucrările lui Richard A. Horsley, în special 
„Popular Messianic Movements Around the Time of Jesus”, Catholic 
Biblical Quarterly 46 (1984): 409-32; „Popular Prophetic Movements 
Around the Time of Jesus: Their Principal Features and Social Origins”, 
Journal for the Study of the New Testament 26 (1986): 3—27; şi, John S. 
Hanson, Bandits, Prophets and Messiahs (Minneapolis: Winston Press, 


1985), 135-189. Cititorul va observa că mă bazez mult pe lucrările 
profesorului Horsley — fiindcă este pe departe cel mai proeminent gânditor 
cu privire la subiectul eshatologiei din secolul I. 

Deşi aşa-numita Teorie a Celor Două Surse este aproape universal 
acceptată de către cercetători, există câțiva teoreticieni biblici care o resping 
ca explicație viabilă a creării celor patru evanghelii canonice aşa cum le 
cunoaştem. De exemplu, J. Magne, From Christianity to Gnosis and from 
Gnosis to Christianity (Atlanta: Scholars Press, 1993) consideră Teoria 
Celor Două Surse mult prea simplistă şi incapabilă să abordeze adecvat 
ceea ce, conform opiniei sale, sunt variantele complexe ale evangheliilor 
sinoptice. 

Pe lângă povestea maleficului preot evreu Ana, mai există un pasaj în 
Antichitatile lu losephus, care-l menționează pe Isus din Nazaret. Acesta 
este aşa-numitul Testimonium Flavianum din cartea 18, capitolul 3, în care 
Iosephus pare să repete întreaga formulă evanghelică. Dar acel pasaj a fost 
atât de mult denaturat de interpolările creştine ulterioare, încât autenticitatea 
sa este îndoielnică, în cel mai bun caz, iar tentativele ştiinţifice de a-l cerne 
în căutarea unor fărâme de istoricitate s-au dovedit zadarnice. Totuşi, al 
doilea pasaj este semnificativ prin faptul că menționează crucificarea lui 
Isus. 

Printre romani, crucificarea a apărut ca o metodă de descurajare a 
revoltelor sclavilor, probabil încă de prin anul 200 î.e.n. Pe vremea lui Isus, 
era principala forma de pedeapsă pentru „incitarea la rebeliune” (trădare sau 
acțiuni subversive), adică tocmai crima de care a fost acuzat Isus. Vezi 
Hubert Cancick et al, ed., Brills New Pauly Encyclopedia of the Ancient 
World: Antiquity, (Leiden, Olanda: Brill, 2005), 60 si 966. Pedeapsa se 
aplica exclusiv cetăţenilor ne-romani. $i cetățenii romani puteau fi 
crucificati, însă, dacă delictul era atât de grav, îşi pierdeau dreptul la 
cetăţenie. 

În Evanghelia lui Marcu nu există referiri la înviere, toţi cercetătorii 
considerând că versiunea originală a evangheliei se termina cu versetul 
Marcu, 16:8. Pentru mai multe informaţii în acest sens, vezi nota de la 
capitolul 3, mai jos. 

În anul 313 e.n., împăratul Constantin a emis Edictul de la Milano, care a 
inițiat o perioadă de toleranță creştină în Imperiul Roman, astfel că 
proprietățile confiscate de la creştini de către stat erau restituite, iar creştinii 
aveau libertatea de a-şi practica religia fără represalii din partea statului. 


Deşi Edictul de la Milano a creat condițiile necesare astfel încât 
creştinismul să devină religia oficială în imperiu, Constantin n-a făcut 
niciodată să se întâmple acest lucru. Iulian Apostatul (m. 363 e.n.), ultimul 
împărat necreştin, chiar a încercat să împingă imperiul înapoi spre 
păgânism, opunând acel sistem creştinismului şi epurând conducerea Romei 
de liderii creştini, deşi n-a abrogat niciodată Edictul de la Milano. Abia în 
anul 380 e.n., în timpul domniei împăratului Flavius Theodosius, 
creştinismul a devenit religia oficială a Imperiului Roman. 

Rezumatul vieții şi misionariatului lui Isus, prezentat la sfârşitul 
introducerii acestei cărți, reprezintă opinia marii majorități a cercetătorilor 
în legătură cu ceea ce se poate afirma cu claritate despre Isus ca personaj 
istoric. Pentru mai multe detalii, vezi Charles H. Talbert, ed., Reimarus: 
Fragments (Chico, Cahfornia: Scholars Press, 1985) şi James K. Beilby şi 
Paul Rhodes Eddy, ed., The Historical Jesus: Five Views (Downers Grove, 
Illinois: Intervarsity Press, 2009). 


PARTEA I 


Prolog: Un altfel de sacrificiu 


La încercarea mea de a descrie Templul din Ierusalim şi sacrificiile 
practicate acolo au contribuit o diversitate de surse, precum şi vizitele mele 
frecvente la Templu. Câteva cărți, însă, m-au ajutat în mod deosebit să 
reconstitui vechiul Templu evreiesc, printre care Martin Jaffee, Early 
Judaism, (Bethseda: University Press of Maryland, 2006), în special 
paginile 172-188; Joan Comay, The Temple of Jerusalem, (Londra: 
Weidenfeld si Nicolson, 1975); şi John Day, ed., Temple and Worship in 
Biblical Israel (New York: T&T Clark, 2005). 

Instructiunile pentru altarul cu patru coame al Templului 1-au fost date lui 
Moise in timp ce acesta şi evreii umblau prin desert, în căutarea unui salas: 
„Să faci un jertfelnic din lemn de salcâm, lung de cinci coti şi lat de cinci 
coti. Jertfelnicul să fie pătrat şi înălțimea lui să fie de trei coti. Şi să-i faci 
patru coarne la cele patru colţuri ale lui: coamele să fie dintr-o bucată cu el 
şi să-l îmbraci în aramă. Apoi să-i faci cenusare de pus cenuşa, lopeti, 
talgere, furculite şi ligheane pentru jaratic; toate uneltele lui să le faci din 
arama. Sa faci imprejurul jertfelnicului o gratie de arama in chip de retea $1 
la aceasta gratie să faci patru verigi de aramă, la cele patru colţuri ale ei. Şi 
să pui gratia aceasta jos la temelia jertfelnicului, iar gratia să ajungă până la 
jumătatea înălțimii jertfelnicului. Să faci apoi pârghii jertfelnicului, pârghii 
din lemn de salcâm, şi să le fereci cu aramă. $i parghiile să le vari prin 
verigi şi parghiile să fie de amândouă laturile jertfelnicului, ca să poată fi 
dus. Şi jertfelnicul să-l faci din scânduri şi gol pe dinăuntru, precum ti s-a 
arătat tie în munte, aşa să-l alcătuieşti” (Exodul, 27:1-8). 

Ce înseamnă pentru Templu să fie singura sursă a prezenţei divine a lui 
Dumnezeu? Gândiţi-vă la următorul lucru: samaritenii au negat primatul 
Templului din Ierusalim ca unic loc de adorare. În schimb, ei îl adorau pe 
Dumnezeu pe Muntele Gerizim. Deşi aceasta era, în esenţă, singura 
diferență religioasă dintre cele două populaţii, era de-ajuns pentru ca 
samaritenii să nu fie consideraţi evrei. Mai existau şi alte locuri de sacrificiu 
pentru evrei (de exemplu, în Heliopolis), dar acelea erau considerate 
substitute, nu înlocuitori. 

Pentru mai multe date despre Iudeea ca „Stat-Templu”, vezi H.D. Mantel, 
în „The High Priesthood and the Sanhedrin în the Time of the Second 


Temple”, The Herodian Period, ed. M. Avi-Yonah şi Z. Baras, The World 
History of the Jewish People: 1.7 (Ierusalim: New Brunswick, 1975), 264— 
81. Citatul din Iosephus privitor la Ierusalim ca teocratie provine din 
„Împotriva lui Apion”, 2.164-66. Pentru alte informaţii despre Templul din 
Ierusalim ca bancă, vezi Neill Q. Hamilton, „Temple Cleansing and Temple 
Bank”, Journal of Biblical Literature 83.4 (1964): 365-72. Un rezumat 
foarte concis al veniturilor Templului poate fi gasit in Magen Broshi, ,,The 
Role of the Temple în Herodian Economy”, Jewish Studies 38 (1987): 31— 
37. 

Comunitatea din Qumran a respins Templul din Ierusalim pentru că 
intrase pe mâna clerului corupt. În schimb, ea se considera o înlocuitoare 
temporară a Templului, autodenumindu-se „templul omului/oamenilor” sau 
miqdash adam. Unii cercetători au susținut ca, din acest motiv, pe qumraniti 
îi interesa atât de mult puritatea rituală; credeau că rugăciunile şi lustraţiile 
lor erau mai puternice decât ritualurile şi sacrificiile din Ierusalim, care 
fuseseră întinate de preoții din Templu. Pentru o discuţie detaliată a 
expresiei „templul omului/oamenilor” de la Qumran, vezi G. Brooke, 
Exegesis at Qumran: 4QFlorilegium în Its Jewish Context, (Sheffield, 
Marea Britanie: Sheffield Academic Press, 1985), 184-193; D. Dimant, 
„4QFlorilegium and the Idea of the Comunity as Temple”, în Hellenica et 
Judaica: Hommage a Valentin Nikiprowetzky, ed. A. Caquot (Leuben-Paris: 
Editions Peeters, 1986), 165-189. 

Iosephus este cel care face faimoasa referire la intreaga preotime ca 
„iubitori de lux”, în „Războiul iudeilor împotriva romanilor”, deşi n-a fost 
singurul care să aducă o asemenea critică. Mai există o remarcă similară la 
adresa preoților şi în Manuscrisele de la Marea Moartă, unde sunt numiţi 
„căutătorii de lucruri netede” şi cei care sunt „doritori-de-măgulire”. 

Există o descriere minunată a arhiereului în celebra „Scrisoare a lui 
Aristeas”, scrisă cândva prin secolul al II-lea î.e.n., a cărei traducere apare 
în al doilea volum din James H. Charlesworth, ed., The Old Testament 
Pseudepigrapha (Garden City, N.Y.: Doubleday, 1985), 7—34. Iată citatul: 
„Am fost foarte uimiti, când l-am văzut pe Eleazar angajat in oficierea 
slujbei, ca fel de a fi îmbrăcat şi măreție a infatisarii, dezvăluite de roba pe 
care o purta şi pietrele prețioase ce-i împodobeau persoana. Pe veşmântul 
care-i ajungea până la picioare erau clopoței de aur, răspândind o melodie 
de soi ciudat, şi de ambele laturi ale acestora erau rodii cu diverse flori în 
nuanţe minunate. Era încins cu un brâu de o frumuseţe bătătoare la ochi, 


țesut din cele mai frumoase culori. Pe piept purta oracolul lui Dumnezeu, 
cum i se zice, pe care erau prinse douăsprezece pietre, de soiuri diferite, 
legate laolaltă cu aur, conţinând numele conducătorilor de triburi, potrivit 
ordinii lor iniţiale, fiecare scânteind într-un mod de nedescris, în culoarea sa 
anume. Pe cap purta o tiară, cum 1 se spune, iar peste aceasta, în mijlocul 
fruntii, un turban inimitabil, diadema regală plină de strălucire având 
numele lui Dumnezeu scris cu litere sacre pe o placă de aur (...) fund 
socotit vrednic să poarte aceste embleme în timpul slujbei. Infatisarea lui 
stârnea o asemenea uimire şi zăpăceală a minţit, încât te făcea să simți ca 
ajunseseşi în preajma unui om care făcea parte dintr-o altă lume. Sunt 
convins că oricine ia parte la spectacolul pe care l-am descris se va umple 
de uimire şi o mirare de nedescris, şi va fi profund tulburat în mintea sa, la 
gândul sacralităţii pe care o are fiecare detaliu al slujbei”. 


Capitolul 1: O gaură într-un colt 


Pentru o cunoaştere a politicii romane privind populaţiile cucerite şi, mai 
ales, în relație cu arhiereul şi aristocrația clericală din Ierusalim, vezi Martin 
Goodman, The Ruling Class of Judea (New York: Cambridge University 
Press, 1987); de asemenea, Richard A. Horsley, ,,Hight Priests and the 
Politics of Roman Palestine”, Journal for the Study of Judaism 17. I (1986): 
23-55. Goodman, Rome and Jerusalem: The Clash of Ancient Civilizations, 
(Londra: Penguin, 2007), prezintă o multitudine de aspecte referitoare la 
atitudinea tolerantă a Romei fata de evrei, adăugând şi o gamă de opinii 
romane cu privire la exceptionalitatea evreilor. Din cartea lui Goodman sunt 
preluate citatele din Cicero, Tacitus şi Seneca (paginile 390-391). Alte 
discuţii despre atitudinile romanilor față de practicile evreieşti se pot găsi în 
Eric S. Gruen, „Roman Perspectives on the Jews in the Age of the Great 
Revolt”, in Andrea M. Berlin si J. Andrew Overman, ed., The First Jewish 
Revolt (New York: Routledge, 2002), 27-42. Pentru mai multe date despre 
cultele şi practicile religioase ale Romei, vezi Mary Beard, John North şi 
Simon Price, Religions of Rome: A Sourcebook, doua volume (Cambridge: 
Cambridge University Press, 1998). 

Acţiunea de „anihilare totală” (herem în ebraică), prin care Dumnezeu 
poruncește masacrarea fără deosebire a „tot ce suflă”, este o temă recurentă 
în Biblie, după cum am explicat în cartea mea How to Win a Cosmic War 
(New York: Random House, 2009), 66—69. Este „purificare etnică folosită 


ca mijloc de asigurare a purității cultice”, ca să-l cităm pe marele specialist 
în studii biblice John Collins, „The Zeal of Phinehas: The Bible and the 
Legitimation of Violence”, Journal of Biblical Literature 122.1 (2003): 7. 

Pentru taxele şi măsurile precise întreprinse de Roma asupra ţărănimii 
evreieşti, vezi Lester L. Grabbe, Judaism from Cyrus to Hadrian, două 
volume (Minneapolis: Fortress Press, 1992), 334-337; de asemenea, 
Horsley şi Hanson, Bandits, Prophets and Messiahs, 48—87. Grabbe 
consemnează rezerva unor cercetători in ce priveşte obligativitatea plății 
tributului către Roma din partea populației evreieşti, deşi nimeni nu se 
îndoieşte că evreii au fost forțați să finanţeze războiul civil roman dintre 
Pompei şi Iulius Caesar. Asupra subiectului urbanizării în masă şi al 
transferului de populaţii din zonele rurale în centrele urbane, vezi Jonathan 
Reed, „Instability în Jesus’ Galilee: A Demographic Perspective”, Journal 
of Biblical Literature (2010), 129.2: 343-65. 


Capitolul 2: Regele iudeilor 


Termenul de ,,mesia” este folosit in Biblia Ebraică, cu referire la regele 
Saul (Cartea întâi a lui Samuil, 12:5), la regele David (Cartea a doua a lui 
Samuil, 23:1), la regele Solomon (Cartea întâi a regilor, 1:39) şi la preotul 
Aaron şi fiii lui (Exodul, 29:1—9), precum şi la profeţii Isaia (Isaia, 61:1) şi 
Elisei (Cartea întâi a regilor, 19:15—16). O excepţie se poate găsi în Isaia, 
45:1, unde regele persan Cyrus, deşi nu-l cunoaşte pe Dumnezeul evreilor 
(45:4), este numit mesia. În total, există treizeci şi nouă de apariţii ale 
cuvântului „mesia” în Biblia Ebraică, cu referire concretă la ungerea cuiva 
sau a ceva, cum ar fi scutul lui Saul (Cartea a doua a lui Samuil, 1:21) ori 
cortul (Numerii 7:1). Totuşi, niciunul dintre aceste exemple nu se referă la 
mesia ca la un personaj salvator din viitor, care va fi numit de Dumnezeu să 
reclădească Regatul lui David şi să restaureze gloria şi puterea Israelului. 
Această concepţie despre mesia, ce pare să fi fost curentă în vremea lui 
Isus, s-a format, de fapt, în perioada tumultuoasă a exilului babilonian din 
secolul al VI-lea î.e.n. 

Deşi nu încape nicio îndoială că bandele de tâlhari din Galileea 
reprezentau o mişcare apocaliptică, eshatologică şi milenaristă, Richard 
Horsley şi John Hanson le împart în trei categorii distincte şi, drept urmare, 
ezită să-i eticheteze ca mişcare „mesianică”. Cu alte cuvinte, autorii susțin 
că termenii „mesianic” şi „eshatologic” nu trebuie considerați echivalenți. 


Totuşi, după cum arăt în acest capitol, nu există niciun motiv să credem că 
exista o asemenea distincţie în minţile ţăranilor evrei care, departe de a fi 
avut o înțelegere sofisticată a mesianismului, ar fi adunat laolaltă, cel mai 
probabil, toate aceste „categorii distincte” într-o expectativă vagă a 
„sfârşitului timpurilor”. În orice caz, Horsley şi Hanson recunosc ei înşişi că 
„multe dintre condiţiile esențiale ale mişcărilor banditeşti şi mesianice sunt 
aceleaşi. De fapt, se prea poate să nu fi existat nicio deosebire între ele, 
dacă evreii nu aveau o tradiție a regalității populare şi a prototipurilor 
istorice ale unui «uns» popular” (Bandits, Prophets and Messiahs, 88—93). 

Pentru Caesar ca Fiu al lui Dumnezeu, vezi Adela Yarbro Collins, „Mark 
and His Readers: The Son of God Among Greeks and Romans”, Harvard 
Theological Review 93.2 (2000): 85—100. Doi rabini zeloşi, Iuda, fiul lui 
Sepphoraeus şi Matei, fiul lui Margalos, au condus o revoltă în cursul căreia 
a fost atacat Templul şi s-a încercat distrugerea vulturului pe care Irod îl 
pusese deasupra porților. Cei doi şi ucenicii lor au fost capturați şi ucişi prin 
tortură de oamenii lui Irod. 

Complexitatea sectarismului evreiesc din iudaismul secolului I este 
interesant abordată de Jeff S. Anderson în competenta sa analiza The 
Internai Diversification of Second Temple Judaism (Lanham, Maryland: 
University Press of America, 2002). 

Iosephus spune că Simon din Pereea isi zicea „rege” — de aici, Horsley 
si Hanson deduc ca acesta poate fi integrat in categoria ,,miscarilor 
mesianice populare” care au izbucnit dupa moartea lui Irod — vezi Bandits, 
Prophets and Messiahs, 93. Din nou, nu vad niciun motiv sa presupunem ca 
ar fi existat vreo distincție în mintea ţărănimii evreieşti între titlurile de 
„mesia” ŞI „rege”, în măsura în care ambele se bazau nu pe scripturi, la care 
marea majoritatea a evreilor nu aveau acces, ci, mai degrabă, pe tradițiile 
populare şi povestirile despre alte mişcări mesianice din istoria evreiască, 
precum şi pe oracole, imagini populare, fabule şi tradiții orale. Desigur, unii 
cercetători merg până la a refuza să considere că „rege” înseamnă mesia. Cu 
alte cuvinte, fac o deosebire între, cum spune Craig Evans, ,,pretendentii 
regali politici şi pretendenţii regali mesianici”. Din această categorie face 
parte şi M. De Jong, Christology in Context: The Earliest Christian 
Response to Jesus (Philadelphia: Westminster Press, 1988). Evans însă are 
dreptate să argumenteze ca, atunci când avem de-a face cu orice aspirant 
regal din Palestina secolului I, „presupunerea ar trebui să fie aceea că orice 
revendicare evreiască a tronului lui Israel este, într-un sens sau altul, o 


DD. 


pretenție mesianică”. Vezi Craig Evans, Jesus and His Contemporaries 
(Leiden, Olanda: Brill, 1995), 55. 


Capitolul 3: Stiti de unde sunt 


Cu privire la populatia Nazaretului antic, vezi paragraful relevant din 
Anchor Bible Dictionary (New York: Doubleday, 1992). Vezi şi Eric 
Meyers si J. Strange, Archaeology, the Rabbis, and Early Christianity 
(Nashville: Abingdon, 1981), precum şi John Dominic Crossan, The 
Historical Jesus: The Life of a Mediterranean Jewish Peasant (New York: 
Harper Collins, 1992), 18. Cercetătorii nu au căzut de acord cu privire la 
numărul de oameni care trăiau în Nazaret pe vremea lui Isus — unii 
susținând că erau mai putin de două sute, alţii spunând că în jur de două 
mii. Instinctul mă îndeamnă să tind spre o cifră de mijloc — estimând, 
aşadar, o populaţie cam de o sută de familii. Pentru mai multe date despre 
viata provincială din Galileea lui Isus, vezi Scott Korb, Life in Year One: 
What the World Was Like in First-Century Palestine (New York: Riverhead, 
2011). 

În pofida povestirilor din evanghelii despre Isus predicând în sinagoga 
oraşului natal, nu s-a descoperit nicio probă arheologică indicând prezența 
vreunei sinagogi în Nazaretul antic, deşi se prea poate să fi existat o clădire 
mică, servind acestui rol (retineti că, pe vremea lui Isus, „sinagogă” putea 
să însemne şi doar o cameră cu un sul din Tora). De asemenea, trebuie să 
amintim că, la vremea când au fost scrise evangheliile, Templul din 
Ierusalim fusese distrus, iar singurul loc de întrunire pentru evrei era 
sinagoga. Astfel, are sens faptul că Isus e prezentat predicând în sinagoga 
din fiecare oraş pe care-l vizitează. 

În Nazaret nu s-a găsit nicio inscripţie care să indice că populaţia era 
alfabetizată într-un procent mare. Cercetătorii estimează că între 95 şi 97 
dintre ţăranii evrei din epoca lui Isus nu ştiau nici să scrie, nici să citească. 
În acest sens, vezi Crossan, The Historical Jesus, 24-26. 

Cu privire la Nazaret ca localitate natala a lui Isus, vezi John P. Meier, A 
Marginal Jew, vol. 1, 2771—78; E.P. Sanders, The Historical Figure of Jesus 
(New York: Penguin, 1993); si John Dominic Crossan, Jesus: A 
Revolutionary Biography (New York: HarperOne, 1995), 18—23. 

Pentru mai multe informaţii despre concepțiile mesianice din vremea lui 
Isus, vezi Gershom Scholem, The Messianic Idea in Judaism (New York: 


Schocken Books, 1971), 1-36, Scholem trasează două tendinţe mesianice 
distincte în sânul iudaismului timpuriu: cea restauratoare şi cea utopică. 
Mesianismul restaurator urmăreşte o revenire la condiția ideală din trecutul 
glorificat; cu alte cuvinte, consideră că îmbunătățirea erei prezente are o 
legătură directă cu gloria trecutului. Dar, câtă vreme polul restaurator îşi 
găseşte speranţa în trecut, el se referă totuşi în mod direct la dorinţa unui 
viitor şi mai bun, pe care-l va aduce „o stare de lucruri care încă n-a existat 
niciodată”. Asociat cu polul restaurator este mesianismul utopic. Cu un 
caracter mai accentuat apocaliptic, mesianismul utopic are în vedere 
schimbări catastrofice odată cu venirea lui mesia — anume anihilarea lumii 
prezente şi începutul unei ere mesianice. Mesianismul restaurator poate fi 
observat în tradițiile regesti care privesc idealul davidian — caută să 
instaureze un regat în momentul prezent, pe când mesianismul utopic este 
asociat cu figura preoțească existentă în Manuscrisele de la Marea Moartă, 
găsite la Qumran. Desigur, niciuna dintre aceste tendințe mesianice nu 
exista independent. Dimpotrivă, ambii poli funcționau într-o formă sau alta 
în aproape fiecare grup mesianic. Ba mai mult, tensiunea dintre aceste două 
tendințe mesianice a fost aceea care a creat caracterul variabil al lui mesia 
în iudaism. Pentru mai multe informații despre mesianismul evreiesc, vezi 
studiile lui Richard Horsley, inclusiv ,,Messianic Figures and Movements în 
First-Century Palestine’, The Messiah, ed. James H. Charlesworth 
(Minneapolis: Fortress Press, 1992), 295; ,,Popular Messianic Movements 
Around the Time of Jesus”, Catholic Biblical Quarterly 46 (1984): 447-95; 
ŞI „ «Like One of the Prophets of Old»: Two Types of Popular Prophets at 
the Time of Jesus”, Catholic Biblical Quarterly 47 (1985): 435-63. Toate 
cele trei studii ale lui Horsley au avut un rol vital pentru analiza pe care am 
efectuat-o in legatura cu ideile mesianice din perioada lui Isus. Mai 
recomand, de asemenea, şi paragraful relevant din The Anchor Bible 
Dictionary, ed. D.N. Freedman et al (New York: Doubleday, 1992); $1 The 
Encyclopedia of the Jewish Religion, ed. J. Werblowsky et al. (New York: 
Holt, Rinehart and Winston, 1966). 

S-ar parea ca, intr-adevar, comunitatea din Qumran astepta doi mesia 
diferiți. Regula Comunităţii sugerează acest lucru în 9:12, când vorbeşte 
despre venirea „Profetului şi Mântuitorilor lui Aaron şi Israel”. Se face în 
mod clar o diferenţă între figurile mesianice regesti şi preotesti. Această 
noţiune este dezvoltată mai departe în Regula Congregaţiei. În acest 
manuscris este descris un banchet din „ultimele zile” în care mesia al 


Israelului stă aşezat într-o poziție subordonată preotului congregatie1. Deşi 
textul nu foloseşte cuvântul „mesia? cu referire la preot, poziția lui 
superioară la masă îi indică puterea eshatologica. Aceste texte i-au facut pe 
cercetători să deducă faptul că, în Qumran, comunitatea credea în venirea 
unui mesia regesc şi a unui mesia preoţesc, cel din urmă dominându-l pe cel 
dintâi. Vezi James Charlesworth, „From Jewish Messianology to Christian 
Christology: Some Caveats and Perspectives’, Judaisms and Their 
Messiahs at the Turn of the Christian Era, ed. Jacob Neusner et al. 
(Cambridge: Cambridge University Press, 1987), 225-64. 

E de remarcat că nicăieri in Scripturile Ebraice nu apare termenul de 
mesia cu referire explicită la descendentul fizic al lui David, adică „Fiul lui 
David”. Imageria asociată cu mesia, însă, şi faptul că sarcina lui principală 
este considerată aceea de a restabili regatul lui David, au legat pentru 
totdeauna aspirațiile mesianice de descendența davidiană. Acest lucru se 
datorează în mare parte aşa-numite: învoieli davidiene, bazată pe profeția 
prorocului Natan: „Casa şi stăpânirea ta David vor fi să rămână întemeiate 
în veac de veac şi tronul tău statornic de-a pururea!” (Cartea a doua a lui 
Samuil, 7:16). 

Descendenta lui Isus din Regele David este declarată în repetate rânduri, 
nu doar pe parcursul evangheliilor, ci şi în epistolele lui Pavel, în care Isus 
este descris de mai multe ori ca fiind „din sămânţa lui David” (Romani, 
1:34; Timotei 2, 2:8). Dacă acest lucru era adevărat sau nu, e imposibil de 
spus. Multi oameni isi revendicau legăturile de rudenie cu cel mai mare 
rege israelit (care trăise cu o mie de ani înaintea lui Isus din Nazaret) şi, la 
drept vorbind, nimeni nu putea dovedi o asemenea relație. Dar e evident că 
legătura dintre Isus şi David era vitală pentru comunitatea creştină timpurie, 
fiindcă ajuta la dovedirea faptului că acel ţăran umil era de fapt mesia. 

Este acceptată pe scară largă ideea că textul original al Evangheliei lui 
Marcu se sfârşea cu versetul 16:8, iar porțiunea Marcu 16:9-20 a fost 
adăugată ulterior. După cum spune Norman Perrin: „E o opinie practic 
unanimă a cercetărilor moderne că ceea ce apare în majoritatea traducerilor 
după Evanghelia lui Marcu 16:9-20 e o pastişă după materiale luate din alte 
evanghelii, adăugată textului original al evangheliei aşa cum a fost copiat şi 
transmis de scribii comunităților creştine străvechi” — Perrin, The 
Resurrection According to Matthew, Mark, and Luke (Philadelphia: Fortress 
Press: 1977), 16. Totuşi, există şi unii care pun la îndoială această supozitie, 
argumentând că o carte nu se poate sfârşi cu cuvântul grecesc yap, aşa cum 


se întâmplă în Marcu 16:8. Această opinie a fost demontată de P.W. Van der 
Horst, „Can a Book End with TAP? A Note on Mark XVI.8”, Journal of 
Theological Studies 23 (1972): 121-24. Horst menţionează numeroase texte 
din Antichitate care se încheie într-adevăr astfel (de exemplu, al 32-lea 
tratat al lui Plotin). În orice caz, oricine îl citeşte pe Marcu în greaca 
originală îşi poate da seama că ultimele opt versete au fost scrise de o mână 
diferită. 

Pentru profetiile care susțin că „atunci când mesia va veni, nimeni nu va 
şti de unde este”, vezi Enoh 1, 48:6, şi Ezdra 4, 13:51—52. Pentru o analiza 
completă a aşa-ziselor „texte doveditoare” mesianice, vezi J.J.M. Roberts, 
„The Old Testament’s Contribution to Messianic Expectations”, The 
Messiah, 39-51. Conform lui Roberts, aceste texte se inscriu in cinci 
categorii. Mai întâi, sunt acele fragmente care par sa fie profeţii ex eventu. 
Roberts citează oracolul lui Balaam din Numerii, 24:17 („0 stea va răsări 
din Iacob”), ca situaţie în care o profeție ce pare să-şi găsească împlinirea în 
perioada monarhică timpurie (în cazul de fata, celebrarea victoriilor lui 
David ca rege al Israelului asupra lui Moab şi Edom, după cum indică 
versetele 17b şi 18) a fost silită să funcționeze ca o profeție privind 
viitoarea domnie divină. 

O asemenea interpretare milenaristă, argumentează Roberts, ignoră 
contextul initial al profeţiei. A doua categorie se ocupă de pasajele profetice 
al căror context pare să fie ceremonia de întronare a unui rege uns. De 
exemplu, Psalmul 2 („Eşti fiul meu (...) / în această zi devin tatăl tău”) şi 
Isaia 9:6 („Căci prunc s-a născut noua (...) şi se va chema numele lui: 
Sfetnic minunat, Dumnezeu prea puternic, Părinte al veşniciei, Stăpân al 
păcii”) păreau cel mai probabil compuse pentru ocazii concrete, spre a servi 
unor funcţii atât religioase, cât şi politice. Utilizarea politică a acestor texte 
reiese clar din faptul că invocă puterea autoritară a regelui şi legătura lui 
directă cu Dumnezeu. De asemenea, ele stabilesc şi o legătură între 
responsabilitatile regelui faţă de poporul său şi poruncile lui Dumnezeu. 
Regele care slujeşte în locul lui Dumnezeu trebuie să administreze dreptatea 
lui Dumnezeu. Chiar şi aşa, asemenea afirmaţii ar putea fi folosite, fără 
îndoială, ca instrumente puternice pentru propaganda regală. A treia 
categorie a textelor mesianice doveditoare vorbeşte într-adevăr despre un 
viitor conducător şi s-ar putea ca aceste versete să fie citate cel mai frecvent 
de cei care vor să-i dea o interpretare mântuitoare acelui mesia din 
Scripturile Ebraice (Miheia, 5:1-5; Zaharia, 9:1-10). Aceste texte vorbesc 


despre întrupări ale idealului davidian, referindu-se la el în sens metaforic 
(nu fizic) ca la un rege din aceeaşi descendență, care va reda monarhiei 
israelite gloria sa de odinioară. Pentru Roberts însă, promisiunea unui rege 
viitor (de exemplu, regele fagaduit de Miheia, care se ridică din umilul 
Bethleem) „implică o critică serioasă la adresa actualului ocupant al 
tronului davidian, ca fiind un moştenitor mai putin decât adecvat al lui 
David”. Astfel de critici apar peste tot prin textele profetice (vezi Isaia, 
1:21—26, 11:1-9, 32:1-8). Roberts foloseşte aceeaşi abordare în al patrulea 
grup de texte doveditoare mesianice care imaginează un viitor rege. Aceste 
texte, în primul rând Ieremia şi lezechiel, sunt plasate de Roberts în 
perioada de sfârşit al regatului iudeu, când s-a produs o restaurare a 
dinastiei davidiene ca reacție la îngrijorările existențiale crescânde cu 
privire la viitorul Israelului ca teocratie. Categoria finală se ocupă de textele 
postexilice. Conform lui Roberts, la întoarcerea din exil, evreii au dat peste 
un Templu distrus, o preotime compromisă şi niciun rege davidian. Textele 
profetice ale lui Zaharia şi Agheu expun aceste probleme în oracolele care 
l-au plasat pe Zorobabel în situația de a reface monarhia din Israel şi 
Templul (Agheu, 2:20-23; Zaharia, 4:6—-10). Roberts consideră că profetiile 
privitoare la restaurarea regatului şi a Templului (de exemplu, Zaharia, 6:9— 
15) se referă exclusiv la acţiunile lui Zorobabel şi constituie un răspuns 
optimist fata de circumstanţele cumplite din perioada postexilică. De 
asemenea, ei mai identifică expectative mesianice preotesti în textele acelei 
perioade care includ o restaurare a clerului sub Iosua (Zaharia 3:1—10). 
Roberts e convins, în studiul său asupra textelor doveditoare mesianice, că 
ideea unui mesia mântuitor nu este afirmată explicit în Scripturile Ebraice, 
ci reprezintă mai degrabă o evoluţie ulterioară a eshatologiei evreieşti care a 
fost adoptată de către farisei, poate în secolul I sau al II-lea î.e.n., fiind mai 
târziu încorporată în „iudaismul normativ”. 


Capitolul 4: A Patra Filosofie 


Unii cercetători consideră că tekton nu înseamnă numai „dulgher”, ci 
orice meşteşugar din domeniul construcţiilor. În vreme ce versetul 6:3 al lui 
Marcu e singurul care-l numeşte pe Isus tekton, Matei, in 13:55, afirmă ca 
tatăl lui Isus era tekton. Ţinând seama de rigorile vremii, se prea poate ca 
acest verset să sugereze că şi Isus era tekton (deşi pasajul lui Matei nu-l 
numeşte efectiv pe tatăl lui Isus). Anumiți specialişti sunt de părere ca 


mestesugarii şi zilierii din vremea lui Isus ar trebui sa fie consideraţi 
înrudiți cu o clasă de mijloc inferioară din ierarhia socială a Galileei, dar 
această opinie a fost contrazisă de Ramsay MacMullen în Roman Social 
Relations: 50 B.C. To A.D. 384 (New Haven: Yale University Press, 1974). 

S-au efectuat numeroase studii cu privire la limba lui Isus şi a Palestinei 
din secolul I, în general, dar niciunde nu sunt mai bune decât cele ale lui 
Joseph Fitzmyer. Vezi „Did Jesus Speak Greek?”, Biblical Archaeology 
Review 18.5 (septembrie/octombrie 1992): 58—63; şi „The Languages of 
Palestina in the First Century A.D.“, în The Language of the New 
Testament, ed. Stanley E. Porter (Sheffield, Marea Britanie: Sheffield 
Academic Press, 1991), 126-62. Alte studii de calitate despre limba lui Isus 
includ: James Barr, „What Language Did Jesus Speak? Some Remarks of a 
Semitist”, Bulletin of the John Rylands Libray 53.1 (toamna 1970): 14-15, 
si Michael O. Wise, „Languages of Palestine”, in Dictionary of Jesus and 
the Gospels, ed. Joel B. Green şi Scot McKnight (Downers Grove, Illinois: 
Intervarsity Press, 1992), 43444. 

John Meier face un comentariu interesant despre pasajul lui Luca in care 
Isus sta in sinagoga, citind profetia lui Isaia: ,,Oricine ar dori sa apere 
reprezentarea lecturii din Isaia facuta de Luca drept credibila din punct de 
vedere istoric, chiar şi la nivel de detaliu, ar trebui să explice: (1) cum a 
reusit Isus sa citeasca dintr-un text al lui Isaia un pasaj format din Isaia 61: 
la, b, d; 58:6d; 61:2a, omitand 61:1c, 2d; (2) de ce se spune că Isus citea un 
text din Isaia care, in esență, este acela al Septuagintei greceşti, chiar şi 
când, uneori, Septuaginta se abate de la textul masoretic”. Vezi Meier, A 
Marginal Jew, vol. I, 303. Cu toate acestea, Meier crede într-adevăr că Isus 
nu era analfabet şi chiar s-ar putea să fi urmat unele studii formale, desi 
oferă o relatare lămuritoare despre dezbatere, privind ambele seturi de 
argumente, pro şi contra (271-78). 

Cu privire la frații lui Isus, unii teologi catolici (şi câțiva protestanți) au 
argumentat că termenul grecesc adelphos (,,frate’’) ar putea însemna şi „văr” 
sau „frate vitreg”. Deşi acest lucru ar putea fi adevărat, cuvântul adelphos 
nu e folosit nicăieri în tot Noul Testament cu oricare dintre celelalte două 
sensuri (şi apare de 340 de ori). Marcu, 6:17, foloseşte termenul adelphos 
cu sensul de „frate după un părinte”, când se referă la relația lui Filip cu 
Irod Antipa, însă chiar şi această întrebuințare implică „frate în sens fizic”. 

Un comentariu marginal interesant despre familia lui Isus este acela ca 
toți membrii ei erau numiți după mari eroi şi patriarhi din Biblie. Numele 


lui Isus era Yeşu, prescurtarea de la Yeşia sau loşua, marele războinic 
israelit al cărui masacru asupra triburilor ce populau Canaanul curatase tara 
pentru israeliți. Mama lui se numea Miriam, după sora lui Moise. Tatăl, 
Iosif, purta numele fiului lui Iacob, care avea să devină cunoscut ca Israel. 
Fraţii sai, Iacov, Iosif, Simon şi Iuda, erau numiţi cu toții după eroi biblici. 
Se pare că, după revolta Macabeilor, numirea copiilor după marii patriarhi 
devenise un obicei şi poate indica un sentiment de identitate națională 
redeşteptată, care părea să fi fost deosebit de accentuată în Galileea. 

Argumentul lui Matei că naşterea lui Isus din fecioară fusese profetita de 
Isaia nu rezistă sub niciun aspect, de vreme ce opinia aproape unanimă a 
cercetătorilor este aceea că pasajul din Isaia 7:14 s-ar traduce nu ca „lată, 
fecioara va zamisli şi va naşte fiu”, ci prin „lată, o tânără fată alma va 
zamisli şi va naşte fiu”. Aici nu încape nicio discuție: alma este termenul 
ebraic pentru „femeie tânără”. Punct. 

Privitor la un argument deosebit de controversat despre naşterea 
nelegitimă a lui Isus, vezi Jane Schaberg, The ///egitimacy of Jesus (San 
Francisco: Harper and Row, 1978). Schaberg susține că Maria a fost, foarte 
probabil, violată, deşi nu e clar cum a ajuns la această concluzie. 

Povestea lui Celsus despre soldatul Panthera aparţine textului Adevăratul 
discurs, din secolul al II-lea, care s-a pierdut. Singurele noastre informații 
despre el provin din răspunsul polemic al lui Origen la lucrarea intitulată 
Împotriva lui Celsus, scris pe la mijlocul secolului al III-lea e.n. 

Ar trebui să se retina că atât Matei, cât şi Luca reiau pasajul din Marcu, 
6:3, despre „fiul Mariei”, dar amândoi corectează formularea lui Marcu, 
referindu-se clar la Isus ca, respectiv, „feciorul tâmplarului” (Matei, 13:55) 
ŞI „fiul lui Iosif’ (Luca, 4:22). Există interpretări diferite ale formulării lui 
Marcu — acestea inserează cuvintele „fiul tâmplarului” în versetul 
respectiv, dar, în general, toată lumea e de acord că acestea sunt adaosuri 
ulterioare. Originalul lui Marcu îl numeşte fără îndoială pe Isus, în 6:3, „fiul 
Mariei”. E posibil, deşi foarte improbabil, ca Isus să fi fost numit „fiul 
Mariei” fiindcă losif murise de atâta vreme, încât lumea îl uitase. Dar John 
Meier precizează că, în toate Scripturile Ebraice, există un singur caz în 
care un bărbat este menţionat ca fiu al mamei sale. Este vorba de fiu lui 
Teruia — Ioab, Abişai şi Asahel — care erau soldați în armata Regelui 
David (Samuil 1, 26:6; Samuil 2, 2:13). Toţi trei sunt definiti de mai multe 
ori ca „fii ai Teruiei”: Vezi Meier, A Marginal Jew, vol. 1, 226. 


Pentru mai multe comentarii privind posibilitatea ca Isus să fi fost 
căsătorit, vezi William E. Phipps, Was Jesus Married? (New York: Harper 
and Row, 1970) şi The Sexuality of Jesus (New York: Harper and Row, 
1973). Karen King, profesoară la Universitatea Harvard, a dezgropat recent 
un mic fragment de papirus, pe care-l plasează în secolul al IV-lea, 
conținând o frază coptă care se traduce prin: „Isus le-a spus, soția mea...” 
În momentul scrierii acestor rânduri, fragmentul încă nu a fost autentificat, 
deşi, chiar dacă nu e un fals, nu ne-ar spune decât opinia oamenilor din 
secolul al IV-lea despre starea civilă a lui Isus. 

Există unele relatări foarte interesante despre copilăria lui Isus în 
evangheliile gnostice, mai ales în Evanghelia copilăriei, a lui Toma, în care 
un Isus nazuros îşi etalează puterile magnetice, trezind la viata păsările de 
argilă sau lovindu-i cu trăsnete pe copiii din sat care nu-l tratează cu 
respect. Cea mai bună şi mai completă culegere de evanghelii gnostice în 
limba engleză este The Nag Hammadi Library, ed. Marvin W. Meyer (New 
York: Harper and Row, 1977). 

Pentru mai multe date despre Sepphoris, vezi paragraful relevant al lui Z. 
Weiss din The New Encyclopedia of Archaeological Excavations in the 
Holy Land, ed. Ephraim Stern (New York: Simon and Schuster; Ierusalim: 
Israel Exploration Society, 1993), 1324—28. Pentru Sepphoris, un centru 
comercial important din Galileea, vezi Ariene Fradkin, ,,Long-Distance 
Trade in the Lower Galileei New Evidence from Sepphoris”, in 
Archaeology and the Galilee, ed. Douglas R. Edwards si C. Thomas 
McCollough (Atlanta: Scholars Press, 1997), 107-16. Există unele 
dezbateri privind miqva’ot (băile rituale) descoperite in Sepphoris — daca 
erau într-adevăr bai rituale sau nu; Hanan Eshel de la Bar Ilan este unul 
dintre cei care cred că nu erau. Vezi „A Note on, Miqvaot’ at Sepphoris”, in 
Archaeology and the Galilee, 131-33. Vezi şi Eric Meyers, ,,Sepphoris: 
City of Peace”, in The First Jewish Revolt: Archaeology, History, and 
Ideology, ed. Andrea M. Berlin şi Andrew J. Overman (Londra: Routledge, 
2002), 110-20. Găsesc foarte convingătoare argumentatia lui Eshel, desi 
majoritatea cercetătorilor şi a arheologilor nu sunt de aceeaşi părere. 

Nu putem fi siguri în niciun fel de data exactă a declarației lui Antipa şi 
reconstruirea oraşului Sepphoris ca reşedinţa sa regală. Eric Meyer spune că 
Antipa s-a mutat la Sepphoris aproape imediat după ce romanii au ras 
oraşul de pe fata pământului, în 6 î.e.n.; vezi Eric M. Meyers, Ehud Netzer 


şi Carol L. Meyers, „Ornament of All Galilee”, The Biblical Archeologist, 
49.1 (1986): 

4-19. Totusi, Shirley Jackson Case plaseaza data mult mai tarziu, in jurul 
anului 10 e.n., în „Jesus and Sepphoris”, Journal of Biblical Literature 45 
(1926): 14-22. De bine, de rău, intrarea lui Antipa in Sepphoris se poate 
plasa cel mai exact cam pe la începutul secolului I. Ar trebui să se retina că 
Antipa a redenumit oraşul Autocratoris, sau „Oraşul Imperial”, după ce şi-a 
instalat acolo sediul tetrarhiei. 

Pentru mai multe informații despre viata lui Isus la Sepphoris, vezi 
Richard A. Batey, Jesus and the Forgotten City: New Light on Sepphoris 
and the Urban World of Jesus (Grand Rapids, Michigan: Baker Book 
House, 1991). Cercetările arheologice ale lui Eric Meyers au pus sub 
semnul unei anumite îndoieli ideea larg răspândită că oraşul a fost distrus de 
Varus, aşa cum susţine Iosephus în „Războiul iudeilor” 2:68. Vezi „Roman 
Sepphoris in the Light of New Archeological Evidence and Research”, în 
Galilee în Late Antiquity, ed. Lee I. Levine (New York: Jewish Theological 
Seminary of America, 1992), 323. 

Desi se pare ca Iuda era de fapt din orasul Gamala, aflat in Golan, era 
totuşi cunoscut de toți ca „Iuda Galileanul”. Există multe dezbateri despre 
relația dintre Ezechia şi Iuda Galileanul şi, cu toate că nu se poate dovedi 
concludent că Iuda Galileanul era acelaşi cu Iuda tâlharul, fiul lui Ezechia, 
Iosephus face de două ori această presupunere, şi nu văd niciun motiv să ne 
îndoim de el. Vezi „Războiul iudeilor” 2.65 şi „Antichităţi” 17.271—72. 
Pentru mai multe date despre relaţiile genealogice dintre Iuda şi Ezechia, 
vezi paragraful relevant din Geza Vermes, Whos Who in the Age of Jesus 
(New York: Penguin, 2006), 165-67; de asemenea, J. Kennard, „Judas the 
Galilean and His Clan”, Jewish Quarterly Review 36 (1946): 281-86. 
Pentru opinia contrară, vezi Richard A. Horsley, „Menahem în Jerusalem: A 
Brief Messianic Episode Among the Sicarii — Not «Zealot Messianismy”, 
Novum Testamentum 27.4 (1985): 334-48. Despre activitatea lui Iuda 
Galileanul şi efectul ei asupra grupurilor revoluționare care aveau să-i 
urmeze, vezi Morton Smith, „The Zealots and the Sicarii”, Harvard 
Theological Review 64 (1971): 1-19. 

Conceptul biblic al zelului este cel mai bine definit ca ,,furie plina de 
râvnă” şi e derivat din caracterul divin al lui Dumnezeu, pe care Biblia îl 
defineşte ca fiind „foc mistuitor, Dumnezeu plin de râvnă” (Deuteronomul, 
4:24). Cel mai celebru model de zel biblic este Finees, nepotul lui Aaron 


(fratele lui Moise), al cărui exemplu de acțiune individuală spontană 
reprezintă o expresie a râvnei furioase a lui Dumnezeu şi o ispăşire a 
păcatelor naţiunii evreieşti, devenind un model de spirit justitiar personal în 
Biblie (Numerii, 25). Vezi propria mea carte How to Win a Cosmic War, 
70-72. De asemenea, vezi şi paragraful relevant din The Anchor Bible 
Dictionary, 1043—54. 

Încă o dată, Richard Horsley respinge opinia conform căreia Iuda 
Galileanul avea aspirații mesianice. Dar refuzul lui se bazează pe două 
supoziții: mai întâi, că luda Galileanul nu era un descendent al lui Ezechia, 
şeful tâlharilor, despre care am discutat deja mai sus; iar apoi, că Iosephus 
nu-l numeşte pe Iuda în mod direct „rege” sau „„mesia”, ci îi spune „sofist” 
„Vorbitor dibaci”, termen fără conotaţii mesianice. Vezi Menahem in 
Jerusalem, 342—43. Oricum, Iosephus îl ia clar în derâdere pe Iuda pentru 
„aspiraţiile lui regale”, cum le numeşte el. Ce altceva ar putea să însemne 
asta decât că Iuda avea ambiţii mesianice (adică, regesti)? Mai mult, 
Iosephus foloseşte acelaşi termen, „sofist”, pentru a-l descrie atât pe Matei 
(„Antichităţile” 17.6), care avea o legătură vizibilă cu aspiraţiile mesianice 
din timpul revoltei Macabeilor, cât şi pe Menahem („Războiul iudeilor” 
2433-48), ale cărui pretenţii mesianice nu pot fi contestate. Din acest punct 
de vedere, sunt de acord cu Martin Hengel, care scrie că „o dinastie de 
lideri i-a urmat lui Iuda din Galileea, pretențiile mesianice devenind 
evidente cel putin la unul, Menahem, ceea ce ne permite să presupunem că 
«A Patra Secta» deja avea un fundament mesianic în fondatorul ei”. Vezi 
The Zealots (Londra: T&T Clark, 2000), 299. Totuşi, nu-i dau dreptate lui 
Hengel în sensul că adepţii celei de-a patra filosofu pot fi etichetati ca 
zeloti. Mai degrabă, susțin că ei predicau zelotismul ca doctrină biblică, 
cerând înlăturarea elementelor străine din Tara Sfântă, motiv pentru care 
folosesc termenul „zelot”, ca un substantiv comun, pentru a-i descrie. 
Pentru mai multe informaţii despre folosirea termenului „sofist” de către 
Iosephus, vezi nota 71 din traducerea lui Whiston a „Războiului iudeilor”, 
cartea a II-a, capitolul 1, subcapitolul 3. 


Capitolul 5: Unde vă este flota, să maturati marea de romani? 


Există foarte puţine dovezi istorice privind viaţa lui Pontius Pilat înainte 
de numirea lui ca prefect al Ierusalimului, dar Ann Wroe a scris o relatare 
interesantă, intitulată Pontius Pilate (New York: Random House, 1999), 


care, deşi nu e un studiu ştiinţific, oferă categoric o lectură atractivă. Cu 
privire la diferenţele dintre un prefect roman şi un procurator, răspunsul cel 
mai simplu este acela că nu exista niciuna, cel puţin nu într-o provincie 
mica şi destul de nesemnificativă ca Iudeea. Iosephus îl numeşte pe Pilat 
procurator în ,,Antichitati” 18.5.6., în timp ce Filon foloseşte cuvântul 
„prefect”. Probabil că, în acea perioadă, termenii erau interşanjabili. Am 
preferat să utilizez pur şi simplu termenul de „guvernator”, cu sensul atât de 
prefect, cât şi de procurator. 

Pentru mai multe date despre introducerea de către Pilat a scuturilor în 
Templul din Ierusalim, recomand G. Fuks, „Again on the Episode of the 
Gilded Roman Shields at Jerusalem”, Harvard Theological Review 75 
(1982): 503-7, şi P.S. Davies, „The Meaning of Philo’s Text About the 
Gilded Shields”, Journal of Theological Studies 37 (1986): 109-14. 

S-a scris mult despre motivele pentru care evreii s-au revoltat contra 
Romei. Nu încape nicio îndoială că a fost o combinaţie de nemulțumiri 
sociale, economice, politice şi religioase, care, în cele din urmă, au dus la 
Războiul Evreiesc, dar David Rhoads evidenţiază şase cauze principale, în 
cartea sa Israel în Revolution: 

6-74 C.E. (Philadelphia: Fortress Press, 1976): (1) evreii apărau Legea lui 
Dumnezeu; (2) evreii credeau că Dumnezeu îi va duce la victorie; (3) evreii 
voiau să curețe pământul sfânt de străini şi ne-evrei; (4) evreii încercau să 
apere de profanare Ierusalimul, oraşul lui Dumnezeu; (5) evreii voiau să 
curețe Templul; şi (6) evreii sperau să grăbească sfârşitul timpului şi venirea 
lui mesia. Oricum, unii cercetători (categorie din care fac parte şi eu) 
subliniază motivaţia eshatologică a evreilor mai presus de celelalte motive. 
Vezi, de exemplu, A.J. Tomasino, „Oracles of Insurrection: The Prophetic 
Catalyst of the Great Revolt”, Journal of Jewish Studies 59 (2008): 86-111. 
Alţii ne avertizează să nu acordăm o pondere prea mare rolului pe care l-a 
jucat fervoarea apocaliptică în atatarea evreilor la revoltă. Vezi, de exemplu, 
Tessa Rajak, „Jewish Millenarian Expectations”, The First Jewish Revolt, 
ed. Andrea M. Berlin si J. Andrew Overman (New York: Routledge, 2002), 
164-88. Rajak scrie: ,,Asteptarea unui Sfârşit iminent (...) nu reprezenta 
mentalitatea normală a iudaismului din secolul I”. Totuşi, cred că dovezile 
în sens contrar depăşesc pe departe această opinie, iar legătura dintre 
mesianism şi Revolta Evreiască nici nu putea fi mai clară decât în relatarea 
lui Iosephus despre Războiul Evreiesc. 


Cu privire la lista aspirantilor mesianici care au apărut în perioada 
premergătoare Războiului Evreiesc, P.W. Barnett sugerează că, deoarece 
Iosephus nu numeşte aceste figuri mesianice baselius sau „rege” (cu 
excepția „Egipteanului”) dovedeşte că se considerau nu mesia, ci mai 
degrabă ,,profeti ai semnelor”. Barnett, însă, consemnează că până şi aceşti 
profeti ai semnelor „anticipau un act măreț de mântuire eshatologică” — la 
urma urmei acesta fiind dreptul inerent al unui mesia. Vezi P.W. Barnett, 
„The Jewish Signs Prophets”, New Testament Studies 27 (1980): 679-97. 
James J. Melaren incearca (si, dupa parerea mea, nu reuseste) sa evite a lua 
în considerare ideea că evreii aşteptau o „asistență divină” pentru a-i 
învinge pe romani, sau că erau propulsati de fervoarea mesianică, afirmând 
că „erau pur şi simplu optimişti că aveau să reuşească”, în acelaşi mod în 
care, să zicem, germanii erau optimişti că urmau să învingă Marea Britanie. 
Si totuşi, ce altceva însemna ,,optimismul” în Palestina secolului I, dacă nu 
încrederea în Dumnezeu? Vezi „Going to War Against Rome: The 
Motivation of the Jewish Rebels”, în The Jewish Revolt Against Rome: 
Interdisciplinary Perspectives, ed. M. Popovic, Supplements to the Journal 
for the Study of Judaism 154 (Leiden, Olanda: Brill, 2011), 129-53. 

E de remarcat ca, desi Samariteanul îşi zicea „mesia”, el n-o spunea 
tocmai în sensul evreiesc al cuvântului. Echivalentul samaritean al 
termenului ,,mesia” este Zaheb. Oricum, Taheb-ul era asociat in mod direct 
cu mesia. De fapt, cele două cuvinte erau sinonime, după cum dovedeşte 
femeia samariteană din Evanghelia lui loan, care-i spune lui Isus: „Ştiu că 
vine mesia — care se zice Hristos — când va veni acolo, ne va spune noua 
toate” (loan, 4:25). 

Iosephus este primul care foloseşte cuvântul latinesc „Sicarii” (Josephus, 
„Războiul iudeilor” 2.254-55), deşi este evident că împrumută termenul de 
la romani. Cuvântul „Sicarii” apare în Faptele Sfinților Apostoli, 21:38, cu 
referire la „falsul profet”, cunoscut ca „Egipteanul”, cu care a fost 
confundat Pavel. Faptele Sfinților Apostoli afirmă că Egipteanul avea patru 
mii de adepţi, o cifră mult mai probabilă decât cei treizeci de mii pe care-i 
estimează Iosephus în „Războiul iudeilor” 2.247—70 (desi, în ,,Antichitati” 
20.171, Iosephus pomeneşte de un număr mult mai mic). 

Cu toate că îi descrie pe sicari ca „nişte tâlhari de alt soi”, Iosephus 
foloseşte alternativ termenii „sicari” şi „tâlhari? pe tot parcursul 
„Războiului iudeilor”. De fapt, uneori spune „sicari” pentru a descrie 
grupuri de tâlhari care nu folosesc pumnale sau alte arme. Este foarte 


posibil ca motivul pentru care Iosephus a diferențiat sicari de „ceilalți 
tâlhari” să fi fost acela de a face distincția între diversele grupuri de tâlhari 
pentru claritatea narațiunii, deşi se poate susţine şi că, după ascensiunea lui 
Menahem, în primul an al războiului, sicarii au devenit un grup separat, 
uşor de recunoscut — acelaşi grup care a obținut controlul cetății Masada. 
Vezi Shimon Applebaum, „The Zealots: The Case for Revaluation’, 
Journal of Roman Studies 61 (1971): 155-70. După părerea mea, cel mai 
bun si mai actualizat studiu despre sicari este cel al lui Mark Andrew 
Brighton, The Sicarii în losephus s Judean War: Rhetorical Analysis and 
Historical Observations (Atlanta: Society of Biblical Scholarship, 2009). 

Printre alte opinii despre sicari se poate mentiona si cea a lui Emil 
Schurer, A History of the Jewish People in the Time of Jesus Christ, trei 
volume (Edinburgh: T&T Clark, 1890), pentru care sicarii sunt o fractiune 
fanatică a grupării zelotilor; Martin Hengel, The Zealots (Edinburgh: T&T 
Clark, 1989), care nu e de acord cu Schurer, sustinand ca sicarii nu erau 
decat un subgrup ultraviolent al talharilor; Solomon Zeitlin, ,,Zealots and 
Sicarii”, Journal of Biblical Literature 81 (1962): 395—98, care considera ca 
Sicarii şi zelotit erau două grupuri distincte şi „adversare”; Richard A. 
Horsley, „Josephus and the Bandits”, Journal for the Study of Judaism 10 
(1979): 37-63, pentru care sicarii constituie doar un fenomen localizat, 
făcând parte dintr-o mişcare mai amplă de „banditism social”, care se 
răspândise prin zonele rurale din Iudeea; şi Morton Smith, „Zealots and 
Sicarii: Their Origins and Relation”, Harvard Theological Review 64 
(1971): 7-31, a cărui idee cum că etichetele ca „sicari” şi „zeloți” nu 
reprezentau nişte desemnări statice, ci indicau mai degrabă o jinduire 
generalizată şi larg răspândită după doctrina biblică a zelului, a fost 
adoptată fără rezerve în această carte. 

În „Antichităţi”, scrise la câtva timp după „Războiul iudeilor”, Iosephus 
sugerează ca proconsulul roman Felix a fost acela care i-a determinat pe 
sicari să-l asasineze pe arhiereul Ionatan, urmărindu-şi propriile sale scopuri 
politice. Unii cercetători, mai cu seamă Martin Goodman, The Ruling Class 
of Judea (Cambridge: Cambridge University Press, 1987), continuă să 
susțină acest punct de vedere, socotindu-i pe sicari ca fiind ceva mai mult 
decât nişte ucigaşi plătiți sau mercenari. Aşa ceva este improbabil. 

În primul rând, explicaţia dată în „Antichităţi” contrazice relatarea 
anterioară, şi mult mai demnă de încredere, dată de Iosephus în „Războiul 
iudeilor”, care nu face nicio referire la implicarea lui Felix în asasinarea lui 


Ionatan. Ba chiar, în descrierea uciderii lui Ionatan din „Antichităţi”, nici nu 
pomeneşte rolul jucat de sicari. În schimb, textul se referă la asasini, în 
general la „tâlhari” (testai). În orice caz, relatarea asasinării lui Ionatan din 
„Războiul iudeilor” este scrisă deliberat pentru a accentua motivațiile 
ideologico-religioase ale sicarilor (de unde şi sloganul lor: „Niciun alt domn 
decât Dumnezeu!”), şi ca un preludiu al uciderii mult mai semnificative a 
arhiereului Ana ben Ana (62 e.n.) şi a lui Isus ben Gamaliel (63—64 e.n.), 
care, în cele din urmă, au declanşat războiul cu Roma. 

Citatul lui Tacitus despre Felix provine de la Geza Vermes, Whos Who in 
the Age of Jesus (Londra: Penguin, 2005), 89. Citatul din Iosephus despre 
faptul că fiecare om aşteaptă moartea ceas de ceas e din „Războiul iudeilor” 
7.253. 

Roma a trimis într-adevăr încă un procurator care să-i succeadă lui 
Gessius Florus: Marcus Antonius Iulianus. Acest lucru, însă, s-a întâmplat 
în anii Revoltei Evreieşti, iar Iulianus nu pare să fi pus niciodată piciorul in 
Ierusalim. 

Discursul lui Agrippa se găseşte în „Războiul iudeilor” 2.355—78. Oricât 
ar fi de emotionant, se observă clar că este creaţia lui Iosephus. 


Capitolul 6: Anul unu 


Pentru mai multe informații despre istoria fortăreței Masada şi a 
schimbărilor suferite de ea sub Irod, vezi Solomon Zeitlin, „Masada and the 
Sicarii”, Jewish Quarterly Review 55.4 (1965): 299-317. 

Iosephus pare să evite intenționat folosirea termenului „mesia” cu referire 
la Menahem dar, prin felul în care descrie cum Menahem pozează într-un 
„rege uns”, recunoscut de popor, nu încape nicio îndoială că relatează un 
fenomen care, conform lui Richard Horsley, „poate fi înţeles ca o serie de 
exemple concrete despre cei mai populari «mesia» şi mişcările acestora” 
(Horsley, „Menahem în Jerusalem”, 340). 

Pentru câteva exemple excelente de monede bătute de rebelii evrei 
victorioşi, vezi Ya'akov Meshorer, Treasury of Jewish Coins from the 
Persian Period to Bar Kokhba (Ierusalim şi Nyack, N.Y.: Amphora Books, 
2001). 

Cuvantarea liderului sicarilor a fost compusă de Eleazar ben Yair şi se 
poate găsi in Iosephus, „Războiul iudeilor” 7.335. Descrierea făcută de 


Tacitus perioadei „bogate în dezastre” din Roma provine din Goodman, 
Rome and Jerusalem, 430. 

Gruparea zelotilor era condusă de un preot revoluționar numit Eleazar, 
fiul lui Simon. Unii cercetători susțin că acesta era unul şi acelaşi cu 
Eleazar comandantul gărzilor Templului, care a capturat Templul la 
începutul revoltei şi a stopat toate sacrificiile în favoarea împăratului. 
Pentru acest punct de vedere, vezi Rhoads, /srael in revolution, precum şi 
Geza Vermes, Who’ Who in the Age of Jesus, 83. Vermes susține că e vorba 
de acelaşi Eleazar care l-a atacat şi l-a ucis pe Menahem. Aşa ceva e 
improbabil. Comandantul gărzilor Templului se numea Eleazar, fiul lui 
Anania şi, după cum au arătat atât Richard Horsley, cât şi Morton Smith, nu 
avea nicio legătură cu Eleazar, fiul lui Simon, care a preluat conducerea 
grupării zelotilor în anul 68 e.n. Vezi Smith, „Zealots and Sicarii”, Harvard 
Theological Review 64 (1971): 1-19, si Horsley, „The Zealots: Their 
Origin, Relationship and Importance in the Jewish Revolt”, Novum 
Testamentum 28 (1986): 159-92. 

Majoritatea informaţiilor pe care le avem despre Ioan din Gischala provin 
de la Iosephus, cu care Ioan era in termeni extrem de ostili. Astfel, portretul 
lui loan care reiese din scrierile lui Iosephus este al unui tiran dement care a 
pus, cu setea lui de putere si sange, tot Ierusalimul in pericol. Niciun 
cercetător contemporan nu ia in serios această descriere a lui Ioan. Pentru 
un portret mai adecvat, vezi Uriel Rappaport, „John of Gischala: From 
Galilee to Jerusalem”, Journal of Jewish Studies 33 (1982): 479-93. Legat 
de zelul lui Ioan şi de idealurile lui eshatologice, Rappaport are dreptate sa 
observe că, deşi e dificil să-i cunoaştem cu precizie vederile religioase şi 
politice, alianţa lui cu gruparea zelotilor sugerează, cel putin, că privea cu 
simpatie ideologia zelotă. În orice caz, până la urmă, loan a reuşit să devină 
mai puternic decât zelotii şi a preluat controlul asupra Templului interior, 
deşi, după câte se ştie, l-a lăsat pe Eleazar, fiul lui Simon, să rămână cel 
putin cu numele la conducerea grupării zelotilor, până în momentul când 
Titus a invadat Ierusalimul. 

Pentru o descriere a foametei din Ierusalim în timpul asediului lui Titus, 
vezi losephus, „Războiul iudeilor” 5.427—571, 6.271—76. Iosephus, care a 
scris istoria războiului chiar pentru câştigătorul acestuia, îl prezintă pe Titus 
ca încercând cu disperare să-şi împiedice oamenii să ucidă la întâmplare şi, 
mai ales, să distrugă Templul. Acesta este un nonsens vizibil. Nu e decât 
slugărnicia lui Iosephus faţă de romani. De asemenea, Iosephus afirmă ca 


numărul evreilor care au murit la Ierusalim a fost de un milion — evident, o 
exagerare. 

Pentru o imagine completă a ratei de schimb între monedele antice din 
Palestina secolului I, vezi imensa lucrare a lui Fredric William Madden, 
History of Jewish Coinage and of Money in the Old and New Testament 
(Londra: Bernard Quaritch, 1864). Madden consemnează faptul că Iosephus 
se refera la shekel ca fiind egal cu patru drahme atice, ceea ce inseamna ca 
două drahme echivalează cu o jumătate de shekel (238). Vezi si J. Liver, 
„The Half-Shekel Offering in Biblical and Post-Biblical Literature”, 
Harvard Theological Review 56.3 (1963): 173-98. 

Anumiți cercetători susțin, neconvingător, că nu s-a produs nicio 
schimbare perceptibilă în atitudinea romanilor fata de evrei; vezi, de 
exemplu, Eric S. Gruen, „Roman Perspectives on the Jews in the Age of the 
Great Revolt”, 27-42. Cu privire la simbolul defilarii cu Tora în timpul 
Triumfului, cred că Martin Goodman, in Rome and Jerusalem, a comentat 
cel mai bine: „Nu putea exista o demonstrație mai clara a faptului că se 
sărbătorea nu numai victoria asupra ludeei, ci şi asupra iudaismului” (453). 
Pentru mai multe date despre iudaism, după distrugerea Templului, vezi 
Michael S. Berger, „Rabbinic Pacification of Second-Century Jewish 
Nationalism”, în Belief and Bloodshed, ed. James K. Wellman, Jr. (Lanham, 
Maryland: Rowman and Littlefield, 2007), 48. 

E esențial să remarcăm că, în cele mai vechi manuscrise ale Evangheliei 
lui Marcu pe care le avem, primul verset se încheie cu „Isus Hristosul”. 
Abia mai târziu, un alt autor a adăugat şi expresia „Fiul lui Dumnezeu”. Nu 
trebuie să fie trecută cu vederea nici semnificația faptului că evangheliile au 
fost scrise în greacă. De asemenea, e necesar să ținem seama şi de faptul că 
Manuscrisele de la Marea Moartă, cele mai apropiate în timp de evenimente 
dintre scrierile evreieşti care au supravieţuit distrugerii Ierusalimului, ale 
căror teme şi subiecte sunt foarte apropiate de cele din Vechiul Testament, 
au fost scrise aproape exclusiv în ebraică şi aramaică. 


PARTEA A II-A 


Prolog: Zelul pentru casa ta 


Povestea intrării triumfale a lui Isus în Ierusalim şi a curățirii Templului 
poate fi găsită în Matei, 21:1-22; Marcu, 11:1—19; Luca, 19:29—48 şi Ioan, 
2:13-25. Observati că Evanghelia lui loan situează evenimentul la începutul 
misionariatului lui Isus, pe când Sinopticele îl plasează la sfârşit. Faptul că 
intrarea lui Isus în Ierusalim îi relevă aspirațiile regesti este cât se poate de 
clar. Amintiti-va că şi Solomon a încălecat pe un asin, în scopul de a fi 
proclamat rege (Cartea întâi a Regilor, 1:32—40), precum şi Absalom, când 
a încercat să smulgă tronul de la tatăl său, David (Samuil 2,19:26). Conform 
lui David Catchpole, intrarea lui Isus în Ierusalim se înscrie perfect într-un 
grup de povestiri care detaliază „intrarea sărbătorească într-un oraş a unui 
personaj eroic care în prealabil şi-a realizat triumful”. Catchpole precizează 
că acest „model fix de intrare triumfală” se regăseşte nu numai la regii 
israeliți (vezi, de exemplu, Regii 1:32—40), dar şi la intrarea lui Alexandru 
în Ierusalim, intrarea lui Apollonius în Ierusalim, intrarea lui Simon 
Macabeul în Ierusalim, intrarea lui Marcus Agrippa în Ierusalim, şi aşa mai 
departe. Vezi David R. Catchpole, „The «Triumphal» Entry”, în Jesus and 
the Politics of His Day, ed. Ernst Bammel şi C.F.D. Moule (New York: 
Cambridge University Press, 1984), 319-34. 

Isus foloseste in mod explicit termenul /estai cu sensul de ,,pestera de 
tâlhari”, în locul celui mai comun pentru „hoţi”, Aleptai (vezi Marcu, 
11:17). Deşi poate părea evident că, în acest caz, Isus nu foloseşte expresia 
în sensul ei politizat, de ,,banditi” — adică persoane cu tendinţe zelote — 
unii cercetători consideră că, de fapt, în acest pasaj Isus se referă în mod 
concret la ei. Mai mult, unii asociază curățirea Templului de către Isus cu o 
insurecție condusă de Baraba, care a avut loc cam în aceeaşi perioadă (vezi 
Marcu, 15:7). Argumentele sunt următoarele: întrucât Baraba este 
caracterizat întotdeauna prin epitetul lestes, folosirea termenului de către 
Isus trebuie să se refere la masacrul care a avut loc prin jurul Templului, în 
timpul insurecției conduse de tâlhar. Prin urmare, cea mai adecvată 
traducere a admonestărilor lui Isus de-aici nu este „peşteră de tâlhari”, ci 
mai degrabă „ascunzătoare de bandiți”, cu sensul de „fortăreață zelotă”, 
astfel referindu-se în mod clar la insurecția lui Baraba. Vezi George Wesley 
Buchanan, „Mark 11:15-19: Brigands in the Temple”, Hebrew Union 


College Annual 30 (1959): 169-77. Acesta este un argument care ne intrigă, 
dar există o explicație mai simplă pentru folosirea de către Isus a cuvântului 
lestai în loc de kleptai în acest pasaj. Cel mai probabil, evanghelistul îl 
citează pe profetul Ieremia (7:11), în traducerea sa din Septuaginta (in 
greacă): „Oare acest templu închinat numelui meu este în ochii voştri 
peşteră de tâlhari? Acum pricep! zice DOMNUL”. Această traducere 
foloseşte expresia spaylayon laystoun cu sensul de „peşteră de tâlhari”, ceea 
ce are sens prin faptul că Septuaginta a fost scrisă cu mult timp înainte ca 
lestai să devină sinonim cu „tâlhari? — ba chiar, cu mult înainte ca în 
Iudeea sau Galileea să existe tâlhari. Aici, /estai este traducerea preferată în 
greacă a cuvântului ebraic paritsim, care este insuficient atestat in Biblia 
Ebraică şi apare de cel mult două ori în întregul text. Cuvântul paritsim 
poate însemna ceva de genul „cei violenți”, deşi în Iezechiel 7:22, care 
foloseşte tot cuvântul ebraic paritsim, Septuaginta traduce termenul in 
greacă folosind afulaktos, care înseamnă ceva de genul „nepăzit”. Ideea este 
că termenul ebraic paritsim era evident problematic pentru traducători 
Septuagintei, şi orice încercare de a limita înţelesul cuvintelor ebraice sau 
greceşti la un sens specific sau la o gamă semantică foarte restrânsă e cel 
putin dificilă. Astfel, cel mai probabil e că, atunci când foloseşte cuvântul 
lestai în acest pasaj, Isus nu se referă la ceva mai complicat decât „hoţi” — 
adică felul în care îi vedea el, în fond, pe negustorii şi zarafii din Templu. 
Reţeaua inextricabila care lega autoritățile Templului de romani şi ideea 
că un atac împotriva unora ar fi fost considerat şi un atac contra celorlalți 
sunt explicate exemplar de S.G.F. Brandon, în Jesus and the Zealots 
(Manchester: Manchester University Press, 1967), 9. De asemenea, 
Brandon mai observă corect că romanii n-ar fi rămas neinformati despre 
incidentul privind curățirea, întrucât garnizoana romană din Fortăreața 
Antonia avea vedere peste curțile Templului. Pentru opinia contrară analizei 
lui Brandon, vezi Cecil Roth, „The Cleansing of the Temple and Zechariah 
XIV.21”, Novum Testamentum 4 (1960): 174-81. Roth pare să nege absolut 
orice semnificație naționalistă sau zelotă atât a intrării lui Isus în Ierusalim, 
cât şi a curățirii Templului de către el, pe care o interpretează „în sens 
spiritual şi esențialmente non-politic”, afirmând că principala grijă a lui Isus 
era să golească Templul de orice „operaţiuni mercantile”. Alţi cercetători 
duc această argumentatie cu un pas mai departe şi afirmă că incidentul 
„curățirii” nici măcar n-a avut loc vreodată sau, cel putin, nu aşa cum îl 
consemnează toți cei patru evanghelisti, întrucât contrastează flagrant cu 


mesajul de pace al lui Isus. Vezi Burton Mack, A Myth of Innocence: Mark 
and Christian Origins (Philadelphia: Fortress Press, 1988). Încă o dată, pare 
să fie un caz clasic de cercetători care refuză să accepte o realitate evidentă 
numai pentru că nu corespunde cu propriile lor idei hristologice 
preconcepute despre cine era şi ce însemna Isus. Teza lui Mack este 
combătută calificat de către Craig Evans, care demonstrează nu doar că 
incidentul curățirii Templului poate fi asociat cu personajul istoric Isus, ci şi 
că n-ar fi putut să fie înţeles în niciun alt fel decât ca un act cu profunde 
semnificații politice. Vezi Evans, Jesus and His Contemporaries (Leiden, 
Olanda: Brill, 1995), 301—18. Totuşi, în alt loc Evans e în dezacord cu mine 
privind prezicerea distrugerii Templului de către Isus. Nu numai că el crede 
că predicția poate fi pusă pe seama lui Isus, pe când eu o văd ca fiind 
atribuită lui Isus de către autorii evangheliilor, dar Evans consideră că s-ar 
putea să fi fost principalul factor care l-a motivat pe arhiereu să ia măsuri 
împotriva lui. Vezi Craig Evans, „Jesus and Predictions of the Destruction 
of the Herodian Temple in the Pseudepigrapha, Qumran Scrolls and Related 
Texts”, Journal for the Study of the Pseudepigrapha 10 (1992): 89-147. 

Atât Iosephus, cât şi Talmudul Babilonian arată că animalele de sacrificiu 
erau ținute pe Muntele Măslinilor, dar la un moment dat, prin jurul anului 
30 e.n., Caiafa le-a transferat în Curtea Neamurilor. Bruce Chilton 
consideră că inovaţia lui Caiafa a fost factorul declanşator al intervenției lui 
Isus în Templu, ca şi principalul motiv al dorinţei preotului ca Isus să fie 
arestat şi executat; vezi Bruce Chilton, „The Trial of Jesus Re considered”, 
în Jesus în Context, ed. Bruce Chilton şi Craig Evans (Leiden, Olanda: 
Brill, 1997), 281-500. 

Întrebarea adresată lui Isus cu privire la legalitatea de a plăti tribut 
Cezarului poate fi găsită în Marcu 12:13-17, Matei 22:15-22 şi Luca 
20:20-26. Episodul nu apare în Evanghelia lui Ioan, fiindcă acolo curățirea 
este plasată printre primele fapte ale lui Isus, nu spre sfârşitul vieţii. Vezi 
Herbert Loewe, Render unto Caesar (Cambridge: Cambridge University 
Press, 1940). Autoritățile evreieşti care încearcă să-i întindă lui Isus o cursă 
întrebându-l despre plata tributului sunt descrise diferit în Evangheliile 
Sinoptice, fie ca farisei, fie ca irodieni (Marcu, 12:13; Matei, 22:15), ori ca 
„scribi şi mari preoţi” (Luca, 20:20). Această adunare laolaltă a unor 
autorități disparate indică o surprinzătoare necunoastere din partea 
evangheliştilor (care şi-au scris cărțile cam la patruzeci-şaizeci de ani după 
evenimentele descrise în ele) a ierarhiei religioase evreieşti din Palestina 


secolului I. Scribii erau nişte cărturari de nivel mediu sau inferior, pe cand 
marii preoţi făceau parte din nobilimea aristocratică; fariseii şi irodienii 
erau cât se poate de deosebiți între ei, din punct de vedere economic, social 
şi (dacă, prin „irodieni”, Marcu sugerează o conexiune saducheică) 
teologic. E aproape ca şi cum autorii evanghelulor ar folosi la întâmplare 
aceste formule ca sinonime pentru „evrei”. 

Faptul că moneda pe care o cere Isus, dinarul, este aceeaşi cu moneda 
folosită pentru a plăti tributul către Roma e dovedit incontestabil de către H. 
St. J. Hart, în „The Coin of «Render unto Caesary”, Jesus and the Politics 
of His Day, 241-48. 

Printre numeroşii cercetători care au încercat să elimine semnificațiile 
politice ale răspunsului lui Isus privind tributul se numără J.D.M. Derrett, 
Law in the New Testament (Eugene, Oregon: Wipf and Stock, 2005) şi F.F. 
Bruce, „Render to Caesar”, în Jesus and the Politics of His Day, 249-63. 
Cel putin, Bruce recunoaşte semnificația cuvântului apodidomi şi, într- 
adevăr, analiza lui asupra acestui verb este cea la care mă refeream mai sus. 
Helmut Merkel este unul dintre numeroşii oameni de ştiinţă care consideră 
răspunsul lui Isus către autoritățile religioase ca fiind un nonrăspuns: „The 
Opposition Between Jesus and Judaism”, Jesus and the Politics of His Day, 
129-44. Merkel îl citează pe savantul german Eduard Lohse, în dorinţa de 
a-i combate pe Brandon şi pe aceia care, ca şi mine, consideră că răspunsul 
lui Isus îi trădează sentimentele zelote: „Isus nici nu s-a lăsat ademenit să 
confere un statut divin structurii de putere existente, nici n-a confirmat 
poziția revoluționarilor care voiau să schimbe ordinea existentă şi să 
determine venirea Împărăției lui Dumnezeu prin folosirea forţei”. Înainte de 
toate, trebuie să se retină că aici nu este vorba de folosirea forţei. Miza 
acestui pasaj nu e dacă Isus era sau nu de acord cu adepţii lui Iuda 
Galileanul, în sensul că numai prin forța armelor evreii se puteau elibera de 
sub stăpânirea romană. Aici întrebarea este care anume erau opiniile lui Isus 
despre cea mai importantă problemă a momentului — ceea ce, întâmplător, 
constituia şi chestiunea fundamentală a zelotismului: trebuia ca evreii să 
plătească tribut Romei? Acei cercetători care prezintă răspunsul dat de Isus 
autorităților religioase ca fiind apolitic sunt, după părerea mea, complet orbi 
fata de contextul politic şi religios al epocii lui Isus şi, mai important, fata 
de faptul că problema tributului este menită în mod clar să fie legată de 
provocatoarea intrare a lui Isus in Ierusalim, asupra căreia nu poate exista 
niciun fel de interpretare apolitică. 


Din anumite motive, acel titulus de deasupra capului lui Isus a fost 
considerat de cercetători şi creştini, deopotriva* ca un fel de ironie* o 
glumă sarcastică din partea romanilor. Adevărul este că romanii sunt 
renumiți pentru multe calitati* dar umorul nu face parte dintre acestea. De 
obicei, o asemenea interpretare se bazează pe o imagine prima facie a lui 
Isus ca fiind un om fără niciun fel de ambiţii politice. Aşa ceva e o eroare. 
Fiecare criminal condamnat la execuţie primea un titulus, pentru ca toată 
lumea să ştie pentru ce crime erau pedepsit şi, astfel, să nu mai aibă curajul 
de a participa la acţiuni similare. Faptul că formularea de pe fitulus-ul lui 
Isus este, cel mai probabil, autentică, e demonstrat de către Joseph A. 
Fitzmeyer, care scrie că: „Dacă tituli ar fi fost inventati de creştini, ei ar fi 
folosit cuvântul Hristos, fiind improbabil ca primii creştini să-l numească 
pe Domnul lor «Regele Iudeilor»”. Vezi The Gospel According to Luke I-IX 
(Garden City, N.Y.: Doubleday, 1981), 773. Voi mai vorbi despre 
„procesul” lui Isus în capitolele următoare, dar este de ajuns să spunem că 
ideea ca un ţăran evreu oarecare să fi fost primit personal în audienţă la 
guvernatorul roman Pontius Pilat, care probabil a mai semnat vreo duzină 
de ordine de execuţie numai în aceeaşi zi, este atât de neverosimila, încât 
nici nu poate fi luată în serios. 

În chip ciudat, Luca îi numeşte pe cei doi oameni crucificati de-o parte şi 
de alta a lui Isus nu /estai, ci kakourgoi, adică „răufăcători” (Luca, 23:32). 


Capitolul 7: Glasul ce strigă în pustie 


Toate cele patru evanghelii prezintă relatări variate despre loan 
Botezătorul (Matei, 3:1-17; Marcu, 1:2—15; Luca, 3:1—22; Ioan, 1:19-42). 
In general, s-a stabilit că o mare parte din acest material evanghelic, 
inclusiv relatarea copilăriei lui loan de către Luca, a derivat din „tradiţiile 
Botezătorului”, perpetuate independent de către adepţii lui loan. În acest 
sens, vezi Charles Scobie, John the Baptist (Minneapolis: Fortress Press, 
1964), 50-51, şi Walter Wink, John the Baptist in the Gospel Tradition 
(Eugene, Oregon: Wipf and Stock, 2001), 59-60. Totuşi, Wink considera ca 
numai unele dintre aceste materiale provin din sursele unice ale lui Ioan. El 
susține ca relatările despre copilăria lui Ioan şi cea a lui Isus au fost 
elaborate, cel mai probabil, in acelaşi timp. Vezi şi Catherine Murphy, John 
the Baptist: Prophet of Purity for a New Age (Collegeville, Minnesota: 
Liturgical Press, 2003). 


Deşi, potrivit lui Matei, loan îi avertizează pe evrei despre sosirea 
„Împărăției Cerurilor”, aceasta este doar expresia folosită de Matei pentru 
Împărăţia lui Dumnezeu. De altfel, Matei foloseşte expresia „Împărăţia 
Cerurilor” pe tot parcursul evangheliei, chiar şi în acele pasaje pe care le-a 
împrumutat de la Marcu. Cu alte cuvinte, putem fi destul de siguri că 
„Împărăţia lui Dumnezeu” şi „Împărăţia Cerurilor” înseamnă acelaşi lucru 
şi că ambele sunt partial derivate din învățăturile lui loan Botezătorul. 

Există multe inexactitati în relatările evanghelice ale execuției lui loan 
(Marcu, 6:17-29; Matei, 14:1-12; Luca, 9:7-9). În primul rând, 
evangheliştii se referă la Irodiada ca fiind soţia lui Filip, când de fapt ea era 
soția lui Irod. Soţia lui Filip era Salomeea. Orice încercare a comentatorilor 
creştini conservatori de a remedia această greşeală flagrantă — de exemplu, 
referindu-se la fratele după tată al lui Antipa ca „Irod Filip” (nume care nu 
apare în niciun document) — e sortită eşecului. De asemenea, evangheliile 
par să confunde locul execuţiei lui loan (fortăreaţa Machaerus) cu 
amplasamentul curții lui Antipa, care în acea vreme trebuie să se fi aflat la 
Tiberias. În sfârşit, trebuie să menţionăm că este de neconceput ca o 
prințesă de sânge regesc să fi dansat în fata oaspeţilor lui Antipa, ținând 
seama de regulile stricte ale epocii cu privire la evreicele de orice statut. 
Există, desigur, multe încercări apologetice de a salva povestea evanghelică 
a decapitării lui Ioan şi de a-i susține istoricitatea (de exemplu, Geza 
Vermes, Whos Who in the Age of Jesus, 49), dar sunt de acord cu Rudolf 
Bultmann, History of the Synoptic Tradition (San Francisco: Harper and 
Row, 1968), 301-2, şi cu Lester L. Grabbe, Judaism from Cyrus to 
Hadrian, vol. 2, 427-28, care susțin amândoi că povestea evanghelică este 
mult prea fantezista şi plină de erori pentru a putea fi luată drept istorică. 

Pentru unele paralele între relatarea lui Marcu despre execuţia lui Ioan şi 
Cartea Esterei, vezi Roger Aus, Water into Wine and the Beheading of John 
the Baptist (Providence: Brown Judaic Studies, 1988). De asemenea, 
povestirea e un ecou al conflictului dintre Ilie şi Izabela (lezabela), soția 
regelui Ahab (Regi 1, 19—22). 

Relatarea lui Iosephus despre viata şi moartea lui loan Botezătorul se 
poate găsi în ,,Antichitati” 18.116-—19. Regele Aretas al IV-lea a fost tatăl 
primei soţii a lui Antipa, Phasaelis, de care Antipa a divorţat pentru a se 
însura cu Irodiada. Nu e clar dacă Antipa a fost exilat in Hispania, aşa cum 
afirmă losephus în „Războiul iudeilor” 2.183, sau în Galia, cum susține 
acelaşi în ,,Antichitati” 18.252. 


Un catalog al ablutiunilor si al ritualurilor cu apă în scripturile şi 
practicile evreieşti se poate găsi în R.L. Webb, John the Baptizer and 
Prophet: A Socio-Historical Study (Sheffield, Marea Britanie: Sheffield 
Academic Press, 1991), 95-132. Pentru mai multe informații despre 
folosirea apei în ritualurile evreieşti de convertire, vezi Shaye J.D. Cohen, 
„The Rabbinic Conversion Ceremony”, Journal of Jewish Studies 41 
(1990): 177-203. In Palestina secolului I erau puţini indivizi notabili care 
practicau acte rituale de imersiune, cel mai celebru fiind ascetul cunoscut ca 
Bannus, care a trăit ca pustnic în deşert şi se îmbăia dimineaţa şi seara în 
apă rece, ca mijloc de purificare rituală; vezi Iosephus, ,,Antichitati” 2.11— 
12. 

Iosephus scrie pe larg despre esenieni, atât în ,,Antichitati”, cat şi in 
„Războiul iudeilor”, dar cele mai vechi dovezi privitoare la aceştia provin 
din ,,[potetica” lui Filon din Alexandria, scrisă între anii 35 şi 45 e.n. 
Plinius cel Bătrân vorbeşte şi el despre esenieni, în „Istoria naturală”, scrisă 
prin anul 77 e.n. El este acela care afirmă că esenienii trăiau în apropiere de 
Engeddi, pe ţărmul apusean al Mării Moarte, deşi majoritatea cercetătorilor 
sunt de părere că esenienii locuiau in Qumran. Eroarea lui Plinius poate 
porni de la faptul că a scris ulterior războiului cu Roma şi distrugerii 
Ierusalimului, moment în care aşezarea Qumran a fost abandonată. Cu toate 
acestea, a izbucnit o dezbatere aprinsă între cercetători cu privire la 
comunitatea din Qumran, dacă era cu adevărat eseniană. Norman Golb este, 
poate, cel mai cunoscut erudit care respinge ipoteza Qumranului esenian. 
Golb vede sediul din Qumran nu ca pe o comunitate eseniană, ci mai 
degrabă ca pe o fortăreață haşmoneană. El consideră că documentele găsite 
în peşterile de lângă Qumran — aşa-numitele Manuscrise de la Marea 
Moartă — nu au fost scrise de esenieni, ci aduse acolo de la Ierusalim, ca să 
fie păstrate la loc sigur. Vezi Norman Golb, Who Wrote the Dead Sea 
Scrolls? The Search of the Secret Qumran (New York: Scribner, 1995) şi 
„The Problem of Origin and Identification of the Dead Sea Scrolls”, 
Proceedings of the American Philosophical Society 124 (1980): 1-24. Golb 
şi contemporanii lui aduc câteva argumente valide, şi trebuie să 
recunoaştem că unele dintre documentele găsite în peşterile din Qumran n- 
au fost scrise de esenieni şi nu reflectă teologia eseniană. Fapt este că nu 
putem fi siguri daca esenienii au trăit in Qumran sau nu. Acestea fiind zise, 
sunt de acord cu marele Frank Moore Cross, care a susținut că majoritatea 
dovezilor le sunt favorabile nu acelora care-i pun pe esenieni în legătură cu 


Qumranul, ci acelora care nu o fac. „Cercetătorul care ar «da dovadă de 
prudenţă» în identificarea sectei din Qumran cu esenienii se plasează într-o 
poziţie surprinzătoare”, scrie Moore; „el trebuie să sugereze în mod serios 
că două grupări majore formau comunităţi religioase comunitare în aceeaşi 
zonă a deşertului de lângă Marea Moartă, unde au convietuit efectiv timp de 
două secole, având opinii stranii şi similare, efectuând lustraţii 
asemănătoare, dacă nu chiar identice, luând mese rituale şi oficiind 
ceremonii. Cercetătorul trebuie să presupună că aceea pe care au descris-o 
cu grijă autorii clasici a dispărut fără să lase ruine sau măcar cioburi de 
vase; cealaltă, ignorată sistematic de autorii clasici, a lăsat în urma ei multe 
ruine, ba chiar şi o mare bibliotecă. Prefer să fiu ilogic şi să-i identific fără 
ezitare pe oamenii din Qumran cu oaspeţii lor pereni, esenienii.” Frank 
Moore Cross, Canaanite Myth and Hebrew Epic: 

Essays in the History of the Religion of Israel (Cambridge, 
Massachusetts: Harvard University Press, 1973), 331-32. Tot ceea ce-ati 
putea dori să ştiţi vreodată despre ritualurile purificatoare eseniene, şi mai 
mult decât atât, se poate găsi in lan C. Werrett, Ritual Purity and the Dead 
Sea Scrolls (Leiden, Olanda: Brill, 2007). 

Printre aceia care cred că Ioan Botezătorul era membru al comunității 
eseniene se numără Otto Betz, „Was John the Baptist an Essene?” în 
Understanding the Dead Sea Scrolls, ed. Hershel Shanks (New York: 
Random House, 1992), 205-14; W.H. Brownlee, „John the Baptist in the 
New Light of Ancient Scrolls”, in The Scrolls and the New Testament, ed. 
Krister Stendahl (New York: Harper, 1957), 71—90; şi J.A.T. Robinson, 
„The Baptism of John and the Qumran Community: Testing a Hypothesis”, 
în Twelve New Testament Studies (Londra: SCM Press, 1962), 11—27. 
Printre cei care nu sunt de acord se numără H.H. Rowley, „The Baptism of 
John and the Qumran Sect”, în New Testament Essays: Studies în Memory 
of Thomas Walter Manson, 1893-1958, ed. A.J.B. Higgins (Manchester: 
Manchester University Press, 1959), 218-29; Bruce D. Chilton, Judaic 
Approaches to the Gospels (Atlanta, Scholars Press, 1994), 17—22; si Joan 
E. Taylor, The Immerser: John the Baptist Within Second Temple Judaism 
(Grand Rapids, Michigan: Eerdmans, 1997). 

E de remarcat ca, deşi versetul Isaia 40:3 a fost aplicat atât lui Ioan, cât şi 
esenienilor, există deosebiri importante în felul în care pasajul pare să fi fost 
interpretat de amândoi. Pentru mai multe date despre posibila copilărie a lui 
Ioan „în sălbăticie”, vezi Jean Steinmann, Saint John the Baptist and the 


Desert Tradition (New York; Harper, 1958). Indiferent dacă loan era sau nu 
membru al comunităţii esenienilor, e clar că există o serie de lucruri comune 
între ei, inclusiv spațiul, ascetismul, scufundarea in apă şi proprietatea 
deținută în comun. Luate fiecare în parte, niciunul dintre aceste lucruri nu 
dovedeşte în mod concludent vreo legătură între cele două comunități, dar, 
privite la un loc, susțin cu tărie anumite afinități între loan şi esenieni care 
nu trebuie să fie respinse cu prea mare uşurinţă. În orice caz, Ioan n-ar fi 
avut nevoie să fie un membru propriu-zis al comunității eseniene pentru a fi 
influenţat de ideile şi învăţăturile acesteia, care erau destul de bine integrate 
în spiritualitatea evreiască a epocii. 

Deşi nicăieri nu se afirmă explicit că botezul lui loan nu era destinat să se 
repete, putem deduce că aşa stăteau lucrurile din două motive: în primul 
rând, fiindcă botezul pare să aibă nevoie de un administrator, ca loan, spre 
deosebire de majoritatea celorlalte ritualuri ale apei, care erau 
autoadministrate; şi, în al doilea rând, fiindcă botezul lui loan presupune 
sfârşitul iminent al lumii, ceea ce ar face ca repetarea lui să devină oarecum 
dificilă, cel putin. Vezi John Meier, A Marginal Jew, vol. II, 51. 

John Meier sustine convingator caracterul istoric al expresiei ,,botez 
pentru iertarea păcatelor”. Vezi A Marginal Jew, vol. II, 53-54. Afirmația 
lui Iosephus in sens contrar poate fi găsită în ,,Antichitati” 18.116. Robert 
L. Webb argumenteaza ca botezul lui Ioan era un ,,botez de pocainta care 
functiona pentru a-i initia pe evrei in grupul de oameni pregatiti, adevaratul 
Israel”, ceea ce inseamna ca Ioan isi formase de fapt propria secta 
regionala; vezi John the Baptizer and Prophet, 197 si 364. Bruce Chilton 
demonteaza complet argumentatia lui Webb în „John the Purifier”, 203-20. 

Afirmația cerească „Acesta este fiul meu, cel Iubit” provine din Psalmul 
2:7, în care Dumnezeu 1 se adresează lui David cu ocazia întronării lui ca 
rege în Ierusalim („cel Iubit” era porecla lui David). După cum pe bună 
dreptate remarcă John Meier, acest moment „nu oglindeşte vreo experiență 
interioară pe care a avut-o Isus în acea perioadă; el reflectă dorinţa bisericii 
creştine de primă generație de a-l defini pe Isus imediat ce începe povestea 
evanghelică primitivă — cu atât mai mult, cu cât această definiție era 
necesară pentru a contracara impresia subordonării lui Isus fata de Ioan, 
implicită în tradiția botezarii primului de cel de-al doilea” (Marginal Jew, 
vol. II, 107). 

Printre acei cercetători care susțin cu convingere că Isus şi-a început 
misionariatul ca discipol al lui loan se numără P.W. Hollenbach, „Social 


Aspects of John the Baptizer's Preaching Mission in the Context of 
Palestinian Judaism”, Aufstieg und Niedergang der romischen Welt (ANRW) 
2.19.1. (1979): 852-53, si „The Conversion of Jesus: From Jesus the 
Baptizer to Jesus the Healer”, ANRW 2.25.1 (1982): 198—200, precum şi 
Robert L. Webb, ,,Jesus’ Baptism: Its Historicity and Implications”, Bulletin 
for Biblical Research 10.2 (2000): 261—309. Webb rezumă relația dintre 
Ioan şi Isus astfel: „Isus a fost botezat de Ioan şi, probabil, a rămas cu el 
pentru un timp, în rolul de discipol. Mai târziu, alături de loan şi mişcarea 
sa, Isus s-a angajat şi el în misiunea de a boteza, împreună cu loan. Deşi 
încă mai era discipol al lui loan, poate că Isus ar trebui considerat, în 
această etapă, ca fiind mâna dreaptă sau protejatul lui loan. Deşi e posibil să 
se fi creat tensiuni între discipolii lui loan şi cei din jurul lui Isus, cei doi 
considerau că lucrau împreună. Abia mai târziu, după arestarea lui loan, s-a 
produs o schimbare prin care Isus a trecut dincolo de cadrul conceptual al 
mişcării lui loan, sub anumite aspecte. Totusi, Isus pare să aprecieze 
întotdeauna fundamentul pe care i l-a oferit la început tovărăşia lui loan”. 

Cu privire la perioada petrecută de Isus în sălbăticie, trebuie să reținem 
că „sălbăticia” este mai mult decât un simplu spaţiu geografic. Acolo s-a 
făcut invoiala cu Avraam, acolo a primit Moise Legea lui Dumnezeu, pe- 
acolo au rătăcit evreii vreme de o generație; tot acolo sălăşluia Dumnezeu, 
astfel încât putea să fie găsit şi să se comunice cu el. Folosirea expresiei 
„patruzeci de zile” în evanghelii — numărul de zile pe care se spune că le-a 
petrecut Isus în deşert — nu trebuie să fie interpretată în sens literal. În 
Biblie, „patruzeci” este un echivalent al termenului „mulți/multe”, ca de 
pildă: „a plouat patruzeci de zile şi nopți”. Ideea este aceea că Isus a stat 
mult timp în deşert. 

Nu sunt de acord cu Rudolf Otto, care afirmă că „loan nu predica sosirea 
împărăției cerurilor, ci apropiata judecată a mâniei”; The Kingdom of God 
and the Son of Man, 69. Punctul de vedere al lui Otto este acela că pe Ioan 
îl preocupa în primul rând venirea judecății lui Dumnezeu, pe care el o 
numeşte „Ziua lui Iahve”, pe când punctul de interes al lui Isus era natura 
mântuitoare a Împărăției lui Dumnezeu pe Pământ. Totuşi, chiar şi Isus 
desemnează activităţile lui loan ca făcând parte din inaugurarea Împărăției 
lui Dumnezeu pe Pământ: „Legea şi Prorocii au ţinut erau în vigoare pana la 
Ioan; de atunci, Împărăţia lui Dumnezeu se binevesteşte” (Luca, 16:16). 


Capitolul 8: Urmează-mă 


Descrierea galileenilor făcută de către Iosephus se poate găsi în 
„Războiul iudeilor” 3.41-42. Richard Horsley detaliază competent istoria 
rezistenței galileene, chiar şi când e vorba de „subordonarea politico- 
economico-religioasa fata de înalta preotime haşmoneană de la Ierusalim”, 
în Galilee: History, Politics, People (Valley Forge, Pennsylvania: Trinity 
Press Internațional, 1995). Horsley scrie că „Templul în sine, datoriile 
Templului şi conducerea lui de către înaltul cler trebuie să le fi fost străine 
galileenilor, ai căror strămoşi se revoltaseră cu secole în urmă împotriva 
monarhiei solomoniene şi a Templului. Astfel, galileenii, la fel ca 
idumeenii, şi-au impus propriile datini ca mijloace de a-şi defini şi legitima 
subordonarea fata de puterea Ierusalimului” (51). Prin urmare, asertiunea că 
părinții lui Luca se duceau la Templu în fiecare an, de Paşte, reflectă mai 
degrabă un punct de vedere propriu evanghelistului decât practicile 
galileene (Luca, 2:41-51). Vezi şi Sean Freyne, Galilee, Jesus and the 
Gospels (Dublin: Gill and MacMilian, 1988), 187-89. 

Cu privire la modul deosebit de pronuntare al galileenilor, vezi Obery M. 
Hendricks, The Politics of Jesus (New York: Doubleday, 2006), 70-73. 
Pentru implicaţiile termenului „poporul pământului”, vezi cuprinzatorul 
studiu realizat de Aharon Oppenheimer, The 'Am Ha-Aretz: A Study in the 
Social History of the Jewish People in the Hellenistic-Roman Period 
(Leiden, Olanda: Brill, 1977). 

Pentru mai multe informaţii despre membrii familiei lui Isus ca adepţi, 
vezi John Painter, Just James: The Brother of Jesus in History and 
Tradition (Columbia: University of South Carolina Press), 14-31. 

Termenul grecesc pentru „discipoli”, hoi mathetai, se poate referi atât la 
discipolii bărbaţi, cât şi la femei. Evident, prezenţa unor femei neinsotite 
care urmau din oraş în oraş un predicator itinerant, cu însoțitorii săi în 
majoritate bărbați ar fi produs scandal în Galileea şi, de fapt, în evanghelii 
există numeroase pasaje în care Isus e acuzat că se însoţeşte cu „femei 
uşoare”. Unele variante ale Evangheliei lui Luca spun că Isus avea 
şaptezeci de discipoli, nu şaptezeci şi doi. Discrepanta e irelevantă, întrucât 
numerele din Biblie — mai ales numerele evocatoare, ca trei, doisprezece, 
patruzeci şi şaptezeci şi doi — sunt destinate să fie citite în sens simbolic, 
nu literal, cu excepția celor doisprezece apostoli, care trebuie priviţi in 
ambele sensuri. 


Nu încape nicio îndoială că Isus a desemnat în mod concret doisprezece 
bărbați ca să reprezinte cele douăsprezece triburi ale lui Israel. Totuşi, 
domneşte o mare confuzie cu privire la numele şi biografule reale ale celor 
Doisprezece. Mulțumită lui John Meier aflăm cam tot ce se poate şti despre 
cei Doisprezece in A Marginal Jew, vol. III, 198-285. Faptul că cei 
Doisprezece erau unici şi diferentiati de restul discipolilor e limpede: „Iar 
dacă s-a făcut ziuă, a chemat la sine pe ucenicii săi şi a ales din ei 
doisprezece, pe care i-a numit apostoli” (Luca, 6:13). Unii cercetători 
insistă că cei Doisprezece ar fi fost o creație a bisericii timpurii, dar aşa 
ceva e improbabil. Altfel, de ce să-l facă şi pe Iuda unul dintre cei 
Doisprezece? Vezi Craig Evans, „The Twelve Thrones of Israel: Scripture 
and Politics în Luke 22:24-30“, în Luke and Scripture: The Function of 
Sacred Tradition in Luke-Acts, ed. Craig Evans şi J.A. Sanders 
(Minneapolis: Fortress Press, 1993), 154—70; Jacob Jervell, „The Twelve on 
Israel’s Thrones: Luke’s Understanding of the Apostolate”, in Luke and the 
People of God: A New Look at Luke-Acts, ed. Jacob Jervell (Minneapolis: 
Augsburg Publishing House, 1972), 75—112; şi R.P. Meyer, Jesus and the 
Twelve (Grand Rapids, Michigan: Eerdmans, 1968). 

Pentru mai multe date privind mesajul anticlerical al lui Isus, vezi John 
Meier, A Marginal Jew, vol. I, 346-47. Meier spune că, în perioada cand au 
fost scrise evangheliile, nu mai existau preoți în iudaism. După distrugerea 
Templului, moştenitorii spirituali ai fariseilor — rabinii — au devenit cei 
mai inversunati oponenți evrei ai noii mişcări creştine, aşa că e firesc ca 
evangheliile să-i plaseze în ipostaza de principali inamici ai lui Isus. Este un 
motiv in plus ca acele câteva confruntări ostile dintre Isus şi preoții 
Templului să fie considerate autentice. Helmut Merkel dezvoltă subiectul 
schismei dintre Isus şi preoțimea Templului în „The Opposition Between 
Jesus and Judaism”, Jesus and the Politics of His Day, 129-44. În mod 
interesant, Isus nu este văzut decât o dată conversând cu saducheii, în 
timpul unei dezbateri despre învierea din ziua de apoi; Marcu, 12:18-27. 


Capitolul 9: Cu duhul lui Dumnezeu 


O analiză cuprinzătoare a miracolelor individuale săvârşite de Isus se 
poate găsi în H. Van der Loos, The Miracles of Jesus (Leiden, Olanda: Brill, 
1965). 


Pentru mai multe informații despre Honi şi Hanina ben Dosa, vezi Geza 
Vermes, ,,Hanina ben Dosa: A Controversial Galilean Saint from the First 
Century of the Christian Era”, Journal of Jewish Studies 23 (1972): 28—50, 
şi Jesus the Jew (Minneapolis: Fortress Press, 1981), 72—78. Pentru un 
studiu mai general asupra facatorilor de minuni din perioada lui Isus, vezi 
William Scott Green, ,,Palestinian Holy Men: Charismatic Leadership and 
Rabbinic Tradition”, ANWR 19.2 (1979): 619-47. O critica foarte 
competenta a cercetarilor despre Hanina se poate gasi in Baruch M. Bokser, 
„„Wonder-Working and the Rabbinic Tradition: The Case of Hanina ben 
Dosa”, Journal of Jewish Studies 16 (1985): 42—92. 

Cel mai vechi text despre Apollonios datează din secolul al III-lea şi se 
numeşte Viața lui Apollonios din Tyana, de Filostrat din Atena. Pentru o 
traducere în limba engleză, vezi F.C. Conybeare, ed., Philostratus: The Life 
of Apollonius of Tyana (Londra: Heinemann, 1912). Cartea lui Conybeare 
include si traducerea unei lucrari ulterioare despre Apollonios, de Hierocles, 
intitulată „lubitorul de adevăr”, care îl compara explicit pe Apollonios cu 
Isus din Nazaret. Vezi si Robert J. Penella, The Letters of Apollonius of 
Tyana (Leiden, Olanda: Brill, 1979). Pentru o analiză a paralelei dintre 
Apollonios şi Isus, vezi Craig A. Evans, „Jesus and Apollonius of Tyana”, 
în Jesus and His Contemporaries, 245—50. 

Cercetările făcute de Harold Remus nu indică nicio diferență între 
felurile cum descriau păgânii şi creştinii timpurii miracolele şi pe cei ce le 
înfăptuiau; „Does Terminology Distinguish Early Christians from Pagan 
Miracles?”, Journal of Biblical Literature 101.4 (1982): 531-51; vezi şi 
Meier, A Marginal Jew, vol. II, 536. Alte date despre exorcistul Eleazar se 
pot găsi in Iosephus, ,,Antichitati” 8.46-48. 

O panorama a magiei si a legilor impotriva ei, in perioada celui de-al 
doilea Templu, este prezentata de Gideon Bohak in Ancient Jewish Magic: 
A History (Londra: Cambridge University Press, 2008). ,,La fel ca in fabula 
cu Rumpelstiltskin (Picior-stramb), exista o convingere generalizată ca a 
cunoaște numele altcuiva conferă o anumită putere asupra acelei persoane. 
Rugăciunile magice îşi extrăgeau adeseori puterea din numele celui care era 
blestemat sau binecuvântat.” După cum spune Bultmann: „Ideea (...) că a 
cunoaşte numele demonului iti dă putere asupra lui este un motiv bine- 
cunoscut şi larg răspândit”. Vezi History of the Synoptic Tradition, 232. 
Ulrich Luz citează ca exemplu elenistic povestea lui Chonsu, „Dumnezeul 
care alungă demonii”, drept pildă de recunoaştere a demonilor: „The 


Secrecy Motif and the Marcan Christology”, în The Messianic Secret, ed. 
Christopher Tuckett (Philadelphia: Fortress Press, 1983), 75—96. 

Joseph Baumgarten discută despre relația dintre boală şi posedarea 
demonică şi oferă o serie de referinţe la alte articole pe acelaşi subiect în 
„The 4Q Zadokite Fragments on Skin Disease”, Journal of Jewish Studies 
41 (1990): 153-65. 

Alte studiu utile despre magia din lumea antică găsiţi la: 

Matthew W. Dickie, Magic and Magicians in the Greco-Roman World 
(Londra: Routledge, 2001); Naomi Janowitz, Magic in Roman World 
(Londra: Routledge, 2001); şi Ann Jeffers, Magic and Divination in Ancient 
Palestine and Syria (Leiden, Olanda: Brill, 1996). Cuvantul ,,magie” 
provine din termenul grecesc mageia, care-şi are originile in termenul 
persan pentru preot, magos; valabil şi pentru „mag / magi”. 


Contrar percepției populare, miracolele lui Isus nu erau destinate să-i 
confirme identitatea mesianică. În toate profetiile biblice scrise vreodată 
despre mesia, nu există nicio caracterizare a acestuia ca făcător de minuni 
sau exorcist; mesia este rege, având sarcina de a restaura gloria Israelului şi 
a-l nimici duşmanii, nu de a-i vindeca pe bolnavi şi a alunga demonii (de 
fapt, în Biblia Ebraică demonii nici nu sunt pomeniti). 

Iustin Martirul, Origen şi Irineu sunt citați de Anton Fridrichsen în The 
Problem of Miracle în Primitive Christianity (Minneapolis: Augsburg 
Publishing House, 1972), 87-95. Poate că cea mai celebră argumentatie 
despre Isus ca magician este controversata teză a lui Morton Smith, Jesus 
the Magician (New York: Harper and Row, 1978). Argumentul lui Smith e 
foarte simplu: acțiunile miraculoase ale lui Isus din evanghelii prezintă o 
asemănare frapantă cu ceea ce vedem în „textele magice” ale epocii, aceasta 
indicând faptul că Isus s-ar putea să fi fost considerat de către confrații săi 
evrei şi de către romani doar un magician ca oricare altul. Şi alți cercetători, 
mai cu seamă John Dominic Crossan, sunt de acord cu analiza lui Morton. 
Vezi Crossan, The Historical Jesus, 137-67. Argumentatia lui Smith este 
solidă şi nu merită oprobriul manifestat în anumite cercuri ştiinţifice, deşi 
obiecțiile mele la adresa ei sunt exprimate clar în text. Pentru paralele dintre 
povestirile miraculoase din evanghelii şi cele din scrierile rabinice, vezi 
Craig A. Evans, „Jesus and the Jewish Miracle Stories” în Jesus and His 
Contemporaries, 213-43. 


Cu privire la legea pentru curățirea leprosilor, trebuie să se retina că Tora 
le permite celor care sunt săraci să înlocuiască doi dintre miei cu doi 
porumbei sau două turturele (Leviticul, 14:21—22). 


Capitolul 10: Vie împărăţia Ta 


Pentru o tratare clară şi concisă a Împărăției lui Dumnezeu în Noul 
Testament, vezi Joachim Jeremias, New Testament Theology: The 
Proclamation of Jesus (New York: Charles Scribner’s Sons, 1971). Jeremias 
declară că Împărăţia lui Dumnezeu este „tema centrală din proclamatia 
publică a lui Isus”. Vezi şi Norman Perrin, The Kingdom of God in the 
Teachings of Jesus (Philadelphia: Westminster Press, 1963) şi 
Rediscovering the Teachings of Jesus (New York: Harper and Row, 1967). 
Perrin se referă la Împărăţia lui Dumnezeu ca fiind însuşi miezul mesajului 
lui Isus: ,,Toate celelalte din învățăturile lui îşi au punctul de plecare în 
această convingere centrală, inspiratoare de adoratie — sau de ridiculizare, 
în funcţie de perspectiva fiecăruia”. 

Conform lui John Meier, „în afara evangheliilor sinoptice şi a lui Isus 
însuşi, termenul Împărăţia lui Dumnezeu nu pare să fi fost prea larg folosit, 
nici de evrei, şi nici de creştini, la începutul secolului I e.n.” — A Marginal 
Jew, vol. II, 239. Biblia Ebraică nu foloseşte niciodată expresia „Împărăţia 
lui Dumnezeu”, dar foloseşte „Împărăţia lui lahve”, în Cartea întâi a 
Cronicilor, 28:5, când David vorbeşte despre Solomon aşezat pe tronul 
Împărăției lui Iahve. Cred că putem spune cu deplină certitudine că această 
sintagmă are aceeaşi semnificaţie cu „Împărăţia lui Dumnezeu”. Acestea 
fiind zise, expresia exactă „Împărăţia lui Dumnezeu” se găseşte numai în 
textul apocrif „Înţelepciunea lui Solomon” (10:10). Exemple ale 
suveranității lui Dumnezeu şi ale dreptului său de a domni se găsesc, 
desigur, peste tot în Biblia Ebraică — de exemplu: „lar Domnul imparati-va 
în veac şi în veacul veacului” (Exodul, 15:18). Perrin consideră că impulsul 
pentru a folosi cuvântul ,,imparatie” în Rugăciunea către Domnul poate fi 
găsit într-o rugăciune kaddesh în aramaică descoperită într-o sinagogă 
străveche din Israel, despre care el afirmă că se folosea în vremea lui Isus. 
Rugăciunea declară: ,,Preamarit şi preasfintit va fi marele său nume in 
lumea pe care a creat-o după voia lui. Fie dat să fiinteze împărăția în timpul 
vieții tale şi în zilele tale şi în timpul vieţii tuturor celor din casa lui Israel 


cât mai repede şi într-un timp apropiat”. Vezi The Kingdom of God in the 
Teachings of Jesus, 19. 

La fel ca multi alti cercetatori, Perrin e convins ca Isus folosea termenul 
„Împărăţia lui Dumnezeu” în sens eshatologic. Richard Horsley, însă, 
precizează că, deşi acţiunile cu privire la Împărăţie pot fi considerate 
„finale”, acest lucru nu implica neapărat un eveniment eshatologia. 
„Simbolurile care înconjoară Împărăţia lui Dumnezeu nu se referă la un 
«ultim», «final», «eshatologic» şi «atoatetransformator» act al lui 
Dumnezeu.” Horsley mai scrie: „Dacă sâmburele inițial al oricărora dintre 
afirmaţiile despre «cineva ca Fiul Omului» care «venea pe norii cerului» 
provine de la Isus, atunci, la fel ca imaginea din Daniel, 7:13, la care se 
raportează, ele sunt simbolizari ale răsplătirui celor drepți, persecutați şi care 
suferă”. Ideea lui Horsley este aceea că Împărăţia lui Dumnezeu poate fi 
înțeleasă corect în termeni eshatologiei numai în măsura în care aceasta 
implică activitatea finală şi definitivă a lui Dumnezeu pe Pământ El 
observă, pe bună dreptate, că odată ce abandonăm ideea că predicile lui Isus 
despre Împărăţia lui Dumnezeu se referă la Sfârşitul Timpurilor, putem 
renunţa si la dezbaterea istorică despre felul cum vedea Isus Împărăţia — ca 
pe un lucru prezent sau viitor. Vezi Jesus and the Spiral of Violence: 
Popular Jewish Resistance in Roman Palestine (Minneapolis: Fortress 
Press, 1993), 168-69. Cu toate acestea, pentru cei interesaţi de dezbaterea 
privind „prezentul sau viitorul”, John Meier, care consideră că Împărăţia lui 
Dumnezeu era înțeleasă ca un eveniment eshatologic, aduce argumente în 
ambele sensuri, în A Marginal Jew, vol. II, 289-351. Printre cei care nu sunt 
de acord cu Meier se numără şi John Dominic Crossan, Jesus: A 
revolutionary Biography, 54-74; Marcus J. Borg, Jesus: A New Vision 
(New York: harper collins, 1991), 1—21; şi, desigur, eu însumi. După cum 
spune Werner Kelber, „Împărăţia anunţă încheierea unei ordini mai vechi a 
lucrurilor”. Vezi The Kingdom în Mark (Philadelphia: Fortress Press, 1974), 
23. 

Pentru mai multe date despre caracteristicile evreieşti ale lui Isus din 
Nazaret, vezi Amy-Jill Levine, The Misunderstood Jew (New York: 
Harperone, 2006). Afirmațiile lui Isus împotriva ne-evreilor pot fi acceptate 
cu suficient temei ca fiind istorice, dacă ținem seama de faptul că primii 
creştini îi curtau activ pe ne-evrei pentru a-i converti şi n-ar fi fost prea bine 
slujiți în eforturile lor de aceste versete din evanghelii. Este adevărat că Isus 
considera că ne-evreii aveau să fie primiţi până la urmă în Împărăţia lui 


Dumnezeu, odată ce aceasta se instaura. Dar, după cum remarcă John 
Meier, Isus pare să fi considerat că acest lucru era valabil numai la sfârşitul 
istoriei Israelului, când ne-evreii urmau să fie primiţi în împărăție ca 
subordonați ai evreilor — A Marginal Jew, vol. III, 251. 

Sunt de acord cu Richard Horsley că poruncile ,,iubeste-ti duşmanul” şi 
„întoarce şi celălalt obraz” din Evanghelia lui Luca sunt, foarte probabil, 
mai apropiate de materialul original Q decât afirmaţiile paralele din Matei, 
care identifică poruncile lui Isus cu porunca din Biblia Ebraică „ochi pentru 
ochi” (lex talionis). Vezi Jesus and the Spiral of Violence, 255-65. 

Cu privire la Matei, 11:12, am inclus aici varianta versetului — 
„Împărăţia Cerurilor se ia cu năvala si năvălitorii pun mâna pe ea” — atât 
pentru că sunt convins că aceasta este forma originală a versetului, cât şi 
pentru că se potriveşte mai bine cu contextul pasajului. Versiunea standard a 
pasajului spune: „Din zilele lui Ioan Botezătorul şi până acum, Împărăţia 
Cerurilor operează prin forță, iar oamenii puternici o răpesc”. Aceasta este 
traducerea lui Rudolf Otto din The Kingdom of God and the Son of Man, 
78. Remarcati ca aceasta varianta a versetului este cel mai adesea tradusa 
imprecis, ca „Din zilele lui loan Botezătorul şi până acum, Împărăţia 
Cerurilor îndură violență, iar oamenii violenti o răpesc”, desi chiar şi aceste 
traduceri vor include o variantă de interpretare pentru a indica diateza activă 
pe care o folosesc în traducerea mea. Problema e legată de verbul biazomai, 
care înseamnă „a folosi violența sau forța”. La timpul prezent, biazomai 
poate însemna „a aplica violenţa cuiva”, dar în acest pasaj nu funcționează 
prezentul. De asemenea, la diateza pasivă, biazomai poate însemna „a folosi 
violenţa sau forța” — dar, din nou, în Matei 11:12 nu este folosită diateza 
pasivă. Conform UBS Lexicon, cuvântul biazomai din acest pasaj este, de 
fapt, diateza medie din greacă, şi ca atare înseamnă „a exercita violență”. 
Un indiciu privind modul de a traduce pasajul din Matei 11:12 poate fi găsit 
în pasajul paralel din Luca 16:16. Luca, poate dorind să evite controversa, 
omite complet prima jumătate a versetului — „Împărăţia Cerurilor se ia prin 
forta/violenta străduință”. Totuşi, in a doua jumătate a versetului, foloseşte 
la diateza activă exact acelaşi cuvânt, biazetai, în fraza „şi cei ce se silesc 
pun mâna pe ea”[7]. În ultimă instanţă, traducerea obişnuită, „Împărăţia 
Cerurilor se ia prin violență străduință”, nu se potriveşte nici cu momentul 
când Isus a rostit cuvintele respective, nici cu contextul în care a trăit. Iar 
contextul e totul. Vezi Analytic Greek New Testament (Grand Rapids, 
Michigan: Baker Book House, 1981). De asemenea, vezi şi nota despre 


Matei, 11:12, din Thayer s Greek-English Lexicon of the New Testament 
(Ann Arbor: University of Michigan Press, 1996) şi Greek-English Lexicon 
of the New Testament”, ed. Johannes P. Louw şi Eugene A. Nida (Grand 
Rapids, Michigan: United Bible Societies, 1988). Louw şi Nida remarcă, in 
mod corect, că „în multe limbi poate fi dificil, dacă nu chiar imposibil, să se 
vorbească despre împărăția Cerurilor care «îndură atacuri violente»”, desi 
consimt că „o oarecare formă activa poate fi folosită, de exemplu: «şi atacă 
violent Împărăţia Cerurilor» sau «... domnia lui Dumnezeu”. 


Capitolul 11: Dar voi cine ziceti că sunt? 


Despre aşteptarea întoarcerii lui Ilie de către evreu palestinieni în secolul 
I şi inaugurarea epocii mesianice, vezi John J. Collins, Apocalypticism in 
the Dead See Scrolls (Londra: Routledge, 1997). Despre imitarea deliberată 
a lui Ilie de către Isus, vezi John Meier, A Marginal Jew, vol. III, 622-26. 

Spre deosebire de Matei şi Luca, unde se indică o schimbare in apariția 
fizică a lui Isus în timpul transfigurării (Matei, 17:2; Luca, 9:29), Marcu 
susține că Isus s-a transfigurat într-un fel care nu îi afecta decât hainele 
(9:3). Paralelele dintre descrierea transfigurării şi Cartea Exodului sunt 
evidente: Moise îi ia pe Aaron, Nadab şi Abihu pe Muntele Sinai, unde este 
înghițit de un nor şi primeşte Legile împreună cu schema construirii 
cortului. Asemenea lui Isus, Moise se transformă pe munte în prezenţa lui 
Dumnezeu. Există însă o mare diferenţă între cele două poveşti. 

Moise primeşte Legile direct de la Dumnezeu, in timp ce Isus doar îi 
vede pe Moise şi pe Ile, neprimind nimic de ordin fizic. Diferenţa dintre 
cele două poveşti are ca scop accentuarea superiorității lui Isus fata de 
Moise. Moise se transformă în urma interacțiunii cu puterea divină, în timp 
ce Isus se transformă prin propriile sale puteri. Morton Smith este de părere 
că Moise şi Ilie, împreună cu Legea şi Profetii apar ca subordonați ai lui 
Isus. Vezi „The Origin and History of the Transfiguration Story”, Union 
Seminary Quarterly Review 36 (1980): 42. Ilie a urcat şi el pe munte şi a 
simţit atingerea lui Dumnezeu. „Domnul a spus: Du-te şi stai pe munte în 
prezenţa lui Dumnezeu şi aşteaptă-l să treacă. Apoi un vânt puternic a frânt 
muntele în două şi a sfărâmat pietrele in fata Domnului, dar Domnul nu era 
în vânt. După vânt a fost un cutremur, dar Domnul nu era în cutremur. După 
cutremur un foc, dar Domnul nu era în foc. lar dupa foc a venit o soapta 
blândă”. (Cartea întâi a Regilor, 19:11-12) Trebuie să reținem faptul că 


Smith consideră povestea schimbării la fata ca aparținând „lumii magice”. 
Teza sa îl propune pe Isus ca magician „printre alti magicieni”. Smith, 
aşadar, consideră transfigurarea un eveniment de ordin mistic şi hipnotic ce 
necesita linişte; vraja este in cele din urmă ruptă atunci când Petru îi 
vorbeşte. Tentativa lui Marcu de a folosi această poveste ca pe o confirmare 
a mesianismului lui Isus este, în viziunea lui Smith, o greşeală din partea 
evanghelistului. Totul demonstrează concepţia lui Marcu, şi anume că 
puterea lui Isus o depăşeşte pe cea a celorlalte două personaje. Aceasta nu 
este, bineînţeles, o afirmaţie nouă în cadrul hristologiei Noului Testament. 
Pavel afirmă explicit superioritatea lui Isus asupra lui Moise (Romani, 5:14, 
Corinteni 1, 10:2), la fel ca autorul cărții Evreilor (3:1-6). Cu alte cuvinte, 
Marcu pur şi simplu afirmă una dintre credințele obişnuite ale 
creştinismului timpuriu — faptul că Isus este noul Moise promis în 
Deuteronom 18:15. Vezi şi Morna D. Hooker, ,, «What Doest Thou Here, 
Elijah?» A Look at St. Markus Account of the Transfiguration”, The Glory 
of Christ in the New Testament, ed. L.D. Hurst et al. (Oxford: Clarendon 
Press, 1987), 59-70. Hooker considera foarte semnificativ faptul ca 
evanghelia lui Marcu il mentioneaza intai pe Ilie, afirmand ca Moise era cu 
el. 

Termenul „secret mesianic” este o traducere a cuvântului german 
Messiasgeheimnis şi este derivat din clasicul studiu al lui William Wrede, 
The Messianic Secret, tradus în limba engleză de J.C.G. Greig (Londra: 
Cambridge University Press, 1971). Teoriile despre taina mesianică pot fi 
împărțite în două mari şcoli de gândire: cei care consideră că secretul are la 
bază personajul istoric Isus şi cei care îl consideră o creaţie fie a 
evanghelistului, fie a comunităţii marciene timpurii. Wrede argumentează 
că secretul mesianic este un produs al comunităţii marciene şi o modificare 
ulterioară a evangheliei. El susține că taina mesianică provine din dorința 
lui Marcu de a împăca noţiunea creştină primitivă potrivit căreia Isus a 
devenit mesia abia după înviere, cu cea care îl definea ca mesia pe tot 
parcursul vieții şi misiunii sale. Problema cu teoria lui Wrede este că 
nicăieri in Marcu 16:1-8 (finalul original al Evangheliei lui Marcu) nu este 
sugerată o transformare a identității lui Isus mai departe de dispariția sa 
inexplicabilă din mormânt. În orice caz, este dificil de explicat cum ar fi 
putut învierea, o noţiune străină aşteptărilor mesianice ale palestinienilor 
secolului I, să dea naştere credinţei că Isus era mesia. Concluzia studiului 


lui Wrede era că: „Isus nu s-a prezentat niciodată ca un mesia” în timpul 


vieții, o ipoteză interesantă şi probabil corectă. Printre cei care îl dezaprobă 
pe Wrede şi susțin că „secretul mesianic” este un concept provenit tocmai 
de la personajul istoric Isus se numără şi Oscar Cullman, Christology of the 
New Testament (Philadelphia: Westminster Press, 1963), 111—36 şi James 
D.G. Dunn, ,,The Messianic Secret in Mark”, The Messianic Secret, ed. 
Christopher Tuckett (Philadelphia: Fortress Press, 1983), 116-36. Pentru 
mai multe informaţii generale despre secretul mesianic, vezi James L. 
Blevins, The Messianic Secret in Markan Research, 1901-1976 
(Washington, D.C.: University Press of America, 1981) şi Heikki Raisanen, 
The ,, Messianic Secret“ în Mark (Edinburgh: T&T Clark, 1990). Raisanen 
susține in mod argumentat că majoritatea teoriilor despre „secretul 
mesianic” pornesc de la premisa că „punctul de vedere teologic asupra 
evangheliei lui Marcu s-ar baza pe o singură teologie a tainelor”. El 
consideră, şi multi cercetători contemporani sunt de acord, că „secretul 
mesianic” poate fi înțeles doar atunci când conceptul tainei este 
„dezasamblat... în componente conectate între ele doar la nivel relativ”; 
Raisanen, Messianic Secret, 242-43. 

Pentru un scurt bilanț al numeroaselor paradigme mesianice care au 
existat în Palestina secolului I, vezi Craig Evans, „From Anointed Prophet 
to Anointed King: Probing Aspects of Jesus’ Self-Understanding”, Jesus 
And His Contemporaries, 4371-56. 

Desi multi cercetători contemporani ar fi de acord cu mine că apelativul 
„Fiul Omului” provine de la Isus ca personaj istoric, trebuie ne întrebăm 
câte şi care dintre afirmațiile referitoare la „Fiului Omului” sunt autentice. 
Marcu indică trei instanţe principale ale interpretării lui Isus ca deţinător al 
acestei titulaturi obscure. Mai întâi, este folosită în descrierea figurii 
viitoare care va sosi odată cu Judecata (Marcu, 8:38, 13:26, 14:62). Apoi 
este folosită în contextul supliciului la care va fi expus Isus (Marcu, 8:31, 
9:12, 10:33). Si, în final, mai există un număr de pasaje in care „Fiul 
Omului” este descris ca un conducător lumesc înzestrat cu autoritatea de a 
ierta păcate (Marcu, 2:10, 2:28). Dintre aceste trei categorii, a doua este cea 
mai prezentă la Marcu. Unii cercetători, inclusiv Hermann Samuel 
Reimarus, The Goal of Jesus and His Disciples (Leiden, Olanda: Brill, 
1970) acceptă doar istoricitatea citatelor non-eshatologice, aşa-numitele 
„vorbe din popor”. Alţii, printre care şi Barnabas Lindars, Jesus Son of Man 
(Londra: SPCK Publishing, 1983) le considera autentice doar pe cele care 
fac parte din „textele tradiționale” (Q şi Marcu) şi care reproduc expresia de 


bază bar enasha (sunt noua, în total) ca formulă de autointitulare. Si totuşi, 
alții consideră că singurele referiri autentice sunt cele apocaliptice: 
„Singurele pasaje autentice sunt cele în care expresia e folosită cu sensul 
apocahptic pe care îl recunoaştem încă de la Daniel”, scrie Albert 
Schweitzer, The Quest of the Historical Jesus (New York: Macmillan, 
1906), 283. Şi evident, mai sunt şi alti cercetători care resping validitatea 
tuturor citatelor legate de „Fiul Omului”. Aceasta a fost, mai mult sau mai 
putin, concluzia celebrului „Seminar despre Isus”, susținut de Robert W. 
Funk şi Roy W. Hoover, The Five Gospels: The Search for the Authentic 
Words of Jesus (New York: Polebridge Press, 1993). O analiza completa a 
dezbaterilor seculare privind subiectul ne este oferita de Delbert Burkett in 
esentiala sa monografie The Son of Man Debate (New York: Cambridge 
University Press, 1999). Un comentariu interesant al lui Burkett este acela 
ca gnostici ar fi înțeles termenul „fiu” cu sensul sau propriu, crezând ca 
Isus îşi afirmă relația filială cu gnosticul „eon” sau zeul Anthropos (,,Om’’). 

Geza Vermes demonstreaza ca titlul bar enasha nu este niciodata folosit 
în sursele aramaice; „The Son of Man Debate”, Journal for the Study of the 
New Testament I (1978): 19-32. Trebuie menţionat că Vermes face parte 
dintre puţinii cercetători care considera că expresia „Fiul Omului” este doar 
o perifrază aramaică pentru „eu” — un mod indirect şi omagial prin care 
vorbitorul se referă la el însuşi — ca atunci când Isus spune: ,,Vulpile au 
vizuini şi păsările cerului au cuiburi, dar Fiul Omului n-are adică, eu nu am 
unde-si odihni să-mi odihnesc capul” (Matei, 8:20 Luca, 9:58). Vezi si P. 
Maurice Casey, Son of Man: The Interpretation and Influence of Daniel 7 
(Londra: SPCK Publishing, 1979). Dar, dupa cum observa Burkett, 
problema principală cu teoria perifrazei este că „expresia necesită un 
pronume demonstrativ («acest om»), care în expresia din evanghelie 
lipseşte” — The Son of Man Debate, 96. Alții consideră că, dimpotrivă, 
„Fiul Omului” nici măcar nu se referă la Isus, ci la altă figură pe care Isus o 
aştepta să îl urmeze. „Dar când va veni Fiul Omului în slava sa, cu toți 
sfinții îngeri, va sta pe scaunul de domnie al slavei sale” (Matei, 25:31). 
Printre susținătorii proeminenţi ai teoriei că Isus se referea la un alt „fiu al 
omului”, se numără şi lulius Wellhausen şi Rudolf Bultmann. Dar şi asta 
este improbabil, în contextul în care Isus foloseşte expresia pentru a se 
compara pe sine cu loan Botezătorul: „Căci a venit loan, nici mâncând, nici 
band şi ei zic: «Are demon!» A venit Fiul Omului mâncând şi band şi ei zic: 
«lată un om mâncăcios şi băutor de vin, un prieten al vamesilor şi al 


păcătoşilor!” (Matei 11:18—19 Luca 7:33—34). Printre cei care considera că 
„Fiul Omului” este o expresie aramaică însemnând „un om” în general sau, 
în particular, „un om ca mine”, îi mentionez pe Barnabas Lindars, Jesus Son 
of Man, şi pe Reginald Fuller, „The Son of Man: A Reconsidera tion”, în 
The Living Texts: Essays in Honor of Ernest W. Saunders, ed. Dennis E. 
Groh si Robert Jewett (Lanham, Maryland: University Press of America, 
1985), 207-17. Aceşti cercetători subliniază faptul că Dumnezeu i se 
adresează profetului Iezechiel cu formula ben adam, însemnând ființă 
omenească, dar putând să însemne şi ființă omenească ideală. Pentru lipsa 
unei definiții unitare a termenului în rândul evreilor, vezi Norman Perrin, 
„Son of Man”, Interpreter s Dictionary of the Bible (Nashville: Abingdon, 
1976), 833-36, şi Adela Yarbro Collins, „The Influence of Daniel on the 
New Testament”, Daniel, ed. John J. Collins (Minneapolis: Fortress Press, 
1993), 90-123. 

Desi „cel precum fiul omului” nu este niciodată identificat ca fund mesia, 
se pare că teologii evrei şi rabinii primului secol aşa îl interpretau. Este 
neclar, însă, dacă şi Isus îl vedea pe „cel precum fiul omului” la care se 
referea Daniel ca pe o figură mesianică. Nu toți cercetătorii sunt de părere 
că Daniel se referă la un individ anume atunci când foloseşte expresia „fiul 
omului”. Este posibil să fie o metaforă pentru Israel şi victoria sa asupra 
duşmanilor săi. Acelaşi lucru este valabil şi pentru Iezechiel, unde „fiul 
omului” nu trebuie neapărat să fie un individ pe nume lezechiel, ci un 
reprezentant simbolic al omului ideal. De fapt, Maurice Casey crede că „fiul 
omului” prezent în Cartea lui Enoh nici nu este un individ anume, ci, pur şi 
simplu, un „om”, în sens generic; vezi „The Use of the Term «Son of Man» 
în the Similitudes of Enoch”, Journal for the Study of Judaism 7.1 (1976): 
11-29. Nu contrazic această variantă, dar cred ca există o diferență clara 
între sensul cu care este folosit termenul în, să zicem, leremia 51:43 — 
„Cetățile lui au ajuns un pustiu; un pământ fără apă şi pustiu, o tara unde 
nimeni nu locuieşte şi pe unde niciun fiu al omului ben adam nu trece” — şi 
felul în care este folosit la Daniel 7:13 pentru a se referi la un personaj 
anume. 

Atât Enoh, cât şi Ezdra îl identifică în mod direct pe „fiul omului” cu 
mesia, însă în Ezdra 4, este numit de asemenea „fiul meu” de către 
Dumnezeu. „Căci fiul meu mesia va fi dezvăluit cu aceia care sunt cu el, şi 
aceia care vor rămâne se vor bucura vreme de patru sute de ani. lar după se 
vor bucura vreme de patru sute de ani. lar după acești ani, fiul meu Mesia 


va muri, $i toți cei ce au suflare omenească” (Ezdra 4, 7:28—29). Cartea lui 
Ezdra, după cum ştim, a fost scrisă la sfârşitul primului secol, sau cel târziu 
la începutul celui de-al doilea, e.n. Totuşi, a avut loc o lungă dezbatere cu 
privire la datarea „Similitudinilor”. Întrucât nu s-a găsit niciun exemplar al 
„Similitudinilor” printre numeroasele exemplare din Enoh descoperite la 
Qumran, majoritatea cercetătorilor sunt convinşi că Ezdra 4 n-a fost scrisă 
decât la mult timp după distrugerea Templului, în 70 e.n. Vedeţi Matthew 
Black, The Book of Enoch or I Enoch: A New English Edition with 
Commentary and Textual Notes (Leiden, Olanda: Brill, 1985), precum şi 
David Suter, ,,Weighed in Balance: The Similitudes of Enoch în Recent 
Discussion”, Religious Studies Review 7 (1981): 217-21, şi J.C. Hindly, 
„Towards a Date for the Similitudes of Enoch: A Historical Approach”, 
New Testament Studies 14 (1967-68): 551-65. Hindly oferă pentru 
„Similitudini” o dată situată între anii 115 şi 135 e.n., care dupa părerea 
mea este cam tardivă. De bine de rău, cea mai credibilă dată pe care o 
putem propune pentru ,,Similitudini” este cândva după distrugerea 
Ierusalimului, în 70 e.n., dar înainte de redactarea Evangheliei lui Matei, în 
jurul anului 90 e.n. 

Pentru alte paralele între „fiul omului” la Enoh şi „fiul omului” în textul 
evanghelic specific lui Matei, vezi Burkett, The Son of Man Debate, 78 şi 
John J. Collins, „The Heavenly Representative: The «Son of Man» în the 
Similitudes of Enoch”, în Ideal Figures în Ancient Judaism: Profiles and 
Paradigms, ed. John J. Collins şi George Nickelsburg (Chico, California: 
Scholars Press, 1980), 111-33. Pentru „fiul omului” ca fiinţă cerească 
preexistenta in a patra evanghelie, vezi Delbert Burkett, The Son of the Man 
in the Gospel of John (Sheffield, Marea Britanie: Sheffield Academic Press, 
1991) si R.G. Hamerton-Kelly, Pre-Existence, Wisdom and the Son of Man 
(Cambridge: Cambridge University Press, 1973). Trebuie sa retinem ca nici 
la Enoh, nici în Ezdra 4, termenul de „fiul omului” nu este folosit ca titlu şi, 
cu atât mai puţin, în felul folosit de Isus. 

Aflat în fata lui Caiafa, Isus citează din Daniel 7:13 şi din Psaltire 110:1. 
„Zis-a Domnul Domnului meu: «Stai de-a dreapta mea, până ce voi pune pe 
vrăjmaşii tăi aşternut picioarelor tale»”. La prima vedere, includerea lui 
Daniel 7:13 şi a Psalmului 110:1 în replica lui Isus către arhiereu ar putea 
părea forțată — însă, conform lui T.F. Glasson, Isus face o legătură foarte 
firească. Glasson notează că, în Daniel, venirea Fiului Omului „încercuit de 
norii cerurilor” simbolizează stabilirea Împărăției Cerurilor pe Pământ. 

Astfel, odată ce Isus a fost ridicat la rang de „mână dreaptă a lui 
Dumnezeu”, împărăția pe care a descris-o în 1:15 va deveni „noua 
comunitate a sfinților”. Pentru Glasson, referirea la Psalmi demonstrează 
exaltarea personală a lui Isus, în timp ce referirea la Daniel indică 
instaurarea Împărăției Cerurilor pe Pământ — un eveniment ce va avea loc 
odată cu moartea şi învierea sa. Această teorie se potriveşte cu cele trei 
interpretări pe care le oferă Isus despre „Fiul Omului”. Cu alte cuvinte, 
Glasson consideră că acesta este momentul în care cele două titluri, mesia şi 
Fiul Omului, ajung să se întâlnească şi să îl reprezinte pe Isus. Vezi Thomas 
Francis Glasson, „Reply to Caiaphas (Mark 14:62)” din New Testament 
Studies 7 (1960): 88-93. Mary Ann L. Beavis observă paralelele dintre 
povestea întâlnirii dintre Isus şi Caiafa şi mărturia precedentă făcută de 
Petru. Ambele scene încep cu întrebări asupra identității lui Isus (8:27, 
14:60) şi ambele se încheie cu un discurs despre Fiul Omului. Mai mult, în 
ambele cazuri, Isus este blamat pentru reinterpretarea titlului mesianic 
(8:32-33, 14:63-65); vezi Mary Ann L. Beavis, „The Trial Before the 
Sanhedrin (Mark 14:53—65): Reader Response and Greco-Roman Readers”, 
Catholic Biblical Quarterly 49 (1987): 581—96. 


Capitolul 12: Nu avem împărat decât numai pe Cezarul 


Oricât ar fi de tentant să etichetăm trădarea lui Iuda Iscarioteanul ca pe o 
simplă înfloritură narativă, atestarea gestului său de către toate patru 
evangheliile — deşi fiecare îi atribuie propria motivaţie a trădării — ne 
împiedică să facem acest lucru. 

Marcu şi Matei afirmă in mod clar că ,,multimea” a fost trimisă din 
ordinul direct al Sanhedrinului, iar Luca adaugă prezenţa căpeteniilor 
Templului în momentul arestării pentru a-şi întări punctul de vedere. Numai 
Evanghelia lui loan indică prezenţa trupelor romane în momentul arestării. 
Acest lucru e foarte putin probabil, din moment ce niciun soldat roman nu 
ar aresta un infractor pentru a-l duce Sanhedrinului, cu excepţia cazului în 
care 1-ar fi fost ordonat de către prefect şi nu există niciun indiciu că Pilat s- 
ar fi implicat în situația lui Isus înainte ca acesta să-i fie adus în audienţă. 
Deşi Marcu sugerează că cel care a scos sabia era „unul din cei ce stăteau 
lângă el“ (Marcu 14:47), restul evangheltilor îl identifică in mod clar pe cel 
care a tăiat urechea unui servitor al Templului ca fiind ucenic. De fapt, loan 
spune că ucenicul mânuitor de sabie ar fi fost chiar Simon Petru (loan 18:8— 


11). Stinghereala lui Luca fata de ideea că Isus s-ar fi opus arestării este 
ameliorată de insistența cu care povesteşte că acesta ar fi stopat 
confruntarea şi chiar ar fi vindecat urechea servitorului înainte să fie 
escortat de către gărzi (Luca 22:49-53). Cu toate acestea, Luca este cel care 
ne informează că Isus le-ar fi cerut ucenicilor săi să aducă două săbii la 
Ghetsimani (Luca 22:35-38). 

Despre Eusebius, vezi Pamphili Eusebius, Ecclesiastical History. II.3, 
citat in George R. Edwards, Jesus and the Politics of Violence (New York: 
Harper and Row, 1972), 31. Relatarea lui Eusebius a fost criticata de cativa 
cercetători contemporani, printre care şi L. Michael White in From Jesus to 
Christianity (New York: Harperone, 2004), 230. 

Raymond Brown argumentează in favoarea unei serii de naratiuni pre- 
evanghelice, descriind zilele patimilor in lucrarea sa enciclopedica The 
Death of the Messiah (New York: Doubleday, 1994), 53—93. Lui Brown i se 
opune aşa-numita Scoala Perrin, care respinge ideea unor naratiuni pre- 
marciene ale zilelor patimilor, susținând că întreaga cronologie a 
evenimentelor (proces şi crucificare) a fost conturată inițial de Marcu şi 
preluată de celelalte evanghelii canonice, inclusiv de Ioan. Vezi The 
Passion în Mark: Studies on Mark 14—16, ed. W.H. Kelber (Philadelphia: 
Fortress Press, 1976). 

Pentru practicarea crucificării de către evrei, vezi Ernst Bammel, 
„Crucifixion as a Punishment în Palestine”, The Trial of Jesus, ed. Ernst 
Bammel (Naperville, Illinois: Alec R. Allenson, 1970), 162-65. Josef 
Blinzler menţionează că in epoca ocupaţiei romane se instalase o anumită 
standardizare a procesului de crucificare, mai ales în ceea ce priveşte 
prinderea în cuie a mâinilor şi a picioarelor pe bârna de lemn. De obicei, 
procesiunea începea cu o biciuire şi, cel putin la romani, se obişnuia ca 
osânditul să-şi care singur crucea până la locul execuţiei. Vezi Blinzler, The 
Trial of Jesus (Westminster, Maryland: Newman Press, 1959). 

Iosephus notează că evreii care au încercat să evadeze din Ierusalim in 
timpul asediului lui Titus au fost mai întâi executaţi şi abia pe urmă 
crucificati: „Războiul iudeilor”, 5. 449-51. Martin Hengel scrie că, desi 
crucificarea era o pedeapsă rezervată cetățenilor ne-romani, au existat şi 
excepții, mai ales pentru cei ale căror infracțiuni erau considerate acte de 
trădare. Cu alte cuvinte, a-i acorda unui cetăţean „pedeapsa unui sclav” 
însemna că infracțiunea sa era atât de gravă, încât îi anula cetăţenia romană. 
Vezi Hengel, Crucifixion in the Ancient World and the Holly of the Message 


of the Cross (Philadelphia: Fortress Press, 1977) 39-45. Citatul din Cicero 
apare in Hengel, 37. Vezi si J.W. Hewitt, „The Use of Nails in the 
Crucifixion”, Harvard Theological Review 25 (1932): 29-45. 

Legat de aparitia lui Isus in fata lui Caiafa, asa cum este descrisa in 
evanghelii, Matei şi Marcu spun că Isus a fost adus în curtea (aule) 
arhiereului şi nu în fata Sanhedrinului. Spre deosebire de Marcu, Matei îl 
identifica pe arhiereu ca fiind Caiafa. Ioan susţine că Isus a fost initial adus 
în fata fostului arhiereu Ana, înainte ca acesta să-l trimită ginerelui său şi 
actualului arhiereu Caiafa. Merită menționat că Marcu susține că afirmația 
cum că Isus va dărâma Templul şi va construi altul fără ziduri este falsă, 
deşi Matei, Luca, Faptele Sfinţilor Apostoli şi loan arată că tocmai asta 
anunţa Isus că va face (Matei, 26:59-61; Faptele Sfinților Apostoli, 6:13— 
14; Ioan, 2:19). De fapt, o versiune a aceleiaşi declarații poate fi întâlnită şi 
în Evanghelia după Toma: „Voi distruge această casă şi nimeni nu va putea 
s-o mai ridice”. 

Marcu pune ameninţarea lui Isus în gura celor care îl batjocoresc în 
timpul răstignirii. Dacă afirmația este falsă, aşa cum sugerează Marcu, de 
unde ar fi auzit-o aceştia? De la întrunirea secretă a Sanhedrinului? Putin 
probabil. Drept vorbind, asemenea afirmaţii par fundamentale pentru 
hristologia bisericii de după anul 70 e.n., care vedea comunitatea creştină ca 
fiind „Templul fără ziduri”. E de la sine înțeles că, oricare ar fi fost 
cuvintele folosite de Isus, acesta a amenințat Templul într-un fel sau altul. 
Acelaşi lucru e atestat si la Marcu: „Vezi tu aceste clădiri mari? Nu va 
rămâne aici piatră pe piatră care să nu fie dărâmată” (Marcu, 13:2). Pentru 
mai multe informaţii despre amenințările aduse de Isus Templului, vezi 
Richard Horsley, Jesus and the Spiral of Violence, 292—96. Ţinând cont de 
aceste argumente, incercarea disperata a lui Marcu de a demonstra ca Isus a 
fost judecat pe nedrept devine ridicolă. 

Raymond Brown enumeră douăzeci şi şapte de discrepanțe între procesul 
lui Isus la Sanhedrin şi procedura rabinică de mai târziu; Death of the 
Messiah, 358-59. D.R. Catchpole examinează argumentele împotriva 
istoricitatii procesului în „The Historicity of the Sanhedrin Trial”, Trial of 
Jesus, 47-65. Procesele nocturne erau cel putin neobişnuite, aşa cum se 
demonstrează şi in Faptele Sfinților Apostoli, 4:3—5, în care Petru şi Ioan 
sunt arestaţi pe timp de noapte, dar trebuie să aştepte până dimineaţă pentru 
a fi judecaţi de către Sanhedrin. Luca, autorul acestui pasaj din Faptele 
Sfinților Apostoli, încearcă să rezolve încurcătura colegilor săi evangheliști 


explicând ca au fost două infatisari înaintea Sanhedrinului: una în noaptea 
arestării lui Isus şi alta „în timpul zilei”. În Faptele Sfinţilor Apostoli 12:1— 
4, Petru este arestat în timpul Paştelui, dar nu este adus în faţa oamenilor 
pentru a fi judecat decât după festivitate, deşi Solomon Zeitlin se opune 
ideii că Sanhedrinul nu s-ar fi putut reuni în seara Sabatului; Zeitlin, Who 
Crucified Jesus? (New York: Bloch, 1964). Aici am putea opta pentru 
cronologia lui loan, în care Sanhedrinul s-a întrunit cu câteva zile înaintea 
arestării lui Isus, însă ţinând cont ca la Ioan devastarea Templului şi intrarea 
triumfatoare în Ierusalim fac parte dintre primele acţiuni ale misionariatului 
său, deşi toți cercetătorii sunt de acord că aceasta a fost principala cauză a 
arestării sale, logica lui loan nu se susține. 

Pentru mai multe informaţii despre dreptul evreilor sub ocupaţie romană 
de a condamna infractori la moarte, vezi Death of the Messiah, de Raymond 
Brown, vol. I, 331-48. Concluzia lui Catchpole asupra acestui subiect este 
cea corectă, in opinia mea: „Evreii puteau judeca un caz de pedeapsă 
capitală, dar nu puteau executa”. Vezi „The Historicity of the Sanhedrin 
Trial”, The Trial of Jesus, 63. G.W.H. Lampe sugerează că un document 
oficial al „procesului” lui Isus in fata lui Pilat ar fi trebuit să existe, având în 
vedere starea de conservare a altor documente similare implicând martiri 
creştini. Aparent, câțiva scriitori creştini menționează existența unor Acta 
Pilati în secolele al II-lea şi al III-lea, însă, chiar dacă acest lucru ar fi fost 
adevărat (şi probabil nu este), nu avem vreun motiv să credem că un astfel 
de document ar fi altceva decât o altă polemică hristologică. Vezi G.W.H. 
Lampe, „The Trial of Jesus in the Acta Pilati”, Jesus and the Politics of His 
Day, 173-82. 

Plutarh scrie ca ,,fiecare infractor trimis la executie isi cara singur 
crucea”. 


PARTEA A III-A 


Prolog: Si Cuvântul S-a făcut trup 


Dovada că Ştefan era un evreu din diaspora stă în faptul că este desemnat 
ca liderul „Celor Şapte”, adică ,,Elenisti1”, care au intrat în conflict cu 
Ebraicii, după cum aflăm din Faptele Sfinților Apostoli 6 (vezi mai jos, 
pentru mai multe informaţii despre Elenisti). Cei care l-au executat pe 
Stefan erau oameni liberi, ei înşişi Elenisti, însă recent imigrati în Ierusalim 
şi afiliati cu conducerea iudaică locală. Vezi Marie-Eloise Rosenblatt, Paul 
the Accused (Collegeville, Minnesota: Liturgical Press, 1995), 24. 

Cele mai timpurii dovezi ale credinţei în învierea morţilor pot fi găsite în 
tradițiile ugaritice şi iraniene. Scripturile zoroastrice, mai ales Gatha, 
reprezintă cel mai vechi şi, probabil, cel mai bine dezvoltat concept de 
înviere a individului, atunci când descriu morții „ridicându-se în trupurile 
lor la sfârşitul lumii” (Yasna 54). Egiptenii credeau că faraonii vor învia, 
însă nu puteau accepta învierea maselor. 

Stanley Porter descoperă exemple de înviere individuală în religiile 
greceşti şi romane, dar susține că sunt puţine dovezi care să susțină 
concepția învierii fizice în mentalitatea evreiască. Vezi Stanley E. Porter, 
Michael A. Hayes şi David Tombs, Resurrection (Sheffield, Marea Britanie: 
Sheffield Academic Press, 1999). Jon Douglas Levenson îl contrazice pe 
Porter, argumentând că învierea trupului este împământenită în Biblia 
Ebraică şi nu aparține, aşa cum s-a speculat, exclusiv perioadei celui de-al 
doilea Templu sau literaturii apocaliptice de dupa 70 e. N; Resurrection and 
the Restoration of Israel (New Haven: Yale University Press, 2006). 
Levenson susține ca, dupa distrugerea Ierusalimului, a devenit tot mai 
populară credința in rândurile rabinilor că răzbunarea lui Israel putea fi 
atinsă doar prin învierea în carne şi oase a morților. Dar până şi el 
recunoaşte că marea majoritate a tradițiilor legate de înviere nu se referă la 
învierea fizică, ci la restaurarea națională. Cu alte cuvinte, este vorba despre 
o înviere metaforică a poporului evreu ca întreg, nu despre învierea propriu- 
zisă a muritorilor care au decedat şi se vor întoarce în carne şi oase. 
Charlesworth observă că, dacă prin „înviere” înţelegem „ridicarea corpului 
şi sufletului după moarte de către Dumnezeu (cu sensul propriu) către o 
viaţă nouă şi eternă (şi nu o întoarcere la existenţa muritoare)”, atunci nu 
există decât un singur pasaj în toată Biblia Evreiască care să se încadreze în 


această categorie — Daniel 12:2-3: „Şi multi dintre cei care dorm în tarana 
pământului se vor scula, unii la viata veşnică, iar alții spre ocară şi ruşine 
veşnică”. Celelalte pasaje care au fost interpretate ca referindu-se la 
învierea morților cedează în fata unei analize mai aprofundate. De exemplu, 
în lezechiel 37 — „Aşa grăieşte Domnul Dumnezeu oaselor acestora: «lată, 
Eu voi face să între in voi duh şi veţi învia...» — se specifică faptul că 
,oasele” reprezintă „Casa lui Israel”. Psalmul 30, în care David îi 
mulţumeşte lui Dumnezeu că l-a salvat din Sheol (lumea de apoi la iudei), 
„Doamne, din împărăţia morții ai scos sufletul meu şi m-ai ținut cu viata 
printre cei ce se coboară în mormânt”, se referă în mod evident la 
vindecarea unei boli şi nu la învierea din morți. Acelaşi lucru este valabil şi 
în povestea învierii săvârşite de către Ilie (1 Regi 17:17—24), sau chiar în 
cea a învierii lui Lazăr de către Isus (loan 11:1-46). Ambele se încadrează 
în categoria pildelor despre vindecări, nu despre învieri, presupunându-se că 
persoana „în viaţă” va muri din nou. Charlesworth găseşte însă dovezi ale 
unor credinţe în învierea morților în Manuscrisele de la Marea Moartă, mai 
ales în pergamentul numit „Despre înviere” (4Q521), care susține că 
Dumnezeu, prin mesia, va readuce morţii la viaţă. In mod interesant, 
această formulă se potriveşte cu convingerea lui Pavel că aceia care vor 
crede în Învierea Domnului vor învia la rândul lor: „ŞI întâi vor învia cei 
morți întru Hristos” (Tesaloniceni 1, 4:15—17). Vezi James H. Charlesworth 
et al, Resurrection: The Origin and Future of a Biblical Doctrine (Londra: 
T&T Clark, 2006). Acele manuscrise care sugerează o înviere a Dreptului 
Învățător din Qumran nu se referă la o înviere fizică a trupului, ci la cea 
metaforică a unui popor care a fost văduvit de Templu. Tot o formă de 
înviere întâlnim şi în „Apocrife” — de exemplu, în Cartea întâi a lui Enoh, 
22-27, sau în Macabei 2, 14, în care Razis îşi smulge măruntaiele, iar 
Dumnezeu i le pune la loc. De asemenea, „Testamentul lui Iuda” sugerează 
că Avraam, Isaac şi Iacob vor renaşte la un moment dat (25:1). Privitor la 
conceptul învierii prezent în Mishna, Charlesworth observă că aceste pasaje 
sunt prea recente (mai târziu de secolul al II-lea e.n.) pentru a servi drept 
exemplu credințelor evreieşti dinainte de anul 70 e.n., deşi recunoaşte ca 
este posibil ca „tradiția din Mishna Sanhedrin să definească anumite 
convingeri ale fariseilor dinaintea anilor 70 e.n.”. 

Rudolf Bultmann găseşte dovezi ale concepției despre moartea şi învierea 
fiului unei zeități în aşa-numitele religii de mistere ale Romei. El afirmă că 
„enosticismul, mai presus de toate, recunoaşte că Fiul lui Dumnezeu poate 


deveni om — omul care să-i mântuiască şi pe ceilalți”. Vezi Essays: 
Philosophical and Theological (New York: Macmillan, 1995), 279. Eu 
susțin concluziile lui Martin Hengel, potrivit cărora valul de interes pentru 
„misterele” Imperiului Roman şi sinteza cu iudaismul şi proto-crestinismul 
care au rezultat nu au avut loc până în secolul al II-lea. Cu alte cuvinte, 
misterele au fost cele influențate de concepția despre zeitatea care moare şi 
renaşte a creştinismului şi nu invers. Vezi Martin Hengel, The Son of God 
(Eugene, Oregon: Wipf and Stock, 1976) 25—41. 

Alte texte reprezentative pentru studiul istoric şi cultural al învierii în 
lumea antică includ The Resurrection: History and Myth (New York: 
Doubleday, 2008), autor Geza Vermes si The Resurrection of the Son of 
God (Minneapolis: Fortress Press, 2003) al lui N.T. Wright. 

Nu incape nicio indoiala ca Psalmul 16 este autoreferential, din moment 
ce la început se foloseşte persoana întâi, singular: „Auzi, Doamne, dreptatea 
mea, ia aminte cererea mea, ascultă rugăciunea mea, din buze fără de 
viclenie”. Cuvântul ebraic folosit aici pentru „dumnezeiesc” este chasid. 
Pentru mine e de la sine înţeles că, atunci cand David se autodescrie ca fiind 
„dumnezeiesc”, o face din smerenie şi nu pentru a se zeifica în vreun fel pe 
sine (ceea ce ar fi fost inimaginabil) sau alta figură davidiana viitoare. 
Bineînţeles, Luca trebuie să fi folosit varianta din Septuaginta a Psalmului 
16:8-11, care traduce cuvântul chasid prin termenul grecesc hosion, 
însemnând „cel sfânt” — care, ţinând cont de contextul şi sensul psalmului, 
ar trebui să fie sinonim cu „dumnezeiesc”. Este un efort de imaginație sa 
considerăm că acest psalm se referă la mesia, dar să-l interpretăm ca pe o 
profeție a morții şi învierii lui Isus ar fi de-a dreptul absurd. 

Pledoaria de apărare a lui Ştefan din Faptele Sfinților Apostoli este în 
mod cert contribuţia lui Luca, scrisă la aproape şase decenii după moartea 
lui Ştefan. Însă merită o cercetare mai atentă, ţinând cont că şi Luca era un 
evreu din diaspora — un sirian convertit, vorbitor de limbă greacă din 
oraşul Antiohia —, iar percepția sa despre identitatea lui Isus ar fi trebuit să 
fie destul de apropiată de cea a lui Ştefan. 

Una dintre erorile cele mai flagrante din relatarea neglijentă a lui Ştefan 
este afirmaţia că Avraam ar fi cumpărat mormântul pentru îngroparea 
nepotului său, Iacob, în timp ce Biblia spune că Iacob a fost cel care a 
cumpărat mormântul (Geneza 33:19), deşi el a fost înmormântat împreună 
cu Avraam la Hebron (Geneza, 50:13). Ştefan susține că Moise a văzut 
rugul aprins pe Muntele Sinai, când de fapt acesta i-a apărut pe Muntele 


Horeb — care, în ciuda câtorva argumente contradictorii, nu erau unul şi 
acelaşi lucru (Exodul, 3:1). În continuare, afirmă că Moise a primit legile de 
la un înger, când de fapt acesta le-a primat direct de la Dumnezeu. 
Bineînţeles, e posibil ca Luca să fi fost influenţat de tradiţia jubileană, care 
susținea că Moise ar fi preluat legile de la „Îngerul Prezentei”. În 
„Jubileuri” 45.15—16 scrie: „Şi Israel şi-a binecuvântat copiii înainte de a 
muri şi le-a vorbit despre toate câte se vor abate asupra lor pe pământul 
Egiptului; şi le-a spus ce li se va întâmpla în ultimele zile şi i-a binecuvântat 
şi i-a dat lui Iosif două bucăţi de pământ. Şi a fost înmormântat alături de 
bătrânii lui, în peştera din Canaan, aproape de tatăl său, Avraam (...) Si i-a 
lăsat toate cărțile lui şi ale strămoşilor săi fiului său, Levi, pentru a le păstra 
şi a le înnoi pentru urmaşii săi până în ziua de azi”. În mod interesant, 
„Jubileurile” sugerează şi că Tora ar fi fost scrisă de către Moise, care este 
cei mai vechi martor al tradiției autorității mozaice asupra Torei. 

Pentru mai multe informaţii despre semnificaţia frazei „mâna dreaptă a 
Domnului”, vezi Eerdmans Dictionary of the Bible (Cambridge: Eerdmans, 
2000), autor David Noel Freedman et a/ Conform lui Freedman, inelul cu 
pecete era purtat pe mana dreaptă (Ieremia, 22:24); fiul cel mare primea 
binecuvântarea prin mâna dreaptă (Geneza, 48:14, 17); poziția de onoare 
era de-a dreapta cuiva (Psalmi, 110:1); şi tot prin intermediul mâinii drepte, 
Dumnezeu poate aduce izbăvire (Exodul, 15:6), victorie (Psalmi, 20:6) sau 
curaj (Isaia, 62:8). Remarcile lui Toma din Aquino sunt din Summa 
Theologica, întrebarea numărul 58. 


Capitolul 13: Si dacă Hristos n-a înviat 


În realitate erau două cortine-perdele (deşi unii spun că ar fi fost chiar 
trei) care separau Sfânta Sfintelor de restul Templului: o cortină (perdea) 
exterioară, care atârna la intrarea în sanctuarul interior şi o cortină (perdea) 
interioară chiar în cadrul sanctuarului, care separa hekal-ul sau poarta, de 
încăperea dinăuntru, unde locuia spiritul lui Dumnezeu. Este irelevant la 
care cortină (perdea) se referă evangheliile, din moment ce povestea este 
legendă, deşi trebuie să menționăm că doar cortina (perdeaua) exterioară ar 
fi fost vizibilă altcuiva în afara arhiereului. Vezi Daniel Gurtner, Tom Veil: 
Matthews Exposition of the Death of Jesus (Cambridge: Cambridge 
University Press, 2007). 


Deşi Noul Testament şi alte documente istorice dovedesc în mod clar că 
ucenicii lui Isus au rămas în Ierusalim după crucificarea lui, merită amintit 
că în Evanghelia lui Matei, după ce învie, Isus le spune ucenicilor săi că se 
vor reîntâlni în Galileea (Matei, 28:7). 

Oscar Cullman, The State in the New Testament (New York: Charles 
Scribner’s Sons, 1956); The Christology of the New Testament 
(Philadelphia: Westminster Press, 1959); John Gager, Kingdom and 
Community: The Social World of the Early Christians (Englewood Cliffs, 
New Jersey: Prentice Hall, 1975), şi Martin Dibelius, Studies in the Acts of 
the Apostles (New York: Charles Scribner’s Sons, 1956) au demonstrat cu 
toţii că primii susținători ai lui Isus nu au avut succes in a atrage prea multi 
ierusalemiti în mişcarea lor. Gager observa in mod corect că, in general, 
„primii convertiți nu proveneau din sectoarele de bază ale societății 
iudaice” (26). Dibelius sugerează că pentru comunitatea rămasă în 
Ierusalim nu era prioritar să răspândească mesajul mai departe de zidurile 
oraşului, ci să ducă o viata liniştită de meditaţie in timp ce aşteptau a doua 
venire a lui Isus. 

Gager explică succesul mişcării inițiale a lui Isus, în ciuda contradicțiilor 
doctrinare, bazându-se pe un fascinant studiu sociologic condus de L. 
Festinger, H.W. Riecken şi S. Schachter, numit When Prophecy Fails: A 
Social and Psychological Study of a Modern Group That Predicted the 
Destruction of the World (New York: Harper and Row, 1956), care, in 
cuvintele lui Gager, demonstrează că „în anumite condiții, o comunitate 
religioasă ale cărei convingeri fundamentale sunt contrazise de 
evenimentele din jur, nu va sucomba şi nu se va destrăma neapărat. În 
schimb, ar putea demara acţiuni misionare ca răspuns al disonantei 
cognitive, demontarea unei convingeri importante provocând o stare de 
îndoială şi agitație” (39). Aşa cum spune şi Festinger în studiul său ulterior, 
A Theory of Cognitive Dissonance (Stanford: Stanford University Press, 
1957): „Prezenţa disonantei cognitive creează nevoia de a reduce sau a 
elimina sursa disonantei. Puterea acestei presiuni de a reduce disonanta este 
o funcție a magnitudinii disonantei” (18). 

Există puncte de vedere foarte diferite cu privire la ceea ce însemna a fi 
„Elenist”. Putea să fi însemnat că aceştia erau păgâni convertiți la 
creştinism, aşa cum pledează Walter Bauer în Orthodoxy and Heresy în 
Earliest Christianity (Mifflintown, Pennsylvania: Sigler Press, 1971). H.J. 
Cadbury este de acord cu Bauer. El considera ca Elenistii erau creştini ne- 


evrei ce ar fi provenit din Galileea sau alte regiuni populate de ne-evrei şi 
care nu erau neapărat prea atasati de Legea Mozaică. Vezi capitolul „The 
Hellenists”, din The Beginnings of Christianity, vol I., ed. K. Lake şi H.J. 
Cadbury (Londra: Macmillan, 1933), 59-74. Cu toate astea, e mult mai 
probabil ca termenul de „Elenist” să se refere la evrei vorbitori de greacă 
din diaspora, asa cum demonstrează Martin Hengel in Between Jesus and 
Paul (Eugene, Oregon: Wipf and Stock, 1983). Marcel Simon este de acord 
cu Hengel, deşi el consideră (spre deosebire de Hengel) că termenul ar fi 
avut conotaţii peiorative printre evreii din Iudeea din cauza metropolelor 
apărute. Simon notează că „Elenismul” se află pe lista ereziilor lui Iustin 
Martirul in 7rypho (80.4). Vezi St Stephen and the Hellenists in the 
Primitive Church (New York: Longmans, 1958). 

Că „Cei Sapte” erau lideri ai unei comunități independente la începuturile 
bisericii o atestă activitatea lor de predicatori, vindecători şi făcători de 
miracole. Nu sunt simpli servitori, a căror responsabilitate principală este 
distribuția mâncării, aşa cum sugerează Luca în Faptele Sfinților Apostoli, 
6:1-6. 

Hengel scrie ca ,,portiunea comunitatii vorbitoare de aramaica a fost 
aproape neafectată” de persecuția Elenistilor şi notează ca, ținând cont ca 
evreii convertiți au rămas în lerusalim cel mai devreme până la izbucnirea 
războiului din 66 e.n., trebuie să fi ajuns la un mod de convietuire cu 
autoritățile clericale. „În Palestina iudaică, numai o comunitate care să 
respecte legea ar fi putut supravieţui pe termen lung”, conchide el; Berween 
Jesus and Paul, 55—56. 

Alt motiv care să confirme că mişcarea inițiată de Isus s-a adresat 
exclusiv evreilor în anii de după crucificare este că una din primele acțiuni 
întreprinse de apostoli după moartea lui Isus a fost înlocuirea lui luda 
Iscarioteanul cu Matei (Faptele Sfinților Apostoli, 1:21-26). Asta poate 
indica faptul că ideea reconstituirii triburilor lui Israel era cât se poate de 
vie imediat după crucificare. Este adevărat, una dintre primele întrebări pe 
care apostolii i-au adresat-o lui Isus după înviere a fost dacă intenționează 
să „reinstaureze regatul lui Israel”. Cu alte cuvinte, dacă va îndeplini funcția 
mesianică pe care nu a reuşit să o ducă până la capăt în timpul vieţii. Isus 
evită un răspuns concret, spunându-le că „nu este treaba voastră să ştiţi 
timpurile sau perioadele; pe acestea Tatăl le-a pus sub stăpânirea sa să le 
facă” (Faptele Sfinților Apostoli, 1:7). 


Capitolul 14: Nu sunt eu apostol? 


Dintre epistolele din Noul Testament asociate cu Pavel, numai şapte îi pot 
fi atribuite cu încredere: Tesaloniceni 1, Galateni, Corinteni 1 şi 2, Romani, 
Filipeni şi Filimon. Epistolele atribuite lui Pavel, dar care probabil nu au 
fost scrise de el, includ Coloseni, Efeseni, Tesaloniceni 2, Timotei 1 şi 2, şi 
Tit. 

Data convertirii lui Pavel ridică şi ea semne de întrebare. Confuzia 
provine din afirmația lui Pavel în Galateni 2:1 că a mers la Consiliul 
Apostolic din Ierusalim „după paisprezece ani”. Presupunând ca acest 
consiliu a fost ținut undeva în jurul anului 50 e.n., aceasta ar plasa 
convertirea lui Pavel în anul 36 sau 37 e.n. Este data pe care o propune şi 
James Tabor în Paul and Jesus (New York: Simon and Schuster, 2012). Cu 
toate astea, unii cercetători considera ca sunt „paisprezece ani” impliniti de 
la întâlnirea sa iniţială cu apostolii — care, susţine el, a avut loc la trei ani 
după convertire, ceea ce ar plasa-o mai aproape de anul 33 e.n., o data 
susținută de Martin Hengel în Between Jesus and Paul, 31. Adolf Harnack, 
în The Mission and Expansion of Christianity in the First Three Centuries 
(New York: Harper and Row, 1972), calculeaza ca Pavel ar fi fost convertit 
la crestinism la optsprezece luni dupa moartea lui Isus, dar eu consider 
aceasta data mult prea timpurie pentru botezul lui. Sunt de acord cu Tabor şi 
cu ceilalți, fiind de părere că acest lucru trebuie să fi avut loc undeva în 
jurul anilor 36 sau 37 e.n., cu paisprezece ani înaintea Consiliului 
Apostolic. 

Faptul că rândurile scrise de Pavel Galatenilor privind „aşa-zişii stâlpi ai 
bisericii” le-au fost adresate in mod direct apostolilor instalați în Ierusalim 
ŞI nu unor evrei creştini anonimi cu care să fi intrat in conflict este 
demonstrat de către Gerd Ludemann în lucrarea sa fundamentală Paul: The 
Founder of Christianity (New York: Prometheus Books, 2002), mai ales 
paginile 69 şi 120 şi în cea scrisă împreună cu M. Eugene Boring, 
Opposition to Paul în Jewish Christianity (Minneapolis: Fortress Press, 
1989). De asemenea, vezi Tabor, Paul and Jesus, 19 şi J.D.G. Dunn, 
„Echoes of the Intra-Jewish Polemic în Paul's Letter to the Galatians”, din 
Journal of Biblical Literature 112/3 (1993): 459-77. 

Recent a avut loc o dezbatere legata de rolul jucat de Pavel in crearea a 
ceea ce numim astăzi creştinism, in care un număr de cercetători 
contemporani au venit in apărarea lui Pavel, portretizându-l ca pe un evreu 


devotat care a rămas loial moştenirii culturale iudaice, precum şi legilor şi 
obiceiurilor lui Moise, dar care considera că misiunea sa era să adapteze 
iudaismul mesianic unui public păgân. Imaginea tradițională a lui Pavel 
printre cercetătorii creştinismului este rezumată cel mai bine de către 
Rudolf Bultmann in Faith and Understanding (Londra, SCM Press, 1969), 
care a descris doctrina lui Pavel ca fiind ,,practic o religie cu totul noua, in 
contrast cu creştinismul palestinian”. Printre cercetătorii care sunt de acord 
în mai mare sau mai mică măsură cu Bultmann se numără Adolf Harnack, 
What is Christianity? (New York: G.P. Putnam’s Sons, 1902); H.J. Schoeps, 
Paul: The Theology of the Apostle in the Light of Jewish History 
(Philadelphia: Westminster Press, 1961); şi Gerd Ludemann, Paul: The 
Founder of Christianity, şi profesoara mea, Marie-Eloise Rosenblatt, cu 
Paul the Accused (Collegeville, Minnesota: Liturgical Press, 1995). 

Până la urmă, există adevăr în ambele şcoli de gândire. Cei care sunt de 
părere că Pavel este întemeietorul creştinismului pe care îl ştim, sau că el ar 
fi fost cel responsabil pentru scindarea definitivă a noii religii de iudaism, 
adesea nu iau în considerare eclectismul iudaismului prezent în diaspora sau 
influenţa Elenistilor vorbitori de limbă greacă, de la care Pavel, el însuşi 
Elenist vorbitor de greacă, este posibil să fi aflat pentru prima oară despre 
Isus din Nazaret. Dar, ca să fie totul clar, poate că Eleniştii au scăzut 
importanţa Legii lui Moise în predicile lor, dar nu au demonizat-o. Poate că 
au renunţat la circumcizie ca o condiţie premergătoare convertirii, dar nu au 
militat pentru castrarea celor care nu erau de acord, aşa cum făcuse Pavel 
(Galateni, 5:12). Indiferent dacă Pavel s-a inspirat de la Elenişti pentru 
doctrina sa neobişnuită, sau a inventat-o singur, nimeni nu poate nega faptul 
că părerile lui erau diferite de cele mai experimentale mişcări evreieşti ale 
vremii. 

Că Pavel vorbeşte despre el însuşi atunci când citează din Isaia 49:1—6, 
descriindu-se ca „o lumină adusă păgânilor”, este evident, din moment ce 
chiar şi el recunoaşte că Isus nu s-a adresat păgânilor (Romani, 15:12). 

Cercetările efectuate de N.A. Dahl demonstrează cât de ciudată era 
folosirea termenului Xristos (Christos) de către Pavel. Dahl notează că 
pentru Pavel, Xristos nu este niciodată un predicat, nu este niciodată acordat 
în genitiv, nu este dat niciodată ca un titlu, ci mereu ca o desemnare, şi 
niciodată nu este folosit ca apozitie, la modul Yesus ha Xristos sau Isus 
Christosul. Vezi N.A. Dahl, Jesus The Christ: The Historical Origins of 
Christological Doctrine (Minneapolis: Fortress Press, 1991). 


Nu era ceva neobişnuit să ti se spună „Fiul lui Dumnezeu” în vechiul 
iudaism. Dumnezeu îl numeşte pe David „fiul lui” (Psalmul 2:7). Chiar şi 
pe Israel îl numeşte „primul-născut” (Exodul 4:22). Dar, în orice caz, „Fiul 
lui Dumnezeu” are rol de titlu, nu de descriere. Imaginea lui Pavel despre 
Isus ca fiu al lui Dumnezeu, la propriu, este fără precedent în iudaismul 
celui de-al doilea Templu. 

Conform lui Luca, Pavel şi Barnaba s-au separat în urma unei „aprige 
încontrări”, despre care Luca spune că ar fi avut legătură cu venirea lui 
Marcu în următoarea călătorie misionară, dar care e mult mai posibil să fi 
fost cauzată de cele întâmplate în Antiohia, la scurt timp după Consiliul 
Apostolic. În timp ce se aflau la Antiohia, Petru şi Pavel au stârnit o 
altercatie în plină stradă pentru ca, după spusele lui Pavel, Petru a refuzat sa 
mai împartă masa cu păgânii odată ce a ajuns delegaţia lui Iacov, „de teama 
celor circumcişi” (Galateni, 2:12). Bineînţeles, Pavel este singura sursă 
pentru acest incident şi avem destule motive să ne îndoim de versiunea sa, 
începând cu faptul că a mânca la aceeaşi masă cu păgânii nu este interzis de 
Legea Mozaică. Cearta s-a iscat, probabil, din cauza legilor culinare — este 
interzis să consumi anumite mâncăruri ale păgânilor —, iar Barnaba a luat 
partea lui Petru. 

Luca spune că Pavel a fost trimis la Roma pentru a scăpa de o conspirație 
evreiască ce îi voia capul. Dar mai susține şi că tribunul roman ar fi ordonat 
ca aproape cinci sute de soldați să-l însoţească pe Pavel personal până la 
Caesarea. Acest lucru este absurd şi poate fi trecut cu vederea fără ezitare. 

Claudius i-a alungat pe evrei din Roma, conform istoricului Suetonius, 
„deoarece evreii din Roma se răsculau tot timpul, sub instigarea lui 
Chrestus”. Mulţi cercetători sunt de părere că acest Chrestus la care se 
referă Suetonius este nimeni altul decât Hristos, şi că neînțelegerile aveau 
loc între evreii creştini şi necreştini. Asa cum notează F.F. Bruce, „nu 
trebuie să uităm că, în timp ce noi putem privi înapoi şi face diferenţa dintre 
evrei şi creştini încă din epoca lui Claudius, autoritățile nu ar fi putut face 
această distincție la vremea respectivă”. F.F. Bruce, „Christianity Under 
Claudius”, Bulletin of the John Rylands Library 44 (Martie 1962): 309-26. 


Capitolul 15: Cel Drept 


Atât descrierea lui Iacov, cat şi cea a cererilor evreilor sunt desprinse din 
relatările evreului creştin Hegesip (100-180 e.n.) Cele cinci cărți ale lui 


Hegesip despre începuturile Bisericii ne sunt accesibile doar datorită 
pasajelor citate în textul de secol III „Istoria Ecleziastică” a lui Eusebius din 
Caesarea (cca. 260- cca. 339 e.n.), un arhiepiscop al bisericii sub împăratul 
Constantin. 

Este discutabil cât de mult ne putem baza pe Hegesip. Pe de altă parte, 
Hegesip este responsabil pentru un mare număr de afirmaţii a căror 
istoricitate este larg acceptată, inclusiv cea care spune: „Controlul bisericii, 
împreună cu apostolii, a fost predat lui Iacov, care, încă din timpul Domniei 
sale şi până în zilele noastre a fost numit «cel Drept», existând mai multi 
Iacovi, dar acesta fiind sfânt încă de la naştere” (Eusebius, ,,Istoria 
Ecleziastică” 2.23). Această afirmație este susținută de numeroase atestări 
(vezi mai Jos) şi poate fi descifrată inclusiv în scrisorile lui Pavel şi în 
Faptele Sfinților Apostoli. Cu toate astea, există câteva tradiții pe care 
Hegesip le descrie incorect, printre care afirmația sa că lacov avea voie să 
„între singur în Sanctuar”. Dacă prin „Sanctuar” Hegesip înţelege „Sfânta 
Sfintelor” (şi este discutabil dacă la asta se referă), atunci afirmaţia este pur 
si simplu falsă; numai arhiereul putea intra la Sfânta Sfintelor. De 
asemenea, Hegesip propune o variantă a morţii lui Iacov, care contrazice 
relatarea lui Iosephus din „Antichităţi”, considerată plauzibilă de către 
majoritatea cercetătorilor. În „Istoria Ecleziastică” însă, Iacov moare din 
cauza răspunsului dat evreilor, după ce aceştia îi cer să-i convingă pe 
oameni să nu-l mai vadă pe Isus ca pe un mesia. „lar el Iacov răspunse cu 
voce tare: «De ce îmi cereti să-i fac asta lui Isus, Fiul Omului? El se află in 
Rai, de-a dreapta marii puteri, şi se pregăteşte să coboare din nori pe 
pământ!» Aşa că ei au urcat şi l-au doborât pe cel Drept şi şi-au spus: să-l 
omorâm cu pietre pe Iacov cel Drept. Şi au început să-l lovească, pentru că 
nu murise de la căzătură, dar el s-a întors şi a îngenunchiat şi a zis: «Te rog, 
Dumnezeule, tatăl nostru, iartă-i, pentru că nu ştiu ce fac».” 

Ce este fascinant la această poveste e faptul că pare să fie o variantă a 
poveştii martiriului lui Stefan din Faptele Sfinților Apostoli, fragment 
preluat la rândul său din răspunsul dat de Isus înaltului preot Caiafa, in 
Evanghelia lui Marcu. A se observa, de asemenea, paralela dintre ultimele 
cuvinte ale lui Iacov şi cele ale lui Isus de pe cruce din Luca 23:24. 

Hegesip încheie povestea martiriului lui Iacov astfel: „Şi unul dintre ei a 
luat bata cu care se băteau hainele şi l-a lovit in cap pe omul drept. Si astfel 
a devenit martir. L-au îngropat pe loc, lângă Templu, iar monumentul său se 
află încă acolo. A devenit un martor adevărat, atât pentru evrei, cât şi pentru 


greci, că Isus este Hristos. Şi Vespasian i-a asediat imediat”. (Eusebius, 
„Istoria Ecleziastică”, 2.23.1-18) Din nou, în timp ce cercetătorii preferă 
aproape în unanimitate relatarea lui Iosephus fata de cea a lui Hegesip, 
merită menționat că legenda descrisă de el se reflectă şi în lucrarea lui 
Clement din Alexandria, care scrie că „au fost doi Iacovi, unul care a fost 
doborât de pe parapet al Templului şi bătut cu bâta, şi încă un Iacov fiul lui 
Zevedeu, care a fost decapitat” (Clement, „Ipoteze”, Cartea a VII-a). 

Iosephus scrie despre confiscarea zeciuielu preoţilor inferiori de către 
aristocrația clericală in ,,Antichitati” 20.180-61: „Cât despre arhiereul 
Anania, puterea acestuia creştea de la o zi la alta şi reuşise să obțină 
respectul cetăţenilor într-un singur fel; căci era nespus de avar: astfel şi-a 
cultivat prietenia cu Albinus şi cu arhiereul Isus, fiul lui Danneus, făcându- 
le daruri; avea, de asemenea, servitori foarte violenti, care aveau legături cu 
tot felul de oameni fără Dumnezeu şi aceştia erau trimişi să recupereze 
zeciuiala care le aparţinea preoţilor, neezitand să apeleze la forță atunci 
când cineva refuza să le înmâneze zeciuială. Aşa că şi ceilalți arhierei au 
acţionat la fel, la fel şi servitorii lor, fără să îi poată opri cineva; astfel unii 
dintre preoți, mai ales cei bătrâni care se bazau pe zeciuială, au murit de 
înfometare”. Acest Anania este probabil Ana cel Bătrân, tatăl lui Ana, cel 
care l-a ucis pe Iacov. 

Descrierea lui Iosephus despre martiriul lui Iacov poate fi găsită in 
„Antichităţi” 20.9.1. Nu toată lumea este convinsă că Iacov a fost executat 
pentru că era creştin. Maurice Goguel, de exemplu, emite ipoteza că, din 
moment ce şi cei executați alături de Iacov erau creştini, atunci şi numele 
lor ar fi fost păstrate în tradiţia creştină; Goguel, Birth of Christianity (New 
York: Macmillan, 1954). Unii cercetători, printre care şi eu, suntem de 
părere că lacov a fost executat după ce l-a acuzat pe Ana de confiscarea 
zeciuielii care revenea clasei inferioare de preoţi; vezi S.G.F. Brandon, „The 
Death of James the Just: A New Interpretation”, Studies in Mysticism and 
Religion (Jerusalem: Magnus Press, 1967): 57—69. 

Este greu de descifrat din paragrafele lui Iosephus daca evreii au fost 
indignati de modul de coordonare a procesului sau de verdictul nedrept al 
acestuia. Faptul ca s-au plans lui Albinus pentru convocarea ilegala a 
Sanhedrinului de catre Ana, in lipsa unui procurator, ar indica varianta 
procedurii juridice ca sursă a nemulțumirii. În ciuda acestui lucru, sunt de 
acord cu John Painter, când spune că „presupunerea că evreii ar fi fost 
nemulțumiți de Ana fiindcă alegea de unul singur într-un caz care ar fi 


necesitat intervenția autorității romane pentru aplicarea pedepsei cu moartea 
(vezi loan 18:31) nu este o obiectie ridicată de «cei mai înţelepţi... şi stricti 
în descifrarea legii»... Mai degrabă, sugerează că aceştia nu au fost de 
acord cu verdictul că Iacov şi ceilalți ar fi încălcat legea.” Vezi John Painter, 
„Who Was James?”, din The Brother of Jesus: James the Just and His 
Mission, Bruce Chilton şi Jacob Neusner, ed. (Louisville, Kentucky: 
Westminster John Knox Press, 2001); 10—65; 49. 

Pierre-Antoine Bernheim este de acord: ,,Probabil ca Iosephus, atunci 
cand se refera la nemultumirea «celor mai intelepti in descifrarea legii», 
este interesat sa sublinieze nedreptatea verdictului in raport cu Legea lui 
Moise, aşa cum era ea înţeleasă de experți recunoscuţi, şi nu încălcarea 
procedurii impuse de romani în cazul întrunirii Sanhedrinului...” James, the 
Brother of Jesus (Londra: SCM Press, 1997), 249. 

În timp ce unii cercetători — de exemplu, Craig C. Hill în Hellenists and 
Hebrews (Minneapolis: Fortress Press, 1992) — îi contrazic pe Painter şi pe 
Bernheim, argumentând că plângerea evreilor nu avea legătură cu Iacov, cei 
mai multi (printre care şi eu) suntem convinşi că reclamatia evreilor a fost o 
reacţie la adresa verdictului şi nu la desfăşurarea procesului; vezi F.F. 

Bruce, New Testament History (New York: Doubleday, 1980), mai ales 
paginile 372-373. 

Citatul lui Hegesip privind autoritatea lui Iacov poate fi găsit în „Istoria 
Ecleziastică” 2.23.4-18. Nu este clar dacă istoricul vrea să spună că, după 
moartea lui Isus, controlul bisericii a fost preluat de către apostoli împreună 
cu Iacov, sau dacă Iacov a preluat de unul singur controlul asupra bisericii şi 
a apostolilor. În orice caz, conducerea lui Iacov este recunoscută. Gerd 
Ludemann este de părere că fraza „cu apostolii” nu exista în textul original, 
ci a fost adăugată de Eusebius pentru a confirma autoritatea apostolică 
prezentă în conştiinţa publică. Vezi Opposition to Paul în Jewish 
Christianity (Philadelphia: Fortress Press, 1989). 

Materialul lui Clement din Roma este preluat de la aşa-numitele lucrări 
Pseudo-Clementine, care, deşi compilate în jurul anului 300, reflectă tradiții 
iudeo-creştine mult mai vechi, ce pot fi urmărite prin intermediul celor două 
documente principale ale textului: „Predicile” şi ,,Recunoasterile”. 
„Predicile” contin două epistole: Epistola lui Petru, în care Iacov este 
descris ca „Domn şi Episcop al Sfintei Biserici”, şi Epistola lui Clement, 
care 1 se adresează lui Iacov, „Episcopul Episcopilor, care conduce 
Ierusalimul, Sfânta Adunare a Evreilor şi toate Adunările de pretutindeni”. 


„Recunoaşterile” sunt probabil alcătuite după un document mai vechi, 
intitulat „Înălţarea lui Iacov”, pe care majoritatea cercetătorilor îl datează pe 
la mijlocul secolului al II-lea. Georg Strecker este de părere că „Înălţarea” a 
fost scrisă în Pella, acolo unde se pare că s-ar fi adunat congregația creştină 
din Ierusalim după distrugerea oraşului. Vezi capitolul său „The Pseudo- 
Clementines” din New Testament Apocrypha, vol. II, Wilhelm 
Schneemelker, ed. (Londra: Cambridge University Press, 1991), 483-541. 

Pasajul din „Evanghelia după Toma” poate fi găsit în capitolul 12. In 
mod accidental, numele „Iacov cel Drept” apare şi in Evanghelia Evreilor; 
vezi The Nag Hammadi Library pentru textul complet al ambelor lucrări. 
Eusebius îl citează pe Clement din Alexandria în „Istoria Ecleziastică” 
2.1.2—5. Evident, titlul de „episcop” acordat lui Iacov este anacronic, dar 
implicațiile sale sunt clare. O traducere în limba engleză a volumului 
„Vieţile Sfinţilor” de Ieronim (traducerea lui Ernest Cushing Richardson) 
poate fi găsită în A Select Library of the Nicene and Post-Nicene Fathers of 
the Christian Church, vol. II (Edinburgh: T&T Clark, 1892). Pasajul 
pierdut în care Iosephus pune distrugerea Ierusalimului pe seama morţii 
nedrepte a lui Iacov este citat de Origen în Contra Celsum 1.47, de Ieronim 
în ,,Vietile” şi în „Comentariul asupra Galatenilor”, şi de către Eusebius în 
„Istoria Ecleziastică” 2.23. 

Autoritatea lui Iacov de a prezida Consiliul Apostolic este demonstrată 
de faptul că este ultimul care ia cuvântul şi îşi începe discursul cu cuvântul 
krino, sau „Decretez”. Vezi Bernheim, James, Brother of Jesus, 193. Aşa 
cum observa Bernheim, faptul că Pavel, atunci cand face referire la cei trei 
stâlpi ai bisericii, începe mereu cu lacov, se datorează rangului acestuia. 
Acest lucru se reafirmă în redactări mai târzii ale textului, în care copistii au 
schimbat ordinea pentru a-l menţiona pe Petru înaintea lui Iacov, punându-l 
astfel în fruntea bisericii. Orice îndoială legată de superioritatea lui Iacov 
fata de Petru este desfiinţată în pasajul din Galateni 2:11—14, în care trimişii 
lui Iacov la Antiohia îl obligă pe Petru să nu mai mănânce la aceeaşi masa 
cu păgânii, pe când cearta care urmează între Petru şi Pavel îl face pe 
Barnaba să-l abandoneze pe Pavel şi să se întoarcă la Iacov. 

Bernheim subliniaza rolul succesiunii dinastice şi felul in care aceasta a 
influențat primii creştini ai Bisericii, in James, Brother of Jesus, 216-17. 
Eusebius mentioneaza ca Simeon, fiul lui Cleopa, a fost cel care i-a urmat 
lui Iacov: „După martiriul lui Iacov şi ocuparea Ierusalimului care i-a 
urmat, acei apostoli şi ucenici ai Domnului care au supraviețuit s-au întâlnit 


ŞI, împreună cu rudele de sânge al Domnului nostru (majoritatea fiind inca 
în viata), au format un consiliu şi s-au sfătuit cu toții cine ar fi demn de 
rolul succesorului lui Iacov; şi cu toţii au fost de acord că acesta ar trebui sa 
fie Simeon, fiul lui Cleopa, despre care Evangheliile nu menționează nimic, 
ca fiind cel mai potrivit să ocupe tronul comunității din acel loc. El era 
vărul mantuitorului — sau, cel putin, aşa se spune. lar Hegesip spune într- 
adevăr că tatăl său, Cleopa, era fratele lui Iosif” („Istoria Ecleziastică” 
3.11). Referitor la nepoţii lui Iuda, celălalt frate al lui Isus, Hegesip scrie că 
„au condus biserici, fiind în egală măsură membri ai familiei Domnului şi 
martiri” (storia Ecleziastică 3.20). 

Trebuie remarcat că celebra afirmație a lui Isus, numindu-l pe Petru 
„piatra pe care îşi va construi biserica”, este respinsă din punct de vedere 
istoric de majoritatea cercetătorilor. Vezi, de exemplu, Pheme Perkins, 
Peter, Apostle for the Whole Church (Philadelphia: Fortress Press, 2000); 
B.P. Robinson, „Peter and His Successors: Tradition and Redaction in 
Matthew 16:17—19”, Journal for the Study of the New Testament 21 (1984), 
85-104; si Arlo J. Nau, Peter in Matthew (Collegeville, Minnesota: 
Liturgical Press, 1992). John Painter demonstrează că nu există nicio 
legenda privind conducerea bisericii din Ierusalim de catre Petru. Aceste 
legende şi tradiţii sunt valabile doar pentru Roma. Vezi Painter, „Who Was 
James?” 31. 

Unii cercetători consideră că Petru ar fi fost capul Bisericii până să fie 
forţat să părăsească Ierusalimul. Vezi, de exemplu, Oscar Cullman, Peter: 
Disciple. Apostle. Martyr (Londra: SCM Press, 1953). Dar această viziune 
se bazează în mare parte pe o interpretare greşită a pasajului 12:17 din 
Faptele Sfinților Apostoli, in care Petru, înainte de a fi forțat să părăsească 
Ierusalimul, îi spune lui loan Marcu să-l anunţe pe Iacov despre plecarea sa 
la Roma. Cullman şi alții susțin că acesta ar fi momentul in care conducerea 
Ierusalimului este transferată de la Petru la Iacov. Cu toate astea, aşa cum 
demonstrează John Painter, interpretarea corectă este că Petru îl informează 
pur şi simplu pe Iacov (superiorul său) despre activitățile sale înainte să 
părăsească oraşul. Pasajul nu indică prin nimic — şi nici alte pasaje din 
Faptele Sfinţilor Apostoli, de fapt — că Petru ar fi condus biserica din 
Ierusalim. Vezi Painter, „Who was James?” 31-36. 

Cullman susține de asemenea că, in timpul lui Petru, biserica ar fi fost 
mult mai degajată in respectarea şi aplicarea legii, devenind mai rigidă abia 
după ce a preluat Iacov puterea. Singura dovadă care să susțină teoriile de 


mai sus provine din povestea convertirii romanului Cornelius de către Petru. 
Deşi istoricitatea acestui episod este îndoielnică, tot nu demonstrează că 
Petru ar fi avut o atitudine mai relaxată cu privire la aplicarea legii şi în 
niciun caz nu indică autoritatea lui Petru asupra adunării din Ierusalim. 
Faptele Sfinților Apostoli exprimă foarte clar divergentele de opinie dintre 
primii discipoli ai lui Isus cu privire la flexibilitatea legii. Poate că Petru era 
într-adevăr mai putin rigid decât Iacov, când venea vorba de interpretarea 
legii, dar acest lucru e irelevant, după cum comentează şi Bernheim: „Nu 
avem motive să credem că biserica din Ierusalim era mai putin liberală in 
48/49 decât era la începutul anilor 30“, James, Brother of Jesus, 209. 

Wiard Popkes enumeră dovezile pentru datarea în secolul I a epistolei lui 
Iacov în „The Mission of James în His Time”, The Brother of Jesus, 88—99. 
Martin Dibelius dezaprobă datarea textului în secolul I. El consideră că 
epistola este de fapt un amalgam de învățături iudeo-creştine care aparțin 
secolului al II-lea. Vezi Martin Dibelius, James (Philadelphia: Fortress 
Press, 1976). Este important să menţionăm că epistola lui Iacov este 
adresată „celor douăsprezece triburi israelite împrăştiate în Diaspora”. Iacov 
pare să creadă în continuare în împlinirea profetiei că triburile evreieşti se 
vor reuni şi Israelul va fi eliberat. Cercetătorii consideră că motivul pentru 
care se pot trasa atât de multe paralele între Epistola lui Iacov şi Evanghelia 
după Matei este acela că la baza lor s-ar afla o tradiție populară, adesea 
numită „M“ în cadrul studiilor, care poate fi găsită la Iacov. 

Bruce Chilton scrie despre jurământul nazireilor pe care Pavel este 
obligat să-l facă, în capitolul „James în Relation to Peter, Paul and Jesus” al 
lucrării sale The Brother of Jesus, 138-—59. Chilton consideră că atât Iacov, 
cât şi Isus ar fi fost nazirei. El crede că apelativul ,,Nazarineanul” este o 
denaturare a termenului „nazireu/nazireat”. A se observa că, în Faptele 
Sfinților Apostoli 18:18, Pavel participă la o procesiune foarte 
asemănătoare cu jurământul nazireatului. După ce pleacă în Siria pe mare, 
Pavel acostează în Caesarea, mai exact în portul estic al Corintului. Acolo, 
spune Luca, „i-a fost tăiat părul, deoarece se afla sub jurământ”. Desi este 
clar că Luca se referă la un jurământ nazireat, referirea pare confuză în 
privința naturii şi a practicii acestuia. 

Tot scopul ritualului era tăierea părului la finalul jurământului. Luca nu 
oferă niciun indiciu despre scopul acestui jurământ, însă dacă a fost pentru a 
călători în siguranță spre Siria, acesta n-a ajuns la destinaţie şi atunci 


Jurământul n-a fost împlinit. Mai mult decât atât, jurământul nazireat pe 
care îl face Pavel nu are loc la Templu şi nu implică un preot. 

John Painter prezintă tot materialul anti-paulin găsit în Pseudo- 
Clementine, inclusiv altercatia din Templu dintre Pavel şi Iacov, în „Who 
Was James?” 38-39. De asemenea, Painter abordează dezvoltarea Legii lui 
Moise de către Isus între paginile 55 şi 57. 

Comunitatea care a continuat să urmeze învățăturile lui lacov secole 
întregi după distrugerea Ierusalimului şi-a spus ,,ebioniti” sau „cei săraci”, 
pentru a onora devotamentul lui Iacov fata de nevoiaşi. Este posibil să se fi 
numit aşa încă din timpul vieţii lui, termenul fiind menţionat în capitolul al 
II-lea al Epistolei lui Iacov. Ebionitii insistau asupra circumciziei şi aderării 
stricte la lege. Până târziu în secolul al IV-lea, l-au considerat pe Isus ca pe 
un om obişnuit. Au reprezentat una dintre numeroasele comunități 
eterodoxe marginalizate şi persecutate după ce Consiliul de la Niceea din 
325 e.n. A declarat neoficial creştinismul paulin religia ortodoxă a 
Imperiului Roman. 

[1] Versiunea romana se revendica de la Gala Galaction - BIBLIA ,,Regele 
Carol I”, 1938. (n. trad.). 

[2] Cunoscut în limba română şi ca Iosef al lui Matei Sacerdotul. (n. trad.). 
[3] In original „teachers of law“, referindu-se la funcția de nomodidaskaloi, 
experti in religia mozaica, avand autoritate juridica in Antichitate. (n. trad.) 
[4] Reprezentând, in filosofia antică, legea universală a dezvoltării lumii, 
legea existenţei. (n. trad.). 

[5] Multe dintre variantele ulterioare ale Bibliei, printre care şi cea 
ortodoxă, tradusă în limba română de către preoții profesori Vasile Radu şi 
Gala Galaction, conţin Capitolul 16, cuprinzând Învierea lui Isus, Cele Trei 
Arătări, Porunca Botezului şi Înălţarea la cer. Acesta este considerat de 
multi cercetători ca fiind o adăugire ulterioară. Cele mai vechi variante 
descoperite ale textului Evangheliei dupa Marcu, Codex Sinaiticus (cca. 
330-360), respectiv Codex Vaticanus (cca. 325-350) ambele redactate în 
greacă, nu îl menţionează, încheindu-se abrupt cu venirea femeilor la 
mormânt şi descoperind că acesta era gol. (n. trad.). 

[6] Tradus prin „teslar” în ediția lui Gala Galaction a Bibliei în limba 
română. (n. trad.). 

[7] „Fiecare dă năvală în ea.” (n. tr.). 

